
Esimene peatükk. 


Harilikult kella üheksa ümber haigutab herraste- 
maja unine esi-uks ja laseb saksa välja, sest sel ajal, 
pärast hommikust einet, algab Ulrid: von Kremer 
esimest ringkäiku oma kruntkonnas, kui ta suviti, 


jüripäevast mihklipäevani, siin asub — üksinda nagu 
2 EAS ; ala 


kunagi. 

Väliselt ei paku Mäeküla mõisnik nägijaile aas- 
tate kaupa silmahakkavat vaheldust: seesama vormist 
veninud tumesinine chevioti-kuub valkjaks istutud saba 
ja läikima kulunud käiste ja hõlmadega, seesama 
sinine vest vanade ja värskete toidujälgedega, nende 
seas tunnistusega, et herra von Kremeri pruukosti- 
laual naljalt iialgi vedelad munad ei puudu, seesama 
rohekaks iganenud must taldrikmüts kustunud läik- 
noka ja ettepoole lodusse vajunud põhjaga, ning 
lõpeks needsamad halli- ja pruunitriibulised Inglise 
püksid, mille põlveotsad ja kannatagused ilu ja tervise 
kaduvikust mitte vähem ärrast kgelt ei kõnele. - Vara- 
lisest inimesest märku annab ainult kilbikujulise 
naastaga jäme petsatisõrmus ta esimese sõrme arutu 
suure nüki taga, vesti peal punakalt hiilgav tukati- 
kuldne soomuskee ning selle kütkes olev ja väga 
arvasti nähtavale tulev Genfi kuldkronomeeter, millest 

kui iidsest pärandusetükist teatakse, et ,kirjad“ ta 
mõlkidega kaetud kapslitelt juba ammugi kadunud. 
i Mees ise aga — teatava karikatuurilist maiku 

näolise sarnasuse pärast Saksa riigikantsleriga hüüab 
ümbruse intelligents teda Mäeküla Bismardk'iks — 
mees ise on parajasti selles juba püsivas vanuse- 
järgus, kus tosin juuretekkivaid kimaraid/ silma ja 
mõni uus kurd lõua all suuremat muudet ei tähenda, 
niisama vähe kui pisut enam- härmatist habemes, 
kumerust kuklas ja kõverust õndlas.* Kremerid vana- 
nevad üleüldse aeglaselt — võib olla sellepärast, et 
nad ehk sündideski enam päris noored ei ole. — 

Kui ta kitsalt kivitrepilt — sellel on ainult kolm 
astet — jala murule on tõstnud -— muru, lage muru 
katab tihedalt pikka veerjat maja-esikut kuni alla 
sooviku servani — toetab herra von Kremer kindata 
käed, millest teine tüsedat kadakakeppi hoiab, vahe- 
liti ristluudele ning hakkab pikkamisi ja ränga üht- 
lusega nagu liiasti koormatud purjuk ümber maja 
lõunapoolse otsa sõudma. Maja ümbruses ja mõisa- 
õue ulatuses — vähemalt väidavad seda mõned tera- 
semad tähelepanijad — ei vaata ta naljalt kunagi 
peremehelikult silmitsedes ringi. Ta pilk kõnnib püsi- 
valt saapaninade eel. Ja kui see korraks ometi ära 
eksib mõne hoone peale, siis mõmiseb vanaherra 
midagi, kehitab õlgu, lingutab habemekihvu ja võtab 
kolm-neli pikemat sammu. 

»Verflixt — der Dalles!“ 

Siin on nimelt mõndagi, mis peaks teisiti olema. 
Ja mida mõisa väiksus iseenesest ei vabanda. Kõnele- 
mata karjalaudast ja hobusetallist, mille ligikonnas 
karjane enam pasunat ei usalda (puhuda, kõnelemata 

õlgkatusega orjaaegsest peretoast, mis mõisa värava 
esisele tõesti mitte auks ja iluks ei ole, hoopis kõnele- 
mata ka aedniku puudusel ammugi metsa ja rääma 
läinud uibuaiast, kus enam midagi suhupistetavat ei 
kasva peale mõne sõstra- ja ussitanud vaarika-iva — 
kõige pealt ta enda elumaja aga on see, mis paneb 
Mäeküla mõisniku mõmisema, kuigi mitte sagedasti, 
sest aeg on nähtust nürinud ja Kremeri herra pole 
mitte just tundeinimene. 

»Verflixt — der Dalles!“ 

See maja, nii väheldane ja lihtne kui ta mõisa- 
krundi kasinusele vastavalt ka on kavatsetud, seisab 
nimelt pooleli. Ja teist aastakümmet juba. Ja kui 
ajad ei parane, milleks paraku ikka veel tähiseid ei 
ole, siis jääbki pooleli. Ja kes võõras teda eemalt 
vaatab, võiks teda saeveskiks pidada, kui ta mitte 
jõest liiga kaugel ja mäe otsas ei seisaks. 

Valmis on Tiroli talumaja-stiilis plaanitsetud villast 
ainult alumine kivist kord; valgeks lubjatud müüris 
pilutelevad aknad ilmutavad ruumide elatavust. Puust 
pealmine kord aga kõigega, mis ehitusele alles 
mõeldud näolaadi annaks, püsib kurblikus koru-seisu- 
korras: suurest ringrõdust pole seal muud kui talad, 
kelpvärgist sarikad ja viilulauad, ustest ja akendest 
pindadega õredalt kinnilöödud augud vihmast sini- 
seks uhutud palkseintes. Tänavu paigatud pilpakatus 
ja värskelt valgendatud korstnad aitavad pildi kriim- 
katkist nägu aina veel kirjumaks teha. Hoonel on 
midagi mõne hiiglalooma luukerest, mille pealt kullid 
liha juba ära kandnud. 

Ja ta võiks ülinägusana kogu maastikku vallata, 
sest paik on ilutundega valitud: pika mäeseljandiku 

kõrgem kühm enne mahakaldumist jõe madaliku 
poole. . Ülemiselt korralt oleks vaba vaade ühelt 
poolt haljatest sooniitudest läbi lookleva pigimusta 
jõe, teiselt poolt võsaga palistatud nurmede ja aasade 
ning nende tagant üles kerkiva kiriku ja tema alevi- 
kese peale, kuna akendele põhjast ja õhtust lainelise 
kõrgendiku maal vastu hoitakse, millel tammehiied 
männi- ja kuusetukkade ning sarapikud noorte kaasi- 
kutega vaheldavad ja karjamaa kahvatu kamarikgi 
nende vahel kukispuupõõsaste tumerohelisel tähni- 
tusel õige vilgest nägu näitab. 

Ja, siin oleks valmis maja pidanud seisma! 
Kõik õed-vennad Särgveres olid üheksateistkümne 
aasta eest haruldasel ühisarvamisel: Ulrich saab armsa 
maja, Ulrid: saab maja, mida võib näidata! Ja 
nüüd — -— 

Der Dalles, der Dalles — verflixt!“ 

See tüütu ja Balti rüütlimajades mitte väga sage 
kodakondne, kelle kaela Mäeküla isand süü mõmiseb, 
elutseda juba kolmat põlve 'Kremerite suguvõsas. 
Tulnud teine tillukese poisikesena, et aegamööda 
täieks meheks kasvada. Võta'nd kinni, kust ta õieti 
tuli. Pillajaid ja priiskajaid sõna tüsedamas mõttes 
ei olevat perekonnas olnud. Jääb järgi opmanite 
seletus: tänamata põllupind, laisk ja pikanäpuline 
rahvas ning pisut rohke sigidus herrastemajas, ise- 
äranis tütardest. Mis aga opmani-isandaid endid ei 
keelanud villa minemast ja mitte liig pika ustava 
teenistuse pärast mõisaid rentimast või linnas majasid 
omandamast. 

Siiski — ühest Kremerist eelmises põlves, kes 
palju raha kulutanud, kes aidanud ,dallest“ meheks 

kasvatada, teatakse ometi kõnelda. See ilmutanud 
lapsena üllatavat kavalust kaardimängus, mispärast 
nõuks võetud teda diplomaatia-kutsele pühendada. 


Muidugi lootuses, et ta sugukonnale ja isamaale 


au teeb. / 

Auahnust ei või Kremeritele sellepärast ette 
heita. Seda on neil nii kasinalt, et nad tavalise 
»tubli põllumehe“ nimegi pärast iial vaeva pole 
näinud, ning need vähesed, kes neist sõjaväes ja 
riigiteenistuses õnne katsusid, lasknud teisi endist 
liigutavas isituses ikka üle minna. Ka ei mälestata 
midagi nende visamaist katseist, rüütelkondlises maa- 
valitsuses auametitesse tõusta, veel vähem, teadagi, 
püüetest, teaduse ja kunsti kaudu väljapaistvusele 
jõuda. Aga kui nüüd just mõnda põlve juba ühtegi 
perekonnas ei ole, kes Kremerite geeniust, nii öelda, 
kondensatsioonis esitaks: ei ainust feldmarsdhalli, 
ministrit, kuberneri, ei kommandeerivat kindrali ega 
rüütelkonna-peameestki, ja kui korraga lapsuke leidub, 
kelle kõrgusetee nii selgesti ette on märgitud — 
kullake, miks siis mitte! Ja nõnda saanud see 
Kremer diplomaadiks. 

Kuid varsti tulnud välja, et redel, mis ministee- 
riumi-kantseleidest konsulaatide ja saatkondade kaudu 
soovitavale lõpupulgale viib, kaugelt paksemini peab 
olema kullatud, kui omaksed metsataguses Särgveres 
teadsid ette kavatseda. Saadik ja minister in spe 
kurtnud ala karjääri takistavat rahapuudust, iseäranis 
ärdalt sellest peale, kui ta Londonis viimaks attache- 
astmele kerkinud, ja hoolimata finantsiliselt üsna 
ilusti õnnestanud kosja-operatsioonist pisut enne seda. 
Vanemad kodus ja ligemad sugulased teinud imet 

eneseohverdamises, Särgverele ja Mäekülale kaevatud 
krediitkassas ikka enam miinisid alla, aga Londoni 
attacdhe meelest olnud siiski veel vähe upitust. Ja 
nõnda jäänudki attadhe'ks, kuni tale ühe Inglise 
õuekonnale lähedal seisva Tory klubi kaardilauas 
kitsikuse kiusatusel midagi juhtunud, millest Kreme- 
rite . perekonnalugu = vaikib, mis aga (Götz von 
Kremeri diplomaadi-teekonnale otsa üleüldse peale 
teinud. . Oma — lapsepõlisele armastusele, tondi- 
piiblile, olnud diplomaat nimelt kogu teenistuseajagi 
kirglikult truu. 

Mil määral vanad haavad, mida Särgvere ja 
Mäeküla põevad, nüüdsete Kremerite perekondlikus 
olukorras mõjusüüdi on ja mäherdune osa herraste 
isikulise tunde-elu arvesse kuulub, seda sugemeteks 
arutada läheb välisele raskeks ja asja on oletada, et 
see neile endilegi kiukaupa selge ei ole. Lepitagu 
seepärast palja tõeasjaga, et kõik kuus Kremeri, 
kellel mõisatest aineliselt osa — kolm õde ja kolm 
venda — vallalist põlve elavad. Peale (lridhi, keda 
väike Mäeküla imetab, on kõik teised Särgvere udaral, 
kuigi kõige vanem vend Adalbert nimeliselt selle 
mõisa omanikku esitab. Hoolimata Kremerite pea- 
aegu väikekodanlikust elulihtsusest annab end selle 
kaunis suuregi udara sõõratamine nii ulatamatuna 
tunda, et Heinridy von Kremer, vendadest ealiselt 
viimane, oma sissetulekut kaupmeheliku palgateenis- 
tusega peab kohendama — ta töötab ametnikuna 
mõisnikkude laenuühisuses linnas. Muidu oleks ehk 
küsitav, kas ta oma kahte vana armatsust küllalt 
jõuaks rahuldada: haruldasi sigaripitsa, tuhatoosa, 
salvrätirõngaid ja taskunuge korjata ning märksa 

odavama naisteenija asemel piltilusat prisket kammer- 


“teenrit ümmardajaks pidada. '— 


Kuna nüüd Mäeküla Kremer hommikust luusi 


- teeb, püsib ta tavalikult truuduses oma põhjusmõttele, 


võimalikult kõige eest hoida, mis vere vagusat ring- 


voolu kiirendaks, sest ta tahab kaua elada ja tema 


pahem südameklapp ei ole mitte veata. Seepärast 
sõuab ta aeglaselt ja ühtlaselt ja loovib inimestest, 
kes teda võiksid pahandada! eemalt mööda — ena- 
masti valitsejastki, kelle õladele ta kõik majanduse- 
mured on veeretanud, sest selle vaikse mehe palgelt 
on ikka nii palju uusi atru, äkkeid, vankrid ja” palju 
kallimaidki riistapuid lugeda. Ja tubakahimu vastu, 
mille orjus täleta südame tulul atstlikult keelatud, võitleb 
kuiva saiaga, mida ta välja minnes ei unusta satetkuue 
tagatasku pistmast, ja mõtted hoiab hoolega rahu, rõõmu 
ja süütuse koosil, iseäranis koosil Särgvere poole. Sest 
talvine ja suvel pühapäine kooselu õdede ja vendadega 
Särgveres — ka linnavend saadab oma jõudeajad 
alati seal mööda — see on õieti kogu ta ilm. 

Küll ei valitse ses ilmas midagi vähem kui kuus 
meelt ja üks mõte, kuus südant ja üks löök. Seal 
võivad parteinemiseks ja visadeks võitlusteks asja anda 
säärasedki küsimused, millest mitte just Europa ega 
perekonna enesegi saatus ei olene — küsimused 
nagu see, kas on vähene suhkur või halb hoiukoht 
süüdi, et Jakobast õe marjakeedised käärima läksid? 
ja mitme kana kohta peab kukk olema, kui nad 
hästi peavad munema? ja kas võib kassi nagu 
koeragi sooja vee ja seebiga pesta? Erakonde tekkib 
kaks kuni kuus — sellejärele, kuidas päevakorda 
vanemaid või üsna uusi aineid juure sigib — ja 


KOMA 7 58 


löömine lõpeb korrapäraselt seega, et viimaks enam 
ühtki võitlejat lahinguväljal ei ole: hüpati ükshaaval 
lauast ja kaoti klõmmdi oma tuppa, kust siis aegade 
pärast, mis temperamentide järgi mitmesugused on 
ja ühest tunnist kahe päevani yõivad küünida, üks- 
haaval jälle nähtavale tullakse, õlioks käes. 

Kuid seesuguste verevirgutustega on Ulridn von 
Kremeri vigane südameklapp panetanud. Nii paneta- 
nud, et klapile kahtlemata kahjulikum oleks neist 
ilma olla. Miski hinna eest ei vahetaks Ülridh 
neid tundmuse vastu, mis tale põue asub, kui 
ta Särgverest kord kauemini ära oli kui nädala- 
päevad — tundmuse vastu, mis käärib jä puurib ja 
vahel veegi silma võtab, iseäranis õhtuti vaikuse 
lasumisel ja kui varitsevad varjud aknaid piiravad. 
Neil kordadel saab vanaherrast tundeinimene sügava 
ärduseni. 

Harilikult valib herra von Kremer hommikuseks 
jalutuseks, kui ta väravast välja ja sepapaja esisele 
on jõudnud, sealsel lahkmel kõige pikema teeharu— 
selle, mis karjamõisa viib. Seesinane tee — halvasti 
sillutatud nagu kõik teised Mäekülas, sügavroopaline, 
kivine ja savine — läheb kõrgendiku külge mööda 
mitmekesisest võsast läbi ning avab siin ja seal 
välguti, kust vaade kogu mõisa kallakut ja nõgusat 
nurmkonda võib mõeta. Ja siis tuleb sõre männik 
liivasel pinnal ning lõpeks karjamõisa lage mäenutt, 
ühe palgega vastu turvasood, teisega vastu väikest 
küla ja põllu- ning karjamaa veeri mööda laiali 
pillatud saunu. 

Sel teel teeb jalutaja sagedasti puhkeseisakuid. 
Ta istub mättale või heidab murule, sirutab koive ja 

võibutab keppi, ümiseb, haigutab ja lõbutseb tead- 


-» vuses, et ta elab, et ta oleMas. Ja mitte lihtsalt 


olemas, vaid Mäeküla mõisnikuna olemas. Olemas 
isikuna, kellel maakerast veel osake päriseks, kelle 
küljealune oma, vastuvaidlemata oma, ja kellel 
veel riõuda ja käskida. Ning keda ikka veel respek- 
teeritakse. Ja kes kedagi ei tarvitse karta. Ja hein 
kasvab, vili küpseb ja lehmad lüpsavad. Ja pere- 
mehed maksavad renti ja kandimehed teevad töö 
ära. Ja — jaa — — oääh! — Mäeküla mõisniku 
magusas haigutamises sisaldub kõik, süsteem ja ) 
programm. 

Enamasti peatab herra von Kremer ka karja 
juures, kui see ta käigu piiril juhtub olema, ja siis 
võidab ta silm isaliku ilme ja isalikult liiguvad ta 
pikad vurrukihvad. Sest need sadanelikümmend 


- misa seal — rohkem” neid paraku ei ole ja kõige 

paremat tõugu pole nad ka mitte —need onta majanduse 
elusooned, ta isandliku iseseisvuse peapide ; alles kau- 
gelt järgi tulevad kartulid ja veelgi kaugema* müügivili, 
kui viimast üleüldse jatkub. Ja Mäeküla mõisnik sügab 
Laadikut ja Küüdikut sarvede vahelt, ulatab Punikule 
“tüki saia suhu ja austab karja-Toomast usaldustoonil 
mõne küsimisega. Sest Toomast ta ei pelga. Selles 
mehes pole midagi ähvardavat südameklapile. See 
väike nässakas rähksilm vahib peremehele otsa, nagu 
seisaks äkki pilvest kukkunud vanajumal ise ta ees. 
Mütsigi äigab alles peast, kui teine juba selja pöörab. 
Kurta ja tahta pole tal midagi. 

Ja kui siis vanaherra karjamõisas, mäherduse 
kogunime all mõisa rehte, kivist heinaküüni ja kahte 
turvakuuri mõistetakse, natuke ülevaadet on pidanud — 

sest siiised vähe uuemad ja seepärast võrdlemisi 
korralikud hooned ei tõrguta pilku, — ja kui ta mäe 
nõlvadel ajaviiteks maasikaid ja muulukaid on otsi- 
nud, põõsastikus mõnda siili, sisalikku või nastikut 
kimbutanud, siis pöörab teist teed, alt vainu kaudu, 
koju tagasi ja viib oma kokale lõuna-isu kaasa, mis 
lauale kantud parema ja pahema vahel vahet ei tee. 
Klaas mitte väga kallist portveini kustutab ta janu ja 
suigutab ta paariks tunniks ausale põllumehe-uinakule. 

Teise veidi vähema tiiru ristleb herra von Kremer 
õhtapoolikul ära. Seepeale järgneb päevakava huvita- 
vam punkt: lehmalüpsi pealtvaade karjataras. Sellelt 
virgelt vaatemängult täis rebivaid käsi, sorisevaid nisi 
ja kobrutavaid kappu viib ta alati nii ülendatud 
meeleolu tuppa, et ta oma vana mängutoosi paneb 
tilisema, mille mahedail helidel ta siis ühtlasi õhtu- ; 
roale rõõmsa vastuvõtte valmistab. Vahel laulab 
sööja mängitavat viisi paiguti kaasa, ja siis on emand 
Reemeti kriitika järgi, »kui saetaks seinu seitsme 
suure sadga ja 'soglataks kühvlitega munakivide 
virnas“, 

Kolme küünla valgusel — kiviõli vastu hoiab ta 
visalt suurt lugupidamatust alal — loeb rüütel 
von Kremer enne sängiheitmist haigutades veel mõne 
veeru Revalsche Zeitungi ning paar peatükki raamatute 
- raamatut, enamasti Salomoni tarkust, sest muud 
kirjandust tal majas ei ole. Siis kustuvad küünlad 
ja kustub vanapoisi päev, mis oli nagu eelmine ja 
ilmatu rida eelmise eelmisi. 


Teine peatükk. 


Seal sündis ühel kevadel üheksakümnendate 
aastate alguses midagi, mis tema nii rahulistes vär- 
vides hoitud elule ärevat karva vöödi sisse vedas. 
Ta leidis äkki, et ta enesega enam üksi ei olnud. 
Ta meelest oli, kui segineks kõigesse, mis silm nägi, 
kõrv kuulis, nina haistis, kops hingas, midagi enne- 
aimamata võõrast. See ep olnud esiotsa ei ilus ega” 
inetu, ei hea ega halb, ainult umbusklikult imeks- 
pandav uus. Siis aga selgus ebamäärane ja sai 
meeks — meeks, mis on magus mõruduseni. 

Üksnes harukordadel valis Ulrich von Kremer 
jalutamiseks selle lühikese rohtunud tee, mis mõisa- 
maja lõunapoolsest otsast ja aidast mööda viis alla 
Kruusimäe saunade poole, sest see väljavaheline tee 
vajus seal varsti rappa, kus vesi kohati poole põl- 
veni ulatas. Küll võis saunade ümbert ringi mäe ja 
soo vahel vingerdavat jalgrada mööda kuival jalal 
tagasi tulla ja käiku nõndaviisi pikendada, kuid Kre- 
meri herra ei armastanud kitsaid teid. Ühel pärast- 
lõunal aga juhtus siiski, et ta aidatagusest sarapikust, 
kus ta pakatavate põõsaste alt mõisa põllul kündvete 
härjameeste mõnusat räuskamist pealt kuulanud, 
Kruusimäe vainule sattus. Ta sammus saia nosides 


väravani, millest peale järsult allakalduv tee märjaks ja 
mädaks läks, ning pööras, kui ta soo tagant ülessirguvale 
. kirikutornile teretava pilgu kinkinud, roika-aia äärt 
mööda vibujoonesselle lepatuka poole,kust mõisa minev 
rada, nurme ja niidu piirile tallatud, peale hakkas. 

Selle lepiku varjus kükitas ka siin ja seal vainu 
servadel mustavaist kandimeeste urtsikuist viimane, 
selga kruusikünka vastu toetades, nii et mõisa poolt 
vaataja temast ainult katuseharja võis näha. Herra 
von Kremerile paistis magamisetoa akendest alati, kui 
roomaks seal kohas suur pikk päevakoer mööda 
põllupeenart. Ja igakord tärkas ta mäluvaate ette 
tarekese niisama karvane omanik, kuueridikumees 
Tõnu Prillup, kelle priinime järgi saunagi hüüti. 

Kui jalutaja Prillupi õuest, mille peale kevadine 
päike täiel palgel maha naeris, parajasti mööda oli 
astumas, kütkestas ta pilku riivamisi üks värviline 
vari, nii et ta pead pööras ja veidi sammu peatas. 
Vari tuli punasest seelikust haljal murul, sest aida 
ääres, vastu õueaia soppi, pikutas üks naisterahvas 
eredal paistel, silmad kinni ja suu lahti. 

Esimene mõte Kremeri peremehepeas oli: Näeh, 
siin peres magatakse äripäeval! Siis seletas tale 
lähem pilk, et ta magajat ei tunne. Külaline? — 
Na, ükskõik! Ja ta astus edasi. Aga ainult kolm 
sammu. Midagi, mida veel kord maksab vaadata, 
näis tale meele torkavat ja pööras ta pead. Ja et 
ta selle midagi kohta kohe selgusel ei olnud, astus 
ka need kolm sammu jälle tagasi ning ühe õueaia 
ligemale. Õu ja maja olid eluta, ainult paar kana 
siblisid rehealuse värava all ja suure kase otsas keset 
õue pidasid varblased koosolekut. 


"et valge päevatanud lõuast kurguauguni nähtaval 
seisis. Näolja avatud suul püsis ilme, kui kuulataks” 
° ta kavala poolmuigega mõnda mootsikut sosijuttu. 

- Herra von Kremer pani veel tähele, et magajal väga 
va harvad hambad, ja iseäranis tähele pani ta, et tal 
° kaks vaokest kaelas olid, kaks noort priskusekortsu 


pealpool helmerongi, ja korraga mäletas vanaherra, 
et need vaokesed — just nemad — tema ilmsüüta 
uudishimu äratanud. Muidu oli noorik nagu teisedki 
külanoorikud, ja et ta noorik oli, ja mitte tüdruk, 
selgus hõbedasest laulatissõrmusest, mis tal parema 
käe sõrmes valendas. 

Küsida, kes ta on? — Kremer tundis kõiki oma 
vallakese täiskasvanuid, iseäranis hästi kandimeeste 
perekonde kuni kaelakandjate lasteni, ja nüüd oli siin 
Prillupi õues inimene pealtnäha koduses olekus, keda 
ta mitte ei tunnud — miks siis mitte küsida, kes ta 
on? — Aga Kremeri herra keeras minekule, kui ei 
viitsiks ta magajat äratada, ja küsimine oleks küsi- 
mata jäänudki, kui Prillupi saunal mitte uut ust ees 
poleks olnud. 

Nüüd aga jäi ta mõne sammu pärast seda 
uhkust silmitsema, jalga mulgu latile ja ristluud kada- 
kakepile toetades; silmitses musta majakest mujaltki, 
veeretas vaate ka kapsa-aiast ja põllusiiludest üle 
ning leidis, hm, et Tõnu kui majapidaja poolegi mitte 
viimane ei ole Mäeküla pisirentnikkuist. — Aga see 
seal murul? Ning Kremeri pilk käis viiliti magaja 
juures ära. — Ja siis mõtles: Ei tea, kus Leenu 
peaks olema?  Kaks-kolm last on neil ju ka? 

Aknasilmake ei ilmuta midagi seesolijaist. — Kas see ehk 
nende koduhoidja — ? Punane körtsik aida kõrval 
ahvatas teda jällegi palge pöörama. — Ta pani 
lõpeks tähele, et mõned pütid ja vitsikud pistandi 
ees küürijat ootasid, kuna tuluke suure paja alt ära 
oli kustunud, ja oleks seepeale tõesti edasi sam- 
munud, kui mitte kaks ärevalt kilkavat last, kes alt 
heinamaalt täie hiiliga sauna poole jooksid, teda 
poleks veelgi sundinud seisatama. 

«Mari, Mari, näe mis meil on! Näe, mis 
meil on!“ 

Poisike kulu seest leitud käbliku-pesaga eel, 
tüdrukuke lehvivate salkudega tema kannul, mõlemi 
ümber ringiratast ihas põlev koeranäss — nagu väi- 
kene tuulispask vispeldati magaja kohta vastu aeda. 
Saksa mulgu ees ei näinud ükski. 

Näikse teine õige noor olevat, mõtles Kremer 
ärkaja liigutustele järgnedes. See peatõste, see pöö- 
rak põlvili ja tõus jalule sisaldas kopsakast aeglusest 
hoolimata sedasama kehalikule täiskasvule salaja 
vasturääkivat nagu vaadegi, millega Mariks hüütud 
noor naine linnupesale lähenes, ja nagu häälevärv, 
milles ta väiksele vargale tõsiselt ja õpetlikult sele- 
tas, see pidavat pesa kohe ilusti tagasi viima, muidu 
kaduda linnud Prillupi ümbert ja minna kõik teistesse 
peredesse. 

Aga munad? 

Muidugi kõige munadega! 

Kus sellega! Nii ilusad tähnilised ja pisitillu- 
kesed! Paar tükkigi võiks ehk — 

Ei, ei, linnul olla nad loetud viimse kui 
üheni ! 

E Näis aga ilmest, millega ta pesast võetud muna- 
° kest pihu peal silmitses, kui ei seisaks manitseja 
poisi seisukohast ise mitte liiga kaugel. 

Kõik kolm nägid korraga saksa, kelle peale 
° koeraklutt hakkas haukuma, ja vaidlus vaikis. 

- »Kas oled siit pere inimesi?“ küsis Kremer 
ligemale astudes oma heas "Eesti keeles, millel kõla- 
liselt talupojalik laiusemõnugi ei puudunud. 

Naine vaatas tale rahulikult otsa, aga ei vas- 
tanud. Kreemer ootas. 

»No, miks sa ei räägi ?“ 

Teda silmitseti mütsinokast saapaninani, aga 
suud lahti ei tehtud. Käbliku munakese pistis noo- 
rik hellalt pessa tagasi. 

Rumal ta ei ole, mõtles (lrid tema karge pilgu 
all ja tundis põses sooja. Ta tammus veidike, et uut 
pärimist vormida, arvas aga siis paremaks laste poole 
pöörda. 

»Kas see Mari teil elab ?“ 

Nad seisid nüüd kolmekesi reas tema ees, naine 
kõhuga, poiss ja tüdruk seljaga vastu aeda, kõigil 
ninad püsti. Tema küsimise tõttu vaatasid väiksed 
vilksti suure peale, ja et selle suu vaiki jäi, märgatav 
virvetus nurkades, siis vastasid nemadki itsitava vaiki- 
misega. Mõlemil hiilgas nina-alune rõõmsalt kaasa. 

»«lainapead!“ mõmises herra von Kremer, aga 
alles siis, kui ta neile selja pöörnud. 

Teel, juba mõnekümne sammu pärast, oleks ta 
müstikalise Mari kohta võinud põhjalikku seletust 
saada, kui tal seks veel uudishimu oleks jatkunud. 
Künnimehed olid sarapiku äärest tööjärjega Kruusimäe 
kõrgendikule jõudnud, põllule, mille rinnaku alt 

Kremer praegu läbi läks, ja nende seas olika Prillupi 
Tõnu. Ta pööras saksa lähenemisel parajasti atra. 
kuna teised vaoga juba ülespoole liikusid. Aga Kre- 
mer võttis tema teretuse vastu, ilma teda peatamata; 
midagi, mille kohta ta selgusel ei olnud, hoidis teda 
järel kuulamast tagasi. Varsti kostis tale Prillupi 
- tõmmult kumisev hääl selja tagant kõrvu: 5 

»Päits — vagu! — Pugal — vagu! — — Nät 
seal — Päits! — Nät seal — Pugal! — — Pugal — 
Päits! Päits — Pugal!“ Ja temast kõrgemal rõkkas 
Punudest ja Mustadest, Kirjutest ja Küütudest ning 
sekka sadas piitsaplakse ja mõnigi karune kurat ja 
prohvus. 

Selle künni-pastoraale kosutaval saatel jõudis 


Mäeküla mõisnik koju, veidike väsinud siiski ja endaga 


ebamääraselt mitte täiesti rahul. 

Õhtul tuli valitseja millegi aruandega, ja Kremer 
pidi jutu lõpul küsiva sõnakese pillama suuta naise 
kohta Prillupi õues, kuid sealtsamast tundus asi tale 
tühisena ja ta andis vaikimisega Reemetile mineku- 
märku. 

Ta oli juba voodis, kui tale muude mõtete 
vahelt äkki meele pistis, et Tõnu Prillup üks neist 
olnud, kes jüripäeval tale mõne rubla renti jäid 
võlgu. See oli Mäekülas paraku nii sage nähtus, et 
ta nende vabandavaid põhjendusi harjumisi ainult 
poole kõrvaga kuulas. Aga kas ep olnud Prillup 
see, kes tol puhul matustest mosinenud, naise matus- 


test? — Siis ehk oli see noor — — ? Kuid jüri- 
päevast polnud kolme nädalatki ja pulma kuludest 
ei lausunud sõnagi. — Või oli see Kiilaste Rein, kes 


naise surma nimetas, ja Tõnu mosises matuste asemel 


siiski pulmadest? Leenu võis tal ju sügise või 
pika talve jooksul — — Aga — ja herra von Kre- 


- mer tõmmas vaiba üle kõrvade — mis puutus see 
- siis temasse? ; 


Siiski, enne suikumist tuikas ta tahitsevast mälust 
veel läbi: Aga Prillupi lapsed hüüdsid teda Mariks. 
— — Ja lõpeks, juba sulutud silmil ja norskamiseks 
avaneval suul muigamisi: |Narr juuks! Pulstunud kui 


" vilt ja turvatuha karva — pääh! — — 


Kui Kremer teisel hommikul käe värati külge 
pani, jäi ta aru pidades seisatama: Kuhu siis täna? 
Jälle karjamõisa? — Hm, võiks ju ka Kruusimäe 
poole, et vaadata, kui kaugele mehed keskhommi- 
kuks künniga on jõudnud! — Ja Kremer sõudis 
Kruusimäe poole, vaatas künnijärje peremehehuviga 
ära ning tuli saunade kaudu eilast»+põllurada jälle 
tagasi. Prillupi õue juhtumisi »pilku ' lüües, nägi ta 
seal ainult mõlemaid väikseid ,tainapäid“, kes aida 
läve ees veskikivil istusid ja lambaraudadega koera 
niitsid. Nad olid, üks penikest kinni hoides, teine 
raudu tarvitades, nii tiitselt töös, et kummalgi möö- 
damineja jaoks silma ei jäänud. Tarest aga kuuldus 
lahtise akna kaudu kangaspuude lõksumine, ilma etakna 
väiksuse pärast näha oleks olnud, kes süstikut viskas. 

Õhk oli sel päeval nii õre, et soa korrapärane 


lõks — lõks! kaugenevale veel kaua kõrvu ulatas ; 


Kremeri meelest oli koguni, kui kuuleks ta seda 
toaski veel. Ta astus magadiskambrisse, avas akna 
ja jäi nagu kuulatades üle künni vahtima — sinna- 
poole, kus suur päevakoer põllupeenral roomas. 

Paaril järgmisel päeval valas külma vihma 
sadada, nii et vanasaks jalgagi välja ei saanud. 
/ õa 

Esimese päeva kihutas aeledes ja haigutades mööda, 
teisel aga hakkas siunama, isegi vanduma, mis 
muidu tema komme ei olnud. Kolmandal hommiku! 
pilvitas ja udutas veel, tuli hooti pihugi, kuid see ei 
suutnud kärsitut enam kohutada, hoolimata valusast 
rebimisest paremas puusas ja pahemas pahkluus. 
Ja nõnda tüüris Kremeri herra, kõrged kalossid jalas 
ja vihmakuub seljas, väravasse ja väravast arupida- 
mata välja ning otseteed karjamõisa poole, millest" 
selgub, et vihmastelgi ilmadel oma mõistlik külg 
ei puudu. — 

»Faeh“, ütles kokapiiga Fillemine Fahtrik, Kremeri 
ainuteenija, ta enda nimetust mööda Mäeküla ,firtin“, 
kui saks paari tunni pärast tagasi tuli, ,herra juba 
kodu ja Mari põle akendega veel falmis! — Ütlesin 
teisele küll, et katsu fiksolla, aga nad on jo kõik nii 
pikalised siin' — nii fäega pikalised !“ 

Herra von Kremer kostis kannatliku mõminaga , 
ja laskis ennast gummikuuest ja ülesaabastest vabas- 


tada, mis neitsi Fillemine käes, kes ihulikult laiuse 


ja lainetuse poole kaldus, ka mitte just vurinal ei 
läinud. Missugune Mari? mõtles ta seejuures, sest 
aknaid ja põrandaid pesi harilikult karjase Kai. Aga 
ta ei küsinud ning astus eeskojast ümmardaja ukse- 
avamisel lähemasse tuppa, milles töö nähtavasti 
juba lõpnud. 

Ta istus siin paar minutit puhates, keeras siis 
mõne tarbeta tiiru üle põranda, et viimaks, käed 
püksitaskute sügavuses, ühe ja teise akna ees seisa- 
tada, nagu prooviks ta ruutude selgust. 

Kõrval olevas kabinetis oli vaikne. 

Siis ehk seegi juba valmis? 


Ta vajutas vangu peale ja vaatas: ja. 
Na Ses tiivas rohkem ruumisid ei olnud; teised 
- kaks tema neljast toast olid sealpool väikest eeskoda. 

Missugune Mari? — Ta pööras tagasi, tegi ees- 
kotta mineva ukse lahti ja kuulatas. Kokapiiga 
plagistas jälle köögis. Muud polnud kuulda. Kremer 
astus seepeale eeskotta ja avas vastas oleva ukse 
praokile. Ja — saalis oli keegi, ja see keegi vilistas. 

Kui vanaherra saali ilmus — miks ta ei pida- 
nud järel vaatama, kes Kaie asemel tema aknaid 
pesi? — tundis ta Prillupi õues nähtud laisa naise 
juba lävelt ära — enne veel, kui ta tema pead ja 
kaela silmas, mida akna ristpuu jaolt varjas, ja hooli- 
mata teist karva riietest. Selles nimelt, kuidas kebja 
luuga noorik aknalaual istus ning töötava käe 
sunnil ülemkeha hoidis ja liigutas, oli Kremerile 
midagi ebateadlikult meelespeetut ning Prillupi 
muruga ühenduses seisvat. 

Vist ei kuulnud Mari saksa tulekut, sest ta vilistas 
rahulikult edasi, nii endamisi sumedalt, kuid vilumisest 
tunnistava võimisega. / Kremeri herra hallikirjud 
- kihvad rippusid seepärast veidi nõutult allapidi, enne 
kui ta ligemale astudes enesest märku targes anda. 

»Nooh“, algas siis, käed ristluu peal vaheliti, 
»mul näikse jo uus aknapesija olevat. Kust see siis 
tuleb?“ 

Noorik ulatas pea aeglaselt sissepoole ja võttis 
endale kostmisekski aega. Kosta ta seekord tahtis, 
seda võiks ta näost näha, kuid paistis, kui peaks ta 
kostuse kaugelt muude mõtete tagant tassima. 
Kremeri meelest oli, kui vaataksid ta silmad kõõrdi 
selle seesmise kadunuse vangistusel. 

»Tere*, vastas ta siis järsult. ,Karjase naine 
on titevoodis.“ 

»Soo? — Ja, õige — seda oli jo jälle oodata. — 
Aga kust poolt sina siis oled ?“ 

»Eks ikke Prillupilt.“ 

»Prillupilt — jaa — —“ herra von Kremer upitas 


end naljatama — ,kas siis Tõnul nüüd kaks naist on?“ 3 
»Ei — üks; mu õde suri nelja nädala eest ära.“ 


»Prillupi Leenu oli sinu õde?“ 
Mari jaatas peaga; ta püsis istukile aknalaual 


ja pani nüüd märja lapi teise aknatiiva välisel küljel 


jälle töösse. 
»Nelja nädalaga mattis naise ja võttis teise!“ 
| »Egas ta ilma läbi 'soa.“ 
| No, kust ta su siis tõi?“ 
| ,Eks ikke metsast.“ 


Vastus ei olnud naljatav, sest lühidelt mettald 


° kutsuti, nagu Kremerilegi tuttav, üht laanerikast 
suurvalda kiriku taga, Särgverest edela poole. 


Või nii; ja, ma mäletan, Leenu oli ju välineini- 
mene. — Teie pulmad olid siis varsti peale jüripäeva?“. 
»Nigulapää“, vastas noorik, ja ta pahema käe 


selg tegi nina ümber osava keeru. 
»Figa Tõnu lapsed ei üia sind ühti emaks?“ 


Mis ema mina nüid neile — —“ Mari astus 


maha ja kastis lapi ämbrisse; tema turvatuha karva 
juuks, pulstunud nagu vilt, tuli tagasi varisenud räti alt 
nähtavale, ja kui ta jälle pead tõstis, paistis rätiku 
sõlme pealt ka tema teine kurguvaoke. 

Saks arvas nüüd parajaks juttu lõpetada ja tegi, 
kui oleks tal järgmisesse tuppa asja, kuna ta siia 
ainult mööda minnes jäänud peatama. Aga kui ta 

agasi tulles saalist juba läbi ja käega välja mineva 
ukse külles oli, pööras ta siiski veel ümber. 
'»Kuule, Mari, kui ma sinu kääst mõne pääva 
eest küsisin, kes sa oled — miks sa ei vastand ?“ 
i »Ma ei taht.“ 
14 »Sa ei taht?“ Kremeri bismarcklikud kulmu- 

puhmased tõusid veidi. ,Soo — sa ei taht. Miks 
sa siis ei taht?“ 

° »Niisamati,“ ütles Mari ja asus lapi ja ämbriga 

- teise akna juure. 
| Herra von Kremer nihkus ukse eest sammukese 
tagasi, nagu tahaks ta ses küsimuses jalgi hakata 
ajama, esines aga lõpeks, peale mõnekordist suumaigu- 
tust, hoopis teise asjaga : 

»No kas ta su vastu ka ea on?“ 

»Kesse ?“ 

»Prillup ikke.“ 
| Noorik võttis trepi seina äärest, seadis käsile 
A võetava akna ette ja astus üles, et kõrgemate ruutu- 
t dega peale hakata. Alles sealt pillas vastata, ja 
' Kremeri aimates pidid ta silmad seejuures kõõrdi 
vaatama. 

»Kelle vastu ta's paha on!“ 

Mari pesi ja herra seisatas veel pisut. Kuna ta 
pilk nooriku kuju mööda üles ronis pastlakandadest 
paljate käevarte ja laeni ulatava peani, tähendas 
Kremer sel iveldaval toonil, mis naljata naljatajale 
omane: 

Aga kui sa sealt nüüd maha kukud ja kaela 
murrad !“ 

Kuid sõnal oli üsna ootamata tagajärg. Nägu, 
mille noor naine lae alt vana rüütli poole pööras, 

oli äkki masket vahetanud, kibeldama löönud, ning 
huulte vahelt välgatasid harvad hambad esimest 
korda välja. 

»Kellel mu'st siis kahju oleks — ärral või?“ 

Kremer naeris sabatult ja läks. Tal oli hea meel 
millegist, misüle ta endale aru ei püüdnud anda. 
Söögitoast kirjutuskabinetti ja sealt tagasi sammudes 
venitas vurrukihvad paar korda õige sirgu, ja kui ta 
seepeale ümariku söögilaua ümber mõne ringi tegi, 
pidas pöidlad vesti käeaukudes ja liputas sõrmi. 
Kuidagi sattus ta siis ühe aknalaua ette, mille peale 
nõrk pastlajälg oli jäänud. See andis tale pikemaks, 
kuigi heatahtliseks uurimiseks asja, viis ta indutsee- 
riva mõtte aga viimaks ruutude peale, ja kui ta 
nende selgust nüüd tõsisemalt proovis, siis leidus 
sealgi märkisid, mis valjumale korranõudele ei vasta- 
nud ja millest selle pesija eelkäija töö enamasti vaba 
olnud. Aga küll ta õpib, mõtles soovilik peremees 
ja jatkas akende inspektsiooni kabinetini. 

Mõne aja pärast leidis Kremeri herra, et ta 
Marilt midagi unustanud küsimata, midagi, mida 
peremehel vaja teada, ja ta läks ja küsis, kas Mari 
ehk nüüd karjasenaise asemel ka lüpsis käivat; küsija 
ei olla viimasel paaril päeval ise karja juure saanud. 

Ta sai jaatava vastuse. 

Kas valitseja või valitseja emand tale sõdi 
saatnud ? 

Mõisast saadetud — ei tema teadvat, kumb, 

Kas ta varemalt kusagil mõisa aknaid pesenud ? 

Ei, see olla esimene kord. 

Kas — — kas Prillup pulmadeks oma saunale 
selle uue ukse teinud? 

MAN Herral näis veel muidki väga tarvilikka küsimisi 
- olevat, nad ei tahtnud tale aga meele tulla, nii et 
ca sennistega leppides juba tagasi pidi minema. 
Seal aga tabas ta ometi midagi. 
»Kas sul veel teisi õdesi koju jäi?“ 
»Ja, kaks.“ 
»MNooremad sinust?“ 
»Üks noorem, teine vanem.“ 
»No, kudas ta sinu siis nende vahelt võttis ?“ 
»Liina on veel leerimata ja Tiina ei läinud ?“ 
»Miga sina läksid ?“ 
»Kumbki pidi minema — tal jo Leenu lapsed.“ 
»900, SOO,“ mõmises saks kuivalt ja asjalikult. 
Kui Ulrid: von Kremer seepeale jälle maja teise 
"tiiba oli jõudnud, liitis ta pilgu tükiks ajaks ühe suure 
tindipleki külge kirjutuslaua luitunud kalevil, kuna ta 
sõrmenükkidega meelekohte hõõrus. (Ulrid: von Kremer 
andis äratundele maad, et rumalusi on, mida kahe- 
päevane vihm ei suuda ära uhtuda, kui inimene 
»Plebsilistest kalduvustest“ mitte vaba ei ole. Ja 
i seega tõusis ta silm tindiplekilt üles ja heitis väiklase 
| mustunud õliportree peale, mis seal veidi halekas 
valguses teise seesuguse kõrval seina pealrippus. See 
d 

sõna oli nimelt kord emaliku murega tolle auväärt naise 
patriitsilik - kõrgi ülemhuule alt kukkunud. — 
Pool tundi hiljem istus herra von Kremer söögi- 
lauas ja neitsi Vilhelmine ümmardas teda. 
Korraga jäi viimane kuulatama, ja kuna ta 
) kuulatas, kerkisid ta juuksekarvad, ja mokad sosis- 
tasid: ,Jeesus!“ Siis mühas minema, et üürikese 
aja pärast tagasi lainetada, tilisev kastike kätel nagu 
hundi küüsist päästetud tall. 

»Nad on jo nii frehhid siin, nii fäega frehhid! 
Ma nägin jo kohe, kuita jala sisse pistis, et see üks 
frehh inimeseloom on! — Kas herra teab, mis ta 
tegi? Istub korraga soffa peale, sirutab jalad fälja, 
ringutab ja ütleb: Oi Jukuke, küll siin oleks hea 
laiselda! — Minu nähjes, minu kahe silma all 
istub soffa peale ja ütleb: Oi Jukuke, küll siin oleks 
hea laiselda!“ 

Kuna õnnetu firtin teotatud tiliseja taha nurga- 
lauakesele paigutab, liigutab tema leivaisa aeglaselt 
lõualuid, neelab suutäie alla ning tähendab: 

»Ja, nad on natukene rumalad »need külaini- 
mesed, neid peab õpetama.“ 

Õhtul karjataras, kui Kremeri herra valitseja- 
emandaga jutusse sai, ütles ta muu seas: ,No, meil 
on jo nüüd uus lüpsiline Kaie asemel —“ 

»Ja, lasin selle tulla, on nagu krannim kui 
mõni teine,“ vastas lüpsiülem. 

»Minu aknad on teine ilusti puhtaks pest, pare» 
mini kui Kai; võite teda edaspidigi pesema ja küürima 
kutsuda.“ Ja herra von Kremer juhtis jutu vasikate 
peale. 

Kolmas peatükk. 


Järgnevad päevad on kuivad, ja Mäeküla saks 
käib taas korrapäraselt lüpsi juures, vahel kakski 
puhku päevas. Ta ilmub varakult, et nägijaks olla 
ka eelkäivale jootmisele all kaevukünal. Kuidas nad 
sinna rüsinal paisu jooksevad ja üksteist müskavad, 


. kuidas nad pinnivad, kuidas vesi nende kaelakoske- 


dest alla mõõnab ja kuidas nende sabad sähvivad, 
sõõrmed puhivad, kellad parisevad — see kõik on 
tale draama-elav etendus, mille vastu ta neid seal 
linnateatris, kuhu ta paar korda talve jooksul ära 
eksib, mitte ei raatsiks vahetada, niisama vähe kui 
oma mõirgavat karjasõnni kõige parema orkestri 
vastu. Ja kui nad seepeale mäletsedes ja unistades 
laiali suurel õueplatsil seisavad ning ühe ja teise udara 
alla valge kapp ja kümme vabastavat näppu ilmuvad, 
siis tuiab Kremeri herra nende vahel ringi, aitab 
nende säpsudelt kepiga kärblasi peletada ning hingab 
mõnuga sisse lõhnasegu, mis nende suudest, nahka- 
dest ja soojast piimast õhku imbib. Pikemalt pea- 
tama jääb ta viimaks toobri juure, kus Reemeti 
emand sukavarrastega järikesel istub, lüpsi käiku 
silmas peab ning valmis on peremehe pärimiste peale 
kõige laialisemat vastust andma. - Ja kuna nad jut- 

tuvad, tuleb Tiiu, tuleb Truutu, tuleb Madli, tuleb 
veel üks eit ning veel üks noorik ja tühjendab oma 
kapa vahuse kurnariide rüppe. Üks neist on uus, 
sellele vaatab saks vahel käte peale ja saadab tale 
prooviva pilgu järelegi. 

Nad ei pane teda suuremat tähele. Ta ei ole 
nähtavasti saks, kelle ees õiget saksakartust tuntakse. 
Selle jälgile näib uuski palgaline jõudriud olevat, see 
sealt Prillupi saunast, sest karjatüdruk naerab, et kui 
vanamees neist ühel päeval mööda loovinud, saatnud 
Mari tale Kriimiku nisast piimajoakese järgi, millest 
saterkuue saba peale nagu valge nööbirida jäänud. 
Vaadanud küll korraks üle õla, et mis nad seal turtsu- 
vad, aga läinud oma teed. Saksakartliku erandi 
moendab mõisas ainult karjane Toomas, kuid selle 
naine on ka juba viienda lapsega nurgavoodis. 

Ja kuna kapad kobrutavad, toober täieneb ja 
Kuru perenaine veab tütre tagant-tõukel käsivankriga 
puhtaid pütta pesuköögist üles piimakambri poole, 
hakkab karjamaa kinkudel mees paistma, kelle vae- 
sedki silmad juba kaugelt ära tunnevad. Selle mehe 
ninast hoiab nimelt nägemata käsi kinni ja lükkab 
seda korrapärases taktis üles ja alla, paremale ja 
pahemale poole. Ning eemalt vaadates näib, kui 
oleks kael juba nii peeneks kulunud, et veerlev pea 
tema otsast potsti maha peaks kukkuma. 

Seesinane mees astub teenijate-majasse sisse, 
mille katuse all piimakambergi aset on, ja kui toobri 
tulek viibib, siis ilmub teine vahel ka tarasse, et lüpsi 
lõpu järel vaadata. See on Kremeri herrale märguks 
minekut teha. Mitte just, et ta teda ei salliks — ei, 
ta on ju kõigiti tarvilik inimene — aga tema teretamises 

Ž Tika midagi, mis pigem nägemata võib jääda. 


Vi 


1 nõni kord «td IO alata siis oli Jaani 
teretus veel eht häälekõla ja silmavaate poolest. 
Ki »Kui mina teaks, kuhu see mees oma. raha 
- vajutab!“ algab Jaan emandale, kui ta ,tere“ asemel 
 mtereks“ on öelnud. ,Ette ja ette, ette ja ette— ega 
muud olegi! Mõjal mõisates, sa kallike — —“ 

Jaani jutte, mis rahaga algavad ja rahaga lõpe- 
vad, tunneb aga emand nii küllaliselt, et ta õnne 
tänab, kui toober õladele tõstetakse. Piimakambrist, 
kus tal mõõdupulk sisse on pista ja toobiarv üles 
kirjutada, pääseb ta varsti. 

Ja nõnda lükib päevake päevakesele järgi, ja 
Kremeri herra käib virgasti lüpsil, ja vanade lüpsjate 
i hulgas näeb ta ka seda ajutist uut, kes tema aknad 
miiilusti puhtaks pesi. Kuid ühel lõunal leiab ta 
selle uue asemel teise uue lehma alt: Pajusi Juula, 
Mari üleaedse. 

»No, mis Maril viga oli?“ 

»Näpud teisel valusad, tellis mind täna minna.“ 

"Näpud — soo? Na, see on isegi proua!“ 

Pärastlõunasel luusil juhtub herra von Kremer 
mõtetesse süvenevat, nii et ta ennast Kruusemäelt 
leiab, kuna ta karjamõisa tahtis minna. — Vainul, 
Prillupi värava ees, visatakse kurni. Viskajad on 
Tõnu lapsed ja nende uus ema. Kõik kolm, iseära- 
nis aga ema, on täie tõsidusega võitlusele andunud. 
4 Viimase silm mõedab igakord mõtlikult maad, enne 

kui hoogu võttev käsi kaika laseb lendu, ja kui mõni 
i pulk ruudust kargab, siis saadab teda trehvaja iseteadlik 

»atata!“ Saksa nad ei näe, ei näeks teda ka siis 
mitte, kui ta lepapõõsa taga varjul ei seisaks. 
Ja Kremeri herra ei eksita neid. Ta vaatab 


heameelega. võidumängusid pealt. Ise pole ta küll 


kunagi spordimees olnud. 

Ja kui ta partii lõppu on näinud, lensib tuldud 
teed tasakesi tagasi, niiske huum silmis ja suu 
ümber jooneke vallale tikkunud noorust. 

Teisel päeval istub Prillupi Mari jällegi mõisa- 
taras lehma all, töötõsine ja sõnakehv nagu ikka. 
Kappa tühjendades vaatab pisut kõõördi ja pöörab 
nõksamisi pead tavaliku seesmise kadunuse pärast. 
Mitte võimata pole, et peremees pilguke hiljem ta 
harvu hambaid näeb valendavat, paljastatud lõbust 
seeüle, et Kirjak piimakapa ümber lõi. Ja nõnda 
möödanevad veel mõned- lüpsilõunad ja õhtud, 
kuni päev tuleb, mil Kremeri herra kapatühjendajate 
seast kitsa kollase naise leiab, kelle käed ja jalad 


liialdatud väledusega nagu midagi püüavad heaks teha. 


Pärast seda päeva hakkas Mäeküla saks arva- 
mine lüpsi juures käima. Hein ja vili kasvasid — 
aas ja nurm võitsid ta armastuse endi poole. Ta 
sagendas või kaugendas oma käikusid, ta võttis soost 
ja rabastki jatku kuni pigimusta jõeni. Aga ta mär- 
kas varsti, et ta sellest vähe sai, sest et ta vähe nägi. 
Tema ja asjade vahele oli miski linik tõmmatud, 
mis kohe jälle uuenes, kuita tema korraks katkestas. 
Mida ta silmitses, see ujus ainult ebamäärastel äär- 
joontel selle katte taga. Ta aimas ennast kas või 
tunni aega kadakapõõsasse vahtivat, nägi ja võis 
arvata, et ta sellele pikka kõnet peab, ilma et Kre- 
mer teadlik oleks olnud oma teo põhjusest või tarbest, 

mõtlemine, tabatav mõtlemine see ei ole olnud. 
Ja kui ta koju jõudis, meeleliselt katkine põues 
'kusagil salaja kirvendava rahutuse pärast, tundus 
“talle ikka jälle midagi pooleli jäänud olevat, ja ta 
- võitles ahvatlusega, sealtsamast ümber pöörata, et 
“ sidumata unustatud otse sõlmata. Üksnes midagi 
"õige tühist, kuid tihti korduvat jäi talle neilt uindunud 
° hulkumistelt vahel meele: ta oli ennast kaua pigi- 
mustas rabajões peelitanud ning seejuures kordkorralt 
kõvemini ,Ulrid! Ulrid!“ mõmisenud. 

Siis tulid palavad päevad helgete õhtutega, 
taevas seisis kõrgel, õhk sumises põrnikatest, alt aia- 
räämast vaabus lõhnapilvi mäele ja kõik näis vede- 
lalt valguvat nagu sulatises. Videvikust keskööni laug- 
les sooviku kohal sina sees kitsuke kuuserv nagu 
°- taevataadi pöidlaküüs, tema all luhas lõid mustad vete- 
M silmad valgeid sädemeid, kaasik kapsaaia taga hoidis 
- - hinge kinni, sest ööpikk laulis. Hooned kingul aga, 
nende ümber sala lendlevate nahkhiirtega, need paistsid 
kui meelisklevad pead lendu aetud muremõtetega. 

Neil õhtuil rinnutas Ulrich avatud aknal, vaatles, 
kuulatas, haistis ja oli nukker. Tema paljas pealagi 
paistis kuukesele kahvatult vastu ja avatles öiseid 
k - lendajaid ligi, nii et ta seda loomusundlikult vahel 

käega pidi varjama. Särgverest alles tunaeila tulnud, 
f kannatas ta juba üksinduse igavust ning vaibus ikka 
° - enam hinge-olusse, mille põhitooniks oli vaiks 
4 -valutav lai kahjutunne. Iga õhtuga selgemalt h 
E ta tagasi nägema šeda pikka ja kitsast teed, | 
sirgelt kaugest tühjast nõmmest tuli ja tema ki u 7 | 
juure lõppes. Ei kivi ega tulpa ta veertel, mis 
| oleks mälestanud — mõnda tegu, head või halba, Ps 

- mõnda sündmust, õnnelikku või õnnetut, mõnda 

maitsmist, lubatut või keelatut. Ja kui ta pead 
- pööras ja ettepoole vaatas üle halelilla lageduse, 
milles ainult kari kirjuid lehmi elu esitas, siis nägi 
ta ehmatades musta katusvankrit lähenevat, eest- 
pääsemata lähenevat, ja mitte väga kaugelt. ' Ta 
äigas pealaest üle, nagu külma higi pühkides, tõm- 
mas akna kinni ja kobis sängi, ilma piiblit kätte 
võtmata. Aga uni ei tulnud. Ja ööpikk hukutas ruu- 
dustki läbi. 

Kogu öö tegi ta endale etteheiteid. Ta ise, 
üksnes ta ise oli süüdi. Olud raskendasid, kuid ei 
keelanud. Ja ihadest polnud ta ilma ning juhused- 
ei puudunud. Aga ta lükkas edasi, ikka jälle edasi, 
teiseks paremaks korraks, ilma et see parem kord 
iialgi oleks tulnud. . Ta kõhkles, kus kinni oli haa- 
rata, ta tõrkles, kus vastu" oli võtta — on ju veel 
aega, on veel aega! Ja nõnda vesistas suud, kui 
teised maitsesid, sest teised olid targemad. 

' Targemad? Kas see tarkusestolenes? Milleks 

salata, et tema vahekord pika juukse ja laia riide 
kohta küllalt õige, küllalt lahe ei olnud? Nad tõm- 
masid teda ligi, kuid tõukasid ka ära. Tasallisneid 
olevusi ,erapooletuma vöö“ piirkonnas, nad olid talle 
ihaldavad võre taga; aga kui ta mõne neist, võre 
sisse mõtles — kohe lõi kartus südamesse millegi 
ohu eest, mis säärases ühenduses pidi peituma, kohe 
nägi ta tema kleidivoltides, frisuurikeerudes, kübara- 
sulgedes kõiksugu salapäraseid õudsusi varitsevat. 
Kas ta ei hakanud omal ajal, mõisa rendilt võttes, 
seda majagi siin teatava tagamõttega ehitama? Võis 
ju ikkagi keegi leiduda, kes piskuga leppis või ise 

jatku tõi. Kuid vaevalt jäi ta mõne ette vaimus 
seisma, kui juba hoiatav käsi teda sabast rebis! 
K Muidugi märgati tema võimetust ja käidi temaga 
sellemääraselt ümber. Ühele oli ta ,ainult Ulrich“, 


teda üleüldse olemas. See aga sai jälle temale 
“tuntavaks, nii et ta sarved sisse tõmmas ja karpi 
a puges. Ning seal kiratseb ta nüüd haudjatel öödel 


“ nooruse-aastaist jäänud, kui ta septembri- ja märtsi- 
termiinidel veinitujus teiste omaealiste õlul mõne öise 
rumaluse linnas kaasa tegi, mida ta tagajärel pea- 
legi igakord õiglaselt kahetses. 

Nii siis külgesündinud kütkepelg? Mine tea. 

j Talle tuli kauguse udust väike Frieda meele. Ta 
targes veel tänapäevgi kindel olla, et ta ema õmbleja 

A võre sisse oleks võtnud, kõige legaalsusega mui- 

ö dugi, kui tingimised vähegi päri oleksid olnud, kui 

* otsustavast suust mitte hävitav sõna poleks langenud: 

»Ja, Ulrich, miks mitte; hakka aga siis kingsepaks 
õppima, milleks sul aastate poolest ehk veel aega 

' on ning vaimu- ja hingelaadi järel huvi peaks olema.“ 

Ja kui mitte väike Frieda seepeale ise poleks kirju- 
tanud: ,Ja, Ulrich, aga sa tead, minu töö eest 
maksetakse nii vähe...“ Millega side vormivabakski 

4 ühenduseks nende vahel katkes, sest et neiu Frieda 

sündsamaks pidas kingsepale mehele minna, kes 
| ametit juba oskas. 


Järgnes sellet ehk — õndsa lese proua 
( von Kremeri, sündinud kontessa Lützeni psüholoogi- 
i lise hüpoteesi kinnituseks — viimati tõesti, et tema 


poeg, vähemalt oma erootilise tundekoosiga, ennem 


all kodus oli kui üleval? Glrich pidi järel andma, 
et selles tuumake tõtt peitus, et see rüve ja rüssak 
altilm, millega ta igapäev kokku puutus, teda kui- 
dagi häälistas, vast ehk just selle üditerve rüveduse 
endaga. Kuid kas oli tema siis mõni veider erand? 
Võis neid siis nii üpris palju olla, kes näituseks 
muiste oma rüütliõiguse madaluse tütarde kohta — 
õiguse, mille soetaja ometi kindel vajadus pidi 
olema — jätsid tarvitamata? Ja kui üks tema Särg- 
vere üleaedseist, vana aus Suurpalu Radeck, linna 
sõitis, siis võis talle kergesti juhtuda, et teatud 
maanteetalust paks perenaine tuli ja tõlda peatas: 
,Ole va hea mees ja too mulle Karu poest õite 
kolm naela muste villu!“ Ja kas siis vend Heinrich, 
kellest muigati — — kuid ei, see näotus ei puutu- 
nud siia. — 

Jgatahes — must vanger lähenes, ja aeg oli 
aru pidada, kuidas endale nii kaua tehtud ülekohut 
vähegi tuleks parandada. 

- Ja Ulrich pidas aru — öö öö järgi, külleti ja 
seliti. Öölaualt pistis vahetevahel palukese saia suhu 
— ka kärp hapukaid komvekka seisis seal varuks — 
ja kui padi pea all kuurmaks läks, mis iga kümne 
minuti takka sündis, siis pööras teise ümber ning nõutas > 
ka vaiba alla, teda jalgega õõtsutades, pisut jahedust. 

Üleval lae peal aga siuksusid hiired ja närisid 
rotid. Neil oli seal lahe elada kaheksas tühjas toas, 
pehmeil liivapõrandail, ruumides, kus kinnilöödud 
akende pärast päevalgi suursugune poolpimedik 
valitses, — niisama lahe ja lõbus nagu valitseja kanadel, 
kes seal koludest improviseeritud õrtel öömaja pidasid. 
Ja kuna Ulrich saia mugides, kompvekki imedes ja 


(patja pöörates oma elu pöörde kallal sepitses, kuulutas 
kukk talle ülevalt iga kahe, kägu kõrvalt aga iga 
le tunni tagant, kui palju tee tema ja musta 
i vahel jällegi lühenenud. .Seesinane kägu 
s nimelt Reemeti Schvarzwaldi kellas. Tema häält 
s herrasruumidesse selgesti kuulda, sest et suu- 


väga hea akustik oli — nii hea, et neitsi Vilhelmine 
öised karjatusedki—teda vaest kohutasid kuumal ajal 
“traagilikud unenäod — köögi kõrvalt siia ära kostsid. 
Magama uinus Ulrich alles pärast kolmandat 
kukelaulu, kui koit hämariku põsed ammugi lõkkele 
s udelnud ja noor päev koisid otsides saali luitunud 
mööblitel uidas. — 

° Herra von Kremer viibis nii küpsiküüsi oma 
seesmise murrangu juures, et ta nädalaga sassi läks 
4 Na laupäeval, teda reedeks pidades, Särgveresse 
unustäs Sõitmata. Sel päeval aga toimetati tema 
° korteris, elaniku äraolekut tarvitades, tavalikult suure- 
- mat harimist, ja nõnda juhtus, et küürija pärale 
- jõudis, kuna Vilhelminel veel käskugi ei olnud hobu- 
seid rakkesse lasta panna. 

»Ei,“ luiskas Kremeri herra teenijale, ,ma ei 
mõelnudki täna Särgveresse sõita, ma sõidan õhtase 
° masinaga linna. Aga Mari töö ei tülita mind, ma 
° võin välja minna, kui ta viimse toa käsile võtab ja 
esimene veel mitte kuiv ei ole.“ 

f Ja nõnda asus Prillupi noorik magamisekambris 
° töösse, kuna saks kirjutusekabinetis prillid ette pani 
ja kõik oma tähelepaneku ühe majapidamise-raamatu 


arvudesse süvendas. k 

Nende vahet oli kaks suurt tuba — nad ei eksi- 
tanud teineteist tõesti mitte. 

Herra von Kremer töötaski tüki aega täie rahuga, 
siis tõusis äkki üles, võttis prillid maha ja läks otsus- 
taval sammul Mari juure. 

Mari põlvitas põrandal ja liigutas nuustikut rüt- 
musega, mis mitte kaugel ära ei olnud põhjusmõttest: 
jumalal päivi, peremehel leiba! Ta ei vilistanud täna, 
vaid mälus üht nööriotsa närida, mis tal lõuga mööda 
alla liperdas. Küljega lahtise ukse poole olles, pidi 
ta teisest toast tulijat märkama, ei tõstnud aga pead 
ega praotanud teretuseks suud, nagu kartes, et aja- 
viide hambist kukub. Ta pea, käevarred ja kael 
poole rinnani olid paljad, pruuni ja valge ihu peal 
helmendas higi, takune särgijatk ülespöördud körtsiku 
all jättis pringid sääremarjad katmata. 

Läheneja, kes kavatsetud sõna keelelt kaotas, ula- 
tas äkilise impulsi tõukel käe hepitades nooriku kurgu 
alla. Ta arvas välguvalul neid kahte vaokest pihus 
tundvat ja pöial puutus lõualoti sooja pehmust, kuna 
imelik uus, imelik noor, imelik uimav higilõhn talle 
pähe tõusis. Aga mitte nii väga see kõik ei närve- 
tanud Ulrichi nõnda, et ta kätt tagasi nähvates abi- 
tult seisma jäi, kui palju enam raatsiv peapööre ja 
lustaka aiatusega ühendatud naerupilk, millega tema 
julgust vastati. Kõrvus kohisev ja silmis virvendav 
veri mõistatas sellest talle leiu välja, mida ta õieti 
ihkas, mida ta uurides tulnud otsima; kuid nüüd, 
teda vastu võttes, nõtkusid ta põlved ehmatusest ja 
süda andis nõu pageda. 

Seda ta tegigi. Küürija ümbert ringi üle märja 
põranda tätsates, pööras tuldud teed tagasi, ilma et 


SN > A 


kumbki sõna oleks viiksatanud. Ta hõlmad olid 
kentsakalt kohevil, otsekui peituks nende all võidetud 
saak, mida ta ihnelt tõttas varjule viima. 

Ta istus seepeale söögitoas veerand tundi üsna 
agusi, ristis käed põlve ümber, silmakortsudes ja 
uunurkades arg-salalik lõbu, liikmetes majus väsi- 
mus. Viimaks hakkas:ta mõtteta pea mõtet kordama: 
Teine kord edasi — teine kord paremini! Ning järg- 
- neva veerand tunni pärast tuli talle meele: Mul on 
seal öölaual plekktoos hapukate kompvekkidega — 
oleks ma kompveki võtnud ja talle suü peale hoidnud 
nagu kutsikale: ta oleks naerdes näuhti vasta võt- 
nud! — Ja Ulrich kahetses, et see tegemata jäänud. 
| Aga kompvekid olid seal, ja Mari oli ka veel 

seal — ? v 
Ei, parem teine kord. 
Mitte muuta, mis on, mitte silmapilku rikkuda! 
Ja ta jättis kompvekid ja pööras selle juure 
tagasi, mis oli, ja hakkas hellalt parema käe pihu 
ja päkka silmitsema. Nii hea oli istuda ja endale 
pihku vaadata, Mille nahk ikka veel sooja kõdi 
tundis nagu udusule paitusel. Ja äkki haistis ta seda 
higilõhnagi jälle ja pani silmad kinni ja laskus peaga 
toolitoele. Näis, kui tibaks ta vurruotstest õnne maha, 
tilk tilga järgi paremale ja pahemale poole. 

Ent korraga tundis Kremer elavat liikumise- 
vajadust. Ta meelest oli, kui peaks ta saagiga mujale 
kaugemale minema, et seda uues kohas vaadelda. 
Tema kärsituma helistamise peale ilmus Vilhelmine, 
põllenurgaga käsi kuivatades. 

»Laske obused ette panna !“ 

»Juba ? Härra pidi jo õhtu faksaali —?“ 


"i 


»Ei, ma sõidan siiski Särgvere.“ 
Aga ,Särgverel“ oli täna isevärki halb kõla Ulrichi 
kõrvus, kõla nagu pragunenud klaasil. Ja ühtaegu 


torkas talle pähe ta õdede vend Heinridhilt saadud 


pilkenimi ,kolm pinguiini“. Ning kummagist nimest 
heitis tarpõue nagu kirmeke tusakarva kartust.  Vilhel- 
mine polnud veel õieti uksestki, kui Kremer Särg- 
verest taganes ja sõidu eesmärgiks jällegi linna valis: 
Milleks raudteega, võib ju ka hobustega — napilt kolm- 
kümmend verstakest! Ja tõllas oled üksinda, istud 
enesega eneses, mõtled ja kavatsed rnõnusalt hällides. 

Aga uued riided on kapid, ds kapp magamise- 
kambris — ? 

Ta läheks ju niikauaks eest. 

Kuid ei — mitte“täna enam — mitte enam 
jällenägemist — — 

Ja Vilhelmine pidi ülikonna kabinetti tooma, 
kus Kremeri herra vahetuse ette võttis, ehk küll tua- 
letiruum juba valmis ja kuivgi oli. 

Kui Mäeküla mõisnik, tolmumantel seljas ja 
must viltkübar peas, teenija saatel lahtisesse tõlda 
astus, mille põlle Vilhelmine teatava pühadusega, 
misläbi ta iseennast austas, tagantjärgi haaki pistis, 
silmas saks keskmisel saaliaknal inimest, kes nina 
ruudu vastu lössi vajutas. Kremeri pilk oli ainult 
riivav, ta arvas aga siiski nägevat, et vahtija pruntjas 
suu luigutavalt liikus. 

Siis oli ta toosi isegi leidnud! — See õnnestas 
lahkujat. — Selles oli midagi, mis neid veelgi lähendas. 
— Selles oli usaldust, intiimsust — — 

Ja korraga uskus Ulrich, et ta esimese komp- 


> veki ise talle suhu kukutas; hoidis suu peale nagu 

 sülekoerale suhkurt — — tema aga naerdes näuhti! 
Pa kuna tõld akendest mööda ümber nurga veeres, 
- jäi sõitja rõõmsalt oma kutsarile selga vahtima, nagu 
| oleks lõbus etendus Peetri heidele kulunud krooke- 
Mie pleekinud piha peale joonistatud. Ta ei pannud 
- tähele, kunas karja-Tooma kriimud lapsed, juba vara- 
kult ootel seistes, värava lahti tegid, ta ei näinud, et 
hobuserautajad sepapaja eest teda teretasid, ning 
tõllake oli, teelahkmelt juba versta maad Särgvere 
poole sõitnud, enne kui ta eksitust märkas. 

»Pea, Peeter, ma sõidan jo linna!“ 

Peeter laskis kõrvisid tükikese teed edasi sörkida, 
pingutas siis ohje ja puristas ,tprr!“ Kulus veelgi 
natuke aega, kuni ta kõhn habetu poisinägu pika 
kaela otsas pooliti peremehe poole pöördus. 

»Ah kas linna või — ?“ 


»Linna jah, — ma sõidan oostega linna.“ 
»Ah kas oostega või — ?“ 
»Ja, oostega, — ma sõidan täna oostega linna, 


mitte masinaga.“ 

»Ah või mitte masinaga —?“ Ja Peetri rippuv 
lõug vajus veelgi alamale, kuna ta väiklane pea 
kukla-auguni ulatava kutsarikübara sügavuses näo 
aeglaselt jälle ettepoole viis. Peeter saatis pika sili- 


| “tava pilgu ruunade teravatest selgadest üle — need 


ei olnudki sõidu-, vaid ainult päremad tööhobused — 
ja kohmas siis võrdlemisi järsult : 

»Figa mol ei ole kaeru kaasas.“ 

»Kaeru võid linnast või teel osta — ma annan 
sulle raha.“ 

Peeter hakkas juba ümber käänama, viitles 
aga jälle. 


— Aga mol ei ole omal tab! gi rah "kaases." 
»Eks ma anna siis sullegi natuke raha.“ 
»Ah molle või?“ 

% »Nojaa, — ega sa's ööseks linna jää — puhk a 

ja lähed kohe tagasi.“ b 

a, Oldigi siis nii kaugel, tet sõit õigele ll 

sealt linna poole võis algada. 


Neljas peatükk. 


Herra von Kremer viitis Tallinnas mõnusa püha- 
päeva ära, käis Kadriorus jalutamas, kuulas Bade- 
salon'is muusikat, sõi Hotel du Nord'is õhtust — 
ikka üksinda, sest vend Heinridh oli Särgveres ja 
võõra seltsi järele ei tunnud ta vajadust — ning 
magas mõlemad ööd kuninglikult väikses sissesõidu- 
korteris, mis tal Särgvere omadega kokku Laiale 
uulitsale oli üüritud. Ainult kavatseda ei saanud ta mi- 
dagi, nagu ta tulles lootnud. Tema kavatsemisega oli 
lugu ikka nimelt nii, et otsus sigida ei tahtnud, sest 
et mõtted, vaevalt koondatud, lähemal järelvaatel taas 
lendu pistsid nagu püütud kärbsed, kui pihu praotad. 

Ent Mäekülas mõtles ta katseid jatkata, ja nõnda 
liikus ta esmaspäevast peale jälle siin, õhtutel endist 
viisi lahtisel aknal istudes. Ööpikk oli kapsa-aia tagant 
ära lennanud, tema asemele aga kägu ilmunud, ja 
selle virged monoloogid tegid talle ergutavat säru: 
kaasikus elas tal nüüd väike mõttekubjas. + 

Õieti teadis ta ju, mis teha, ja oli kindel, et see 
tegemata ei jäänud. Tagasi ta enam ei saanud — 
see tunne oli temas tõetundeks kasvanud. 

Muidugi peab temale meelehead mõistma, aga 
nad ei ole ju mitte nõudlikud siin looduse rüpes, 

liiategi need saunades, eriti need siin sooveerel, kes 
kirikusse minnes üksteiselt kingi ja rätta laenavad. 
Ei, see täpp ei teinud vanaherrale muret. 

Kuid seal oli midagi muud, mis väljavaadet 
tumestas, mis märklauda hämarusega looris, ning 
sellest videvikust tuksatas vahel nagu hoiatav näpp 
üles — hoiatav või koguni ähvardav? 

Kremer arvas esiti, et see ehk kõrgema käsu- 
õpetusega ühenduses seisab, ja juurdles järgi. Aga 
ta rahustas end varsti. Nitimur in vetitum (niipalju oli 
tal Toomkooli Ladina keelest veel tallel) — sest see 
on lihalik. Kui needki seal paksus raamatus, mida ta 
õhtuti luges ning kaunisti tundis — kui nemadki, ja 
kõige suuremad ning tugevamad neist,otse pühaduse 
palge ees seisjad valitud — kui nemadki aina ini- 
mesed olid, kes kõndides komistasid — mis siis 
kõnelda nõdrukestest nagu mõni Ülrid: von Kremer 
Mäekülast — mis kõnelda ussikestest! Sest milleks 
oli siis usk ja milleks kahjatsus? Keegi ei komis- 
tanud ju ,meelega, keegi ei kukkunud üleannetuse 
pärast. Kes (lrid: von Kremeri minevikust üle vaatas, 
kes selle õige pika katseaja prooviva pilgu alla 
võttis, see pidi seda ära nägema. Enamgi. Ta pidi 
tunnistama, et Ulrid von Kremer kõige väetimate 
killast ei olnudki, et ta võidelnud oli kui mees. Aga 
kõigel siin ilmas on piirid. Korraga ei saa enam. 
Muudkuj inimene peab alandlik olema ja pääste- 
ankurt mitte silmist kaotama. 

Ei, siitpoolt see eksitav näpp ei tõusnud. Ta kordas 
oma paksust raamatust ühte ja teist lugu, ühte ja teist 
õppekohta järgi lugeda, ning leidis igalt poolt kinnitusi 
oma seisukohale. Ei võinud ju teisiti ollagi. Isegi 


ES! A 


laused mis ta enne pisut teisiti mõistnud, pöördusid 
nüüd, lähemal ja sügavamal uurimisel, mõttega 
tema poole. 

Aga kust ta siis tõusis, see näpp? 

Kägu kukkus ja (Ulrich jõudis aegamööda jälgile. 

Der Anstand. Der höhere Anstand. Sa oled 
Ulrich. von Kremer. Vaese saunamehe naist salaja 
ära petta, tema selja takka — see ei kõlba. Nõnda 
tehakse, aga sa ei ole mitte see või teine. Kuhu 
sul see ometi meelest võis jääda! Suurpalu Radeck'gi 
— tulevalgel vaadates ja valjuma mõõduga mõõtes 
auliselt mitte just mõni hiilgus — temagi lasknud 
eite pigem tõtt tunnistada, kuigi alles hiljem. Ei, 
Ulrich, sa pead talitama kui aumees — saunikugi ees 
kui tõsine aumees! Ja mitte pärast nagu Radeck, 
vaid ette: pead Tõnuga lihtsalt kokku leppima — 
jawohl! 

Kremeri rind läks kergeks, ta otsiv hing hoidis 
tõtt pihus. 

Ja Radeck'ist oli ta üle. 

Aga see on parem ka muu pärast. Ta oli ju 
terane see laps, ja mitte suu peale kukkunud. Kuid 


mine tea — kogemata — mõni tühine asjake — 
mõni kõrvaline juhtumine — — saladusel on sabasi, 
mis otsapidi vahel välja ununevad. — Ning tema 


jälle — see mees: mine tunne inimest! Pealt näha 
vagane ja mõistlik, aga kui vihastab, kui tigedus põue 
poeb — kes ette võib teada, ta ise ka mitte! Siis 
aga: mõni kivi öösi aknast — õnn veel kui mitte 
tükk tina — või punane kukk katusele! Neid ei 
või kunagi uskuda, kunagi täiesti uskuda ja usaldada 
— neil on ikka üks vimm meiesuguste peale! Nii 

aga: kui kõik õiguslik ja seaduslik, kui kogu vahekord 
legaliseeritud — hakaku siis veel üks ühele või teine 
teisele hõlma! Siis võib haljas riistake öölaua sahtlis 
kas või laadimata seista. 

— — Teadagi, selle eest tuleb temale tasu anda. 
Tal peab sest tulu olema — temal nagu teiselgi. 
Huvide tasakaalus sisaldub rahu tagatis. 

Kremer polnud aga veel sugugi selgusel, kuidas 
seda asjakülge korraldada. Ta võttis endale aega ja 
pidas aru. Ning jällegi pääsis Ormuzd tema rinnas 
Ahrimani üle võidule. 

Välja minnes eeldusest, et tasuandja mitte rikas 
ei ole, hakkas ta kavatsusega kaurmis madalast peale, 
Rent kinkida, nagu Radeck kuuldavasti? — Aga seal 


oli täistalu, siin ainult kuuendikukoht. — Külast siis 
kuuepäevane? — Aga neid oli' tal ainult kolm ja 
ühegi rendileping ei lõpnud nii pea. — Mõisa võtta, 


— Peetri asemele kutsariks ja tallipoisiks, — muidugi 
parema palgaga? — Aga naisemehe korter puudub, 
— alttoa paar kambrit on neid paginal täis, paarisi, 
vallalisi ja lapsi, ning pesuköögiga ühendatud vihu- 
saunaski elab üks poiss lese emaga. 

— — Kahju, et kõrtsi ei ole — ja, sest on kahju! 
Mis siis oleks viga: päris tavaliku rendiga sisse — 
näe küllamees pealegi! Aga mis parata — naabri- 
valla kõrts otse piiri peal ja kirikutrahter mitte kaugel 
teisel pool! 

— — Või teeme ehk sulaga? — Kõige lihtsam, 
kõige puhtam — mis? 

Kuid ei! Sellele mõttele tõugati kohe vastu, ja 
tugevasti. Näiks ju nagu kaup — nagu öine kaup 
linna uulitsal või teatud asutuses. Ei, seda mitte, ei 

kummalegi sula — ei" kummalegi paljalt pihku, leidub 
- teisigi vorme! 
— — Ja ülepea, Ulrich: ära ole nahkjas, ära 
tingi! Sa pole rikas, aga ka mitte vaene või ihne. 
Määra neile, mis nad õnnelikuks teeb — õnnelikuks 
ja tänulikuks! 
| Aga mida siis näituseks? 

Noh, hm — kuuluta kohad sügise müügile! 
'Tahtsid seda küll alles paari aasta pärast teha — 
nende endi palvel — nad on siin ju nii kõhnakesed 
kõik, aga võid ka kohe, see on sinu õigus. Ja siis 
- üks kingitusena noorpaarile — minugi pärast üks 
väikemaist! Sest vähemalt pooltest vanadest ostjaid 
ei saa, see on kindel. 

Nõu meeldis vanaherrale, ja ta pidas temast 
tüki aega kinni. Aga seal kerkisid kaaluvad mõtlused 
- vahele. Mis siis, kui ühendusel pidet ei ole? Kui 
aasta või paari pärast — ükskõik mil põhjusel — 
lõpp tuleb! Nemad kui mina — inimesed oleme 
kõik kolm — — 

Kuid selsamal pilgul pisteti Kremerile midagi 
pähe, mis ta silmad suureks vedas ja käe põlve peale 
° laskis laksuda. Ise kähvas istmelt. 

Korras. Ainult nõnda. See onalus, mis kannab. 

Ja ta meelest oli, kui avaneks uks ja sisse 
astuks tuttavalt ja koduselt naeratades see suur laps. 

Nii oli aus. Teol oli kõrgustki. Mitte igaühe 
hoolde ei usta säärast elusoont, pealegi rahalise taga- 
tiseta, sest kust ta seda võtakski. Otse hea õnne 
peale, täie riisikoga! Asi nõuab nimelt enam annet 
ja oskust kui pealtnäha võiks arvata, ja Tõnu, tossike 
— — aga olgu — meie mestame! 

Janende külg! — Mausun (herra von Kremer 
naeris ja vaatas kentsakalt paremale ja pahemale 
poole) — ma usun, nad võivad rahul olla, kui nad 
pilgu Jaani peale löövad! Nad võiksid tänulikudki 
olla — ja tõepoolest, seda nad võiksid! —- — > 

Ta hakkas tõeleidja ärevusel nurgast nurka sam- 
muma, käed püksitaskutes ja turi kõrgel; mõned 
üksikkarvakesed pealael mängisid tuule liigutusel. — — 
Teadagi; aate teostusel on oma kisud, ja kaunis 
tüsedad. Jaanile tuleb kautsjon tagasi maksa — 
kautsjon ja ette võetud raha. Viimast võib ehk vähe- 
haaval kohe hakata kahandama ja kui sügisel rikkam 
rüpp, siis oleme jüripäevaks tasa. Kuid kautsjon — 
see nõuab iseäralist operatsiooni, ja mitte kerget — 
paraku mitte kerget. — — Aga olgu — meie võtame 
selle ohvri kanda! 

Ta jäi peegli ette peatama ja vaatas julgelt tei- 
sele Kremerile silmi. Ta tundis, et nende vahel nüüd 
üksmeel valitseb. Ja selsamal seisul täiendas ta oma 
mõttekäigu lõpule, 

— — Jaan muidugi läheb ära, siis annan Kuru 
kuuendiku neile. See oleks veel peale kauba. Selle 
järgi on mõnigi maias olnud. — Ja kui ma veel edas- 
pidi lehmi rohkendan, siis — — na ühe sõnaga: 
Der Vorhang kann aufgehen! 

Ta võttis kepi ja kübara ja läks jalutama. 

Aga eesriie ei tõusnud ja Tõnu ei ilmunud. Puu- 
dus kutsuja. Kremer lükkas kutse päevast päeva edasi, 
teadmata, mil põhjusel. Ehk olgu siis sellel, et homme 
parem näis kui täna ja ülehomme veelgi parem. 

Ühel hommikul silmas ta männiku all Tõnu ja hüü- 
dis teda. Aga kui mees tuli, polnud hüüdjal midagi öelda. 

»Ah tühja — meelest läks!“ 

Tõnu arvas, et ehk võlg, ja ütles: ,Mis mul 
vajaka jäi kevade — eks ma tasu suvetööga ärrale ää.“ 
Ei, ei, see oli miski muu asi,“ vastas saks juba 
minekul. ,Ehk astud üks õhta kunturi sisse, küll 
na siis ütlen.“ 

Tõnu astus ,kunturi“ — see on Kremeri herra 


vist vara, sest saksal andis üsna mõelda, enne kui 

teadis peale hakata, ja siis küsis ainult: 

Ah soo — kassa Reemetiga kahaheina pärast 
- juba rääkisid ?“ 

' »Reakisin küll.“ 

pa »No kust ta sulle lubas ?“ 

K | ,Eksikke soost, kust mujalt.“ 

M Vanaherra vahtis aknast välja ja mõmises midagi, 
- kuuldus peaaegu nagu : ,Võiksid kõrgemastki saada,“ 

° kuid selle peale vanduda ei võinud Tõnu mitte. Ja 


1 «Kuule, Tõnu, sa võiksid õige sügise mõisa 
- põldude ligidalt kõik berberitsipõõsad välja juurida. 
- Särgvere ärra luges ühest raamatust, et need olla 

viljale väga kahjulikud. Neist akatagi kõrreviljale see 

roostehaigus külge.“ 

) »Aga sügise tulevad korudnikud linnast ja mak- 

= savad marjade eest ärrale raha.“ 

' »Fih need kurgisoolajad ? Mis nad raiped mulle 
maksavad! Kahju kümme korda suurem. Võid jo peale 
akata, kui nad tänavu ära on käind. Aod võta omale“. 

See oli kõik. Ja sügiseni palju aega. Tõnu ei 
mõistnud, -mis häda tal nende paburitsidega juba 
praegu oli. — — 

Järgnevad päevad elas Ülrich loiult imelikus umb- 
ses tusas. Ta ei saanud endast aru, midagi temas pidi 
asemeltära olema. Kõikoli joones, ja ometi mitte! Süda 
oli valmis, ja ometi mitte! Ta ei näinud enam miskit 
näppu, ei hoiatavat ega ähvardavat, ja tammus siiski 
paigal. Mis see võis olla, mis see veel võis olla? 

Häbenes ta neid? Neid mõlemaid ja muid? 

Ei, vastas ta naeratusega, mis põlgtusest liiga 
kaugel ei olnud. Nemad ja nad kõik siin — nad 
võisid temast mõelda, mis tahavad, see ei teinud 
talle sooja ega külma. Nende pärast oli ta ennegi 
olnud ja teinud, kuidas ja mis ise heaks arvas, 
muidu peaks ju hobuseid ja vareseidki häbenema. 
Kolm hinge ainult ei tarvitsenud seda teada — need 
kolm Särgveres — need kolm pinguiini, ja'neid tead- 
matuses hoida ei võinud ju raske olla. 

Aga Kremeri herra istus lahtisel aknal ja mee- 
liskles edasi, ehk küll kõik joones oli, ja tema“mõt- 
lemisel ep olnud enam õiget sigi, sest et kukulind 
kapsaaia taga varsti vaiki jäi. Vist lendas see jälle 
kuhugi ööpiku asemele, ergutust laulma mõnele 
muule visavõitu peale. 

Kuid käolegi tuli asemik. 

Aga see ei laulnud, vaid naeris. 

Ta möhitas all soos naerda, nagu näeks ta sealt 
mõnd ennenägemata narri. 

Mäeküla saks pidas teda esiti: linnuks, soku- - 
häälega linnuks, hakkas aga viimati uskuma, et see 
inimene on — inimene või mõni .sarnane elukas. Ta 
arvas tema sagripead ja kikkhabet, ta tömpnina ja 
peiarisilmi nägevat, ja kui ta pilku teritas, siis seletas 
veel mehikese sõrgu ja sarvemukse, 

Nüüd lõi Mäeküla mõisnik rusikaga aknalauale 
ja tõusis üles, kumbki kihv põse peal otsuskange 
teguvõime. Pilada ta ennast ei lasknud. 

Ta ei saanud aga veel teole asuda, ta mõõtis 
hoogu võttes alles oma nelja toa ühist pikkust, sam- 
- mudega, millel raudne kõma oli. Seal lõgistati kuskil 
° Hinki. Kremer läks ja avas. Kabineti lävel seisis Mari, 
- korvike käevarrel. 

»Ma tõin ärrale mune, aga köögis põle inimese- 
- hinge, uks on lukus.“ 

Ta vaatas saksale suhu, mis lahti oli läinud, 
aga et sealt vastust ei tulnud, siis jatkas seletust: 

"Ehk ärra võtab ise vasta, mul põleks aega 
oodata, pean kirikupoodi minema.“ 

Ainult käega tähendati talle, et ta sisse astuks, 
ja kui see sündinud, vaigiti talle veelgi näkku. 

Kremer oli tõesti pisut agrane. Ta nägi Mari 
esimest korda paremas riides ja nii puhta, nii ime- 
puhta näoga. Silm selles puhtas näos tuli säärasel 
 selgusel esile, et siniseid kristallisid musta tera ümbert 
võis lugeda. Päevatuski oli maha pestud, nii et kael 
ja lotike lõua all ainult vähese varjundi võrt valge- 
mana paistsid. Midagi perutavat pidi ka värvides olema, 
mis noorik peas ja ihul kandis, kuigi need nägija vaate 
ees vahetumalt ühte valgusid ebamääraseks uduks. 
Selgemalt teatavaks sai talle üksnes tumepunane tanu- 
tutt, sest see õõgus nagu üksik süsi kollaka tuha sees. 

Et midagi teha, võttis Kremer Mari käevarrelt 
korvi ja jäi seda sangapidi kahe näpu otsas õieli 
hoidma, nagu sisu raskust kaaludes. 

»Ma tahaks korvi tagasi saada,“ tähendas Mari 
temale omase välgatava naeratusega, mis sädeme- 


sarnaselt ühtlase tõsiduse seest hüppas ja sinna 
jäljetult jälle kadus. 

»lagasi — — soo — — na, siis laome nad 
siia — —“ 

Kremer pistis korvi pahemasse kätte ja hakkas 
paremaga mune paarikaupa kirjutuslauale ridama. Aga 
vist oli ta tegev käsi ennatlik, sest üks muna kukkus 
maha. Mõlemad isikud vaatsid sellele järgi: juba tekkis 
vanaherra saapanina ette suur kullakarva silm. 

Ainult pillaja naeris, vilge puna põskil, pealt- 
nägija -aga jäi tema oote vastu üsna tõsiseks. 

»Lubage“, tähendas noorik, võttis saksalt korvi 
ja ladus munad rahuliku väledusega rohelise kalevi 
peale. , Viisteist paari — — sellega kokku.“ Ta näitas 
näpuga põrandale. 

Mari mittenaermisest seesmiselt kinnitatud, suutis 
herra von Kremer oma sõnale teatava naljakirme 
peale panna, kui ta maha vaadates küsis: ,Aga 
mis me sellega teeme?“ 


“Ma võiks ära koristada, kui — —“ noorik lõi 
pilgu ringi. 
»Ei, ei —— ma ütlesin aga nii soota, — küll 


Vilhelmine koristab ise.“ 

»Ehk minestab ää, kui nääb?“ 

Küll ma äratan ta jälle elusse.“ 

Ettekujutus sellest äratamisest näis võimsalt 
Mari naerulihakseid liigutavat, sest nüüd valgustas 
välk laialt ja eredalt iga joonekest ta puhtakspestud 
palgel. Ta silm säras, ja harvad hambad tulid näh- 
tavale, ja rohke rind ilmutas peidetud elu. 

Selles aga oli midagi, mis Ulridhi teadvust kahan- 
das. Minult undamisi mäletas ta minut hiljem, et ta 

ile suuremat raha pakkunud, et sellel tagasi ei 
olnud anda, ja et ta paberi talle siiski pihku pigistas, 

kogeledes, et moorik ju edaspidigi jälle mune toob. 
malt meeles oli tal, kuidas ta ust avaja käe- 
st äkki kinni kargas ning häälega, mis talle 
endale võõras, valju karuse häälega käsutas: 
A »Ütle Tõnule, et ta homme kunturi tuleb — — 
ütle, et ta juba täna õhtu tuleb!“ 


Viies peatükk. 


Kui Prillup ,kunturist“ tuli, ei targenud ta oma 
puudlinäole tunnetekohast ilmet anda, niikaua kui 
herrasmaja aknad liig ligidalt talle selga vaatasid. Ta 
hoidis õlanukid kõrgel, pea maas ja pikad koivad 
pugeval kõnnil. Alles paarisaja sammu pärast vahtis 
tagasi ja naeris. Astus siis jälle, vahtis jälle tagasi 
ja naeris jälle. See sündis veel kolmat korda 
ja põhjalikumalt, kui -Prillup sarapiku äärt mööda 
kingule jõudis, millega Kruusimäe kõrgendik algas. 
Siis ajas enese täiele pikkusele, tunnistas tüki aega tõsi- 
selt ehas punavat maja, kiskus, hammas huulel, mõne 
ettevalmistava lõusta ja laskis siis vabisedes midagi 
vallali, millel imelik sarnadus; oli siili podinaga. Ja 
sellele kugistas vahele, käed kramplikult niuete ümber: 

»— — Nalja! — — Nalja! — — Vaja kõigile 
reakida !“ 

Prillup sammus alles edasi, kui ta valingust 
täiesti vabanenud, ning minnes lõi märjad silmad 
ringi, kas ei näeks kedagi, kellega hakatust teha. 
Aga tee oli tühi eest ja takka. Põsenukkideni ula- 
tavas rõhmases karvandikus püsis tal suure naeru 
jäänusena veel kauaks muigevirvendust, kuni üks 
uus mõte selle ajutiselt kustutas. 

— — Või kelmas teine? — — Tahtis aga nii 
narrida ? — — Noh, et liiga noor vananässile? — — 
Et mis ta peaks vastama? — — Et kas pätajalg, 
kui kuuleb — — ? 


Ta vahtis vildaku peahoidega pastlaninade peale 
maha ja laskis endal uuesti kõik mälust läbi käia, 
mis ta kuulnud ja tähele pannud. Nähtavasti jõudis 
ta aga otsusele, mis vahele: vilksatanud mõtte 
pelgu ajas, sest juba lõi ta karvane palg jälle lusta- 
kalt loitma. Korraga pistis näpud habemesse, tõstis 


"niiske tordi nina alla ja nohistas nuusutada — — 


»Äm — — äm — — pagana märjuke! Ise nagu 
susla, aga näe, mis rõngaid teeb südame all!“ — 
Prillup oli kontoris kaks õlleklaasitäit portveini joonud 
ja suu pühkimata unustanud. 

Kuna ta nüüd naerukil värava poole lonkis, 
parema käe pöial otseti südameaugus, kus peremehe 
märjuke lõbusaid rõngaid tegi, ning kindel otsus 
peas, kunturis kuuldud hullu nalja soojalt lähemale 
vastutulijale jutustada, et teisedki saaksid naerda, 
juhtus talle äkki midagi, millest ta endale aru ei 
teadnud anda. Ta keeras teelt kõrvale, ning seal, 
kus kolm üksikut kaharmända kingu liivasel rinna- 
kul kasvasid, seal võeti tal järsku jalad alt, nii et ta 
seliti täiel pikkusel kidurale murule langes. 

Piimad ! 

Prillup jäi eha sisse vahtima, pärani silmil, vagusi 
kui nott, käed risti pea all. Taevakaar küdes veel 
igakarva punases ja igakarva kollases, ühel pilve- 
rünkal keset kaart, kuju poolest nagu kahepeaga 
must vapikotkas, olid nii herehiilgavad piirjooned, 
kui seisaks lind avanduse ees, kust taevariigi sära 

talle selga paistis. Veel teisi taevaloome nihkus 
lõunast kumavalda, mõned sarnased maistele, mõned 
võhivõõrad, ja lõid servist loitma, kui kotka kohta 
jõudsid. Kuid aegamööda halenes hiilgus, värvid 
võtsid ikka enam tuhmi sekka, ning Tõnu palg oli 
viimaks sinine kui villisurnul. 

Ta aga pikutas edasi oimu liigutamata. Käsi 
ja kaela mööda vilasid väiksed mustad sipelgad, sest 
peaga oli ta nende praolise pesa ligi sattunud, ning 
üks vidises praegu habemest ja huultest põigiti üle. 

Viimaks ometi tundis Prillup kõdi, häigas pare- 
malt ja pahemalt poolt ning tõusis istukile. Siis 
vehkles räpakalt silmade eest, nagu sääska tõrjudes, 
ja hüppas püsti. Ja nüüd mängis ta karvases näos 
jälle midagi endisest naerust. 

Aga kui ta teele tagasi jõudes Otsa vanameest 
eel nägi kõmpivat, kimp rehavarrepuid õlal, ei tõta- 
nud ta temale mitte järgi, ja kui talle vainul Väike- 
Jüri Krõõt vastu tuli, ei olnud Tõnul ka temale midagi 
rääkida. Ta sammus otseteed Prillupi värava poole, 
nii iseeneses, et ta kiigest sülla kauguselt mööda 
läks, ilma Pajusi plikade teretust tähele panemata. 

; Väravas keksis talle Kaaru vastu, mitte ainult 
saba, vaid pooltkeha väntsutades ; ta paljastas naerdes 
oma valgeid hambaid ja turtsus kõigest hingest. 
Aga temalegi polnud tulijal musta ega valget lau- 
suda, ja tasuks sai talle ainult, et peremees seespool 
väravat ta peale maha jäi vattima. Kuid see aineti 
vahtimine suuril silmil ja püsiv paigalseismine tundus 
Kaarule varsti õudsena, nii et ta paremaks arvas 
videvikku kaduda, mis tuhatolmu peenusel üle õue 
varises, joonte teravust nürides ja kujusid jämendades. 

Prillup tahtis juba toa poole pöörata, silmas aga 
"siis kolme halli kogu aida kõrval aia otsas, ja läks 
“sinna. Nagu suur öölind kahe pojaga, teine teisel 
(li tiival, ligistikku koos, istus seal Mari Juku ja Anniga, 
. kõigi nokad soo poole sirgu. 
»Mis imet te siis õige vahite?“ naeratas isa. 
»Meie kuulame, kuda Tapu rahvas juttu ajavad,“ 
vastas Anni sosinal, ,,ole aga vait!“ 
- Õre, jahe õhk oli tõesti nii hingetu vaikne, et 
- sealtpoolt soomadalikku, Kruusimäe kõrguseni kerki- 
 valtkallastikult, mille laugut Tapu küla võsavöö vahel 
- mustas, inimlikku häälitsemist võis kuulda — nii ülla- 
taval, naerusel selgusel, nagu seisaksid nägemata 
sõnelejad lähema põõsa taga. Küll jäi side sõnade 
vahel enamasti umbusesse, nagu kaas pandi taoti 
peale, pudenes aga ka mõistetavaid lauseid ja sõnu, 

mis lülis eelmistega veidra mõtte andsid. 

Kuid kolm kuulajat ei naernud imelikul kombel 
mitte, kõigi suud ja silmad olid põnevil muutumata 
> tõsiduses, ainult et lapsed emale vahel õplikult 
- näkku vaatasid. 

" Nüüd tümises nägemata vanger, nägemata 
hobune puristas; keegi köhis ja keegi vilistas, kusagil 
-määgis lammas ja kusagil kähvas koer haukuma — 
kahtlane, kas maapinnal või õhus, kas ilmsi või 
unes. Ja kui ajuti iga kahk kustus, siis oli, kui 


kuuleksid teise ja iseenda mõtteid. — ,,Söök on 
laual — meie sõime juba,“ tähendas Mari pead 
pöörmata. 


»Kas teie siis veel ei tule?“ 
»Küll me tuleme koa.“ p 
»Mõni uudis nüüd — võite jo teine kord jälle —“ 


»Mine aga, isa — sa rikud meil kõik ää!“ 
ütleb Juku. — 

Prillup oli juba sängis, kui nad tulid, aga veel 
ärkvil. Lapsed jäid tuppa, nad magasid seal. Mari 
hakkas kambris lauda koristama. Kas pean või mitte? 
vaakus Tõnu teki all. 

Toas jäi vaikseks, uks tõmmati kokku, Mari 
ronis voodisse. Noh nüüd, mõtles Tõnu ja tõmmas 
näo juba naerukile. 

Ent sealtsamast lõi Prillupi silma ette, kuidas 
nad kolmekesi aia otsas istusid ja Tapu küla hääli 
kuulatasid: miski kartus vajutas tal näpu suu peale. 
Ta jäi ootama, ehk küsib ise, mis vanamees tahtis. 

Kuid Mari ei ole uudishimulik, ta teab seda, ja 
nii ootab ta lootmatalt. Ta kuuleb teda haigutavat, 
ohkavat ja soiku jäävat — soe selg tema puusa vastu. 
Ning siis algab ühtlane nohin, noor ja magus. Ja 
Tõnu oma kõigile räägitava hullu naljaga jääb üksi 


kogu ööks. Ta veeretab seda ühest peanurgast teise, 


kuni hommik koidab. 

Siis aga tõuseb kavanenud otsusega sängist. Ta 
tahab kõnelda, kui silmapilk päri on, kui nii näib, et 
nalja mitte suisa naljaks ei võeta, vaid selleks, mis 


ta on: nali küll, kui just tahetakse, aga ka mitte nali, 


kui jälle teistviisi tahetakse. 

Võib ju tõesti mõlemit pidi. Kui ei, siis ei — 
kui ja, siis ja! Mõni asi nüüd, kui nii kukub ja 
mitte teisitil Olgu ometi reakidagi. — 

Ja nõnda laseb päeva mööda, mis paras pole 
ja valib järgmise, mis parajana paistab. See on 
nimelt pühapäev, see on puhkepäev. Puhand inime 
on mõistlik inime. 

4 Ja kui nad kahekesi lõunat söövad — lapsed 
- sõid ja lippasid kiigele — ja kui Mari jutu on lõpe- 
tanud lehmast, keda kevade pidi jalgele tõstetama ja 
ees ikka veel piima ei taha anda, sest et liiv ja kruus 
arjamaa-raadikul süüa ei sünni, siis tõmmab Prillup 
habeme itsakile ja ütleb: 
»No, kui meil pailu piima peab olema, siis tee 
aga, mis mõisa vana himustab — siis võime piima 
- sees ujuda ja või sees püherdada.“ 
Mari iõstab küsivalt silmi, Prillup hakkab podi- 
-nal naerma. 
i »Ja, ja, päris tõsi ikke — jumala püha nimi! 
= — Reede õhtu — tead jo — — ise tõid veel 
sõna — — ,Noh, et tema koa üksik inime — ei käi 
- Võerusel ega jända püssi või oostega — koeragi põle 
“teisel — et õhtad pikad ja igavad — — et mis siis 
° nii oleks — Ja tema võtaks Jaani käest piimad ja 
annaks meile —“ 
Mari on tõsine, ta vaatab pisut köõrdi. 
»Kontrahi lubas teine heamees kohe kirjutada, 
kui aga sina (Tõnu hambad välguvad rõhmaste kar- 
vade vahelt) — — kui sa aga ise — — ja Kuru 
“saaks koa meie kätte — — —“ A 
° -- Mari võtab pihutäie kartulikoori enda eest laualt 
-ja viskab talle näkku. Suuga pole tal midagi juure lisada. 
Sellega on nali maetud. Ühte- ja teistpidi. 
Prillupi silmavalged kisuvad tõmmuks, ta pilk 
kustub, habemes ripub tal kaks halli koort. 
,Sa pidid täna vist toobrile vitsad peale panema,“ 
ütleb noorik viimaks ja tõuseb lauast. 
Tõnugi lõpetab. ,Ja, ja, küll ma võtan varsti 
käsile.“ Ta pühib suud ja häigab koored habemest. 

»Tühi teab — kuluks õige korraks jälle silguranda / 
minna — — vintsked ja tulisoolased teised, ja ega 
neid seal tünnipõhjas enam kuigi palju olegi — —“ 
»Eks nad ole praegu nahkjad.“ 
»Nahkjad küll, aga värske kala ikke värske kala.“ 
Prillup tätsab ukse poole ja läve ees ringutab võim- 
salt. Ta süda on korraga imekerge. Ja nüüd podiseb 
tal naer kurgust, mis karge ja selge on nagu lättevesi. 
»Totraks läind! — — Näed isegi, et totraks = 
läind! — — Maksa sul narri pärast pahandada — —“ 
Mari talitab rahulikult laua kallal, selg mineja 
poole. Vööt päikest kuldab tal kukält, udemed liigu- 
vad ja punavad nõrgalt. 


»Ja mina — — näe, alles täna — alles täna 
akkasin lorama — niisama naerupärast — et mis 
siis on — et mõni asi nüüd! — — Ütlesin jo koa 


suu sisse, et või siis ärra tohib vanu-igi veel ——— < 
Kuradi seemiskar nihuke!“ lõpetab Prillup ja astub 
uksest. 

On nimelt silmapilke, kus Marilt ei maksa vas- 
tust oodata. 

Aga kui Prillup õues on, kuulub lahtilükatud 
kambriaknast muretu laulusumin: ,Kui talve-ajal 
mered jääs — —“ 

Esmaspäevast peale niideti soos, hein olikõvakui 
traat, kõik ilm sagises vikatiluiskamisest. Prillup lõi laia 
kaare, sest käevarred polnud tal koivadest palju lühemad, 
ning jõudu jatkus ja tuju kah. Oliju mõnus tunne jaoga 
varemalt valmis saada kui mõni teine ja koju minna — 
päevatera veel soojalt seljas. Õieti tundis ta sellest 
alles tänavu mõnu, ja teised mehed naersid, et näha ikke 
kohe, et Prillupil pulmasärk veel seljas (naisi nimelt 

 mõisaniidul soos ei olnud, need tulid pärast loogu 
võtma). Ja Prillup naeris vastu ja kelkis nooriku 
° noorusega ja nöökas Väike-Jüri, kelle eideke juba. 
° krimpsu kuivas. Prillupi meelest oli, kui poleks ta 
° oma eluga veel kunagi nii rahul olnud. 
--- -Ent mõne päeva pärast lõi Tõnu tõttus lonkama. 
Ta luiskas ülearu sagedasti vikatit, pani ülearu sage- 
dasti piipu ning äplamisi pidas vaheaegu, Millel mis- 
kit nähtavat tarvet ei olnud: vahtis lihtsalt padusse 
a ojasse ja sügas kukalt. Ning õhtu vitsis nii aeg- 
laselt Kruusimäe poole üles, kui oleks tal Mari ase- 
° mel naine kodu — krimpsus nagu Väike-Jüri Krõõt. 
Ja siis tuli õhtu, kus ta otseteed koju ei läinudki, 
- vaid vikati mäerinnakul põõsasse pistis ning aiaääri 
ja põllupeenraid mööda ringi suure aru poole kuu- 
kas, kus mõisa välja ja aasa vahel, tee poolt vastu 
° mõisa karjamaad, Kuru kuuendiku - koht aset oli. 
Prillup ei teadnud isegi, mis ta siit õieti otsis, 
» aga näe jalad viisid. Ta hiilis esiti võsa varjul — 
ilm oli pilvine, hämarik alganud — Kuru heina- ja 
põllumaa vahel ümber, ronis viimaks üle kiviaia kar- 
jamaale ning jäi seal ühel kingul, kust vabalt talu 
õue võis näha, kukispuupõõsa alla küllitama. Käes 
oli tal veel salgake lihavat odraorast ja mõned pikad 
haljad rukkikõrred Kuru nurmelt. 
Talu õues oldi sebivalt liikvel: perenaine tuli 
toast leivakotiga, tütar aidast piimalähkriga, poeg 
j nooruke rehealt heinakessiga. Kõik paigutati piima- 
ankrutega koormatud vankrile, mis raudja ruuna - 
taga väratil peatas. Sättimisega oli tegemist, sest 
peale võikasti ja ankrute täitsid ruumi veel kaks 
vasikat, kelle pead suurte, nõutult liikuvate kõrvadega 


põhu seest üle tagumise otslaua paistsid. Ja siis 
ilmus Jaan ise oma veerleva nutiga, valge rätt kaelas, 
mustad säärsaapad jalas, linnapiits käes. Ta hüppas 
hooletult peale, hüüdis üle õla veel ühe käsu, ja 
vanger veeres sahinal liivast teed mööda minema. 

Vara hommiku on ta linnas ja koorem muutub / 
rahaks: Piim, või, vasikad — paari tunniga saab 
kõik krabisevaks paberiks ja kõlisevaks hõbedaks. 
Ja see nõidus kordub kolm ja neli korda nädalas. 
Ning vaheajal kasvab kodus leiba omale ja leiba 
loomale. ' 

Prillup vahtis vankrile järgi, rukkikõrs suus, 
odraoras pihus. Kõrt nakitses närida, orast niper- 
das õõruda. Viimasest said ta näpud märjaks, nii 
mahlakad olid harjased lehekesed, ja tihke lõhn imbis 
ninasse. Ta tõusis alles üles, kui vanger kahest 
väljaväravast läbi oli ja Kuru Jaani must müts tudi- 
sedes suure tee nõtku kadus. 

Paar päeva hiljem sigines Prillupi kitsas ja kõrge 
kogu piimakambri lahtisele aknale. Õieti mõisteti 
selle nimega kaht vaheukse kaudu ühendatud kambrit: 
tagumises hapnesid piimad, eelmises tehti võid. 
Nüüdki väntas Kuru perenaine ees võimasinat, kuna 
Jaan taga sooja toobrit tühjendas. Plika-ealine tütar 
uhas piima talle toobiga püttidesse ning tema paigutas 
need ridamisi avaratele riiulitele, mis nelja korrana 
seinte külge ehitatud. Reemeti emand ja toobri 
toojad olid juba läinud. 

»Tere lõunat, ja jõudu !“ 

Jaanil ei ole ruttu sääske vastu teretada. Ta 
tunneb Prillupi häälest ära, ei pööra seepärast peadki, 
vaid tätsab täie pütiga laudise poole, mõlemad räpased 

n 1 re nukini piima sees. Alles tagasi hoovates rii- 
-vab pole pilguga aknale tekkinud varju. 
»lereks! — Liisu, ulata tühje!“ 

Tõnu toetab õla keskpuu vastu ja jalutab silma 
ühe- ja kahekordistel pütiridadel. Ta karvane nägu 
on kosivalt naerukil. 

»MNät seal — sul jo küll ja küll seda kaubakest!“ 


Ta nuusutab kuuldavalt, nina õieli: »Aisugi nii, et 
paneb inge kinni.“ 
»Võiks enam olla — võiks palju enam olla.“ 


»Minek siis nii ea ?“ 

»Kus ta peaseb! Apu piim suveaegu — ja Mäe- 
küla oma liiategi !“ 

»Või selle peale nii maiad teised ?“ 

Kuru tõstab nina ja silmi. Esimene punab ja 
kestab päikese põletusest ja on otsast imeterav, 
mõlemad teised siravad siniselt ja tillukeselt nagu 
linaõilmed. 

»  ,Kas sa's ei tea veel, et Mäeküla piim on 
kuulus?“ » 

»Voata !“ 

«Turul, sa kullake: aiva Mäeküla ja Mäe- 
küla! — Mäekülalt saab pudru, teistelt apu vett! — 
Kaupmehed muidugi koa — — Mitte nii täis, 
Liisu !“ 

»Või meie kihvamehe lehmadel nii ea piim?“ > 

»Lehmadel? — — Eit, kas kuuled — tema 
arvab, et lehmadel!“ Jaan naeratab üle püti või- 
kambri poole; see naeratus on isevärki hapukas 
nagu ikka ja viib sinisilmakesed laias lagedas näos 
peaaegu kinni. ,Nii palju tead sina mehike ka 
ollendri asjust !“ 

»Ei noh, piim peab olema paras apu ja mure, 
eks seda tea isegi,“ parandab Prillup, ,ja ega leh- 
mad apenda, vaid ollender apendab.“ 

»Seda arvame meiegi.“ Jaan viib püti paigale, 
äigab särgikäisega triibulist vesti ja tuleb nina urgit- 
sedes tagasi. ,,Aga või siisnüüd piim peaasi on, kui 
seda va kullakarva savikest ei oleks!“ 

»Noojaa, ärap seegi sul kuulus on ?“ 

Ega kaevata tohi. Küllap neil linnaski keeled 
suus on. Saksa teenijail päris kõva käsk: roosiga 
võid — roosiga võid — naelal olgu Mäeküla roos peal! 
Sel ei olla peti- ega miski muud võerast maiku. — — 
Viiu, kui sa suurest kernust koort valad — pane õige 
tähele, kas seal mõni iirsees ei ole, sabaots nagu paistis!“ 

Ta vajutab pöidlad jälle piima sisse ja pöörab 
riiulite poole. Tema naiselik-ohtrat istmikku ja lühel- 
dasi reisa katavad ilmatu laiad voldikad püksid. 
Kodumail kannab Mäeküla ,ollender“ pastlaid. 

»Aga sa ütled vähe olema — ikke veel vähe 
olema“ — — Tõnu pilk teeb uue osavõtliku tiiru 
üle pütiridade ja riivab ka ukse vahelt paistvaid 
kooreanumaid — — ,mis siis muud: las vana 
muretseb udaraid juure.“ 

Kuru ei vasta tükil ajal; ta on mõnest seina- 
poolsest pütist prussakaid leidnud ja õngitseb neid 
näppudega välja; paksupiimased surnukehad pillub 
endamisi siunates auklisele savipõrandale. 

»Las muretseb juure — ea öelda, las muretseb 
juure, aga või lehmi laadalt: muidu antakse! Siis 
osta ise ja too talle kingiks.“ 

»No oli jo kuulda, et akkab rohkem põllueina 
pidama ja siis ostab juure.“ 

»daa, kullake, miks mitte, kui aga Kuru Jaani 
- kriidikassast raha antakse!“ Hapukas naeratus, mille 


» Jaan üle ukse perenaisele saadab, on seekord ava- 
ram ja paljastab ta valged terved talupojahambad 
- sinakate huulte vahel. ,Siis võiks ka uued laudad 


°ja tallid ehitada ja mõisale teine kordki peale teha — 
miks mitte — miks mitte!“ 

jutule tuleb tõke, sest vaheseina taga ole- 
as perekorteris puhkeb karjasenaise ,viimane“ äkit- 
selt karjuma, kui näpistataks teda tuliste pihtidega, ning 
varsti huluvad paar eelviimast ühistundlikult kaasa. Siis 
lööb veel kiunuv, naisehääl nagu pika piitsaga sekka. 

° Prillup tahaks nüüd võimasindamist pealt vaa- 

data ja Kuru perenaist eriti teretada. Ta astub ümber 
nurga, et esiruumi teepoolsest aknast vabamalt sisse 
näha, leiab selle aga kinni olevat—vist tolmu pärast, 
sest siit on palju möödakäijaid. Õieti võiks ta juba 
minnagi — ta on rohu-aia taga saaduveol ja kulutab , 
oma lõunatundi — ei näi aga raatsivat ning poeb 
haopinu ja turvariida kõrvalt otsmisele aknale tagasi. 

Hulumine ja kilamine sealpool seina hakkab rau- 
gema. Tõnu toetab küünarnukkidele ja otsib, mis öelda. 

»Aga kui sul teinekord sooja ajaga — ta on jo 
jumala-mage ja kuival — kui sul neist roosiga nael- 
test, sest kullakarva savist“ — nimetus näikse Tõnule 
meeldivat —,kui sul mõni neljakandiline nael juhtub 
järele jääma, mis sa siis teed?“ 

»Matan surnu maha.“ 

»Matad surnu — — ?“ 

»Mojaa, matan maha—mis Surnuga siis muud!“ 

Tütar siin ja ema seal hakkavad naerma. 
Viimane ilmub lävele. 

»Ää kuulagi — see on nihuke piimamehekeel. 
Nad potsivad vitsikutesse, mis järele jääb, ja müü- 
vad köögivõi pähe odavamalt ära.“ 

»Ah soo, ah soo —“ nüüd on naerukord Pril- 


lupi käes — ,lauavõi on siis niikaua lauavõi, kui ta 
lauavõi kastis seisab; matad aga vitsikusse, siis on 
käuhti köögivõi — —“ 


Ja Tõnu kitsad teravad õlad võbisevad, ta kar- 
vane suu on pärani lahti; Kuru omad ei mäleta, 
kas nad teda kunagi nii lõbusalt on kuulnud naervat. 

»No aga — või seda siis nüüd igaühele tihti 
juhtub,“ kuulukse seepeale Jaani, pomisevat, kes 
sooja piima püttidest esimesi kärbseid püüab, ,surnu- 
matjad on ikke need, kes elusat surma eest ei oska 
oida, nagu va“ — ning Kuru loeb ümbrusest mõned 
säärased ette, kelle hulgas aga Mäeküla ollender 
mitte ei ole. 

Prillup vabaneb naeruhoost, ta hääl on natuke 
närtsind, kui ta kohendava vaheaja pärast jatkab: 

»No, aga need kolmepäevased vasikad, mis sa 


sinna vead — märjad teised vist veel — — ega sul 
nende tühjade vahelt vist suuremat saagist ole.“ 
»Miks?“ 


No, eks lihunik näe—“ 

»Mis ta näeb? Ega vasikale otsaette ole kirju- 
tatud, kas ta kolm või kuus päeva vana on.“ 

»No eks ta katsu käega.“ 

»Katsugu, ega ta päivi' ikke kätte soa! Tee 
peal ees teised, kõrtsi juures kauplevad, enamasti 
nokastand — kui sul aga enesel suu peas on! Tee- 
ja soaparaha tuleb ikke — võivärvi võib koa veel 
juure arvata.“ 

no, seda kulub võimeistril vist õige pailu ?“ 
Tõnu pöörab viisaka muigega perenaise poole, kes 
veel piitade vahel seisab. 4 

»lalvel, mitte suvel; olla juba liig kollase või 
põlgajaidki ostjate ulgas!“ 

Nüüd tekkib väike talituslik sekeldus piima- 
“meheperekonnas, mis nad kõik võitehasesse viib, 
ning võõras läheb selle aja sees oma teed. 

. Kui Kuru Jaan märkab, et vari aknalt kadunud, 
võtab ta pikavarrega lusika ja teeb ees koore ja või 
ning taga piimade peale kolm pühalikku risti: 

»Mine tea kellegi silma — — Oleks sedagi 
akent õige kinni hoida — —“ 

Aga Kruusimäe kandimehe jalges on midagi, 
mis neid salaväega mõisa piimarentniku poole veab. 

Kui ta lähemal pühapäeval kirikust tuleb ja 
Kuru väravast mööda on minemas, ei kõhele ta kaua, 
vaid astub sisse. Ta on natuke saanud, ja sel ela- 
vusel kahaneb see, mis teda ja teisi temataolisi juba 
A.aastaid Kuru kantnikust lahutab, üsna tühiseks asjaks. 
Ta teab ju ka, mis kõnelda, et Jaanile sallitavaks 
külaliseks olla — seda teavad nad vallas kõik, ise- 
äranis aga Kruusimäel. 

Kuru rahvas on lõunalauas. * Isa ja ema istu- 
vad, poeg ja tütar seisavad. -Isa jutt emale on 
pooleli, ja et külaline keegi Kruusimäelt, siis võtab 
ema kui kuulaja ta tervituse vastu, kuna isa *kui 
kõneleja sõna peatamata jatkab: 

»Kulla mees, sa pea ikka natuke aru koa, mis sa 
suust välja ajad — tee ikke koa silmaluugid lahti, 
kelle ees sa seisad! Kes teise sant on, ei sel maksa 
pugu püsti ja jalgu arki ajada! Mis siis viga, kui 

juba iga künanärija sulle ninasse võib karata! Sul 
võib kümme korda õigus olla, aga jumal on sulle 
suu pähe loonud ja mitte lõuad! — — Jaa, mina 
olin ükskord koa sitasööja — see on õige, ega ma 
seda ei salga — aga mitte see ei loe, mis oli, 
vaid mis on! Sina aga, kallis vend, oled omaga nii 
kaugel, et sul toataga enam ei maksa käiagi — viia 
pole sul sinna ometi midagi!“ 

Esiti turtsub tütar, siis turtsub poeg, perenaine 
aga jääb tõsiseks. Tema piherikus näos, millel endi- 
sest jumest veel mõni laik sügisest puna püsib, lii- 
gub ainult üks kurruke kulmude vahel, kuna ta silm 
lusika pealtvähe ukse poole pöördub. Prillup aga ütleb : 

»Nätseal! Mihukesele molkusele sa nii andsid?“ 

Kuru peremees sööb üürikese aega, jutustab 
naisele riiu lõpu hapukal naeratusel ära ning koh- 
mab alies siis külamehele üle õla melkuse nime tea- 
tada, kes seekord mitte mõni Kruusimäe kantnik või 
pops ei ole, vaid vallakese päris külast üks koha- 
pidaja, ja mitte kõige armetum teiste seast.. Seda 
kuuides tõmmutab Prillup õlgu ja ta põsekarvades 
laguneb poolpeitunud helk laiali. 

»Jaah, eks sina mees ole soand omale sam- 
malt kasvatada, — sulle oli see nõnna antud, — kuhu 
see kullakarva savi ja see lumekarva pudru siis ikke 
jääb !“ 

Jaan sööb jälle. Laual on herneleem ja sealiha. 
Ta lõikab vedrupeanoaga valget, öllivat pekki ja lükkab 
lahakad noa ja pöidla vahel suhu, mille ümbrus juba 
laialt läigib. Külalise tulekust saadik näib liha talle 
iseäranis maitsevat, sest tema mätsutamine on märksa 
vägevnenud ja näoilme palju magusamaks muutunud. 

Ning higipiisad ta väiklasel rahaümargusel pea- 
lagedikul naeratlevad. 

»Oo, mis on“ — ise närides — ,ja jumal ise 
teab, mis ta kellegile ise jagab — — aga ega ma 


seda, mis minule osaks on ustud, ise küll ää ei =" 


söö“ — pool' ohkamisi — ,eks lapsed ükskord 
leia — —“ 

»Astu ligemale, Tõnu, ja toeta järile,“ tähendab 
perenaise kõlatu hääl vahele. 

Kuru vaatab, lõug hiilgel, esimest korda täie 
näoga külalise poole ümber. 

»No, mis ta's sinna istub — asu parem juba 


mesti ja tee suu seks! — — Poiss, kui su kõht täis 
on, siis pane käed risti ja tee et nurka saad — söö- 
malaud ei ole aigutada ega maigutada! — — No, 


Tõnu — ehk katsud ja lepid, mis laualt leiad.“ 

»Küll ma juba lepiks, ega meie Kruusimäel 
sedaaega enam mälesta, mis asi liha on, ea 
veel kui keegi silgusabast kinni soab, aga näe — ole 
terve pakkumast — näe — mul jo kolm last kodu, kes 
saia ootavad —“ 

»Kolm? Kes see kolmas sul on ?“ naeratab 
perenaine. 

»Eks see kõige suurem ikke! Mõista teist nai- 
seks veel pidadagi, peab enne veel arjuma. Ega ta 
küll aastate poolest — aga nii oma olemisega — —“ 

»Ei sa ole temaga siis hästi rahul või?“ 

»Ei noh, rahul olen küll, perenaine, rahul 
olen küll — ega ta mul kedagi paha tee, muudku 
et vahel ei oska teist lahus oida oma kahest, — ja 
teinekord — nad seal metsa pool on jo kõik vähe 
teist tõugu inimesed, üks nii, teine naa — teinekord 

- öelda — aga rahul — — 

näed, et sa tast hästi aru ei soa või kuda tuleks 

»Astu aga ligemale — ega sul rohkem täita 
ole kui üks kõht,“ otsustab majaisand, ja Tõnu ei 
punni kauemini vastu. ,Kust sa õieti tuled? Kaude 
kirikust või ? Käite jo muidu Mädakaelast paljajalu läbi.“ 

"Kirikust neh“, Prillup kohendab end Villi tog- 
dud toolile.. ,Va Trummi-Joap võttis trahteri eest 
vankriotsale — ega sul siis ole teistkord: jalgu lahti 


' kiskuda.“ 


»Käid aiva üksi kirikus ?“ 

«Ja noh — egas teised kaks tahaks maha jääda, 
kui Mari läheb — jumal oidku! — — Aga näe, ühel 
põle uut rätti, teisel põle uut mütsi — — soa jo 
kõigega nii nagu imustaksid teised.“ 

Süüakse mõni aeg vaikides. Leemelurinast käib 
Kuru Jaani mätsutamine üle. Viina lõhna on taoti 


“tunda. Liisu paneb tähele, et Prillup võtmisega hästi 


hakkama ei saa. Ta näpud värisevad, silm ei pea 
paika ja põsenukkidel heitleb puna. Liisu vaate muljel 
vahib ta korraks suurelt üle laua tütarlapse otsa, ja 
viimane ei tea, kas see pilk karistav oli või kartlik. — 

Liisu lõpetab käsi risti pannes ja kaob vennaga 
toast. (Ust kinni pannes riivab ta silm külalist selja- 
tagant. Ta meelest on, kui oleksid Prillupi juuksedki 
rahutud. 

Aga Prillup algab äkki üsna rahulikult: 

«Jaah, eks selle ilmaliku varaga ole ikke küll. 
Ütleme, nagu sellegi maja leivavanem. Eks ole soand 
tihtigi iseeneses mõelda, et kuhu see mees küll vii- 
maks oma raha mahutab, kui ta teist niikaua veel 
peaks rahklema !“ 


»Teist niikaua?“ Jaan naeratas hapukalt. ,Ega 
ma põrund ole! Ega ma põrund ole, kulla mees! 
Pool ööd kägaras -ankrute vahel köögutada, teine pool 
kõveras kõrtsipinkidel konutada, aastast aastani nagu 
igaveses killavooris — neetu, vennike! Ma tahaks 
käsi koa natuke puusa panna ja kord peremeest 
mängida : las palgalised tukerdavad. "Aasta või paar 
veel — mitte enam — 'siis tahan jalga oma mulla- 
pinnale toetada, siis —“ 

»Võta ometi liha, Prillup, miks sa nii närveldi 
nokitsed,“ manitseb perenaine. 

Aga Prillup ei Kuule teda, ta kuuleb ainult tule- 
vast peremeest, kes tahab käed puusa panna ja jalga 
oma pinnale toetada. 

»Ääp siis mõne sajatiinuse sealtpoolt jõge ära 
nopid — meie omadest pole jo ühestki asja?“ Ise 
vahib vaagnasse ja sipsib lusikaga, kui tõrguksid 
herned sisse minemast. 

Jaan ei vasta kohe, ta silmitseb mõtlikult väi- 
kest leemeloiku enda ees; siis tõstab nina ja veeretab 
pead ja tilgutab peene alandliku naeru vahelt: 

»Ega tea, ehk akkab ammas kähegi siukese 
peale — ehk akkab viimati — mine tea nüüd nii 
kriipsu pealt — ehk akkab mõne mõisakese — mõne 
karjamõisakesegi peale !“ 

Ja Jaani mõlemad linaõilmed sinavad külalisele 
korraks silma. 

Selle lusikas peatab avanenud suu ees, ja kulub 
nõksak aega, enne kui sealt veidi sumbunud ,nät 
seal!“ Välja saab. 

Kuid sellele järgneb seda hoogsam: ,Nojaa — 
nojaa — — kus ta jääb — kus ta, kullake, jääb !“ 

Ja kui ta lusika tühjendanud, vapustab Prillupi kitsast 
rinda ja teravaid õlgu suur rõõmus naerupodin. Ta 
vaatab ühe pealt teise peale, ja kõik ta karvatihnik 
põskis naerab kadestamata soovimust. 

Siitsamast saab ta kõhtki täis» Perenaine, kelle 
väike sõrm leivaraasukestega mängis, tõstab pilku ja 
katsub veelgi sundimisega õnne, ent Tõnu paneb lusika 
maha, vajutab oma noa liikmesse ja taganeb tooliga 
lauast, kui ta mõlemil kätt on surünud. Näpud äigab 
Vene saabaste ludussevarisenud 'säärte külge ära. 

»Sul ehk oli viimati asjagi, Prillup?“ küsitakse 
pererahva poolt. 

Asja? Ah 500, pidin praegu unustama! — 
Mõtlen va Tiitsu Mihkliga homme õhta silguranda sör- 
kida — ka natike värsket jaanipäevaks — —. ehk 
võiksime sullegi kui soovid —“ 

Kuid Kuru on linnast hiljuti toonud; ta toob oma 
kalad ikka linnast. | 

»Noja, noja — — Väravas torkas äkki meele : astud 
õige sisse ja kuulad -— — Ega sest. kedagi ole — —“ 

Väline ilm vihtles päikeseleilis, karjamaa savikin- 
gud helendasid kõrbevast murukirmest läbi, ja Prillup 
kõndis tüki teed peaaegu kinniste silmadega. Ta jalg 
oli kerge, niuded nõtked ning peagi otsas jälle õre 
ja lahe. Nõnda jõudis sepapajast, mõisast, aidasara- 
pikust mööda, ilma et tähelegi pani, millal. Aga kui 
ta Kruusimäe vainuväravale lähenes ja kolme üksiku 
kaharmänna kohal seisis, mille varjud kumaval liivasel- 
jakul nagu kolm kätt haruliaetud sõrmedega tema poole 
kaapasid, siis tikkus talle korraga närvetus peale. Ta 
istus tee ääre suurele põllukivile, võttis pea käte vahele 
ja ägas tasakesti. 

Kuues peatükk. 


Jaanipäeva hommik vaatab juba kõrgelt Prillupi 
kuuma kambri, leiab aga noorpaari ikka veel voodist. 


- Ta ei imetle, sest öökeselt kuulis, nad olla lastega 


vainul olnud, kuni tõrvatünni viimased riismed tume- 
punasteks pebredeks kõdunenud. Ta ei imetle, vaid 
muhatab ja tõuseb kõrgemale. 

Magab ainult Tõnu, noorik on ärkvil. Noorik 
toetab küünarnükki põhupadjale, põske rusika. najale 
ja vaatleb kuidas Tõnu magab. Tõnu magab seliti, 
käed kõhu peal, koon kõrgel, nina püsti ja.suu lahti. 
Rind on tal laialt paljas, käised tagasilükatud, vaip 
madalale tõrjutud. Mis tema ihust nähtaval, see on 
karvane, klutiselt karvane — rind, kael, lõug ja põsed, 
käevarred ja käed. See rõhmane karvakate, pehme 
ja läikiv, nahka mööda roomav ja pugev, ainult käte 
peal õredam, ei pikene ega tihene ka suurt, kui ta 
laiguliseks habemeks ja täkerdanud juukseks saab. 
Habe lõpeb alles palekontide ümber, juuks algab 
juba puhk maad pealpool kulme. Ninastki kasvavad 
tutikesed välja ja üksikud uidud kõrvadest. 

Noorikut hukutab Tõnu loomulik kasuk. Ta pilk 
uidab tema rinda mööda üles ja alla, peatab käevartel 
ja silmnäol, ja uidab jälle rinda mööda üles ja alla. 

Ja siis kerkib ta vaba käsi peitlikult ja lihkub paar 
korda selle põuetihnu ladvikust üle, hellalt ja vargsi, 
nagu kartlik lapsuke koera silitab. Ja kuna ta rahuldatud 
käe tagasi tõmmab ja taas vaatleb, kargab tal naeru- 
säde silmist, sest üks kooliraamatu pilt tuli talle meele, 
ja ta huultel kurrutab sosinal sõnake ,,orangutaja.“ 

Ning äkki tikub talle himu peale, kirgline himu, 
vastuseismata himu: põlema pista seda pehmet, läi- 
kivat padrikut Tõnu rinnal ja vaadata, kuidas ta lahi- 
nal läheb nagu kulu! Tikutopp piibu ja tubakakotiga 
on Tõnul alati peatsis. — Nooriku käsi sirgub ja 
ulatab, ta silm kiiskab. Mari ajab nalja nii kaugele, 
et ta tiku põlema tõmmab ja ainult veel' ootab, kuni 
väävlit sulatav leegike suureneb. 

Seal aga liigutab magaja, maigutab' suud ja 
ärkab. ,,Mis on — mis on?“ ümiseb ta tosuselt ja 
äigab käeseljaga higist otsaesi. Tema ligistikku seis- 
vad pruunpunased silmad kobavad seglaselt otsida, 
ja Mari meelest on kui oleksid koopad, mille põhjast 
nad vilguvad, viimasel ajal suurelt süvenenud. 

»Ma tahtsin sulle tuld otsa panna,“ vastab noorik. 

»Mulle tuld — — soo — — miks siis?“ Tõnu 
pilk on naise käe leidnud, mille näppude vahel tikk 
veel põleb. 

»sa oled nii karvane.“ 

Tõnu aigutab. ,Kas sa seda siis alles täna näed ?“ 

»Ja.“ 

»MNo kus su silmad siis enne olid?“ 

»Ei tea.“ 

Tõnu aigutab jälle. ,Pane aga siis tuli otsa!“ 

»Nüüd ma enam ei taha.“ Ja Mari viskab tiku 
üle otslaua. 


? 

»Ja, ma olen karvane — pealaest varbaotsteni 
ja igast küllest ja kandist. Ema õnnis ütles ikke : 
Tõnu, sinust soab rikas mees! Meie suguseltsis põle 
ükski karvane, jolephlast oleme kõik vaesed, aga 
- sinust saab rikas mees.“ 

»Mga ei soand.“ 

Prillup on käed pea alla pannud ja naeruse 
vaate lakke liitnud. Karvad ta suu ümber virdavad 


- - jutuhimuliselt ja häälel on unistav pehme kõla. 

»Ei ole tänini soand. — — See oli ema jutt — 
isal jälle olid teised jutud. Isa ütles: Naiste möga! 
Kust sulle muidu antakse, ja kellelt sa võtma lähed! 
Meie põle mehed, kes võtma lähvad — ei old minu 
isa, ei ole mina, ei ole sina, poiss, — meil põle seda 
sees, mis võtab. Võtakski vahel, kui just nina ees 
on, aga kui akkad võtma — juba näed, et teine ära 
võt, muudku pühi suu puhtaks! Parem juba ää 


oimusta ega mõtlegi, vaid õhta tõmma väsind keha 


maha ja ole julge, et pää ommiku jälle tõuseb ja et 
ta siis viimast korda on tõust, kui sa üks ommik 
enam näppu ega varvast ei liiguta. Silk ja leib, pii- 
butäis tubakat ja suutäis viina — see on Prillupitel 
ikke old ja sellest ei jää sinagi ilma.“ 

»Mis ema selle peale ütles ?“ 

»No, ega ema oma usust jät. Kui ikke poiss 
karvane on ja jumalat palub, ei siis olla midagi või- 
mata — — muudku nuagrilt käskis jumalat paluda, 
kes jo karvad on and.“ 

Mis siis isa vastas?“ 

»Ei noh, isal põld jumala vasta kedagi, ega ta 
pagan old. Aga ükskord pahandas siiski — vist oli teine 
ühe suutäie asemel kaks soand: tulid just kirikust — 

pahandas jah, et kust siis sina tead, kumba rikkuse 
pärast peab paluma, kas jumalat või kuradit? Näe 
kurat just olla karvane, jumal mitte — karvasest ju- 
malast ei olema keegi midagi kuuld! — Mulle aga 
ütles üsna vihaselt: Parem ää palu kumbagi, ega 
sest kedagi välja tule, silku ja leiba soad muidugi!“ 

Prillup naeratab, ta pilk püsib laes. ,See vana- 
mees oli mõnikord veider.“ 

»Kumba sa siis uskuma jäid, isa või ema?“ 

»Ah mina? Ma jäin viimati mõlemaid uskuma.“ 

»Kudas nii, mõlemaid?“ Noorik hüpitas tikutoppi. 

»MNo vaata, Mann — eks ole soand vahel ikka 
koa mõelda, iseäranis nooremast peast, et tõrmmad 
õige rihma vööle ja lükkad mütsi teise kõrva peale 
ja lähed ja otsid miski muud, et kui teised leidsid, 
ehk leiad sinagi, ja kui õnn ea, ehk akkab kobedamgi 
noos kuskilt pihku, sest ega sullegi nina asemel sarv 
näkku ja silmade asemel tammetõrud pähe ole pis- 
tetud, küll sa koa ikke natike haistad ja selitad, ja 
mis su käed kohe ei oska, eks nad seda või õppida: 
liiguvad jo liikmetes, ega nad ühest tükist ole, ja et 
sa siit kruusirühast ja rabaaugust kord välja soaksid ! 
Näe nagu Vuti Mihkliga sealt tagant soo äärest. 
Mõistis teine natuke puutööd — mis ta'nd suurt 
mõistis, ise niisama akkas, niipalju mõistaks mina ja 
iga teinegi — aga näe, pistab ükspää kerve vöö va- 
hele ja läheb! — Seda minust ei soa. Ma mõtlen 
küll, aga ei lähe. Läveni saan, aga mitte üle. Justku 
oiaks keegi sabast kinni.“ 

«Mis sest Mihklist siis sai?“ 

»No0, mis Mihklil viga! Juba kolm maja teisel 
Kassisabas, üks poega. Koland esite mõisates ehituse- 

° tööd teha, pärast linnas, siis akand podretsikuks — 
võta kinni, kuda see tal nii sobis — ja nüüd ehitab 
- teistele majasi, ja teiste omadest jääb ikke niipailu 
- palka ja laudu üle, et Mihklike mõne aja pärast jälle 
omale võib ehitada.“ 
»Mõnna on küll odav ehitada.“ 

Seda ma arvan!“ naerab Prillup podinal. ,Ja 
“ärra peale kauba: vaatab käed taskus pealt, kudas 
palgalised tööd teevad. — Aga või see siis ainus on, 
keda ma tean. Ühe Mardist poisiga teenisime all 
külas üleaedseid, ennegu isa suri. Häh, kurat — 
see läheb mul igavaks! sülitab teine üks õhta. Parem 
lähen varastan mõne obuse või otsin mõne naise- 
kribu, kel natuke sukasääres ori. Ja jüripää panebki 
õlmad vöö vahele. Ma küll ei tea mitu oost ta 
Varastas, enne kui kuskilt sukasääre otsast naisekribu 
leidis, aga seesama Mart peab ammust aega Paldeskis ° 
trahteri ja ea vats ripub teisel ees, aga näe, Tõnu 
kükitas isa asemele Prillupile, ja siin kükitab praegugi. 
Tõnu võtab oogu, aga ega ta sellepärast üppa.“ 

»Sinu nina võtab ka hoogu, nagu tahaks taeva 
poole hüpata, aga varsti vajub moka peale nössi,“ 
Ja noorik silub tikutopiga Tõnu nina mööda alla. 980, 

»Soaks jo siitki välja, ega keegi keela“ — k 7 
leja oma jutuhoos ei saa puutumisest teadlikuk 

»ehk jälle võiks jo siitki kedagi peale akata (mbis 

päevadega soaks juba aegu, ja mõni raha nüid, Vbi 
ta palgatöö eest maksab) — kui aga seda akkajate . 
- ja võtjat rohkem veres oleks. Nagu va Sinta. Jä 2 
Joagul sealpool jõge. Oli teine: Tapul kandimees 
nagu minagi siin. Oasta kahe- kolmeteistkümne eest 
võtab kätte ja kukub õunte ja marjadega angeldama 

— esite üsna väikselt: müib neid pühapäiviti kiriku- 
platsil ja mõni pää linnaturul, niipailu kui ühest 
mõisa-aiast saab. Aga siis rendib kaks ja kolm ja 
mitu aeda ja“akkab Peterburi vedama, ja pärast ostab 
veel kardulid ja mune üles, ja kõik ikke Peterburi, 
ja nüüd on vanamel ilus ostetud koht raudtee ääres 
ja angeldab seal edasi, et lase aga käia!“ 

»Ega sa kade ole?“ 4 

Mari on nüüd tubakakoti mängukanniks võtnud 
ja liputab seda paelapidi näpu otsas. 

»Mis seal kade olla või — eks see ole aga nii 
reakida. Sa küsid, kas ma isa või ema usun. Ma 
usun isa, et ega minust ikke minejat ega võtjat soa, 
aga näe emal võib koa õigus olla — võib jo midagi 
ise tulla, kui see nii on antud —*“ 

»Ah nii suhu lennata ?“ 

»Minupärast suhugi lennata või kuda, aga ikke 
nii, et näe, siin ma olen, nüid võid mind võtta, sest 
sulle mind saadeti. Ei pruugi nii pilvist kukkuda 
nagu kargurättsepale kirikuvallas, et kohus otsib taga, 
et miks sa oma kolme tuhande järele ei tule, mis 
sulle üks tundmata sugulane Krimmis või Kapkaasis 
on pärandand, — võib jo ka teistmoodi tulla, nii et 
aknast enne näed ja uksest ilusti sisse lased — —*“ 

»Aga ema käskis sind jumalat paluda — kas 
sa's oled palund ?“ 

Prillupi suu jääb lahti, ta rusked silmad lahku- 
vad laest, võõritavad korraks kõlkuvat tubakakotti 
vaadata ja hölbivad siis laugude ja ripsmete alla. 
Alles üürikese aja pärast kohmab vasta: 

»Eks kirikus ole soand käia — ja mõnikord 
palvemajaski — —“ 

"Jaa — kirikus ja palvemajas käib igaüks!“ 
No, või mul siis oli midagi otsekohe imustada 
või igatseda — — 

- »Siis uskusid senni isa ja alles viimasel ajal 
akkasid ema uskuma ?“ 

Tõnu nihutab õlgu, mühkab paar korda ja 
itab otsivalt jälle EA lae poole, ennekui väka 


h5a oled koa ikke talt — No kas siis Küri 
aiva põlvili jumalat palus kõik need aastad enne 
kui talle Mäeküla piimad anti! Jaa — vilista! 


a kaukas varju oli, ja kui seda varju enam oli, 
kkas lugijaid kutsuma. Aga näe piimad, need 
ise — need tulid tal potsti uksest sisse. Muudku 
ää kunturi — piimad on jüripäevast jp — kas 
had võtta — elad mõisale kõige ligemal —' 
Miks siis teine ära andis?“ 

- »Oli naabrimõisa piimarentnik ja võttis suurema 
koha rõõsapiimaga teiseks. — — Noh ja Joan — 
ega tea, kas tal omal sadat rublagi oli — võis ehk 
koa olla ja pidigi olema, tal jo kõige parem kuuendik 
"käes — — aga sugulastelt, oma ja naise sugulastelt 
'kerjati ja korjati kokku, mis akkamiseks vaja läks — 
'koutsjoniks ja riistadeks ja vankriks — ja ennäe 
"nalja: ükspää on Kuru Joan piimamees nagu teisedki 
- piima — — ei noh — veike vaks oli ikke vahet esi- 


Tunnub, et jutustaja alles nüüd õige soone on 
tabanud. Kuid veel magusam oleks' piibuse suuga 
» vesta. Ta ulatab peatsi, aga piipu seal ei ole. Piip 

ripub Mari suus, kolust paistab värske tubakas ja 
praegu tõmmatakse tikust tuld. 

»Nät seal! No mis sa oma keelest akkad vihaks 
tegema!“ 

»Katsun kuda on. Varsti võid omale soada.“ 

Noorik popsib tõsiselt ja mõtlikult. Piip veab teise 
suunurga pisut alla, sest käed on istujal põlve ümber, 
iga tõmme võtab tal lohud põskisse ning paari puhke 
takka õnnestab taas mõni siniseks rõngakeseks tõusma, 
kuna popsud huultelt veidi klõksuva heliga lahkuvad. 

Aga Tõnul ei ole meelt naeruka nähtuse tarvis. 

Ta jätab käe piipu ootama ja paneb suu jälle 
vilama. Tema, kes muidu päevas kümne lausega 
läbi saab, kõneleb korraga nii, et suunurkesse valget 
tekib. Ja kuitalle piip antud, ei eksita teda poolegi, 
et see juba mõningase nutsiku pärast kustub. 

»Eks tema töger akka esiti pastaldega turul 
käima. Teised voatavad, voatavad — kust siis niuke 
pätajalg välja on tuld — äbiks meie ametile ja seisu- 
sele kogu linna ees! — Ega muud — peetakse salaja 
nõu kokku — — Koikna piimamees reakind pärast 
kõrtsis Kulbi Madisele, siis kuulsime kõik — — pea- 
vad jah nõu kokku, ja ükspää turul, kesk parajat 
müüma-aega ilmub saatkond Joani pale ette, vanad 
soapad käes — ilusti ära parandud, rauadki kont- 
sadel all. — Väga viisakalt ja aupaklikult — kumarda- 
vadki — et meie kuulsime, et aulikul ammetvennal 
on täna sündimisepää, et palume siis meiegi poolt 
veikest kinki vasta võtta. — — Joanike soa veel 
määgi: öelda, kui juba vankri-otsel istub: pastlad 
nabitakse maha ja soapad jalga! Rahvast muidugi 
ümberringi — kurinahk seda naeru ja menu! — 


4 »No ega ta'nd kinki omaks jät, visand pärast 
turu ühele vankrisse. Aga näe, järgmine kord — 
a Joanil soapadl Kalavinskid küll on, aga töka- 
mustaks võitud säärte suuni. Päris mustad soa- 
tulid hiljem. — 
| =Aga või ta's soabastega üksi peeneks piima- 
heks oli tehtud! Veel leiti viga esiotsa. Teinepää 
kaks meest löövad sõbralikult külge, teine teise 
lt — lähme, meie maksame! Joan mõtleb, et 
raaduse taha kõrtsi. Aga kõrtsi kõrvas on sirusnik 
nat nemad sinna, ja Joanil juuksed lühemaks! — 

»No, aga oli esialgu, mis oli, ega kulund kaht 
tki, kui juba Joani nina akkas kerkima ja pea 
ma. Kordkorralt ikke paremine. Meie siis põld 
ti enam mehed, vaid meeste nahad, aina sandid, 
erjused, ja kraed. Ja neid akkas Joan ühtelugu 
em leidma, viimaks ei jäändki pea muid inimesi 
valda — ei meile ega mõjale ümberringi. 
id linnatee ääres ei kuule sest soati enam teist 
t kui seda, et Kuru Joanil raha on —“ 

»Mul on raha ja!“ osatab Mari laulva häälega. 
; »Noja, noja — oled sinagi juba kuuld — eks 
° nad augu selja taga —“ 
| »Jaah, ega ma ise jõua ää süia — eks lapsed 
eia!“ ütleb noorik Jaani toonil peaveeretusega. 
»Sul aga omalgi meelespidamist, hähä,“ ning 
Prillup kaapab naist õlast, — ,ja kui peeneste ei 


ikke sellesama asja peale — — sa võid sitasitikast 
Jäle akata, või kirikukukest, või äkkepulgast — 
- viimaks oled ikke ninapidi Kuru kukru juures, ja kui 
Aa nii mõistlik oled, et ise sinna tüirid, siis unustab 

üsna ää, kes sa väetike õled, ja teinekord teeb 
sulle eadki.“ 

Prillup lükkab külma piibu teise suunurka, ta 
pahema silma äärest vudiseb sala, vaiba alt välja- 
paistvad varbad on apsakad, ja kui ta viimaks jatkab, 
kuulukse sõnad tal rinnust tulevat. 

»Aga ütleme: eks tal ole õigus. Ega ta muidu 
reagi, tal on asja. Ja kui kellegil asja on — mine 
tee talle kedagi. Pane kana suu kinni, kui on 
munend ja kõketab. Mis sest, et rott oma augus 
kassi naerab — rott on rott ja kass on/kass, — kassi 
kõht täis, roti kõht tühi. Akka kassiks, kui rott ei 
taha olla, aga niikaua naerad kassi kadeduse pärast, 
kui ise veel kass ei ole, ja kass keksib sulle kiuste 
ette, kui su kadedust näeb. Eks nad tahaks siin 
kõik Kuru Joanid olla ja kõrtsis ja kiriku ees seda- 
samati kõketada, aga nüüd pea molu ja Joani ees 


tõmma kukal looka! — Näe, kõrtsmikudki maantee 
ääres kirikust linna: ega nad tast suuremat soa — 
ei joo teine kedagi — pudel mõdu või langast, see 


on kõik — põle piibumeeski, käib teed nagu naine 
— — aga näe, kui ikke sisse astub — Mäeküla ees 


ja Mäeküla taga! (nustud kõik pastlad ja pikad 


popsijuuksed — — 

Mari on vaheaegu vaiba pealt kärbseid püüdnud, 
neid pahemasse pihku vangi korjates; kui ta nüüd 
pead pöörab, tabab ta vaiki jäänud kõneleja ruska- 
vad silmad peaaegu piina-ilmel enda küllest. Ta 
laseb vangid lahti ja lõpetab püügi. 

»No, ja siis?“ 

Tõnu ei jatka kohe. Ta sügab piibuvarre otsaga 


oma karvast põske siit ja sealt, viskab siis piibu 

kolksti peatsi tagasi ja neelab korra kõrgele vinnava 
'kõrisõlmega. Ja nüüd kuuldub ta häälgi karvasena 
ja sõna on tõugatud, kuigi lause ükskõikse rahuga 
teele saadetakse. 

»Ega muud suuremat ühti — Kuru Joan ostab 
varsti mõisa —“ 

»No noh!“ 

»Kuru Joan oli üheksa oastat piimamees ja 
akkab nüüd mõisnikuks. Kuru Joan akkas pastal- 
dega turul käima ja tõmmab nüid vikssoapad jalga 
ja sõidab tõllas —“ 

»Kiitleb niisama.“ 

»Kiitleb mis kiitleb. Eks teine kiitleks koa, kui 
kiidelda oleks —“ 

»Ehk ei oska oma raha lugeda!“ 

»Küll ta raha oskab lugeda — kirja küll ei 
oska ja roamatut veerib nagu laps, aga küll ta raha 
oskab lugeda! Ja ääp mõisaid on mitmesuuruseid 
ja mitmesuguseid. Ega ta Kaiknat lähe tahtma ega 
Tappu ega Särgvered; Mäekülagi võib ehk veel vana- 
mehele jätta ja Viduste Kaikna piimamehele, kes 
pool aega rohkem linnavahet on tröögand. Aga 

* Laiksalu ja Mudriku — eks need ole koa mõisad, 
ja veelgi teisi on siin- ja sealpool linna, meie 
moal ja Riiamoal ja Venemoal — — — Mis sa 
naerad ?“ 

»Ma naeran, kuda Kuru Joan tõllas sõidab: oh 
see vaene pea siis!“ 

"Ära sa tema pea eest muretse, ei sel ole viga 
kedagi, — voata parem, et sa tulev või ületulev sui 
ta tõllarataste alla ei jää!“ Prillupil on käed risti pea 
all, ta kõpsutab varbaid vastu otslauda. 

»Võib jo ka olla, et ta mõisa ei osta, tea teine 
isegi veel kindlasti, ehk akkab kobar äid talukohte 
kuskilt silma, siis võtab need ja mõis sedaviisi koa 
käes. Aga ütleme, et ta suuga veelgi enam jõuab 
ja kukkur paillalt kahe ehk minupärast kas või ühe- 
ainsa suure koha ostuks sõna kuulab — kullake, 
kas sestki põle tasu küll üheksa- või kümneoastase 
veovaeva eest, eks ta või ärrad mängida ja naist 
lasta prouad mängida, ja eks siis kogu vaevata juure, 
mis tõllaks ehk veel puudu oli! — — Aga sa ütled, 
et kiitleb — kust sa tead, et kiitleb? Mina ütlen, et 
ei kiitle — ta ütles mulle omale suu sisse — alles 


paari päeva eest ütles suu sisse — naise kuuldes 
ütles — ja inimese silmast on juba näha ja ealest 
kuulda, — ja siis reakis koa vanasaks ise — tead, 


sel korral — ütles jah, et see piimakamber, see on 
jo raha-ait, ja et Joan — —“ 

Aga korraga pole kõnelejal enam kuulajat. 
Noorik vahib äkki akna poole: õues sagavad Anni ja 
Juku särgivääl ringi joosta, klähviv koer'sabas — nad on 
põhust kõik juba väljas! Väike vibav volks üle väsi- 
mata jutuvestja, ja Marigi on sängist ning lähemal ” 
pilgul kambrist, ja kui Prillup ise viimaks - väliste» 
häälte kutsel silmad vastas oleva aknakese kaudu 
õue pöörab, näeb ta kolme särgilist kaevukünal üks- 
teisega kibedas veevõitluses ning keksivat koeraklutti 
" ahastuses, kellele kolmest parteist oma abi anda. 

Tõnu püsib tüki aega liikumata paigal, ta nägu 

on üsna tühi ja kõrv kuulatab selle tühjuse täiteks 
» kärblaste suminat. Kärblased sadrivad ta karvasel 
rinnal, ta karvastel kätel ja jalgadel, ta habemes ja 
laugudel — Tõnu ei eksita neid. Siis aigutab ta 


Š 1 
AA 
i 


valusalt ja niuksatades nagu kirbune koer ja viskab 
koivad sängist. Ja kui ta neid on katnud, istub akna 
kõrvale nurka, toetab küünarnukid põlvedele, võtab 
pea käte vahele ja muretseb põrandale otseti maha, 
kuna väljas vallatult kilgatakse. 

Aga korraga on Prillupi meelest, kui seisaks 
Leenu keset helget, sumisevat ruumi. Ja nagu tuk- 
suks üks sooneke südames teretulemast talle vastu. 

Jaa, Leenu — see juba teaks ja teeks, mis 
tarvis! See oli inimene hinge ja aruga! 

» Aga või teda siis keegi tahtis. 

Ja mis ta muidu rühkis väiksest valgest pimeda 
ööni, !ja mis ta teist sundis rühkima — jumaluke, 
siin me oleme! 

» Ning vaikne ärdus heitub Tõnu hingele. Seal 
seisab Leenu — igerik, luine, kuiv kui tael, alati sipu- 
tavalt liikvel nagu kõvakoorik, ilma et sest jälgi jäi, 
aga poolehoidja, ligiseisja, silmavaataja, suhukuulaja 
— — eks ta oleks võinud kauemini jääda, miks ta 
maja ja mehe toeta jättis ! 

Tõsi küll, ta porises palju. Ta torises ja porises 

"hommikust õhtuni igaühe ja kõigiga, !kahe- ja nelja- 
jalgsete, hingeliste ja hingetutega, ta võis puunotti 
ja vitsaraagu noomida ja manada kui seisaks teine 
inimene ta ees, ja viimastelžaastatel näis, kui oleks 
ta nääpsunäoke käsnaks vindunud, millest alatasa 
sappi tilgub. See tüütas ära, kuigi harjumine pane- 
tust tõi, seda enam, et kõik see torin ja porin vagu- 
salt sündis, suminal, nagu iseenesest ja endamisi, 
külgeloodud kombe järgi, otsekui parm ja kärbes 
muidu ei saa. Ära tüütas siiski, see on tõsi, lapsedki 
tüütas nii ära, et eemale hoidsid teisest, kui vähegi 

võisid, ja Tõnu ise ei teadnud muud nõu kui ham- 
baid kokku pigistada ja vaikida nagu ront. 

Aga kui nüüd jälle mõelda, et ta mitte paha 
pärast nii ei olnud, et ta sellega justament head 
püüdis teha ja omastele kasulik olla, ja kui veel 
mõelda, et tol targal mooril ehk õigus oli, kes ütles, 
Leenul olla esimesest sünnitusest, mis nii raske oli 
ja vanemal pojukesel elu maksis, miski sala viga 
sisse jäänud kurjast silmast või sõnast raskejalgsuse 
ajal, siis — siis — — 

Ja uustugev hoog kahju- ja leskusetunnet lainetab 
Tõnu põuest läbi, turjal istuv üksindus rõhub ta pea 
veelgi madalamale ja sosistav suu tunnistab tolmusele 
põrandale jalge ees, et see, mis Leenuga kääpa alla 
puges, oma oli — hoolimata kõigest oma oli. — — 

Prillup istub veel sealsamas, kui kolm võitlejat 
vadinal ja padinal uksest sisse lippavad. Kõigil on 
hamed märjad, jalad porised, sääri mööda nõrgub 
veel joakesi alla. Nad arutavad naerdes ja näseledes 
suurt sündmust ja selle jälgi eneste välimusel, kingi- 
vad majaisale kui võõrikule säärasis asjus ainult vähe 
tähelepanekut ja lähevad alles lahku, kui Mari seeli- 
kut selga heites teisele kahele märku annab, ka 
endid pisut enam minna katma. Mari ise aga hakkab 
peeglikese ees kodutehtud pigiharjaga oma vanunud 
kahujuust sugema. 

Midagi on äkki muutunud, tunneb Tõnu akna 
kõrval. 

Kui nad nii kolmekesi tulid, hullerdades nagu 
kolm vallatut varssa — nagu sälg kahe varsaga — — 
midagi pahvatas tuppa ja põue, mis endise ära 
pühkis. 


Nõnda olu -pare n — nõnda on siiski parem — 
da on, tõtt öelda, palju parem! — — 
Ja see E see teistpidigi muutuda — 


4 tabada Aegi öelda, midagi teha, ei 
muud kui torkab teda sõrmega kaelast 
Db keele ja kurgulaega tooni kuuldavale nagu 
ga rõõmus peremees oma nägusat sälgu 

Seitsmes peatükk. 


Aga ta tuleb jälle. 

Vahk vajub, teine tõuseb. 

Mardik, mis saksa suust kandimehele kõrva 
lendas ja sealt põue roomas, sureb ja ärkab uuesti 
elusse. 

Ta sureb päeval ja ärkab öösi — sureb aga ka 
öösi ja ärkab päeval. 

Ja kui ta taas ärkab, siis on ta elavam kui enne, 
ja põletik, mis ta olemine sünnitab, sööb hinge edasi 
ja edasi. A 

Vahk palavikku vajub, teine tugevam tõuseb. 

Tõnu ei tohiks Jaani naerda oskuse pärast, 
juttu ikka jälle asja peale juhtida, mis südamele 
armas: ta ise oskab nüüd meisterlikult sedasarna. / 
Vahe on ainult selles, et Tõnu asjast, mis tema süda 
mele armas, ühele kõneleb, Jaan aga omast kõigile. 
Ent seda sagedamini peab see üks Tõnu asja kuulama. / 

Tõnu puurib, sest et teda puuritakse. 

Ta on visa, sest et teine. puurija visa on. 

Kui ta natuke targem oleks! mõtleb ta täna. 

Kui ta natuke rumalam oleks! mõtleb ta homme. 

Mari aga pole tark ega rumal, ja see.on süüdi, 
et Tõnu puurimine ei edene. 

Maril on hea uni. Ta ei saa hommikuti maast 


üles. Ta haigutab ja ringutab ja siunab suvist ööd. 


»Põõnaksid eameelega keskhommikuni, mis?“ 
»Põõnaks küll!“ 

Või ehk lõuneni ?“ 

»Vahel põõnaks lõuneni kah.“ 

»Noh, on jo naisi, kes niikaua magavad kui 


tahavad.“ 


Mari haigutab ja ringutab, nii et silmad vesised. 
»Küllap neid on.“ 

»Ja ega nad seda õigust kõik kätkist leind.“ 

»Ega vist.“ 

"Vaid üks sai nii, teine teisiti.“ 

»Nagu ikke.“ 

»Nii kuda kellegil õnne oli, ja kuda keegi oskas 
õnne sarvist kinni aarata.“ 

«Vist küll — ooeeeh!“ 

»Kuru perenaine vöiks nüidki juba keskommi- 
kuni magada, kui tahaks, ja oasta või paari pärast 
kas või õhtani.“ 

»Kahju küll, etma Jaani naine ei ole!“ naerab 
Mari, murrab laiskusel selgroo ja hüppab voodist. — 

Aga suvine töö on raske. 

Mari teeb tujuti tiitselt ja jõudsalt tööd, ent tujuti 
on lõtv ning loid. Siis vintsleb ja raibleb, silmad kalk- 
vel tüdimuse pärast, ega häbene pikka puhkustki 
pidamast. Kodunegi talitus jääb tal sagedasti unarile 
säärase trotsliku tuju pärast. 

Sest on Tõnul hea kinni hakata — kord üht, 
kord teist viisi. 

»Jaa, Mannike, töö on ränk —töö on ränk mõne 
inimesele! Aga või see tema süi on. Ta põle töö- 

tegijaks sündind — ei ole kohe sündind ega pan- 
dud looja poolt! Ma olen ikke näind ja öeld, et 
inimesi on kahte seltsi ilmas: ühed on talupojaks 
loodud, teised saksaks, ja lihast tunned neid ära. 
Sinul, Mannike, sul on saksa liha luiel.“ 

»Hea küll, ma panen siis jalad seina peale, 
muidu teen pattu jumala seaduse vasta.“ 

»Ei noh, seda võidki, kui sa aga jumala näppu 
tähele paned !“ 

»Küll aga hea näpp, mis mulle veel teist vana- 
meest juhatab !“ 

Selles, kuida Mann kulme tõstab, on midagi, 
mis puurimise seks puhuks seisu paneb, nagu oleks 
riist raua vastu tõuganud. Tõnul sureb sõna suhu 
ja mõte pähe, ja vahel peab pead pöörma, et silma 
teise silma pistme eest hoida, sest see küünib süda- 
meni ja sealt varvasteni. 

Ja siis järgnevad nõutusepäevad, ja jälle lootuse- 
päevad, ja vaheltsekka päevad, mil Prillup kunturi 
poole teel on, et saksale oma ei viia ja kõigele lõppu 
teha. Aga ta keerab ümber -— kord ligemalt, kord 
kaugemalt, kord otse kunturi ukse eest, ja kui ta 
teda väljas näeb, võimaluse palgel, temaga nelja 
silma all kokku puutuda, siis põikab kõrvale kas või 
viimsel pilgul. Ta ihkab, et teda kutsutaks, sealt- 
samast aga kardab kutset ja tunneb tänu, et temaga 
nii kannatlik oldakse. Ta loodab ja ühtlasi muretseb, 
et asi ehk juba ununenud. Ja kui juhus nad vii- 
maks vastamisi viib, siis ehmatab Tõnu ja ühtaegu 
laheneb tal rind. 

Ta leiab vanaherra Prillupi alt heinasaost ja pea- 
tab tuksatades sammu nagu inimene, kes sattus 


i 


tahat 

| pesas puhkavale karule kogemata peale. Nende 


vaated ristlevad ja pagevad lahku, veidike aega ei 
tule kummagi suust sõna. Kremer istub poolseljakil 
sao sisse muljutud urus, müts on tal põlve otsas, 
tuul tõstab taoti ta vägevaid kihve. 

»No, Prillup, sa ei näita mulle enam nägugi.“ 

Tõnu kobab alles nüüd katte peast ja jätab käe, 
mis seda hoiab, kukalt sügama, nagu tähendada 
tahtes, et ta juttu lühikeseks peab. 

»Ei old ärrale kedagi reakida.“ 

»Ei sa taha siis holländreks akata ?“ 

»Ah ollendreks? — Tahaks ehk viimati koa, 
aga kas ärral sellega siis ikke tõsi taga on?“ 

»Tohoo ullu!“ Herra von Kremer saab pesas 
püstakamaks. ,Kas arvad siis, et ma sinuga aiva 
tühja lori ajasin?“ 

»Ei ma'nd seda koa just ei arva, ja eks ole 
soand natike arugi pidada, aga või mina siis see 
olen, kes viimase sõna ütleb.“ 

»Kas siis Mari ei taha?“ 

»Nii ta vist on.“ 

Saks paneb mütsi pähe ja haarab kepi konk- 
sust kinni. Mõlemad vahivad ühtaegu ringi, kas 
kedagi ligidal ei ole. 

»Mis ta siis kardab? Et jutud tõusevad ?“ 


»Seda koa — seda muidugi koa —“ 

»Mis siis veel ?“ 

Tõnu tammub. ,Mine nüid tea — eks tal ole 
oma tujud ja tahtmised — ega temast õieti aru 


“ 


soa — — 
Kremeri herra suured silmamunad tihedate 
puhmaste all tõstavad teri, nende vaates on nüüd 

midagi, mis seal enne ei olnud, ja Tõnu käsi oma- 
tehtud jämeda õlgkübaraga vajub kuklast õla ja rinda 
mööda alla. 

»Kuule, Prillup, sa valetad mulle. Ma tean, et 
Mari nõus on, aga sa ise ei taha —“ 

»Ärra teavad — ?“ 

»Ja., Ega Mari siis rumal ole. Mari tahaks 
heameelega elada ja oskaks elada, tal juba niisuke 
nägu peas, aga vat sina ei raatsi, sa oled kade“ = 

Prillup vaikib lahtise suuga, ta silmad keerlevad 
otsides ja pahem käsi hõõrub puusa. Ta seisab 
millegi uue ees. 

»Võib jo olla — võib jo olla, et ma ise — et 
ma natike raatsimätagi olen, — aga tema põle poolt 
sõna öeld, mitte poolt sõna — ei sinna poolegi !“ 

»S00, — küll sa aga oled tark!“ Kremeri herra 

tõuseb jalule. ,Naine peab seda sulle ütlema, kui 
näeb, et sa ise südamega vastu punnid — — küll 
sa aga oled tark!“ 
, - Ta pöörab vastasele selja ja teeb minekut, kuigi 
viitlemisi. Mõminal saadab üle õla veel tagasi: ,Aga 
eks igaüks tea ise, kuda ta oma asju ajab.“ Ja 
Prillup näeb, et ta kael punab. 

Ent mitte ainult kael,» Ulridh von Kremeri nägugi 
punab. Ning silmiski on tal nii palju kuuma puna, 
et vaade varju tunneb. Ja siis on ta meelest, kui 
torkaks seal sees paar korda, seal, kus see vigane 
klapp elab. Kuid see ei ole viha, mis temast läbi 
lainetab, nagu Prillup arvab, vaid ainult tugev hoog 
rahulolematust iseendaga, mis mõrudaks mõtteks 
moeneb : Ich hätte mid: mit dem Kerl nidt ein- 
lassen sollen ! 

m Seal aga selgub, et herra von Kremeril veel 
- sugugi asja ei ole endale etteheiteid teha. Teda ei 
lasta minna, talle tullakse järgi, kaup ei ole veel 
ammuai katki. 

= Ärgu ärrad pangu pahaks,“ — Prillupil on 
käsi kübaraga jälle kuklas — ,,ma tahtsin veel öelda, 
et ega miski otsust ole tehtud meie poolt, et kogu 
see värk on jo alles poolikul, ja ärrad võiks meile 
enam aega jätta aru pidada ja läbi reakida —“ 

Kremeri näost on kõik puna pühitud ; kuna ta 
mütakas kere viiliti kandimehe poole pöördub, vahe- 
tavad ta kihvad ja kulmukarvad paika ning rüvedal 
häälel on jälle õlitust. 

»Ega ma sulle aega ole keeland, Prillup.“ 

»Moja, noja — ega ärra ole keeland, ärra on 
isegi kannatlik old, aga või siis teisiti soabki, eks iga 
asjal ole oma konksud. Oleks'ehk kõik juba tahegi“ 
— Prillup kisub suu naljanaeruks vildakule, ta sil- 
madki aitavad vabandust paluda — ,kui ärra, nii 
öelda, noor oleks. Aga et tal üks vana juba 
kaelas on —“ 

»Kas ta seda ütles?“ Kremeri keha nihkub veel 
ühe nõksu Tõnu poole ümber. 

»Ei noh, kus ta'nd lausa julges öelda, eks saks 
ole selle eest jälle saks! Aga võib jo nii arvata ja 
aimata noorest rõõsast verest, ja ega nihuke siis kohe 
aru soa, mis sa talle muist asjust seletad, reagi otse- 
kui lapsele — justament kui lapsele — “ 

»Kui noor ta siis õieti on ?“ 

»Rukki-moarjapäevaks kuulukse kakskümmend- 
üks soama, aga või siis oastad kedagi tähendavad, 
nemad seal laanekõrves — eks ma tea neid, olin jo 

Ruisu metsaärral omaaegu poisiks — nemad ei soa 
täie inimese tolku enne pähe kui kulmud alamale 
vaduvad ja esimised varesejalad silmi ümber sigivad, 
aga on ka neid, kes varsa-aruga audagi lähevad —“ 
»No, siis ma võin jo kaua oodata!“ 1 
»Ei noh, ärra — eks ole jälle mõningaid seas, kes 
varem valgust võtavad, kellele võib tikuga üht ja teist 
pähe pista, rma tunnen ka nihukesi sealt nurgast, ja 
ega minu Mari — nagu ärra isegi ütlesid — —“ 
Kuid Kremer, kes Tõnu kitsikusevadist ilmagi 
poolt sõna ei usu, lõpetab jutu. 
»Jäägu siis nii, ja teine kord tood mulle sõna.“ 
Ja kuna ta juba kanda pöörab ja keppi tõstab: 
»Võid talle ka öelda, et juttude pärast olgu mu- 
reta, kui ta ise suud oskab pidada, ja sina, Prillup, ka.“ 
Ning lõpuks mõne sammu pealt: 
»la võiks jo ka üksõhta ise mulle ütlema tulla.“ 
Tõnu näeb veel, kuidas ta pahema käega rinda, 
külge ja selga äigab, nagu ennast puhastades, siis 
hälbib ta sõudev kogu tõmmult haljasse hiide. — — 
Pärast seda päeva hakkas Prillupi Tõnu teisiti 
töötama: mitte enam kaude ja mõistu, vaid lausa ja 
suisa. Ta ei tükkinud peale, ta ei nõudnud ega nu- 
runud — see tundus talle väärina, kuigi ta tarviliku 
vahvuse vahel kokku oleks saanud — aga ta sitkenes 
väsimataks ohvri hukutavat eesmärki ette tuues, seda = 
ikka jälle uute värvidega vaabates ja paremale pais- 
tele nihutades, et taas sellesama järjeldusega lõpetada: 
- Noh, Mann, kuda oleks?“ Ja et Mari paraku Mann 
oli ja et talle see õilmeline eesmärk kaugena ei pais- 
taks, siis lühendas painaja aega mõlemilt palju rahk- 
lemist nõudva piimaäri ja kujutatud lõpusihi vahel. 

Ehk aitab juba viiest aastast — kuuest, seitsmest aga 
julgesti, sest või neil siis otsekohe mõisa on tarvis, 
saab ju vähemastki, et kergemalt, kuigi aeglasemalt 
viimati sinnasamasse välja jõuda. Küll vaheldusid 
Tõnu mõlgutused sest lähemast puhkejaamast kõrval- 
asjalikult — kord kõneles tavalikust talust, kord veski- 
kohast, kord kohast müüdava metsaga või säärasest 
avatava poega — kuid truuks jäi ta sigitavale mullale, 
nurm ja aas ei kadunud ta kujutustest, siin tahtis ta 
jalga oma pinnale toetada nagu Kurugi, kelle sõna 
ta heameelega kordas. 

Mari seisis vakka nagu koer, kelle seljast kirpu 
otsitakse. Ta ep öelnud ei ega öeldnud ja, ei viit- 
sinud viimaks kiitsakat naljatustki tõrjumiseks tarvi- 
tada. Midagi ei läigitanud tema rahu, ta naeratles 
ainult või vaatas mõttekaugelt kõõrdi, vahel sügavat 
kätt kõrva taha pistes, vahel ka vaikimisest äkki laulu- 
suminasse sattudes. Rähn täksib puud, ja see vastab 
kohe, kust ta õõnes on — mõtles Tõnu, — mina aga 
kopin oma puud päevast päeva, ja miskit vastust ei 
anta! Seda oli raske mõista, kuna tal meele ei tul- 
nud, et puid leidub, mis rähnilegi jaatades ei vasta. 
(mbusklik nagu mõisasaks, oli selles õieti ka Prillup, 
ja Prillup seda umbusklikum nüüd, kus ta saksa 
umbusku kinnituseks* kuulnud. 

Seal juhtus viimaks midagi, mis kuuldus, kui 
vastaks Prillupi puu ühest kohast õõnsalt. 

Nad istusid pistandi ees, Mari keetis õhtusöögiks 
uudsekartulid, Tõnu lõikas vikatit. Tõnu oli jälle oma 
salmikest laulnud, oli jala jälle ühe suure päristalu 
mustale mullapinnale toetanud, nooriku kodu-igatsust 
eelduseks võttes lõpetas ta seekord sõnadega: ,Ja 

siis läheksime metsa, mitte mõjale, — Ruisule läheksime 
— missa arvad, Mann, kui me õige Ruisule läheksime?“ 

»Miks mitte linna?“ küsis Mari ja vaatas kõõrdi 
tulde. 

»Linna — —? Mis me linnas — —?“ 

»Seal on kõiksugu inimesi ja niipalju asju.“ 

Alles järgmisel pilgul paljanes Tõnule naise kü- 
simise põhjusmõttelik tähendus. Ta suu läks ammuli, 
vikat libises jalge vahele maha, nuga paremas käes 
jäi otseti põlve peale, 

Ja siis kargas talle meele üks juhtumine, üks 
tähelepanek, mis Mari mõtet sihi poolest aitas seletada. 

Mari nägi esimest korda linna (see ei olnud 
metsanaisterahvaist sugugi haruldane), kui nad pul- 
made eel kahekesi sealt mõrsjaehteid ja pidukraami 
käisid toomas. Tüdruk oli kui teises ilmas, kui ilmas, 
kus iga sammu takka uut imet näidati. Täbar oli 
temaga asju ajada, ta jäi ühtelugu seisma ja silmit- 
sema, kadus rahva hulka paar korda äragi, nii et % 
teda nagu last tuli otsida. Ja kui Tõnu lõpeks üksi 
üht käiku tegi, kuhu teda tarvis ei olnud, siis ilmus 
Marike nii umbes poole söömavahe pärast alles hobuse 
juure tagasi: aeg kulunud ,inimesi ja asju“ vahtides 
käest. Ja enesel õhetavad põsed. 

Teel tõsine, sõnakehv ja mõtetes, lõi teine alles 
kodu sulama, ja nüüd oli tal terve ait juttudest tüh- 
jendada, mitmeks ja mitmeks päevaks, ja praegugi 
veel võis ta lastel kõrvad kikki ja suud lahti võtta 
mõne lookesega, mis endistele järgi sõõratas. Mari 
oli linnas mõne tunniga rohkem näinud ja kuulnud, 
kui Tõnu, kes mitu korda aastas seal käis, kogu eluajal. 

Või siis linna. 

Küll ei seisnud Tõnu ihkevallast midagi kaugemal 

kui linn. Ta oli seal end ikka üleliigsena tunnud, 

' *kitsikus mattis tal hinge kinni ja süda sai täis ini- 
meste peale, kes näisid väljaõpetatud ja vannutatud 
olevat temal jalus longerdama, teda tõukama ja müs- 
kama. Ta tänas igakord jumalat, kui sealt tulema 
sai, ja pani endamisi imeks, kuidas inimesed säärase 
laadaeluga võisid leppida ning selles püsida. Ja mis 
veelgi hullem: kõik pead ostma, mis suhu pistad, 
tengelpung olgu alati näpus, maast pole ivakestki 
võtta — söö puhast jumala raha! — Aga mis võis 
tema linnaõud praegusel puhul kaaluda! Sinna päeva 
oli veel palju aega, kui lõpuotsust selles asjas tuli 
teha. Sinnaajani oli teisest tegijast küpsem inimene 
saanud, ja kuigi tema tahtmine peaks peale jääma 
— eks linnas elata viimati kah. Puu on rähnile vas- 
tanud, rähn teadis, kust tee tõukude juure viib — 
 . see oli seda korda peaasi. Ning Tõnu kostis naisele : 

»Ei noh, võiks jo linnagi — —*“ 

Aga mitte enam. 

Nägemata nuga lõikas jutu sest kohast katki. 

Ja mitte ainult tänaseks, vaid mitmeks päevaks. 

Tõnu tegi käeliigutuse, mis näis ütlevat: Aga 
eks meil ole aega veel kõige üle aru pidada, ning 
lahkus istmelt, nagu oleks tal rehealla asja. 

Ta ei teadnud, mis temaga sündis, aga ta seisis 
korraga tõsisemalt kui kunagi enne küsimuse ees: 
Kas ja või ei? — õieti rumala, pururumala valiku 
ees: kas Kuru Jaaniks saada või Prillupi Tõnuks 
jääda? Nüüd, kus teine kalduv oli kahasse võetavat 
hinda maksma, lõi ta ise nii väga vaakuma, kui varit- 
seks teda kaubas aina kahju. Ta oli nagu kana 

takus lapsiku aimega: Kuidas sa neist kolmest ühe 
teisele annad! Ta tabas end nüüd tõesti selle väik- 
lase raatsimatuse pealt, mida heatahtlik kaubapak- 
kuja talle pahandades ette heitnud. 

Ses kitsikuses, mis temalt söögiisu ja unerahu 
kippus riisuma, palus Tõnu viimaks jumala käest 
head nõu. Aga vist olid sel: ülikoormatud  usaldus- 
mehel parajasti mõne teise kandimehe asjad ajada: 
vastust ei tulnud ega tulnud. Siis võttis Prillup kätte 
ja läks targa juure. 

See elas Tapu külas ja kostis kohe. Ilma et 
Tõnu oma asjast õhkugi oleks hinganud — nad vahe- 
tasid sissejuhatuseks ainult mõned üleüldised - kõne- 
käänud käekäigust ja eluolust siin- ja sealpool jõge, 
kusjuures eit oma hiiglanina tubakaga täitis — luges 
seesinane tark, kui ta kaardid lahti löönud, nagu 
raamatust, et Prillupi peremeest hea noos õnne 
oodata, kui ta aga mees on õigest sabast kinni haa- 
rama. —Takistusi olla ees, aga neist tulla targu 
mööda pöiata. Ja lõpeks laususid kriimud, imelikult 
lõhnavad lehekesed Tõnu ninas oli lõhnal juuda- 
sita omaga kaunike sarnasus — nad laususid lühi- 
delt ja salapäraselt: Kes ei anna, see ei võta; üle- 
jõe-mehel tulla meeles pidada: Kes ei-anna, see 
ei võta. 

Aga just see tume sõna vedrutas Prillupi istmelt. 

Ta surus eidekesel =mõlemat kätt, tõotas toodud 
tasule sügiseks lisa ning läks. 

Nüüd läks rähn tõukudele- järgi — jalamaid, 
jalamaid. ( 

Kes ei anna, see ei võta — — Kes ei anna, see 
ei võta! 

Sutsu saunast põikki üle soo Prillupile oli lige- 


male tunni tee, aga Tõnu vehkis selle vist poole ajaga 
ära. Ta pages, nagu kihutaks teda kartus, et kaardi- 


moor talle järgi jookseb ja oma ilmutusest midagi 
tagasi võtab. Jõe äärest, jalga purdele tõstes, vaataski 
Sutsu poole ümber ning muhatas, kui kedagi näha ei 
olnud. Ja siis sealt kaldast edasi, nii mis vesi virt- 
sus — nüüd õieti teadmata põhjusel, ehk olgu siis 
sellel, et pühapäeva-õhtuke kodus pikem oleks saa- 
tusliku kauba küpsetuseks. Alles Kruusimäe kallastiku 
algel, kui ta jalad jälle kinni pannud — Prillupil ei 
tarvitsetud teada, et ta soost tuli — tasandas Tõnu 
kõndi, põlvis väikest nõrkust, peas pisut umbust 
tundes. 

Ta leidis nooriku sirukil õuenurmelt, kolm lah- 
tist raamatukest kõrvuti nina ees. Maril oli nimelt 
pentsik viis ühtaegu vaheldamisi mitut. raamatut 
lugeda: järk ühest, järk teisest. Sisu ei minna tal 
mitte segi, kinnitas teine ise. Mittepakilisi tubaseid 
töidki nähti teda nõndaviisi, üht jättes, teist võttes, 
tegevat — olla hubasem ja hoopsam. Naer ja nöö- 
kamine teda ei -eksitanud, tahtmise taevariik pani 
kõigele vastu. Loetise — tosina võidunud juturaama- 
tuid ja laulikuid — oli ta isakodust kaasa toonud ja 
tustis neid nüüd juba tühi teab mitmendat korda, 
sest Prillupil, kus peale hariliku usukirjanduse ainult 
väike tähtraamat eest leidus, ei tekkinud säärast 
vara juure. 

Kui Tõnu lugejale lähenes, tõstis see pilgu raa- 
matu pealt, ent mitte kõrgemale kui tuleja põlvini; 


siis luges rahulikult edasi. Mehe käikude järele 


Mari tavalikult ei pärinud. Tõnu tõmmas naise 
“ 

kõrvale kere maha ja hakkas piipu toppima. Temale 
oli üsna hea, et teda nii vähe tähele pandi, sest 
nõnda sai ta mahti jutule üru ja häälele kindlust otsida 
— praegu veel hüples rinnast midagi kurgu poole. 

»Kus siis poiss ja tüdruk on?“ küsis ta mõne 
aja pärast prooviks. 

»Pajusil vist“, vastas Mari ja vahetas raamatut. 

»Riidu läksite või?“ 

»Ei, ma tahtsin lugeda.“ | 

Tõnu popsis vägevasti. Õhtutaevast riputati roo- 
sad õue peale. Nooriku pea ja raamatõõgasid õrnalt. 

»Meil jäi ükspää jutt katki,“ ütles Prillup vii- 
maks ja pani käe nooriku pihale. 

Mari luges edasi, koht näis magus olevat, eba- 
teadlikult poetas ta seejuures käe tagaspidi ja nihu- 
tas Tõnu oma maha, nagu tülitaks teda selle lasu- 
mine. Aga ta oli kuulnud, mis teine ütles, ning 
pillas viimaks, kui põnevus tagasi andis: 

»Mis. jutt ?“ 

»No kas sa's ei mäleta. Olid väga linna poolt. 
Et kui me nende piimadega kord niikaugele saame, 
et siis läheksime ära linna. — — Noja, ma jäin see 
õhta natike mõtlema, oli nagu uus kuulda, eks ole 
selle mulla ja sõnnikuga soand ühte kasvada justku 
tigu karbiga. Aga kui ikke akkad aru pidama — eks 
linn ole koa ea, ega seal ole loomadega rokutada 
ega heinakõrre ja viljapea pärast mures olla, kõik on 
valmis ja kää-jala juures, muudku osta ja söö ja pea 
ärra- ja prouapõlve. — Näe, võtaksime kohe paar 
suuremat maja, — kui viitsib, teeks poe koa lahti 
või peaks kedagi muud veikest sehti, — kui ei viitsi, 
eks raha tee omapeadki sintsi. — No küll sul siis 

oleks aega ja mahti õite neid inimesi ja asju sea! 
vahtida — mis sa ütled, Mann?“ 

Noorik luges veel mõne rea edasi ja kostis siis 
silmi tõstmata: f > 

"Rendi aga piimad, kui Jaan mõisa hakkab ostma.“ 

»Kui Joan — —?“ Prillupi pikad koivad tegid 
siputava liigutuse, ta suunurk kiskus naeruviltu. 
»Äänd nailla, tee —kes mulle neid piimasi siis veel 


--annab! Nää vanamees nüüdki juba pahane, et ei 


mõisteta tema pakkumist näuhti vasta võtta, et tema 
teeb ead ja peab veel ootama ja kauplema nagu 
matsidega. — Võtaksid õite kätte ja teeksid lorile 
otsa peale“ — lause liugus õrnal manitsusel lõuga 
mööda karvadesse. 

»Lori on kohe otsas, kui sa nüid vait jääd.“ 

»Kas siis — — kas sa siis ei taha või?“ 

päis 

Prillupi rusked silmad kukkusid üürikeseks kinni 
nagu pähe sadanud löögi mõjul; ta võttis piibu suust 
ja pani jälle suhu, võttis veel kord ja pani uuesti tagasi. 

»Aga sa lubasid jo — — sa ütlesid, et — —“ 

»Ma ütlesin, ma elaksin heameelega linnas, kui 
võiksin.“ 

»Kui võiksid — — Eks sa sedasi siis võiks — — 
eks sa — —“ 

Lugeja pööras lehte, ükski joon ta näos ei lii- 
kunud, siiski hääbus sõna Tõnu keelele, ta kael pun- 
sus ja kurgust tikkus toon nagu seesmisest kägistu- 
sest. Otsekui langenud tüvi lasus ta mõne aja veel 
murul, siis tõusis üles ja sammus toa poole. . Mari 
meelest oli, kui nõtkuksid ta põlved. 

Kaheksas peatükk. 


Va Prillupi Aabram õnnis oli kahelnud, kumba 
ilmaliku vara pärast paluda, kas taevaisa või paha- 
retti. Poeg käis targu mõlemi palvel, tammus aga 
oma asjaga sealsamas kus enne. Esimene mähkis 
end vaikusesse, küll vist mõista andes, et palve tema 
kantseleisse ei käi; teine kõneles Sutsu Triinu leh- 
kavate lehtede kaudu, kuid puudulikult, liiga puudu- 
likult. Õnnel õigest sabast kinni haarata, takistustest 
mööda pöiata — väga hea, aga kuidas? Et need 
üle- ja alamaised väed, kes inimesele abiks ja juhiks 
seatud, nii vähe selgusest hoolivad, et nad oma klien- 
tide vaimulihtsust sugugi silmas ei pea! Selge oli 
ainult sõna andmisest ja võtmisest. Ja Aabrami poeg 
andis. Aga nüüd, kus antav ennast anda ei lase, 
kus enam võidetavast tõrkumisest juttu ei ole, vaid 
võitmata otsusest — mis siis nüüd? Kust, kirevase 
päralt, nüüd kinni haarata või millest mööda pöiata? 

Ja Prillup mõtles taas kord kõige peale käega 
lüüa. Aga ta kaevas eila maetud surnu täna jälle 
üles, puhus lootmatusele varsti jälle lootuse hinge 
ninasse nagu ennegi. Jaa, kui see Sutsul ilmutatud 
õnn väike oleks! Ent seda pidi hea virn olema» 
vähemalt siis niipalju kui Tõnu ise teadis oodata, 

b. võib aga olla, gt palju ja paljugi rohkem. Ning selle 
- eest maksis ometi võidelda, selle eest maksis pead ja 
- suud vaevata, und j ja isu ohverdada. Viimati leidub paras 


nõu siiski veel, viimati puutub õige pide ometi kätte 
või tuleb õnnelik juhus teed näidates appi. 

Paraku ep olnud seda aga mitte palju, mis ta 
järgneval ajal nõuks ja teeks leidis. 

Ta saatis nooriku pool otsitud tarvel linna — 
ehk tõukab selle värske võrgutus kangekaelse meele 
soovitud pöördele. Raudteega sõites, oli Maril kogu 
päev aega linna meelitusi ja peibutusi maitsta. Aga 
Marike tuli ja tõi vähem linnavaimustust kaasa kui 
esimene kord: elu olnud õre ja kõhetu ning palavus 
tüütav. 

Siis katsus Tõnu rahalise pakkumisega õnne. 
Ta lubas tulevase müügikasu mõisa vasikate pealt 
tervena naisele — see võivat sellega teha, mis süda 
iganes kutsub esimesest päevast peale. Tõotas talle 
ka veel võikasust kindla osa naela pealt ning andis 
lisaks märku, et ega ,see teinegi“ laastulakkuja olevat, 
küllap ta aegajalt ka ikka midagi pealekauba mõistab. 

Kuid Mari näitas oma harvu hambaid ja ütles: 
»Te olete aga isegi ead mehed !“ 

Mõndagi puhku oli Prillupile mõte lähenenud, 
herrale nõu anda, et ta tõrkuja ise korraks isalikult 
käsile võtaks — ehk sisaldub saksa sõnas see, mis 
talupoja omas puudub. Kuid ikka jälle näis vahend 
talle kaheterasena : Mari võis mõne ninaka-näpsaka 
vastusega kõik ära rikkuda. Seal toodi aga noorikule 
ühel lõunal käsk, herrasmaja põrandaid tulla küürima, 
ja et see päev oli, mil vanasaks kodumail — Tõnu 
ise oli teda eemalt näinud — siis polnud võimata, et 

kokapiiga käsu taga peremehe soov peitus, Mariga 
niiviisi nelja silma all kokku puutuda. Kuid juhtu- 
misigi võis see sündida. Ning nõnda seisis Prillup 
olukorra ees, mida ta muuta ei võinud, ja heitis siis 
pigem täie rinnaga lootuse otsa, et seal kõik õnneli- 
kult läheb. 

Aga noorik kostis käskjalale üllatava häbema- 
tusega: ,Ei mina tule, kutsugu karjatsenaine, kelle 
vana teenistus see on, ääp temale seda kibedamine 
tarvis läheb kui minule!“ 

Tõnu sai karjatüdrukul värati vahel õnneks veel 
sabast kinni: Ärgu seda vastust viigu, öelgu parem, : 
et ei olnud kodu! 

»Tule taevas appi,“ hüüdis Prillup niihästi õiglase 
härma kui äkki peast läbi välgatanud tagamõttega, 
»kas sa siis ei nää, et ta sind imustab, et ta sind 
omaks peab! Ta võiks jo kedagi teist tahta, ilm on 
jo täis naisi ja tüdrukuid, aga ta tahab sind, üksi sind! 
Kas sa sest siis ei oska lugu pidada, kas sa siis ei 
tea, kes tema on ja kes sina oled!“ 

Ent midagi polnud peale hakata ülituga. Ta 
purtsas naerma teise ärrast tuska ja ristis käsi nähes, 
ja selle naeru seest tuli klõginal: ,Ei oska — ei oska 
— ma oskan aiva enesest lugu pidada!“ Mari naeris 
harva ja taltsalt — nii vallatult nägi Tõnu teda esi- 
mest korda naervat. — 

Ja nüüd ei tulnud Prillupile enam midagi meele, 
mitte midagi. Nagu oleks tal pea asemel puutomp 
õlge vahel. Ainult, et see tomp uimasena tundus, 
sest kõndides oli Tõnu meelest, kui oleks ta jalge- 
esine järsult liusk, kui astuks ta lähema sammuga 
auku. Ja kätessegi mõjus ämmelus, sest härjapäid 

»koormale tõstes pidi ta hoolega hoidma, et hangu- 


is mööda ei väärata. Õhtuti aga, kui ta väsinult 


voodisse heitis, tundis ta end kõigist muistki liikmeist 


puisena, ja säng nende all õõtsus kui lootsik laintes. 
Ses abituses kooldus mees pooldis teadvuseta 
jällegi kõrgemate vägede poole. 
Ta hakkas pühakirja kätte võtma, sundis lapsi 
söögilauas käsi risti panema, läks pärast kirikut ka 


veel palvemajasse ning tundis ka tarvidust naisega 


armulaual käia, kuigi nende viimsest käigust peale 
pulmi kolme kuudki mööda ei olnud. See loobumine 
sennisest usulisest ükskõiksusest küünis sinnagi, et 
ta noorikule mõista andis, õppigu see ka omalt poolt 
aitama, et majas ikka ,ristiinimeste kord“ valitseb ja 
ärgu ta lastele katekismust ja õhtust isameiet kinkigu 
— manitsus, mis kuuldus, kui oleks Tõnu ise nõutud 
korda alati ja igakülgselt aus pidanud. 

Sest kaudsest koputamisest jumala ukse pihta 
kuni otsekohese palveni oma suure asja pärast ei 
olnud Prillupile mitte pikk samm. Ja visalt tikkus ta 
ette. Aga veelgi lasti teda järge oodata. Millest järgnes, 
et ta jälle teise väe poole nihkus. 

Ühel pühapäeval, kui kirik välja tuli, juhtus 
Prillup peaukse ja värati vahel Sutsu-eidega kokku. 
Ta saatis Mari pagari juurest saia tooma ning astus 
Triinuga, kui ta temal märguandlikult kätt pigistanud, 
rahvavoolust kõrvale. Et kas ta midagi ei tea, mis 
aitaks, et naine, kes mehele mõnes asjas — ükskõik, 
mihukeses — kangekaelselt vastane, alla painduks, 
et talle aru pähe tuleks. 

Sutsu moor oli veel kõbus inimene, teene ja 
aulik, korralikult riides, silmavaatega, mis tunnistas 

ühetaolisest kannatlikust sõprusest kõigis ligimestega. 
Nende emalikkude silmade vahelt tungis tugev nina 
hoogsalt ilma — suur, aga mitte suurelik, lihavlaia 
otsaga, mis tänagi mõnusalt mustas. Ja see mustavus 
suurenes, kui Triinu, Prillupi peremehe usutlust kuu- 
lates, oma pruunläikivat toosikest oli tarvitanud. 
Maksakarva munamüts istus targal pisut tagaspidi 
peas, kuid seegi ei mõjunud üleolekut väljendavalt, 
sest vööt auväärt hõbejuust, mis pitsi alt paistis, ning 
näo laug koguilme valdasid üle. 

Muidugi, et teab. Ikka on, mis aitab. Kus ohtu, 
seal rohtu. Mõne ohu vastu mitugi rohtu. 

da mõistlikult ilma ühegi uudishimuta Tõnu asja 
eriliku sisu kohta õpetas Sutsu 'ema, kui ta ivake 
aega üles kirikukuke poole oli pilutanud: Mäeküla 
sõber lõigaku pärtlipäeva öösi nooriku peast salaja 
tutike juust ning samuti salaja katsugu ta paremast 
kõrvast vaiku ja pahema jala suure varba küüne alt 
musta võtta, kuid see võida enne või pärast muilgi 
öödel sündida. Tallele pandud saagiga tulgu siis 
Sutsule, kus veel midagi juure ning tarvilikud sõnad 
peale lisatakse. Rohtu pidavat ta pärast kotikesega 
särgi all põues kandma, kuni mõju aegamisi valmib. 

Kuid pärtlipäev oli Prillupi peremehele natuke 
kaugel, asi olla pakilist laadi. 


Noh, siis lõigaku öösi vastu vana kuu nelja- 


päeva. Muidugi olla Pärtli öö parem, aga ehk saab 
rohu kangusele teisest asjast jälle jatku. 

Nad lühendasid lõpuviisakusi,' sest juba lookles 
mõisnikkude haudade vahelt üks nutetud silmadega 
neiu Sutsu emale läheneda. Kirikuaia müürinurka 
kabeli taga, kus nad seisid, oli kihelkonna taganõuta- 

4 tark kahtlemata ennemgi vaikseks vastuvõtte- 
- paigaks tarvitanud. — 
 ä Muidugi ei olnud Tõnul raske hea unega noo- 
riku peast salgukest juukseid näpsata, ka küünemusta 
sai ilusti kätte, aga vaat” vaiguga oli lugu keerulisem. 
Esmalt polnud mitmel ajal midagi võtta, Mari pesi 
säma hoolsasti kõrvu kui silmi, ning siis, kui kord 
oli, polnud seda paremas kõrvas, vaid pahemas, ja 
kui seda viimaks paremas oli, siis jälle ärkas kõdis- 
tatu üles, ennekui midagi kõrre külge hakkas, või 
noorik magas sündsal tunnil just selle kõrva peal. 
Nõnda varitses ja õngitses mees asjata mitu ja mitu 
koiduaega ning läkski vaiguta Sutsu poole, sest 
viimne urgitsemisekatse lõppes seega, et ärkaja talle 
ühe tagaskätt andis ja kurjalt maigutas: ,Jäta mu 
kõrvad ometi kord rahule!“ 4 
Kuna nüüd vaik puudus ja juuksetutt pärtliööl 
ep olnud lõigatud, siis ei võinud tark muidugi taga- 
tist anda rohu mõju eest igal soovitud määral, kuigi 
ta puuduvat millegagi omast käest püüdis tasuda. 
Aga ta lootis kõige paremat, lõikus juuksed pulbri- 
peeneks, segas neid küünemusta ja mitme sala-ainega 
ning veeretas taignast munakese, mille karv niisama 
ebamäärane oli kui lõhn ja mille peale loetud sõnade 
ahelast Prillupile ainult lõpulüli üürikeseks meele jäi: 
»Sikkanikkalikkakakperevonndadaa.“ 

- See lehkav munake südame peal, lahkus Sutsu 
saunast mees, kes ka nõiduse kohta senni ükskõikne 
olnud, ükskõikne uskmatuseni. — 

Tõnu sai:nüüd ööseti jälle magada, varustused 
- olid ta patja pehmendanud, uued lootused talle rahu 
silma tilgutanud. Aga kui päivi ja ikka veel pikki 


1 õrn” od TN 


— "AU 


päivi mööda lükkis, ilma et midagi oleks muutunud, 
ilma ' et ta kangekaelsest vähematki muhenemist 
oleks märganud, ilma et tema proovitäkked mahlani 
- oleksid ulatanud, siis pööras aeg tagasi, kus säng 
ta all hällivaks veneks sai ja jalgeesine haudade 
veereks. Taloli ju rutt oma asjaga. Ega temasugune 
ennast narrida lase. Tahab mis tahab, ärap tahtmi- 
selgi piirid on Ja Prillupi ehmatus polnud väike, 
kui ta saksaga aidasarapikus äkki vastamisi sattus 
ja see temast tõsiselt ja tummalt mööda sammus, 
napi ninatõstega vaevalt teretust vasta võttes. 

Kuna ta silma vaatas ähvardavale võimalusele, 
kõigest ilma jääda, kerkis unistatav õnnehoone 
Tõnu ees seda nõidlikumana üles. Juba piimaäri 
kui eeskojaga. Pihuga raha võtta, kamaluga raha 
võtta, ikka raha sees soglada — tema, kes lahja 
lehmamullika või vana hobuseluiste ostuhinnaga 
tänini kõige suurema summa värisevas käes hoidis, 
muidu aga kopikaid ja üksikuid rublakesi luges! 
Ja teada, et teised seda teavad! Sadasid ja varsti 
tuhandeid mokast pillata, ning mõelda, et teised 
seda kuulevad! Ja sealiha süüa, kui teised silku 
söövad, ja näha, kuida teised seda näevad! — Ning 
siis veel peakoda, rait ja hunnitu: Mitte enam 
aetav, vaid ajaja, mitte enam sõtkutu, vaid sõtkuja, 
mitte enam kohkuja kukelaulust, vaid rõõmustaja, 
et teised kohkusid ja tõusid ning mitmed sinu heaks 
ja auks. Ja kõik, mis on mõõdetav pikuti, laiuti, 
kõrguti, ja mis on paberisse pandud musta tindi ja 
kirevate värvidega, see on oma, enda ja teiste teada 
oma, igavesti oma, ja veel kord oma! Ses sõnas 
uugasid Tõnul kooris kõik maa ja taeva pillid. 

Ta istus põõsa alla, võttis pungakese põuest ja 
vaatles. Etrutta ometi, rohuke, etrutta! Aga rohuke 
oli tahkunud, munake krõmpsu kuivanud. Ja korraga 
nõelas meest kahtluse vapsik: vägi ehk surnud! 

Nagu jääkülm käsi lihkus ta ihust üle, kõigist 
higiaukudest tikkusid piisad ja vaate virvetuses hakkas 
küsimus kerima: Mis saab siis — kes aitab siis? 
Sest seda, kes olla vägevam teistest vägedest, ep 
olnud kodu tema tarvis, — just see, kes tõotab avi- 
tada, kui teda hädas hüütakse, pidas kõrva kinni 
tema hüüetele. 

Aga vaevalt oli hädalise raske pea samblasse 
vajunud, kui tema mälus äkki hinge võttis üks nõu- 
andja ununenud minevikust. 

Kruusimäel Saarma pere õuepakul istub kints- 
pükstes ja preesiga särgis ligemale saja-aastane kulu- 
pea, lumine võru laia lõua ümber, jutuhuultes veel 
ikka verd ja naerusilmis ikka veel paistet jagusast 
õrnusest, millega ta oma kolme äraigatud kaasakest 
võinud rahuldada: Prillupi vanaisa ema poolt. Ta 
lõbutseb laste ja vanemate noortega, ja kui ta neile 
tulusat eluõppust pillab jandi ja mängu vahele, siis 
on üks korduvamaist see imelik: Ärgu nad taevaisa 
palvetega tülitagu. Inimeste hädad ja ihad ei käia 
vanajumala ette, sel olla suuremad asjad õiendada: 
päike ja kuu veeretada, tähed sirama süüdata, ilmad 
teha ja kulunud kuu asemele järgesti uut muretseda. 
Aga pojalgi ei olla nende jaoks aega, ööd kui päe- 
vad valvel olles, et rahvast sõja ja katku ja looma- 
taudi ja muude hukatuste eest hoida ja kuradit 
kammitsas pidada. Ning vaim jälle olevat mõlemil 
nõumehena abiks. See aga, kes inimeste palveid 

kuulata ja õigeid lõpmata heldusega täita, see ole- 
vat Maarja, ainuüksi Maarja. Kes hädas usklikult 
iganes Maarjat hõikas, -ei see hõiganud asjata. 2- 
last saksastki saadud Maarja armust mõnes kohas 
Jahti, kõnelemata opmannidest ja kupjadest, kellele 
»kuumast köögist“ äkki järel tuldud. Et aga i 
mesed enamasti ei tea, kelle poole. palvetada, see- 
pärast jäädagi nii palju palveid tähele panemata. 
Aga või teda vanemaist siis palju keegi usk ak 
Oma tütredki mitte. Leeris ja kirikus ja palvemajas 
õpetati ju teisiti. Ja Tõnugi oli üks neist, kes vana- 
isa neitsiusku naeruks pani, kui ta emalt seletu 
saanud. / | 
Nüüd aga — — nüüd aga: Tõnu hüppas püsti 
ja tõttas koju. Seal puges aita, põlvitas maha oma 
tühjade salvede ja pooltühjade kottide vahele ning 
tõukas ahastades üles pihuhallide võrgukeste poole 
tolmunud laes: 8) 
Aidaku, oh aidaku siis tema! Ta nägevat, 
Tõnu asi olla-õige. Tõnu ei ihata ju muud, kui et 
tal hea oleks elada, sest paha on tal küllalt olnud. 
On aga Tõnul hea, siis on Marilgi hea ning hea ka 
nendel, kes neist kord maha jäävad. Tulla ju paraku 
mõlemil, Tõnul kui Maril, südant sundida, et seda 
head kätte <saada, aga kas siis saks midagi muidu 
annab. Valgustagu seepärast püha neitsi Mari lapse- 
meelt, et see pakutavat kasu suudaks tarida, ja lasku 
sündida, et Mari: seda osa tasust, mis jääb "tema 
kanda, mitte <kauem liiaks sei pane. Olgu talle veel 
tänane — veel homne — veel tunahomnegi päev 
aru' pidada, siis aga tulgu ja öelgu: Ma mõistan ja 
olen valmis! | 

Ja Tõnu lõpetas kuuma tõotusega, palve täit- 
- jale ustavaks sulaseks jääda surmatunnini. 

> Ta oli oma sõnadesse aga nii palju jõudu kulu- 
tanud, et põlved tõrkusid tõusmast. Nõnda vajus ta 
- peaga närtsinult salve servale ja andis rinnale voli 
tuksuda, silmadele voli voolata. 

Kui ta viimaks toibunud ja tõusnud, nõrgus tal 

suur lõbu läbi ihu nagu viheldul, ja ta leidis, et ta 
“hästi kõnelenud. Vanaisa õpetuse väärtus pidi nüüd 
ruttu ning kindla ei või ja-ga selguma, ettemõõdetud 
"aeg päästis ootaja ääretuma teadmatuse piinast. 
Julgesti nägi taevalik avitaja ka ära, et palve õigluse 
põhjale rajatud. Tõnu ei tükkinud ühelegi peale, 
ta ei sirutanud kätt välja kellegi leiva või peavarju 
järele, sest kas Kuru Jaan sai aasta hiljem või varem 
mõisnikuks, see oli ju ükstapuhas. 

Ja nüüd pitsitas kolmepäevane hingetu põne- 
vus mehe pihtide vahele. Ta silm urgitses ja kõrv 
imes. Ta uuris läbi iga joonekese naise näos, kaa- 
us ära iga häälekese ta huultelt, varitses kõiki ta 
liigutusi ja nägi iga peatõste ja küljepööre taga ooda- 
tut hüppel. Kui noorik hommiku ärkas, kui nad 
peale lahktööd jälle kokku said, kui Mari temalt 
midagi tuli küsima — igakord kähvas Tõnu süda: 
noh nüüd! Jasise vaikis kogu need päevad, puges 
peitu kõigega, mis ta iha võis ilmsiks teha, ainult 

»sooja, hella naeratuse pööras ta Mari vaatele kosivalt 
vastu, naeratuse, mis nagu liigutuse kalli märja sees 
ujus. Säärast Tõnu nägi noorik õieti esimest korda, 
päevad peale pulmi ühes arvatud. 

Ja uurija meelest oli, kui oleks Marigi harulda- 
selt vaikne. Vaikne, tõsine ja mõtetes. — Iseäranis 

tähtaja viimsel päeval. Seda seletas Tõnu nii kind- 
lasti enda kasuks — just nõnda oli ta tema sisemist 
murdumist ja muhenemist mõelnud —et ta pärast õhtu- 
sööki pidulikul ootel piibuga ,leentooli“ istus. Sel- 
lel istmel — sarapuuvitstest punutud, põhi vilditükiga 
pehmendatud, ta enese talvine töö — taotas is 
muidu ainult pühapäiviti istuda. 

Aga Mari tuli laudast või aidast, kudistas ees 
natuke lastega, ja kui ta jala kambrisse pistnud, 
kohe hakkas nabinal nööpa ja haake lahti päästma. 
Magusad aigutused puhetasid ta suud. Hubase 
ohkega vajus asemele kaissu. 

»Täna öösse tuleb äikest, põud lehkab.“ 

Tõnu istus tummalt. 

»Meie rukis on küps.“ 

Tõnu ei liigutanud. 

Nüüd jäi voodis vaiki, esimesed siösteeveid tõm- 
bekatked käisid, siis algas ühtlane hingamine noorest 
tervest kopsust. 

Istujal pidutoolis libises kustunud piip rinda 
mööda sülle. Tema kogu hakkas haudjasse, jõude 
tihenevasse pimedikku uppuma. 

Väljas tümises juba, aknast tikkus vee ja mulla 
lõhna, varsti lõikusid sinakad sähved kambri pilkust. 

Nende eredusel mustasid istuja silmakoopad 
päratu suurtena. 


Üheksas peatükk. 


Ööd pikenesid aegamööda, aga Prillupi Tõnul 
ei olnud sest kasu, sest ta magas halvasti. (Uni pel- 
gus ja heidutavad unenäod rikkusid sedagi, mis oli. 
Temast, kes muidu magas kui ront, mainis Mari 
nüüd korduvat puhku, et ta unes ümiseda ja 
isegi juttu ajada. Kord katsunud nutta ja teine kord 
lauldagi. 

Nähtud uni oli enamasti nii segane, et nägijal 
sest midagi meele ei jäänud peale tunde, et ta kui- 
dagi kimbatuses olnud. See aga, mis vahel meele 
jäi, paistis mõistusele nii riimitu, et varstigi ununes. 

Siiski, üks öösi oli Tõnul unenägu, mis mälus 
püsis ja milles ka midagi kimbutavat ei olnud. Noor 
hülge ronis üle jalutsi-otslaua sängi ja asus Tõnu 
peale istuma. Ta jäi aineti temale otsa vahtima, sil- 
mis ja suu ümber sõbralik muige. 

»Mis sa minust vahid?“ küsis Tõnu ja 


okk; E 


pead ja lõuga, mis pehmed olid kui v am A 

loom pidi vaidlemata võima kõneleda, /idl-õli nii- 

sugune nägu. jä 18 
»Voatan, et mis mees sina koa “ vastas 


hülge natuke rasvase, aga muidu selge 
"Mis mul siis viga on?“ kn, GS 


MAAD ul 

»Mis sul viga on?“ Hülge väänas kentsakalt + 
kaela. ,Mõni mees nüid, kes naisest jägu ei soa!“ 
»S00,—mis ma siis sinu arust peaksin tegema?“ 

»Valu andma, kulla vend, valu andma !“ 

Näpistas ühe käpaga Tõnu nina, teisega paitas 
nooriku põske, naeratas lHeasüdamlikult ja hüppas 
voodist. 

»Kuhu sa siis ise nüid lähed ?“ 

»Ääh,“ tuli juba eemalt nägematusest, ,,tuian 
niisama mööda maadilma ja annan tossidele head / 
nõu.“ | 

Tõnu naeris, kui ärkas: looma rääkiv suu, ta 
silmavaade, kõik ta tegu ja olu tundus püsti veidru- 
sena, ja ometi jäi temast midagi järgi, kui oleks Tõnu 
mõne oleva isikuga koos olnud. 3 

Ja see isik ei ununenud tal, ei kuju ega sõna 
poolest, ikka jälle tempas ta tema ees üles ja kordas 
oma jandilist juttu. 

Ja viimaks ei olnud see jutt enam jandiline ega 
isik enam hülgeline, ei, vaid Tõnu hakkas harjaseid 
turri ajama naise vastu, sest õpetus selgus mõistlikuna, 
— nii mõistlikuna, kui oleks see Tõnu enda peasttulnud. 

Küll läksid esimesed katsed nurja. Naisel olid 
liig haljad silmad. Nende räbeda vaate all oli Tõnu 
meelest, nagu pistetaks talle sõrm kurku. Agata 7 


"teadis nõu. Ja kuita ühel õhtul, mahorkapakk kaen- 
las, kukega torni poolt tuli, siis ta oli haljate silmade 


vastu varustatud. 

Jutu asu sobis kohe. 

Oleks tema vaene mees teadnud, et ta nit- 
suguse lõõbiga kimpu saab! Majas kõik ui-ai, koore- 
natuke hapneb kibedaks, kanad munevad ei tea kuhu, 

'kaljakapp seenetab, ei mehel ega lastel enam puhast 
hilpu ihu peale panna — perenaine kilkab plikade 
ja poisikestega kiigel! Mees tuleb tühja kõhuga 
teelt — uks tabas, käigu naist kiigelt otsimas ja 
- kutsumas! 

Noorik näeb, haistab ja peab suud. 

Eks ta hea mees ole soand juba küllalt silma 
kinni pigistada ja mõndagi kurgust alla kugistada, 
kus teise kops ammugi üle maksa oleks läind; ei 
ta ole sõna lausund õuest, kus praht üle pea kas- 
vab, ei lehmast, kes laudas sita sisse upub, ei kalja- 
astjast, mis jumal teab milla viimaks hauet nägi — — 

Tõnu joob kapast ja purtsab kõik põrandale — 
solk mis solk! ; 7 

— — Aga ärgu ta arvaku — kõige pikemal 
köiel on ots, ka Tõnu kannatuse köiel. Ja siis võib 
kergesti sündida, et see köieots vihisema hakkab, 
kürjasti vihisema hakkab! — Oleks siis veel inimene, 
kes püüab mõneski asjas mehele meeltmööda olla, 
kord ka sile ja nõtke, kui mees tellib ja elu 
nõuab. Seal on see mõisa-asi. Ei tema taha! Miks 
ei taha? Mine küsi! Ette tuua kedagi ei ole. Puru- 
paljas kius ja jonn. Et aga mehest üle käia! Kah- 
just tema ei hooli! — Vanast' olid kõik seelikukand- 
jad saksa päralt, võttis, keda imustas, ja keegi ei 
tõrkund vasta, noorikgi oli enne tema ja siis alles 
oma mehe naine, ja ühelgi ei old valida, kas saks 
noor või vana, nägus või näotu. Kus meie Maril 
nina püsti — ei kõlba Mäeküla vonn temale, 
peaks mõni noor ja ilus kindral olema! 

Tõnu peatab ja ootab, noorik aga vaikib edasi. 
'See mõjub Tõnusse nagu vastukarva silitamine koerasse 

»Kui ta veel -suugi lahti teeks ja oma lollusi 
ilmutaks ! Siis saaks ometi järjele ja juurele, misuke 
pegla ta õieti on! Kui ta tuleks ja ütleks: ma kar 
dan pattu. Aga mis kuradi patt see on, kui mees 
on nõus! Pattu teeme kõik igapää — hakka seal 
äärt või piirt otsima! Ja kas siis saksad paganad ) 
olid, kui külapruudid omale pärisid, või on ehk meie 
oma pagan? Ei, nad kardavad kõik jumalat, palju 
enamgi kui meiesugune, ja seesama papp onneil 
mis meil. Ja kui see patt oleks — kas arvad siis, 
et jumal ja kirikärra oleks seadust luband, et saks 
võib sada naist pidada? — Ära sa minuga tule vaid- 
lema, siis jääd varsti jänni oma kummi- ja lõsna- 
tarkusega !“ 

Tõnu suu on kuivaks läinud. Ta austab kalja- 
kappa: pika sõõmuga. Voodi serval najatav. noorik 
näpib nina ja äigab suud. A 

»Ehk kui ta siis ütleks: ma äbenen teisi ini- 
mesi. Aga sellega ää parem tule halpimagit 
Eks ma ole sulle ennegi mitu korda seletand: kel- 
lele sa seda siis lähed nina peale kirjutama, ja ega 
te rumalad lapsed ole, ja tal jo linnas koa korter! 
Aga kuigi viimati peaks kahku tõusma — mis kurat 
siis! Kellele sa võlga oled? Kes sulle õlma tohib 
akata? Sul sõgedal jo raha taskus! Sa teenid jo 
raha! Kel kukur kõva, ei see pruugi punastada, 
kes kahe käega võtab, ei sellele tee ilmalori äda. 
Suhu võid sülitada sihukesele, ja kui sa veel mulle 
ütled — ma löön ta litsi laiaks!“ 

Prillupi rusikas prahvatab raske uhkusega lauale. 
Ta tõstab silmi, et selle mõju kaebealuse palgelt lugeda, 
kuid hämarus nende vahel on juba liig tihe. 

Ja siis kõneleb edasi, hoogsasti edasi, iga sõna 
peale ässitust tilgutades teise ja iseenda tarvis, et 
silmapilku lähendada, kus võiks suu asemele käsi 
õiendajaks astuda. Aga kui ta parajasti sinna sihtiva 


- ähvarduseni on jõudnud, kui ta on kinnitanud, et 


selleski asjas aina tema käsk majas peab maksma, 
ja kui ta selle raksumise seest oma uduraske pilguga 
jällegi süüdlast otsib, siis — siis pole sedasinast süüd- 
last enam sängiserval, teda pole enam kambriski: 
Kobav käik poolavatud ukseni tunnistab Tõnule, et 
silm teda mitte ei petnud. 

Tüki aega seisab mees üsna vagusi tõeasja ees, 


et ta oma käskija-võimu praegu sugugi ei saa tarvi- 


tada. Ta on kahevahel, kuidas olukorda võtta. 
(Umbselt tikub temas üles: ehk on nõnda üsna hea! 
Aga ei, rõhub teine vool vastu, see oleks nõrkus, ja 
nüüdne nõrkus lõpulik kaotus. Ning kirikutrahteris 
maitstud nõrkuserohi hüüab: Ära sa kingi! Näed 
ju, et ta sind trotsib! Mõni mees, kes naisest võitu 
ei saa! Ja läve ees tammuv Tõnu volksab lävest üle. 

Väljas on märksa valgem, õu lastab vabalt vaa- 
tele, ent otsitut ei ole seal. Prillup silmib aita, silmib 
rehealla ja lauta — ei sealgi mitte. Jateel sigib hea 
madjak talle pihku. Kas ehk hõigata? Ei. Mine tea, 
kuhu jookseb, kui kuuleb, et järele tuldud. 

Nõnda jõuab ta kapsa-aiani tare vainupoolses 
otsas ja näeb teda seal. Mari istub aia nurgas suure 
leivakujulise räpsukivi seljas, pea ümber piimane 
kahvatus nagu õrn pupeneti-rätik, sest äkki piilub 
kuu pilveunkast alla. 

Tõnu on mulgust juba läbi, kui alles märkab, 
et noorik mitte üksi ei ole. Mari jalge ees kükitavad 

Anni ja Juku ning kuulatavad ammuli suudel tema 
poole üles. Nähtavasti vestab ta neile mõnda oma 
petsikjuttu, mida nad temalt maiad on nuruma, huupi 
väljamõeldud lookest iseendast ja tuntud isikuist täis 
veidraid võimatusi. ,Mari, akka meile nüüd ullu juttu 
reakima!“ kuulukse neilt sagedasti, ja muidu nii - 


kõnekitsi võõrasema ei seisa neile vastu. Oma vigur- 


dused veeretab ta neile väärdumata tõsidusega ette,. 
paaritus, mis nende suudest aplamisi seda lagisevamat 
kiitust meelitab. 

t Mari ei ole üksi — see on teisiti, kui Tõnu 
eeldas, selle vastu ei ole ta varustatud. Teadagi, ega 
ta neid vatakaid tema jalge ees ei häbene, aga — 
midagi uut on seisukorras! Ning Tõnu sammul ei 
ole mitte täit hoogu ega ropsu, kui ta nüüd üheasemel 
kolmele läheneb. A 

Ja kui ta nende juure jõuab, eksitab teda veel 
teine nähtus. Nad näevad teda malgaga, kuid ükski 
ei ilmuta pelu. Suur peatab jutus, väiksed naerus, 
nad vahivad talle vastu, jäävad aga mureta paigale, 
Õieti on neid neli: Juku ja Anni vahel kõtutab klu- 
tine Kaaru, ja see on ainus, kes argtusele maad 
annab. Ent temagi ei page, ta vaid tõuseb esimeste 
käppade peale, liigutab sõõrmeid ja peab vembla otsa 
silmas. Ning sabaga siblib vabandust sellegi umb- 
usalduse pärast. 

»Ennäe, tema veel üleval! Ma mõtlesin, et juba 
õndsalt sängis puhid.“ 

See ükskõikse lahkusega kergelt pillatud hüüe 
teeb, mis veel jäi teha. Karistaja on vägistatud. Ta 
ei tea äkki, milleks ta siin seisab ja milleks tal see 


maik on käes. Ta ei oska end legitimeerida selle '' K 

nelja silmapaari ees, kes teda tunnistavad, kõige vähem 


selle paari ees, mille alt teda praegu nii hävitavalt 


teretati. Ja Tõnu vahib vaikides ühe pealt teise peale, 
ja vaikib siis veel jupike aega, kuni ta viimaks vaga 
valega maha saab: 

»Nää, tulin teid üleannetuid sugaraga põhku 


ajama! Mis tölgerdamine see olgu öödläbi mööda 


aiaääri, omiku ei soa moast lahti! Kähku tuppa, 
krantsid !“ 
Tema hoopide all lendab pesakond laiali, aed 
ja õu on korraga naerukilget täis, Kaaru klähvib 
kõigest jõust ning ahmib madjaka otsa hambusse 
saada, Jukugi võidab ülivahvust ja püüab isale selja 
tagant pussi teha, ning rõõmumõõt voolab lõpeks 
üle, kui vägev vaenlane, millegi peale komistades, 
täiel pikkusel õuemurule maha prõntsatab ning seega 
lahingu kaotab. 

»Ei tea, miks isa meiega iga õhta ei tule ullama?“ 
ütleb Anni Jukule, kui mõlemad asemel. 

»lola,“ haigutab Juku, ,ega ta's iga õhta käi 
tubakat toomas!“ 

Jukul on õigus, säärane õhtu ei taha enam 
korduda. Vist tõmmab isa vähe piipu, sest tubakas 
lööb kaua ette. Ja kui ta kirikupäivil tubakat toob, 
siis pole ta ennemgi nendega sõda mänginud. 

Või häbeneb ta oma kaotust? Laste meelest 
on, kui poleks nad isa kunagi nii iseendas, nii vaikse 
mehena näinud. Paistab, kui ei hakkaks teised majas 
temale silmagi, ning rääkimine näikse talle vastumeelt 
olevat, sest sõna kuivab keelele. Nad panevad ka 
tähele, et tema silma-alused laialt kotti on vadunud 
ja kentsakalt sinavad, ning ütlevad sellest Marilegi. 


E VÄE 


Prillupi käsi ei käi hästi, see on tõsi. Ta peaks 
herra juure minema, aga ei lähe. Puudub jõud, 


puudub lihtsalt jõud, jalad ei kanna. Ta ootab, ehk > 


tuleb mõisast käsk, siis pole parata, siis peab juba 
kuidagi. Aga mõisast käsku ei tule, surutis jääb 
südame peale, pooliku maja poolt mäel tõmbub talle 
vaevavalt midagi vastu, ' millele ta segane pea nime 
ei tea anda. 

Siia juure seltsib läila tüdimus igapäisest tööst, 
tööst kodus niihästi kui mõisas, ja tüdimus paisub 
tülgastuseks mõtte valgusel, et päästet ei ole sest 
tööst, et sa neetud oled seks jääma, kes olid ja oled 
— igaveseks rabelejaks silgu ja leiva pärast, uppujaks, 
kes ei upu, aga kaldale ka ei saa. 

Ja kõik, mis sennini tema olemise mõtet ja 
tuuma tähendab, põllusiil ja loomakont, tööriist ja 
peavari, armsad talle hoolimata kõigest väetimusest, 
kõik see ujub ta meelte ees nüüd hallis tühisuses, 
kaetud põlastuse ilge kõntsaga. Tõnul on tunne, et 
tal enam midagi ei ole ja et ta ise enam midagi ei 
ole. Ta ei mõista, miks ta veel kätt ja jalga tõstab, 
siit ning sealt tehes kinni haarab, miks ta silm teh- 
tavat näeb ja aru seda taipab. 

Ta ei haudu mitte alati vaikimises, näol tuim 
tohletus. On silmapilke, kus ta äkki ärrituses süttib, 
võimetus ärrituses, teadmata, mispärast. Siis tõukab 
toorelt koera, kes talle midagi ei teinud, viskab kiviga 
kana, kes ainult kõketas, vemmeldab oma hobust, 
kes kõigiti kohut täitis, ning lööb vikati meelega 
kivisse. Ta kahetseb säärast tegu tagajärel kohe, 
aga vajadus end kiusata, ennast peale seda hästitada, 
on võimsam. 

Tema ümber hõljub nüüd ala imelik poolvalgus 


- ja õhkkond, mida ta ei tunne. Ta peab millegi sele- 
tamata võõraga sala võitlust. Pind ta jalge all ei 


mihku enam, vaid sellevastu tundub, kui poleks teda 
õieti olemaski, kui kõnniks jalg ilma teda puutumata. 
Ja kuna ta ühel kuumemal päeval oma odranatukest 
niidab, pistetakse talle järsku pähe, et vaenlane ta! 
salalikult seljas, sihiliku püüdega, teda kõrgemale 
hoovata pinna ligidusest, kõrgemale sesse õhku, mis 
Tõnule tundmata ja milles pimedam peab olema kui 
siin all Felkjas sumeduses. 

Mari, kes temast natuke maad eemal niidab, 
näeb meest hakkavat taganema, kui oleks ta vikati 
ees midagi kohutavat silmanud. Tõnu taganeb väi- 
keste nõksuvate lihksammudega, misjuures ta jalad 
teineteisest kaugenevad, kuna kramplikult kätes hoitud 
vikat otsaga mulda kriimustab. Ja siis vaarub täiel 
pikkusel selili kaarele. 

«Ära läks?“ naeratab Prillup nõrguvast näost, 
kui ta külma kaevuvee virgutusel silmad jälle avab. 

,Ära läks,“ kostab Mari huupi. 

»Nägid ?“ 

»Nägin.“ 

Noorik tõstab ta istukile. Tõnu vaatab võõralt 
meeliskledes ringi. Siis tutvub talle paik, ja ta naera- 
tab jälle, seekord veidi häbelikult. 

»Kus mu vikat?“ 

»Seal.“ 

«No, siis vaja jälle — —“ Kuid Mari abil aina 
saab ta jalule. Tõustes suurendab imetlus ta silmi: jõud, 
mis tema raskust tõstab, tunnub ootamata suurena. 

«Ei, sa mine nüid õite sängi, küll ma üksi niidan.“ 


n 777  PESSK are , HAV 
la Mis 


»Lori! Mis mulsiis viga! Oota, ma võtan vikati!“ 

Aga ta ei võta vikatit,, vikat on liig mada- 
las, liig sügavas, ja kui ta kumardab, vajub see 
" veelgi sügavamale, vajub nagu järve põhja. Ja nõnda 
sammub ta naise toel tuppa ja heidab sängi. Mari 
avab mõlemad aknad ja ukse, sest Tõnu meelest on 
kamber pilkane pime. 

Põllule tagasi minnes hõikab noorik Annid Paju- 
silt — teine laps on täna soos karjakorral — et ta 
isal käepärast oleks, kui sellel midagi peaks vaja 
olema. e 

»la magab,“ tuleb Anni mõne aja järgi teatega. 
»Ma panin talle järi kaillakapaga voodi ette. . Küll 
ta pinnis, ennegu magama jäi!“ 


Ja Anni asub lapselustil rehaga ema järel töösse. 


»Mine õite vaata, mis ta nüid teeb,“ käsib Mari 
paari tunni pärast. | 

»Ma panin ukse ja aknad kinni, ta lõdises, kui 
külge pööras,“ on tagasitulija! kuulutada. Es 

Ning siis töötavad mõlemad päeva veeruni. 


Vähe rääkides, nagu tõsise töö juures kohane. Ise- 


äranis teadlik säärase oluviisi sündsusest on Anni. 


Prillup uinub veel, kui tema pisukene perekond / 


õhtu kambrisse koguneb. Ta magab seliti, ja kõik 
nad panevad tähele, kui priske ta korraga näost on. 
Ta põsed päris õitsevad, seda näeb karvakattestki 
läbi, ning silmakoopad ja nõod Suuäärtel on ohtralt 
täitunud. 


»Tõnu, ehk tahaksid süia,“ äratab teda noorik, 


kui toit laual. 


»Süia? Ei,“ vastab Tõnu silmi pärani lüües. 


»Või siis söök kedagi elatab, kui peavarju ei ole!* 


AU 

Anni ja Juku vaatavad ühtaegu võõrasemale 


otsa. Selle rahulik käsi katsub unistaja pead. 


»Ma annan sulle piima juua — ehk võtad ?“ 

Tõnu tõuseb istukiley"virgub ja võtab piima. 

Aga palavik kasvab öö esimesel poole! ja õhutab 
haige taoti üsna pikalt ja elavalt kõnelema. See 
sünnib vahel avatud silmil, nagu Mari põlema jäetud 
lambikese valgusel võib näha, ja kuulub siis kui 
asjalik arupidamine iseendaga, seda enam, et mõte 
alles tüki tee takka jälle kord väärdub ja kidub. 

Õieti on sonijal üksainus aime, mille kallal ta 
nipib ja näpib, mida ta kord sellel, kord teisel ole- 
tusel sinna ja tänna veeretab, ning see ei ole mitte 
enam tema suur asi, vaid midagi juba tolle-tagant. 
Prillup heitleb murega koha pärast, mida ta kardab 
kaotavat või mille ta juba ongi kaotanud, ,sest ega 
saks enesele keelt lase näidata.“ Ühes jutujärgus 
ootab ta alles ülesütlemist ja ohib uue koha eest, 
mida* võõrast vallast vaja otsida; teises on tal hundi- 
pass juba käes, aga kusagilt ei leidu uut asu, kuna 
kevade läheneb ; ning kolmandas on jüripäev õueski, 
Tõnu tõstetakse välja, ja ta ei tea, kuhu oma ,nelja 
lapsega“ minna. Neljas"laps — Mari harvad hambad 
välgatavad — kujuneb talle mähkmetes. 

Ärevat harutamist saadab unistaja vastavate 
liigutustega. Särgiesise on ta rahutud näpud lahti 
nabinud, linane tupp peene nööri otsas tuleb rinnal 
nähtavale, ja noorik sõrmitseb läbi riide, mis seal 
sees on. Mari poetab leitud tera pungakesest väljagi, 
ilma et kõnelev omanik seda märkaks, ja kui ta teda 
sängi poolpimeduses hästi ei näe, siis' lipsab üle 
mehe sängist ning silmitseb leidu lanibivalgusel laua: 


JA 3 


"juures. Ta veeretab teda pihupesal, nuusutab, torgib 
küünega ja kehitab viimaks õlgu, misjuures ta kõõrd-. 
pilgul lambi väetisse 'tulesilma meeliskleb. Siis ajab 
haigutades ja ringutades mõlemad käed üles ja 
ähvardab parema näpuga seda imelikku pipraiva 
endale naervasse suhu kukutada, ei tee seda aga 
mitte, vaid viib ta Tõnu rinnatuppe ilusti tagasi. 
Enne sängiminekut kustutab veel lambikese ära, mis 
ilmagi juba kustumisel. 

»Ära nüid enam juttu aja, Tõnu, vaid katsu ka 
magada !“ 

Ta hüüab seda selge häälega temale kõrva. 

Ja teine kuulab. 

Prillup kõheleb ja nohiseb natuke ning vastab 
siis urinaga, mille peal juba vaibe vajutis: 

»Noja, noja, aga kuhu sa homme pea paned! 
Kus urgast näed, seal teine sees!“ 

"Eks kudagi ikke soa!“ pasundab Mari talle kõrva. 

»Noja, noja — —“ Järg kangestub raugevasse ümi- 
nasse, käsi ja jalg tuksatavad korraks, siis on rahu majas, 
siis puhataksePrillupil nagu muiski Kruusimäe urtsikuis. 

Ja koldes viiuldab kilk, lakas laulab kukk, ja 
koer akna taga haugatab unes. Suur ärataja aga — 
küll ta tõuseb jälle, kui tunnike tulnud, — — 

Prillup jääb hommiku naise nõudel sängi, ajab 
aga lõunaks oma suured kondid jalule. Pole ta 
ennegi pikali haige olnud, häbeneb seda nüüdki jumala 
päevakesele näidata. Ning töö, läila ja vintske — 
teha on ta ometi, teha on ta ometi! 

Tõnu verest lahkub palavik, kuid mitte mure ta 
ajust. See on sinna end kinni hammustanud, pureb 
ja pureb ja piinutab mehel kurdesõnu suust. 

Nendega ei püüa ta Marisse mõjuda. Ei, sel-— 
lest peatükist on ta kriipsu läbi tõmmanud. Ja nõia- 
punga kasis põuest, kui tol lõunal voodist pelgus. Ta, 
heitlebki oma painajaga enamasti üksinda, ei või 
aga parata, et ka naise kuuldes lauseke libiseb. Ja 


see sageneb, mida enam päivi tare taha kustub ning. 


hoolimata sellest, et teine tema kartusi ei jaga, et. 
noorik oma lapsemeeles üht ega teist ei usu: ei 
seda, et Tõnult koht võetakse, või et ta uut ei leia, 
kui see tõesti peaks sündima. 

»Sel seal põle niisukest nägugi,“ ütleb Mari. 
»Sellele peab juba suurt kurja tegema, kui ära akkab 
ajama.“ 

Aga Tõnu naeratab halekalt. ,Mis sa kullake 
nõost näed! Eks siit ole ennegi lahti lastud ja ära 
aetud.“ 

»Ega ometi nailla pärast.“ 

«Jaa, aga võta kinni, mis saks naillaks või mis: 
ta tõeks peab! Mõis teeb, mis mõis tahab.“ 

no, ega kohad moa pealt kadund ole! Külap» 
leiab, kui aeg käes.“ 

»Mõni näljakong ehk juhtub kuskilt, aga mis 
sa sihukesega peale akkad! Meid on neli suud ja 
kevadeks vist viis.“ 

»Ei, vist neli. — Aga on ju veel muid teenistusi 
ilmas kui koht — kõiksuguseid maal ja linnas.“ 

“Jumal oidku moonakaks või sadamatööliseks 
akata — see oleks juba viimane leib!“ 

Ei aita midagi. Tõnu pea vajub mures norgu. 
Ta kahetseb sõnu, mis kulunud. 

Ja ajab oma hädatsemise nii kaugele, et püha. 
päiviti kirikuplatsil naabruse rahvalt uut kohta hakkab 

kuulama, enesele pole veel üleski öeldud. Ja kui ta 
valitseja kaaslasena ühel kaugemal laadal käib, siis 
usutleb külamehi salamahti sealgi. Ning koju jõudes 
upib naist tellima, see mingu õige korraks metsa 
poole kõrvu kikitama, oleks nagu enam oma ini- 
mene, sest ega võõrikule naljalt heast asjast viiksa- 
tata, päri kas või suu asemelt. 

»Ei ole tarvis,“ vastab Mari, igavuse märgid 
näol, , mine too oma piimakontraht mõisast ära.“ 

Tekkiv vaikus ei ole pikk. Prillupi käsi põleva 
tikuga, mis tolli kolm piibukolust eemal jäi peatama, 
lõpetab tee. 

»Oiäh — miks ei tooks — kui tuua oleks,“ 
tuleb esimeste popsude vahelt; nutsivad mokad on 
hämarväsinult naerukil. 

»Võid julgeste minna, 'ta lubas tänaseks valmis 
kirjutada. “ ' 

Nooriku lusikas käib nobesti kõorekausis ringi. 
Laest lendab must puru sisse, väikse sõrme küüs 
kõrvaldab selle, ja töö läheb vurinal edasi. 

»Keda sa õite pilkama. kipud?“ küsib Tõnu, 
kelle pilk Mari näolt, mis midagi ei ütle, ;keerleva 
koore sisse laskub, mis niisama vähe ütleb. Ja 
Mari suugi jääb seda korda vait. 

Tõnu aga seisab ja seisab. Viimaks hakkab ta = 
-pahema silma äärest vudisema, siis mõlemist suu- 
nurgast tuksuma ja kaelasooned kummalgi pool lõua- 
pära taga kisuvad korraga kramplikult kokku, nii et 
kõrvalestad liiguvad. Ta tahab põlve järikesele toe- 
tada, väärdub aga mööda ja sattub põlvili põran- 
-dale, - otse võitegija ette. Piip kolksub nende 
vahele maha. A 


n — la siis — — milla siis — — ?“ 
Mari 13 pilvitab kergelt. ,Hea küll, Tõnu, — 
ase mind võid teha!“ | 
i Prillup uksest läheb, otsivad ta jalad kehale 
mingu lasuks suur ja raske kott tal seljas. 


Kümnes peatükk. 


Tunnike hiljem istub Tõnu Prillup kambris laua 
otsas ja vahib suuril silmil värisevasse paberilehte, 
mida ta käes hoiab. Nõnda istub ja loeb mees juba 
kaua, ilma täppigi taipamata, mis seal sees on, kuigi 
ta kirjutatud kirjast veerimisi võitu saab. Tähed on 
jämedad ja selged, nagu kepi otsaga veetud, aga kui 
silm neile hakkab vahet tegema, siis valguvad lilla- 
kriimuks virvetuseks kokku. Lapsed käivad sisse ja 
välja. Igakord peitub paber lauaveere varju. Ja kui 
noorik selja või külje pöörab, siis piidleb teda istuja 
pilk. See on otsiv ja leidev vaade, mis isu võidab, 
mida enam ta leiab, ning aegamisi imestusega täi- 
tub leiu ootamata uudsusest. Prillup ei tea korgi 
kus ta silmad senni on olnud. 

Mari on kasvanud, Mari on küpsenud — Tõnul 
ei ole enam kolmat last. a 

Mari on kauninenud, üle Šö kauninenüd, ta on 
end salaja kuhugi imekaevu kastnud. 

Ja ikka ablamaks laieneb piidleja pilk, ikka enam 
helki variseb nägemata avandusest Mari kogu ja kuju 
peale, ning kuumas, karmuses kambris — toas on 
rukkirehi üleval — lööb nagu peidetud anigervektii 
magusuimastavalt lõhnama. 

Ent Tõnul väriseb lilla kirjaga paber näpus. Ta 
näeb seda uuesti, kui ta jälle üksi jäänud. Ja nüüd 
tuleb kustumine. Äkki tikuvad suured vesiherned 
tal nahast, palg ja kael kublitavad neist, nina otsast 
hakkab neid mahagi piiskama ja silmad liiguvad 
lausa märjas. Need silmad ei ruska praegu, nad on 
eluta hallid. Ja Tõnu vaevamärga nõrgub mõni tilk 
kriimule paberilegi näkku. 

Kui Mari jälle ilmub, istub laua ääres mees, kelle 
vahutav õnnekarikas ümber on kukkunud. 


»Et tema seda läks tegema — — et tema 
seda läks tegema! — — Omapead — üsna oma- 
pead — salaja teise seilla taga — kui teine kodunt 
ära on — kui teise ingel aimugi põle! — Ei nõu- 


pidamist, ei kokkureakimist, nagu põleks teisel ais- 
sagi, mis tema teeb, nagu põlekski mees ja naine! 
»Muidugi, sai jo mõnikord kõneleda — niisama 
omakeskes mögada — ajasin vahel naillatasa pealegi 
— oli ehk kõdi ja kipitustki südames — — Aga et 
tema läheb— et tema peletistõeste läheb — — !“ 
Ja Tõnu käsi laksatab lapiti laua peale, kriimule 
paberile pähe, mille ta põlastuses sinna on visanud. 
Aga silmi ta ei tõsta. Ta noomib põranda 
pragu oma jalge vahel. Ta ei näe, aga ta teab: 
keset tuba seisab Mari — suur ja tugev. 
»MNüid võta kätte ja küsi: kudas teineteisele edas- 
pidi otsa vaadata? — Kes olen mina ja kes on tema ? 
Mis inime see on, kellega sa ühes sängis magad ja 
ühes lauas sööd? — Kuhu sa silmad pöörad enese 
ja teiste ees? — Kuda sa taaga kõrvuti kirikus istud ?“ 
Põranda pragu Tõnu jalge vahel ei tea miski 
vastust. 

Aga mees tunneb äbi ja tema mitte! Eksta 
oleks seda kõik enesele ise võind öelda, ega ta laps 
ole, ta on suur inime ja naisterahvas. -— Kus tema! 
Muudku läheb ja teeb! — Ja kui sata siis käsile võtad, 
siis seisab nagu sein ja irvitab sulle pealegi näkku!“ 

Seda tõendas Prillup huupi; aga kui ta nüüd 
viimaks prao pealt Mari peale vaatab, on tal õigus: 
Mari seisab ja naerab. 

»Alga ära arva, et sa nii kergeste mul küisist 
peased!“ Ja Tõnu tõuseb püsti. ,Ma pärin seletust! 
Ma tahan teada soada, mis sul sees on! Ma küsin 
su käest: Inimeselaps, miks sa mulle nõnna tegid?“ 

»lahtsin,“ vastab Mari. 

Kuid selle vastusega ei oska ülekuulaja midagi 
peale hakata. 

»Tahtsid? — Muidugi tahtsid, ega sa ilma oleks 
läind. Aga ma küsin, mikspärast sa tahtsid ?“ 

Nüüd tõstab kaebealune mõlemad käevarred 
ringutamisi üle pea ja harvade hammaste vahel 
läheb väike aigutav-naeratav puhe. Siis pöörab usu- 
tajast mööda kapi poole, millest ta talitava rahuga 
midagi hakkab võtma. 

See äritab. Tõnu seisab üürike aega nõutult, 
avab aga: siis suu ja südame sõimule. = Iseenda 
sõnadest viha imedes paneb mees tõsiseid tüse- 
dusi — tüsedusi, millest mõnigi esimest korda 
nende igemete tagant ilma pääseb. Ja kui vool vii- 
maks ummistab, kohmab kuue ja mütsi varnast ning 
ähib välja vihmasesse pimedikku — eemale sellest 
jõledast, sellest rüvetatust. — 

Mari magab juba, kui ta tagasi jõuab, aga 
laual põleb lambike, et ta ei komistaks, kui tuleb. 

Ja lambi kõrval valendab paber. 

Mari magab tõesti, seda on näha, ja kuna Tõnu 
end riietest koorib, ei lahku ta pilk mureta magajast. 
Ta silmib teda järilt edasi, kuhu veel istuma jääb — 
tema kahupead, ta priskunud kaela ja kerkinud rinda, 
ta õlga, puusa ja käevart, kõiki 'neid õitsele löönud 
vorme, mida ta katmatana ja kaetuna näeb või tihke- 
mast kattest läbi aimab. Ning uuesti, ent võimsamalt, 
kuumemalt tikub teadvus talle peale: tal ei oleenam 
° kolmat last, tal on äkitselt naine! 

Tõnu kustutab tule. Ja kui ta leitu kõrvale on 
heitnud, krambib süda tal kokku, ning magajat oma 
suure kondise käevarrega rinna vastu rusudes kaebab 
ta temale suhu, silma ja kõrva: ,Naine, naine, miks 
sa mu maha jätsid!“ — — — 

Sel tunnil põlevad Kremeri herra poissmehe- 
korteris veel. küünlad. 

Neid põleb rohkemgi paaril viimsel õhtul, sest 
kõik toad on valgustatud. 

Herra von Kremeri tervis on nimelt väga hea, 
ja et küllate selle tunde mõnu maitsta, ei rutta ta 
magama-minekuga. 

Nõtkel sammul ja helkjal näol mõõdab ta saali 
pikkust, käed kord puusas, kord hubaselt püksitaskuis, 
kord halle kihvu läbi*pihude lastes. 

Ja muusik mängib nurgalaudil, ja sohvalaual 
öõgub punast portveini klaasis, ja lõige kollast kooki 
naeratab taldrikul. 

Siis võtab vanaherra taoti istet tugitoolil, teeb 
väikse rüüpe klaasist, mugib suutäie taldrikult, ja 
enne kui ta joob, ei unusta ta klaasi peegli poole tõst- 
mast ja oma naeratavale ärakujule tervist noogutamast. 

Süda on tal korras. Vimmasest klapist pole 
midagi märgata. Tuiksoon töötab rahulikult. 

Muusik aga, mahe ja magus, see tilistab kogu 
õhtu üksiklase sügisest ihuviisi ,Die letzte Rose“, ja 
vahel, kui uus hoog turda tugevust lõbutseja põue 


paisutab, tõstab (lrid: von Kremer oma Jupiteri-häält , 


ning müristab pillile kaasa laulda: 

»Ist denn Lieben ein Verbrechen, 

darf man nimmer zärtlid sein — — —*“ 

Nüüd on aga lepingul, mille Tõnu Prillup Kremeri 
herraga tegi, kaks palge: üks pahandav ja teine 
rõõmustav. Oleneb ainult sellest, kumba silmitsed, 
et vastavasse meeleolusse sattuda. Ja järgnevail 
päivil silmitses Tõnu vahelduseks rõõmustavat palge, 
ning temagi rinda asus rahu ja hingeline ülendus. 

Kõige pealt nägi mees ära, etta Marile'ülekohut 
teinud. Sest astus Mari oma sammu vabalt, siis oli 
ta tema tänu teeninud; tegutses noorik aga ülemate 
vägede ajul, siis oli teda õletada seda ülekohtusem, 
et Tõnu säärast aju neilt vägedelt ise ju palunud. 
Kuna aga võimataks jäi kindlaks teha, kas üleüldse 
või mäherdune neist vägedest siis Mari mõjustaj 
olnud, võttis Tõnu targu nõuks, kõigile neile ühetasa- 
selt tänulik olla: Marile, Maarjale ja taevaisale nii- 
hästi kui väele, kellega Sutsu eit ühendust pidas — 
teadagi ka eidele endale. Lahke nägu ja kiitlik sõna 
tasus eelmisi, Triinule aga sai lunaks ohter osake 
Prillupi nurme-õnnistust. Targa õnneks oli Kruusi- 
mäegi sügisel tänavu pisut enam põlles. 

Muidu hakkas Tõnu end unistustes hällitama 
rõõmudest, mis kevad' temale pidi tooma. Nugris 
neist rõõmudest endale eelmaitset nõutama, kaldus 

ta tee nüüd arutihti piimakambri, mõisa karja ja Kuru 
kuuendiku piirkonda. Mis ta siin kui seal nägi, oli 
KO ammu nähtud, ent Tõnu ei saanud sest näinuks. 
Ja kuna mees vaatles ja piidles, ei võinud ta teisiti: 
 silus oma karvast koonu ja muhales. 

Kamber, kari ja Kuru — see kõik ootas ju 
müüd teda! 

Ja Jaan ei teagi. 

Ja teisedki ei tea. 

Kui nad aga kord teadvad — no neid silmi, no 
neid silmi ! 

Ja kui ta üks õhtu karjamaa põõsa alt taas kord 
Kuru Jaani ärasõitu näeb — hea koorm kollast 
ja valget kulda on Jaanil seekord peal — siis ei või 
Tõnu teisiti: ta saputab talle käega head teed järgi 
ja podiseb kõigest kõhust naerda: ,Aga kunniks 
veel! Aga kunniks veel!“ 

Ja kui ta Kruusimäe vainule jõuab, siis peab 
saunadele ümberringi ülemeeliku pilkekõne, kõne, 
mis kuulub ligikaudu, kui tuleks Prillup kukega 
torni poolt: 

»Jahaa, konutage ja vahtige aga, teie muti- 
koopad! Aina üks teie seast oli valitud, aina üks 
leiti veart, et teda tõsta! Teie teised aga — tuhnige 
mulda, mis ei elata ega sureta, orjake mõisa ja sööge 
silku igaveste! Jääge lagedaks, teie lagedad, sest kar- 
vane peab mees olema, keda kuuldakse ja tõstetakse !“ 

Kahju, et kedagi talle vastu ei tule. Tõnu ei 
tea, mis ta temale ütleks, aga ta ütleks midagi. 
Tõnu ei tea, mis ta teeks, aga ta teeks midagi. Mitte 
võimata pole, et ta temale naerdes keelt näitaks ja 
teda vägipulka kutsuks vedama. 

Kodu aga on Tõnuke libe. Ta on nii libe ja 
ligitükkiv, et noorik teda küünarnukiga peab müskama. 
Kuid Tõnu ei pahanda, ta tasub naljaga: ,Sügasin 
täna rukkikõrres mõisa lehmi eest ja takka, need 
kuulasid aiva himuga — sinul aga kohe sarved vasta, 
kui näpuotsaga puudutad. Milla sust sedasi koa 
mõisaelanik soab!“ 

Ja siis tuleb päev, mis Tõnu eelrõõmudele ise- 
värki uue juure lisab, päev, mis tema valitsuse haka- 
tust veel kujukamalt kuulutab, kui see lillakriim paber, 
mis tal kapis lauluraamatu vahel. 

Kui Prillup ,paburitside“ haletuse pärast herralt 
lähemat juhatust läheb küsima, leiab ta mõisamaja 
pikka vahekotta astudes iga parempoolse ukse lävel 
inimese kikikõrvul kuulatamast: köögiuksel seisab 
kokapiiga, järgmisel Reemeti emand ning selle järg- 
misel valitseja ise. Kõigi silmad on suured, kõigi 
suud ripuvad üllatusest, jahmatusest, isegi ehmatusest. 

Tõnu mõistab neid kohe. Kunturist, mille uks 
pisut praokile jäänud, kostab kärkimine. Mäeküla 
saks ei ole kärkijatest sakstest. Tapleb vahel, aga 
tapleb mõõdukalt. Keegi pole teda kuulnud kärki- 
vat.  Kärkimast, kärkimiseni vihastamast keelab teda 
ta südagi. Ja nüüd kärgib see tuntud mittekärkija, 
ja kuidas ta kärgib! 

»Või sina nõuad minu käest tänu! Mina 
peaksin sinule tänulik olema, mitte sina minulel 
Kui sina minule vahel ette maksid, siis maksid sina 
minule minu raha ette! Kui sina minule vahel 
laenasid, siis laenasid sina minule minu raha! See on 
minu raha, mis sinu nina nii püsti ajab, ilma 
minu raha ja maata oleksid sina ammugiära täita- 


* 


— 155 =- 


nud kõige oma naise ja lastega! Täna jumalat — — 
- lõuad pea (jalapõrutus)! — — täna jumalat, et ma 
sind juba kanna pealt minema ei kihuta oma krun- 
dist, ja kasi mu silmist, lurjus!“ 
«ks lendab laiali, ja välja kohmib Jaan pune- 
tava peaga. Ta ei näe kedagi, Tõnul viib peaaegu 
puusa ära ning kojalävel lööb käed piitatesse, 
enne kui alla astub, nagu kardaks komistada ja 
kukkuda. E 

Ustelt on teised kuulajad kadunud. Prillup lii- 
tub seljaga seina vastu, kunturi-uks tõmmatakse 
klõmmdi kinni. 

Ei ma täna parem lähe, mõtleb Tõnu ja poeb 
kojast. Ja kuna ta kodu poole koivab, tuksuvad ta 
õlanukid seesmise podina võbistusel, ning käsi silub 
lõuga, silub lõuga! Ja vahel vaatab tagasi selle 
pooliku maja poole täis suuri asju, ja uus vahk võbi- 
naid täidab teda kõhust õlanukkideni. 

Kui ometi keegi vasta tuleks! 

Tulebki. Kruusimäe vainu-väravas tuleb Pajusi 
vanamees vasta. 

Kas tahab ka uudist kuulda? — Kuru Jaan 
piimamehest lahti lastud! Kohtki üles öeldud! Just 
praegu. Ja misukese saunaga ! 

Või lahti? — Ja veel saunaga ? 

Noja, eks tema tölp tänita saksale suhu: ,,Või 
see'p see tänu ongi selle eest, et ma ärrale ikke ette 
maksin ja tihti laenasin!“ — No seda paukumist ja 
raksumist. sis! Nagu äike lõi sisse. Aknaruudud 
kilisesid. Ega keegi oleks uskund, et Mäeküla Kremeril 
niipalju särtsu sees ! 

Või Jaan lahti! — Ja mis tal süüd? 

No, uhkeks läheb — liiga uhkeks läheb! 
Ega saks siis salli, et taluinimene tema nina all 
uhkeks läheb! 

Või Jaan lahti! 

Lahti mees! ; 

Ja silm tikub silma ja kummagi silm sirab. 
Pajusi vanamees unustab oma tee ja timbib üleaed- 
sega vainule tagasi. Liivaku õues näevad Marti seis- 
vat — Jaagup tõmmab käega. Ning temalegi 
palavalt. 

Või Jaan lahti, ja sõimuga? 

No, kullake, suure sõimuga! 

Ja nüüd siravad kolm silmapaari kokku. 

Aga või see tema-mehele siis suuremat häda 
teeb — Š 

No ikke! Eks ta oleks veelgi kahmand. Ja 
nihukese nahatäiega! ,Tänagu jumalat, et keva- 
deni jäetasse, et mitte kohe koerapiitsaga minema ei 


kupatata mõisast ja kohast!“ Ja mis sealt veel palju 


muid lopsakuid tuli! 

Ei noh, kus see siis temasuguse hinge sisse 
mahub! See jo temale nagu ninavõru seale! 

Ning taas ristlevad nende muigavad pilgud, 
südame ümbert on kõigil nii soe ja jutt laabub 
mäšusamaks iga sõnaga. Väike-Jüri seltsib ka veel 
juure, nagu oleks hais teda vedanud. 

Ega tea, kes siis nüüd piimad võtab! 

Ega tea, kellele nüüd Kuru läheb? 


Seal tõstab Prillupi Tõnu õlanukid kõrgele, ajab — 


suunurga vildakule ning venitab peaaegu Kuru Jaani 
kombel pool laulmisi: ,Jaa, kullakesed, eks need 
lähe kellegile, kes teiste ulgast väilla valitasse ja 

kell jumala abiga ka natike kerstupõhjast on 
võtta. Ääp ehk jõukaid sugulasigi appi kulub. 
Kuru ja piimad — need jäävad juba ühte, see on 
teada.“ 

Kuid kolmele teisele ei püsi see küsimus ees- 
plaanil. Silmapilguks on neile küllalt Jaani prahva- 
° tavast lahtilaskmisest. Kaua küllalt on nad Kuru 
kantnikku kaetsenud, kaua küllalt on see neid põla- 
nud ja pilanud, nad ei lootnudki ka temal võida 
pastalt paigata. Ja nüüd — nüüd naeravad nemad 
— ometi korraks nemad! Ja üürike hiljem, kui 
need neli suud lahku on läinud, naerab kogu 
Kruusimäe, ning veel veidike hiljem kogu Alt- 
küla, ja Altkülas mitte ainult saunikud, vaid ka 
peremehed. — — 

Tõnu aga läilab üle vainu ja muigab mõttes 
raksu peale, mis tal veel varuks. 

Sellega tuleb oodata, et side mitte silma ei 
paistaks, et nad mõistatama ja nuhkima ei hak- 
kaks. Nõnda arvas mõisavanagi paremaks. Ent 
kui see aeg kord käes — no neid molusid, no neid 
molusid ! 

Ja Tõnu toetab aiaroikale ja püüab neid molu- 
sid endale ükshaaval ette moendada. 

Ja suu kõhistab korrata, ikka uuel hääldusel 
korrata: ,Va Prillupi näss võt Kuru ja piimad ää! — 
Kas tead koa, kas kuulsid juba — va Prillupi. näss 
võt Kuru ja piimad ää!!“ 

Üsna hea, et ta juba täna märkas kerstupõhjast 
ja sugulastest tiksata. Küll see neile siis meele 
tuleb. Häh — las väristavad pead: kelle käsi siis 
ikke Tõnu ja tema sugulaste kerstupõhja on puu- 

tund, või kelle kõrv siis kuulis, kui Tõnu suur 


soovik tol päeval tähendas: ,No kui sa just kusa- 


gilt ei soa ehk kui puudu jääb, küll ma siis laenan 
sulle ise.“ 

Ja, Tõnu võib mureta olla, nii mureta, et ei 
tarvitse otsimagi minna, mis ka, nagu ette teada, 
väga tänamata käiguks jääks. On nad ju kõik — 
niihästi need Tõnu kui need Mari poolt — paraku 
seda kilda inimesed, keda Kuru Jaan summas ,santi- 
deks“ hindab, kuigi mõni neist, nagu nooriku isa ja 
onu Ruisus ja Tõnu õemees kirikuvallas, väikeste 
peremeeste kirjas seisab. 

Tõnu võib mureta olla ja õhtuti suupilli ajada — 
kirg, mis temale viimast aegu üsna äkki on külge 
hakanud. Roostetanud pill, vist poisipõlvest pärit, 
leidus otsimisi vana kribukrabu hulgast, ja nüüd ei 
möödane naljalt enam õhtut, kus tema viuviu-muusik, 
unistav ja uinutav, kambri ahjupingilt ei kostaks. 


Mari ja lapsed väsivad kuulamast, aga Tõnu mitte = 


mängimast, mängimine näikse tal mõtlemise ja kõnele- 
mise aset täitvat, endised ajaviited, ka jumalasõna, 
on pisukese raudse sumiseja eest taganenud. 

Ühel õhtul, kui ema aidas riidesse pani ja 
kodust läks, ei suuda Anni seda enam välja kanna- 


tada. Silmad kalkvel, astub ta isa ette ja kisub tal 


pilli suu pealt. 3 

»Mitte enam, mitte enam, muidu jään ai- 
geks !“ 

Isa ärkab kui unest, ta pea nõksub paremale ja 
pahemale poole, teadmata, mis sündinud. Siis näeb 
märga pilku kahvatanud näokeses ja vajutab oma 
suure kondise käe lapsele pähe. 

»Ei, ei, — nüid akkame midagi muud peale!“ 
Kusagilt nurgast tuleb haigutades Juku nähta- 


Vale ja jääb isa teise põlve ette seisatama. Tal on 
suur kõht, peened sääred ja jäme hääl. 


»Kuhu Mari läks?“ 

"Mari? Mari läks külasse. — Ja, lapsed, nüid 
hakkame midagi naillakat peale — midagi naillakat,“ 
ja Prillupi pahem käsi, niisama suur ja kis, heidab 
pojakesele pähe. 

»Kuhu Mari külasse läks?“ küsib Anni, kelle 
huultel veel kustuv jääk hädist ärevust tuksub. 

»Mh ema ? — Ema läks — ema läks Tiitsule. — — 
Kuulge, akkame õite tripstrapstrulli mängima — — mis 
te arvate, kui tripstapstrulli akkaksime — — — Juku, 
kus su tahvel?“ 

Kuid Juku suur paun jääb paigale, ta jäme 
hääl küsib närveldi: ,Milla Mari koju tuleb ?“ 

Ja ühtaegu pärib Anni, kellel isa rusked mure- 
silmad: ,Miks ta nii ilja veel külasse läks?“ 

»Ei,“ kostab Prillup nende nägudest üle vaada- 
tes, ,tripstrapstrull ei ole nii naillakas, ma akkan 
teile parem jänest tegema — jänest, kas teate, ja 
kõiksugu muid loomi — — — Ah tema? — 
Küll ta tuleb ikke koa, ja eks tal old aissa, — — 
Oodake aga, ma sätin lambi parajasse kohta, ja 
vaadake siis!“ 

Ja nüüd ilmub valgustatud seinale muste jäne- 
seid, vasikaid, põrsaid, lambaid, kes söövad; ammu- 
vad, tuhnivad ja hüppavad; ja kuked saputavad tiibu 
ja laulavad, koerad sitsivad või: hauguvad, härjad 
kaevlevad ja kassid püüavad hiirt, ja veel teised loo- 
mad teevad teist imet. 


| Seda imet ja nalja saab aga viimati nii palju, 
- «et Juku jääb põrandale magama. Annigi heitle 
unega, ja väljas on nii pime, nii pime, ja isa otsa 
peal siravad jämedad piisad; tema ülestõstetud sü ed 
imettegevad käed aga nibivad ja nabivad, kui püüaksi 
nägemata köidikutest vabaneda. | 
Nüüd uinub Annigi järil, ent loomad seina peal 
elavad edasi. 


Üksteistkümnes peatükk. 


Kui ,uus Mäeküla“ ametivendade ritta ilmus, ei 
leidnud need tema küllest midagi korravastast: pea 
oli mehel pügatud ja jalas saapad, pealegi tuliuued 
mustad saapad. Jaa, võtke kakku, mõtles mees 
ise nende altkulmu sihtivate pilkude all, pastlaid ja 
pikki juukseid is nih! Arvasite vist, et uus jällegi 
Mats on, et ega Mäekülas muid olegi! No ei, see 
uus võib ehk teilegi aridust õpetada, mitte teie temale! 

Ja uus Mäeküla näitas ennast eest ja näitas 
ennast takka, ja seal ei olnud midagi, mis ametile 
häbi oleks teinud: riidedki olid uued seljas ja kaela- 
rätt puhtam kui mõnel teisel.” Ja kui nad ta vankri 
ja veolooma ja ankrute poole kõeritasid — ehee, kas 
“ehk suud väänata? Ei neil olnud siingi suud väänata. 
Mitte igaühel ei puristanud nii kõnukas kõrb aiste vahel, 
ja vanger oli hea, ja piimariistad tulid otse tünder- 
sepalt. Küll oli uus vanalt ankruid küsinud ära osta, 
aga kus Jaan! Mees nii täis mürki, et ei müü, kiuste ei 
müü. Kuluda edaspidio m agi piimamehele ära. — No, 
ega siis muud kui uued. (Uus kaupmees, uued nõud, 

Ja ärgu nad arvaku, need vanad, et ta ehk äri- 
lises viisakuses ja väleduses »neist palju maha jääb. 
Näe, pillub naistele ,prouasid“ ja tüdrukuile ,preilisid“ 

nagu nemadki, oskab raha eest tänada ja peenemaile 
loogamustki teha. Ja võist pakub kiites maitseproovi 
ja piimast laseb lonksu pealekauba. Võib ju olla, et 
ostjail tema vankri taga pisut kauem tuleb seista — 
kätele on andmine, peale raha-arvamine veel uus — 
aga ärap see vilumus varstigi tuleb. Neiloli muidugi 
hea meel, kui tal üks võinael esimesel päeval porisse 
potsus ja paari inimesega sel ning teiselgi päeval 
sekeldust tuli raha tagasiandmise pärast; aga kui 
austatud ametivennad endile oma esimesi müügipäivi 
võtaksid meele tuletada — ega tea, kas maksaks 
neil mokkagi muigutada! ul 

Mis nüüd Mäeküla kaubä kuulsusesse puutus, 
mida Jaan nii suureks kiitnud, siis leidis Prillup varsti, 
et-mees rohkesti liialdanud. Oli ju üksikuid, kes 
»Mäeküla“ järgi küsisid, asemikule tunnistavalt otsa 
vaadates, aga nii robinal, nagu pidi võima arvata 
neid poolegi ei tulnud, ja jällemüüjateks oli poodnikka, 
isegi maantee ääres, kust Tõnu sisse sõitis, üsna 
otsida, ennekui keegi leidus, kes mitte mõne võistleja 
toodetega ei kaubelnud. Teadagi, et vana Mäeküla 
uuele-oma müügikohad ilmutamata jätnud, ja nõnda 


pidi uus esipuhku piima, mis turul ära ei läinud, . 


liig väheste poodide pärast hiljem uulitsatel lahti lööma, 
muidugi alandatud hinnaga, kuna jälle võiga tuli 
»surnumatmist“ toimetada. 

Ent need olid alguraskused, millest Prillup lootis 
varsti pääseda. Ja mis Mäeküla piimal-võil kuulsu- 
sest veel puudus — küll tema neile selle nüüd 
muretseb, oodaku aga. 

Asja varjuküljena eleks võinud Tõnule tuntavaks 
saada ka öine teekäimine, millega ta esiaegu harjumata. 

Sõida pimediku algel juba kottu välja, võntsu ja väntsu 
-ankrutega võitu puruhalval teel, öö saada mõnes 
linnaligidases kõrtsis mööda, mis jäma ja piibuvingu 
täis, ning siit katsu kella kuue paiku linna, kust alles 
M lõuna-ajal tulema saad, et teist kolmkümmend versta 
«tagasi rubjada. (nest pole õieti juttugi. Mis vankril 
| = saad tukkuda, see on. Silmaääred võtab punama ja 
-ankruid vastu löö ja hõõru kõrvad veriseks. 

i A Aga rõõmude kauss Tõnu kaalul vibab nende 
halbtuste kausi kõrgele üles. Piimakambris naisega 
°- talitada — lüpsisid vastu võtta, pütta koorida, võid 
vändata ja vormida, piima ankruisse 'ajada — see üksi 
- juba on tasu kõige eest. Ja siis piitsa plaksutades 
täie koormaga mõisaõuest sõita ja Kuru väravast 
teed alustada! Ning kojusõit raske pungaga! Hoopis 
° kõnelemata kõdist, mida pakub kauplemine turul ja 
isegi tingimine lihunikuga vasika pärast kõrtsi rehe 
> all — nad on ööseti teel vastas. Kuhu juure veel 
tuleb lõbu Kuru kuuendiku viljakat pinda harida ning 
mõnu uuemais ja lahedamais ruumides elada. 

Ei, Tõnu on püsti rahul, Tõnu ei kahetse. 

Tõnu tähendab nüüd midagi — ja, juba 
nüüd, kus ta veel mõisa ega talugi ei taha osta. 
Tõnu sai tähenduse sest päevast peale, mil teda uueks 
Kuruks ja uueks Mäekülaks hakati hüüdma. 

Tõnu loeb seda tähendust enda ümbruse silmist, 
kui ta sest ise ei peaks teadmagi, ja kus teda 
ei tunta, seal kannab hoolt, et teda ja tema tähen- 
dust tundma hakataks, nagu ta õigusega tohib 
nõuda. Ta ei ole pealetikkuv, aga kus asi annab 
ja jutt talub, seal ei jäta sekka. pistmata, et tema 
see uus Mäeküla ja see uus Kuru: —Mittetead- 

jaid on ju esialgu rohkesti, niihästi linna- kui 
kirikuteel. 

Aga et nad peale selle teaksid, et tema äri- 
käsigi hästi käib — iseäranis need ligemal — siis 
laenab uus Mäeküla vanalt sellekohase märguand- 
miseviisi ning vilutab oma pea veerlema ja nina 
tõusma. Sellega ei ole enneaegu kelgitud, ei, on 
ainult öeldud, et julgesti tulekul, mis veel ei ole. Ja 
kuna seda kahtlemata nõnda mõistetaksegi, ent ometi 
muigatakse ja üksteisele külge müksatakse, siis vististi 
sellepärast, et uus veel küllalt osav ei ole vana jälgima. 
Puudub taktikindlus, puudub mõnu. Nähakse lüpsi- 
aegu nagu ennegi, et Kuru kinkudelt hälliv pea tuleb, 
mis ninaga ristimärka teeb jumala õhku, kuid kõigil 
on tunne: tee mis tahad — ei ole eht!, Ja mõni 
arvab, et uus seda ehtsust kätte ei saagi, meister 
kukkuda ikka taevast. 

Sellest, mis tulekul, ei ole Tõnul muidugi veel 
kujukamat eelmäära. Vast aasta jooksul alles võiks 
seda Jaani kaudu loota. Seks jüripäevaks ei ostnud 
Jaan nimelt ei mõisa, ei talusid — meelepäralise 


leidmiseks nappinud aeg ära — vaid kolis naise 


sugulaste juure teise valda ,aplaagrisse“. 

Uue põlvega rahul näikse Marigi olevat — 
näikse, sest suu tal midagi ei ilmuta: Maril on üks- 
ainus sõber — taotab ta ema öelda — ja see elab 
ta pealuus. Mari näikse rahul olevat, sest ta töötab 
suurema malluga kui ta muidu võrdunud, iseäranis 
või kallal, mis tema himutööks on saanud, ning esi- 
mesel kuuel kuul vähemalt ei juhtu ühtki säärast 
korda, kus ta käed äkki rüppe paneb ja seletab: 
Täna ma ei tee. Kõigiti teadlik äri korraliku käigu 

vajadusest, laseb ta aegadel, mil välised tööd sisemisi 
i ipuvad tõkendama, oma noorema õe Ruisust endale 
appi tulla, kuigi talle tavalikult vastumeelne on teisi 
enese heaks tülitada, olgugi see teine vereligidane isik. 

Eriti rahul näikse noorik olukorraga olevat, mis 
teda lubab raudteega ajuti linnas käia, liiategi valgus- 
- tatud kukruga. Harilikult teise päeva lõunaks tagasi 
- jõudes, toob ta sealt lastele terved seljatäied kirenda- 
- vaid uudiseid kaasa — pillimeestest, kes mängivad, 
nii et süda hakkab põuest kippuma, kommejantidest, 
kes kõneledes kõik seda sulle ette teevad, mis jutu- 
raamatutes lugeda, hobustest, kes pilli järel traavivad 
ja tantsivad, ja ratsalistest, kes nende seljas kaela- 
murdvalt hüppavad ja muud imet teevad. Sadama 
- ilmataguste laevadega, hallid müürid õudsete tornidega, 
- päratumad kirikud säravate altaritega, kingud ja 
- puiestikud ebeldavate lõbutsejatega — kõik sõnub 
- neile silma ette, ja nii selgesti, et nad õhetaval 
hingel endid ise tunnevad nägijatena. 

Ja kuna nooriku pung nüüd valgustatud, võib 
ta linnateelt suurema kompsuga tulla. Tema nõrkus 
on kaunid jalatsed — juba kolmanda paari saapaid 
või kingi toob ta endale talve alguni, ei unusta aga 
ka. tütart ning poega. Pea ja keha eest hoolitseb 
Mari vähem, kõigeks ei ulataks veel kukurgi, ent 
jalg peab nägus olema, ja tal pole kerge saapakaup- 
Juse vaateaknast mööda pääseda. Ning uue valge 
- lambi, seinakella ja parema peegli muretseb majasse, 
pühapäine kohvike tarviliste riistadega leiab Kurule 
“teed, raamatuid sigib juure, ja noor perenaine on 
alla jäämas kiusatusele, tulevaks aastaks üht nädali- 
A lehte tellida, millest ta senni vahel üksikuid numbrid 

kaasa tõi ja mis lugedes üsna ära lagunesid tema ja 
laste näppude vahele. 

Vast peab Prillup mõndagi naise ostudest üle- 
liigseks uhkuseks — tema eelkäija koda oli puhas 
kõigest säärasest — ent ta ei püüa vastu sõidelda, 
ta käsi käib ju hästi, ja üsna hea on viimati, et seda 
mujaltki märgatakse kui tema ninast. Ning lõpeks — 
ega ta vana Kuru eeskujust isegi nii täpi pealt kinni 
pea: tema keelekaste linnateel on teine kui Jaani 
oma ning piip taganeb tihtigi sigari eest. Ühele kui 
teisele pole vastu panna — hukutab noh! Hukutab 
nagu noorikut saapapoe aken. 

Ja rahul on kolmaski lepinguosaline. 

Kes teda terasemalt märkaks tähele panna, 
leiaks, et ta nooreneb. Tema põsenahk lööb selgu- 
ma, kui mitte silenema, kõnd kaotab vohmaka õõtsu- 
vuse, käed kepiga lahkuvad ristluu pealt, vabale liiku- 
misele andudes, ning virgunud ja julgunud silm näikse 
vanas vaateringis palju uut tabavat. 

Ei, aina uut, sest Kremer rändab maalitud 
ilmas. Mälestused, värskem värske järgi, võõpavad 
talle nüüd ümbruse ja paistavad seda värvilise valgus- 
tusega. Elu ep ole enam vaid elatav, ta on kaunis 
ja magus. Ja hinnatuks saab see magus kaunidus, 
kui ikkagi õre mälestus jälle kord tihkeks tõeks saab, 
jah, kui ta alles veel saamise eel väriseb, kui määra- 
tud päev ja tund lähenevad, kui teatud akna peale 
teatud koputus käib või linna salapesa uksekell sel 
ja ainult sel kombel heliseb. Siis surub (lridn von 
Kremer käe südame peale, mille klapike öeldakse 
vigane olevat, ja ihkab endale surematust, vähemalt 
aga vanaisa Götz von Kremeri iga, kes sai vanaks 

-sadakolm aastat, neli kuud, kaks nädalat, viis päeva, 
- üheksa tundi ning kakskümmendkaheksa ja pool 
- minutit. 

Ses uues ilmas on inimesed head. Kes nüüd 
iganes ärda palvega Mäeküla mõisniku poole pöörab, 
kes seejuures pealegi niisket silma teab näidata, 
liiati kui ta nõrgast soost on, see võib julge olla 
tahtlikku kõrva, soovilikku südant ning võimalikul 
määral lahtist- kättki leidmast. Piiskab heinamaad 
ühele, küttelisa teisele, ehituspuud kolmandale, ja 
kelle sälg või mullikas paha pealt kinni aeti, see 
võib poolest trahvist pääseda, ja Karitsa Kaiel olla 
õnneks läinud, viimati kõrgendatud rendistki paar 
rubla maha nutta. Kõigist ette aga on karjatüdruk 
Tiiu, kes silmaveega omale mehe võitis. 

Ühe lõunase lüpsi puhul paneb peremees tähele, 
kuidas Tiiu lehma all kord üht kord teist põske käist 
vastu äigab. Kremer käib temast paar korda mööda, 
siis puudutab teda õlast. 
| »Mis sul viga on, Tiiu ?“ 

Tüdruk tõstab pead, nuuksatab, ja nüüd jook- 
sevad pisarad tal ojana. 

»Emand teab.“ 

Ise vaatab vargsi väikse musta eide poole, kes 
tüki maad kaugemal lüpsab. 

Kremeri herra küsib emandalt. 

»Ja, — Reemet pidi selle asja pärast õhta kun- 
turi tulema.“ 

Ja kui nad toobrist emanda märguandel eemale 
astunud, surutud häälel: 

«Eks saand teda nelja silma all mõndagi korda 
usutada: Tiiu, Tiiu, sinuga ei ole asjad õiged, aga 


5 GAS 
ikke rinnu vasta: ei olla kõverad ammugi, kuni eile 
lõuna tuppa poeb, põllenurk silmi ees ja kurk nuuk- 
sutõmbel. 

»Noh, Tiiu, mis siis sind nii kurvastab?“ 

»Seisab, laseb räästad tilkuda ega vasta mitmel 
ajal; viimaks kõige väega: ,Mis ma siis enam 
rõemustan — mul jo varsti kää!“ = 

»MNoh, ütlen, või seegi nüid suurem õnnetus, kui 
aga isal päitsed peas.“ 

»Seep see ongi“ — ja enesel krambib rind 
kokku — ,ta ei taha mind võtta — ema õssitab 
takka !“ 

»Kas ehk Ketas või?“ küsin. 

»Kes siis muu! Nüid ta kurivaim ajab Peetri 
peale, aga Peeter, jumaluke, see äbelik Peeter —!* 

»No, juba sa ise tead paremine,“ ütlen. ,Kui 
Reemet tuleb, küll ma räägin.“ 

»Jah, emand, aidake mind vaest inge! Olen 
mis olen — eks mu'st Ketasele saa naist küllalt!“ 

»Noh, ea küll, Reemet võtab poisi õhta käsile, 
aga kus poiss! Kõva kui tahk. Ei, kus tema nüid! 
Tiiul teisigi käijaid mõisast ja külast, mine võta koer 
seal kinni! Puhas mis puhas! Ja ärra teab — Ree- 
met põle ka mees inimest tümaks tegema, see jääb 
nüid ärra oma ooleks.“ 

Kas usute, et tüdruk tõtt tunnistab?“ küsib 
Kremer. 

Emand teeb pea ja kätega liigutuse, mis ütleb, 
et tal selles vähematki kahtlust ei ole. 

»Siis peab Ketas talle täna veel kosja minema!“ 

Herra von Kremer pöörab ümber ja sammub 
otseteed väikse musta eide juure lüpsjate seas. 


- 


MU A 
a 140 


»Kas su poeg koju tuli lõunale, Truutu ?“ 

»Jah, ärra.“ 

»Siis ütle talle, et ta minnes kontori tuleb.“ 

Varsti ilmub Mihkel Ketas, see poiss, kes lese 
emaga mõisa vihusaunas elab, musta peaga jässakas 
rängjalg, Kremeri herra kohtujärje ette. Aga ta ei 
tule üksi, ema on tal kannul. 

»Sind ei ole mul tarvis!“ Ja herra tõrjub ta 
ukse pealt tagasi. 

Kuid see ei keela eite kontori uksele väljas 
sedasama seletamast, mida ta sees tahtis seletada. 
Et see aga liiga kuuldavaks läheb, siis kisub saks 
ukse lahti ja ajab ta vahekojastki minema. 

Kuule, Mihkel, minule on räägitud, et sina 
-kõlvatumat elu elad — siin 'mõisas kõlvatumat elu 
elad. Kuda tohid sina mõisas, kui mõisa inimene, 
kõlvatumat elu elada ?“ 

Poiss põrnitab herrale tummalt ja tuimalt vastu. 

»Mõisas ei tohi ükski kõlvatumat elu elada, 
mõisas peab igaüks ausat elu elama, see on jumala 
ja mõisaärra kõva käsk. Kas sina seda käsku ei 
tunne ?“ 

Vaikus. 

»Kas sina ka lauakirikus käid ?“ 

Roigav ja. 

“Kui tihti 2“ 

»Kaks korda oastas.“ 

»S00, sina käid lauakirikus, aga jumalat sina ei 
“ karda; sina elad mõisa maa peal ja mõisa katuse all, 
aga mõisaärrad sina ei karda! Arva nüüd ise, mis 
peab mõisavanem niisukesega tegema ?“ 

Mina ta isa küll ei ole.“ 

Kremeri pilk võtab poisi orgi otsa, hääl muljub. 

Kui tüdruk ütleb, sina oled isa, siis oled 
sina isa!“ | 

Nüüd tuleb poisi sisse juba elu. Ta kraapab - 
üht ja kraapab teist püksisäärt, nihutab õlgu ja mai- 
gutab suud. 

»Ei ole! — Mitte ei ole! — Ilma peal — kas 
mu pärast — — ei ole ega ole!“ 

900. Aga kui mina sind tunni pealt lahti 
lasen ja tunni pealt saunast minema ajan kõige 
emaga — kas sina siis oled isa?“ 

Mihkli silmad keerlevad, käsi pühib siit- ja sealt- 
poolt nina, noodike vähem kindlust on tal juba 
toonis: 


»Mitte sugugi — — Mina nüüd mõni isa — — 
Nagu teisa ei oleks — —“ 

»Kuule, Ketas, ma ütlen sulle nüüd veel paar 
sõna heaga“ — Kremer vajutab kaks sõrme talle 
õlale ja tagandab häälest käskija —: ,Sul peaks 
ometi ale meel olema tüdrukust. Kuhu ta lapsega 
jääb. Vanemaid tal ei ole — —“ 


Ketas vahib maha. 

»Miks sa teda siis ei taha? Ta on jo viks ja 
terve inime.“ 

»Vana — — ja ema ei salli — — 

»No vaata, nüüd sa tunnistad lapse ilusti omaks! 
Sa põlgad Tiiud üksi sellepärast, et ta sinust 
mõni aasta vanem on ja et ta sinu emale meelt- 
mööda ei ole, mitte sellepärast, et ta teisega lapse 
saab. Aga kui ta sulle enne kõlbas, siis peab ta 
sulle ka pärast kõlbama, ja kui ta sinule kõlbab, 
siis peab ta su emale ammugi kõlbama.“ 

»Minu laps see küll ei ole — —“ 

»Fga võtaksid Tiiu siiski, et mitte leivast ilma 
jääda — mis? — Ma ei tee nalja — — tunni pealt! Ja 
tüdruk kaebab su kohtusse.“ 

Mihkel muheneb juba, ta pilk hakkab tõotavalt 
saksa saabaste pealt reisi ja rinda mööda näo poole 
tõusma, kui ema hääl väljast talle äkki kõrvu lööb. 
Murelik eit on vaheajal heaks arvanud kontori akna 
taga seisupaika võtta, ning sealt vastab nüüd jagusa 
kuuldavusega : 

»Eks sedasi ole jah õigus ilma peal! Mis nõnna 
viga libudel tanu alla soada! Muudku magata poissa, 
ja kui oop külles, siis akatasse ühe tutist kinni, kes 
põle ema kurgu alt veel öödki ära soand! Nõnna 
jah! Ja ega siis minu last usta, ustasse seda vana 
värda, ja poiss võetasse näpisti vahele nagu mõni 

rjategija! Et aga see nurgatagune soaks korjaja, 
kelle peale ta meel maias! Öelgu poiss irmuga, mis 
ütleb — õige see ei ole, mina pean seda ometi 
paremine teadma, aga nää mind ei lasta ligigi!“ 

Eide kaarnapea kaob küll akna tagant, kui saks 
sinnapoole pöörab, ent poiss on sedamaid jälle kiviks 
tahkunud. Kas võetagu tal pea otsast, temal ei ole- 
vat kogu asjaga miski matti! d 

»Hea küll“ — Kremer võtab uuri tasku ÕPI 
»kella viieks olgu saun tühi ja teie mõlema lad 
minu maa pealt läind. Kui teil veel moona ja>pälka 
sees on tänase päevani—ma vaatan raamatust järele 
— siis saate seda valitseja käest. — Juniglaga!“ °— 

Mihkel kõheleb, kaldub aga viimaks ometi"ukse=—— 7» 
poole käänama, kuigi ustav aimdus talle ütleb, -et ° 
moon kõik väljas ja palka ettegi võetud. Ja kuna 

poisi käsi sirgub lingi järel, kohendab saks end lauda 
istuma, mille juures tal mõminal kihvade alt pudeneb : 

, Oleksin sulle kevade ühe Kruusimäe sauna and, 
aga et sa niisuke krants oled, siis hulgu peale.“ 

Kuid korraga ei lähe Ketas, ta käsi tõmbub 
tagasi, näib, kui linguksid ta suured kestavad kõr- 
vad kuulatavalt. Ta vahib tüki aega kiiva istuja 
poole, pöördub ikka enam ümber ja teeb järsku mütaka 
kummarduse. 

»Aulikud ärrad — ma küsiks ema käest nõu.“ 

»Siis aga ruttu!“ käratab Kremer ühte raamatut 
lahti lüües. 

Poiss on kadunud, kuid vaevalt kaheks minutiks. 
Ta kohmakas kogu pole uksest veel täiesti sees, kui 
suu kuulutab: 

»Ma võtan siis Tiiu ikke ää.“ 

«Hea küll!“ ning herra von Kremer lööb raa- 
matu jälle kinni. A 

»Ja selle Kruusimäe saunaga — — ?“ 24 

Sauna saad.“ — — 

Kui Mäeküla mõisnik õhtuse lüpsi aegu oma 
karja seas uitab, tõuseb üks lüpsiline lehma alt kor- 
raga üles, haarab vanaherra käe ja suudleb seda 
sõnalausumata kõigi ees. 


Kaksteistkümnes peatükk. 


Turul sügise Voka piimamehelt uudist kuuldes, 
- endine Kuru-Jaan, tema eelkäija, olevat sinna valda 
- maantee ääre neljatuhandese koha ostnud, kus edas- 
- pidi poekese mõtlevat lahti teha, tähendas Mäeküla 
piimamees ainult, kuna ta piitsavarrega vankrikodaralt 
- pori torkis: ,Nät seal, pidi jo ikke mõisa ostma,“ 
- ning limpsas keelega tutikese mokahabet hammaste 
vahele. 
°  ,Kuula nüid,“ naeris teine, ,mis suuga viga 
mõisaid osta! Või temagi piima saksa kääst muidu sai.“ 
»Võtab ehk veel paar kohta juure.“ 
” »Eks ta siis oleks kohe võt, meil neid enamgi 
-soada, metsaga ja ilma.“ 
i Mäeküla talitas ühe ostja minema, siis ham- 
° mustas jälle habet ja ütles Vokale, kelle kaup müüdud: 
»No ehk paneb poe suuresti käima.“ 
«Jaa, viiesaja rublaga — kriiti soab jo koa.“ 
Ja Voka hüppas vankrile ning sõitis reast. 
Koduteelgi, kord paremast, kord pahemast harust, 
oli Prillupil salguke habet suus, kuna kulmuvõlvidelt 
rohkesti kortse silmade peale rippus. Ei ta tukkunud 
täna, ei imenud sigarit, istus aga vagusi vaatide vahel 
ja silmis sörkivale kõrvile sappa. Kui suu nõõtas ja 

käsi piitsa liigutas, siis aiva taotamisi. Kõrtside ette, 
kus peremees võrdunud peatama, kippus loom seisa- 
tama jääda, kuid Prillup puhkas teda ainult ühe ees 
poole! teel ning jõudis selle tõttu varatselt koju. 

Ühtki tee-uudist ei toonud ta naisele seekord 
kaasa, ja kui kutsari Peeter mõni päev hiljem tema 
kui ka Mari kuuldes endise piimamehe kohaostmisest 
kõneles, oli Tõnul näpp sügades põsepealses karva- 
tihnus, kuna ta rahulikult tähendas: 

»Nooja, eks tal ole nüid oma talla allja oma 
pea peal; kes meist, kullake, sedasama ei tahaks.“ 

Noorikule näis aga järgnevalt, kui hakkaks Tõnu 
linnateelt kulmukortsudes vahel midagi kaasa tooma, 
mida seal senni ei olnud. See sagenes teisel äri- 
aastal, Mari ei saanud kujutisest valla, et seesmisel 
Tõnul vabadikud majas. Need kitsendasid nähta- 
vasti lahedust ja panid ta tusklema. Naisele ta neist 
ei viiksatanud, kaude tulid aga esile. Tema, kes 
muidu toriseja ei olnud, torises nüüd tihti või ja 
piima kallal, neile vigu otsides ja neid vigu enam- 
vähem naise pügalpuule lõigates. Nähtava põhju- 
seta sattus ta vahel ärevusesse, ja põhjustest üks 
tundus Marile see veider olevat, kui Tõnu teda nägi 
rõõmsana. 

»Mis sina seal siis kigaldad ?“ 

»Ah, niisama.“ 

»Kade jälle reakima ?“ 

»Moh, naeran vanameest“ — Mari vaatas kõördi 
koorekernu. ,,Kurdab ja kurdab, et põues sügeleb, 
kipitab, ega hullu tea, mis! Küsin näha — võtab 
põue lahti ja näitab — puutäi! Üsna lilla ja pronna- 
kas teine juba. — — ,Oodake, ma kisun ära.“ — — 

Kus tema! Mõlema käega vasta: ,Ei, ei, jumala 
pärast, ei — ma sõidan linna tohtri juure!“ — —*,Ja 
sõidab“ — Mari kõverdus ja pühkis põske — ,ja 
sõidabki teine pää linna tohtri juure!“ 

Aga naerja tõsines ja vaikis kähku, kui ta imes- 
tav pilk mehe nägu riivas. See oli tõmmuks imbi- 
nud rähmaste karvade all, veidralt kerkinud ja lõua- 
luudest laienenud, ning silmad ei olnud enam rusked, 
vaid huum-punased. 

Tõnu seisis üürike aega sõnalausumata, siis 
tikkus lühike, poolvilistav ägatus tal kurgust, millele 
järgnev sõna lämbus. Ta viskas lusika, millega pütti 
koorinud, põrandale ja vehkis uksest. 

Nende vahekorda hakkas sennise asemele midagi 
muud, midagi enamat tükkima. Noorikust ei loobu- 
nud tunne, et teda salaja valvel hoiti, et teda piirati, 
et tema sisse püüti. Ja see ei olnud mitte igakord 
ustav varitseja, keda ta Tõnu vaate näol enda küllest 
tabas, ei, selles kirgas vahel midagi, mis sundis mõtte 
seisatama. 

Prillup istus ühel 'septembri-õhtul juba vankris 
vaatide vahel ja Vaska käänas aise aiasambast tee 
poole, kui korraga üle värava tagasi kostis: ,,Mari, 
tule veel natuke siia!“ 

»UUnustasid kedagi ?“ 


»Ei — sõnake reakida — — tprr!“ 
Noorik ei selitanud pimedas tema nägu, haistis 
ainult tema suust käivat viinalõhna — Prillup, kes 


jõukamal põlvel viina kodu -pidas, oli õhtulauas söögi- 
alust võtnud — ja märkas tema häälevärvist, et ta 
seestpidi mitte päris tüün ei olnud. 

»Mis siis?“ Mari toetas jalga rummu peale. 

Tõnu viivitas, nagu ootaks tuulepuhangu mööda- 
iniikkut, siis järsku tundis Mari tema kõva kätt enda 
pealael. 

»Ehk pead jälle minema — — ära mine — — 
ää seekord mine!“ 

Ses sõnas kumisesid keeld ja palve ja nende 
vahet täitis lootmatus. Ning ennekui naine taipas 
kosta, pingutati ohje, tõsteti piitsa, ja vanger veeres 
räpaka käänega aia äärest teele. Natuke kaugemalt 
kuuldus kui köhatus, kui vägine läkastus läbi pime- 
duse, siis kõrises ainult vanger ja raudkivi lõi ratta 
all tuld. 

Mari kuulas kõrinale tüki aega järgi, käsi kukla- 
augus räti all, teine kergelt puusal. Siis aga tuli 
midagi muud talle meele. Ta kahmas körtsiku parema 
kintsu kohalt pihku, et neid tõsta, ning jälgis nüüd 
korda kolm ühte linnas nähtud kõrgete kontsadega 
prouad, kuida see 'ebelalt üle porise uulitsarenni 
astub. Renniks oli Marile valgusevööt, mille kambri- 
aknal põlev lamp õue ja värati taha heitis. 

Viimati läks vilistades tarre, ja kui õhtused tali- 
tused toimes, magas pika öö maha. Pikk oli Mari 
öö ikka, kui Tõnu linnateel, sest õhtust ja hommi- 
kust sai lisa. Ja kuita seda vahel raiskas, siis tahtes 
ja mitte pidades. — 

Nädalapäevad hiljem olid Kremeri herral Särg- 
verest külalised: kõik kolm ,pinguiini“ vend Adal- 
berdiga. Nad tulid nagu kunagi ainult paariks tun- 


niks — hall kutsarirauk ei võtnud hobuseidki shara- 


bani eest — ja viitsid aja enamasti väljaspool Ulrichi 
poissmehekorterit ära, ühisel luitel, mis mõisa lige- 


mast ja kaugemast ümbrusest karjamõisani ulatas. — 

- Mäeküla inimesed, kes oma krundis nii arva muid 
- herraseid nägid, liiategi sääraseid laias ja kahisevas 
- riides, tõstsid igal pool päid ja jäid neile järgi piid- 
lema. ,Neid sünnib õite voadata,“ ütlesid mõned, 
- kuid seletamata jättes, mispärast siis, ning kellel 
neist oli teretada, see tegi seda naeratuseni ulatava 
lõbusa lahkusega. 

Särgvere Kremeril ep olnud Mäeküla vennaga 
vähematki välist sarnasust. Pikk, kõhn, kuiv, lubi- 
valge kikkhabeme ja suurte mustavate lohkudega 
põskis, tuletas ta meele mõnda Napoleoni vana 
ohvitseri peale tagasitulekut Moskvast ning teisenes 
° niihästi (Ulrichist kui ka õdedest veel oma liigutuste 
rütmuseta apsakusega, iseäranis, mis kõnnakusse 
- puutus. Hoolimata lühikestest, tippivatest sammu- 
° dest, mis ta oma kõrgete koivadega võttis, jõudis 
Adalbert von Kremer taktikindlalt õõtsuvast seltskon- 
nast ühtelugu tüki teed ette ning pidi siis, et jälle 
ühes minna, igakord tagasi tulema. Tavalikult märkas 
ta enda ettejõudu alles siis, kui talle midagi pähe 
torkas ütelda, ja et see enne teistega ühinemist mitte 
meelest ei läheks, siis hoidis ta käe pikalt ja kõrgelt 
seltskonna poole sirgu, kuni sõna võis võtta. See 
ala korduv jooks frondist välja ja fronti tagasi sai 
sellest veel joone iseloomulisust juure, et Mylord, 
Adalberdi herra truu hurt, kelle pikk terav nina pere- 
mehe kannult naljalt kunagi ei lahkunud, nagu vari 
kõik need minekud ja tulekud kaasa tegi. 

Karjatamiseni sarnased aga olid kolm õde üks- 
teisele, vähemast' veidi eemalt vaadates, nii et mõned 
lahkjooned nende silmnägudes arvesse ei tulnud. 
Need väiklased mustjad pead küünivate nokknina- 

dega, need peene kaela ja kitsaste õladega algavad 
ning allapoole järjest' laienevad ja tüsenevad kott- 
kehad ning lõpeks need lühikesed, veidi mannetult 
liikuvad käevarred selle pehme ihuliku ohtruse külles 
õigustasid muidu aga kaunisti nöökavat nimetust, 
millega vend Heinrich kord ülemeelikül tujul õekesi 
ristinud, kuna tõepoolest küsitavaks jäi, kas laeva- 
mees Jäämerel, kui ta neid pinguiinidekarja hulgas 
lumisel neemel oleks näinud, nende sümpaatiliste püst- 
lindude ja Särgvere preilide vahel oleks vahet leidnud. 

Mida enam daäamidel kehalik liikuvus puudus 
— selle poolest seisid nad Ulrichist vennale ligidal — 
seda vilajamat vallalisust ilmutasid kõnes. Nad juttu- 
sid — enamasti kolmekesi isekeskes — küll teatava 
jaheda mõõdukusega toonis ja isegi tempos, kuid selle 
eest vahetpidamata ja — mis omapärasem — ilma 
et üks ühe ja teine teise sõnu tähele oleks pannud, 
ilma et üks teist ja teine kolmat oma lauset lõpetada 
oleks lasknud. Kuidas nad üksteist mõistsid, jäi sala- 
duseks kõigile, ka kolmele vennale, aga nad mõist- 
sid üksteist, sest muidu poleks mõni mõttevahetus 
vaenulisele kokkupõrkamisele viinud. Vend Adalberdi 
sirgu aetud käsi pidi sagedasti kaua õhus püsima, 
ennekui tarviline rahupilk maha heitis, ning vahel 
oli tal meelespeetav ütlus siis juba unenenud. 
Paremini läks Ulridhil, kes ennast oma Stentori-hää- 
lega oskas aidata. 

Karjamõisast kaudseil radadel tagasi jõudes, oli 
väikene seltskond rohuaia trööstita räämas pisut 
ümber kolanud ja lükkis nüüd mulgust läbi, mis viis 


pesuköögi kõrvalt kaevule ning edasi sellele paiguti 


lautade ja eluhoonete vahele jäetud avarale muru- 

platsile, mida karjataraks tarvitati. Kari oli joodetud, 
lõunane lüps parajasti käimas, Kuru perenaine vedas 
käsivankriga pesuköögist puhtaid pütta. Vedu ei 
olnud mitte just kerge, sest maa oli kaevu poole 
kallak ning miski põhjusel — koolis küll veel ei käi- 
dud — puudusid väiksed tagantlükkajad. 

«Hedaa, noorik, oota ma aitan sind!“ hüüdis 
Särgvere herra ja hoidis käe sirgu, kuni ta koormale 
ligi saanud. Tema toekal tõukel võrises vanger mäele, 
ja nooriku harvade hammaste vahelt kuuldus viisa- 
kas , Olge meheks, ärra!“ 

Naerdi ümberkaudu, preilidki naersid ja Ülrich 
von Kremer tatsutas käsa kokku, kuna ta kihvad 
üles ja alla liikusid. Tal oli rohkesti puna põskis, 
mis teda noorendas. 

»Kuule, Ulrich“ — Adalbert lähenes tõstetud 
käega — ,kas sa tänavu jälle nii kauaks Mäekülasse 
tahad jääda kui mullu sügise ?“ 

»Võib küll olla — ahjud on mul korras —“ 

»See on imelik. Sa hakkad Särgverest üsna 
võõrduma. Linnas oled ka enam kui muidu.“ 

»Vajadused — kohused —“ mõmises Ulrich, 
aga Adalbert ei kuulnud seda enam, sest ta 
kõpsis oma kerepatel karkudel ühe lehma juure, kes 
tema tähelepanekut äratanud. Ja kui ta seda silmit- 
senud, siis tõttas uut uidu kuulutaval käel juba 
õdede poole, kes Reemeti emandaga toobri ääres 
teretavaid sõnu vahetasid. 

»See mustekirju seal — tulge vaadake — see 
on üks peenematest Ülridhi karjas!“ 

Preilid järgnesid temale, ka Ulrich lähenes, ja 


t nüüd algas Kirjaku ümber pikem kriitikaline diskus- 

sioon, mille piirkonda kordkorralt teisigi lehmi tõmmati. 
Daamide arvamised läksid lahku, nende argumendid 
aga sulasid ühte. Ja lehmad peatasid mäletsemises,et 
võõraid arvustajaid omaltki poolt hinnates vaatele võtta. 

Nüüd oli aga karja peaks nogper Angleri sõnn, 
ja see näis külaliste juurest midagi leidvat, mis talle 
ei meeldinud. Ta põrnitas neid eemalt vahtida, puh- 
kis paar korda, sähvas sabaga ning tõukas pead 
maha vajutades esimese hoiatava mölina välja. 

Ent teda ei pandud mikski. Kodustele oli ta 
mittetigeda pullina tuntud ja väliste meeled püsisid 
elavas jutus. Punast neil külles ei olnud, mitte linti 
ega lillegi kübaratel. 

Aga Punu meelepaha kasvas. Ta kaapis, tam- 
mus, tiirutas ümber lehmade ja nihkus nõnda vaidle- 
vale seltskonnale ligemale. Salalik ta ei olnud, vaid 
andis veel kord märku, pealegi mölinaga, mis juba 
mõirg oli. Kuid nähes, et teda tõsiselt ei võeta, 
otsustas ta tõtt näidata. « 

Pilguke aega seisis üsna vagusi, suu ja sõõrmed 
tilkusid, silmaveered lõid punama, mööda selga ja 
sabaroogu jooksis võbin; siis aga viskas sarved ette, 
kiitsas ja rabas. Keegi herrastest kerkis lahti maa- 


pinnast ja tuikus tagaspidi. Veel kord tahtis loom - 


tõugata ja tõsta, ent hüppe pealt tabas teda raske 
löök toobripuuga kuklasse. Ta peatas, norskas ja 
pööras siis uue vastase poole, kuid juba käis teine 
hoop talle pähe, ja nüüd arvas paremaks taganeda; 
tumedalt mõrisedes, kaks verejoakesest nina peal, 
puges härg kaugemale karja hulka. 

Alles nüüd puhkes karjatus hulgast suudest, ja 
alles nüüd nähti, et see, kelle pull sakste seast 

huupi sarvile võtnud, oli Mäeküla peremees ise. 
Ulrich von Kremer, nägu vahakarva, huuled sinised, 
lames seliti murul ja ütles omastele, kes esimestena 
tema peale kummardasid, emakeele asemel Eesti 
keeli: ,Aidake mind tuppa!“ 

»Ülridh, sa oled haavatud!“ kisendasid kolm 
preilit ühest suust, kõigil käed risti, kuna vend 
Adalbert nõutult nende kõigi ümber ringi tammus ja 
ikka peale kordas: ,Ist es denn- möglid! lst es 
denn möglid!“ Tema kannul oli süüalandlikult 
jälle valge hurt, kes senni, oma lihalikule nõrkusele 
alla andes, lauda väravas emase karjakoeraga sõprust 
sobitanud. 

»Saatke tohtri järele!“ palus haavatu nüüd 
Saksa keeli, kuna ta oma jõul istukile tõusis; kui ta 
pahema kubeme vasta surutud käe tagasi tõmmas, 
olid sõrmed väheke verised; ta jäi neid pärani silmil 
tunnistama. 

Juba tahtsid valitseja emand ja Kuru noorik — 
viimane viskas toobripuu praegu maha — hädalise 
ümbert kinni asuda, kui vend Adalbert niikaugele 
toibus, et emanda asemele märkas astuda; talli eest 
paigale tõtanud kutsaritest vabastas noorem, Mäe- 
küla oma, piimamehe naise ülesandest. Mõlemi toel 
vankus (lrid: von Kremer koju poole, pilk ikka veel 
klaasiselt veriste näppude külles kinni. Neile järgne- 
sid preilid sõnatumas ahastuses, kramplikult üksteist 
käsipidi hoides, suud kõigil imelikult ühteviisi pisut 
lahti, ning lõpeks Reemeti emand, kes toas abiks 
tahtis olla, kuna ta neitsi Fillemine külma vere kohta 
mitte küllalt julge ei olnud; näpus oli tal õndunud 
herra maast võetud müts. 

Kui Kuru perenaine oma vankrikese poole tagasi 
pööras — see oli seda korda pesusse viidavate pütti- 
dega koormatud — seisis ta äkitselt Prillupiga vasta- 
misi,” kes lähedal oleva jääkeldri eeskoja varjust 
välja astus. 

Tõnul oli põlev silm, ta põsekarvades vingerda- 
sid värinad ja noorikule kargas sooja märga näkku, 
kui ta poolsisinal hammaste vahelt litsus: 

»Mis see loom sinule tegi! Mis sinul asja 
oli teda lüia!“ 

»Kuda — — mis — —?“ 

Tõnu piidles lüpsiliste poole, kes veel õnnetuse- 
paigal ringi seisid ja sündmust ärevalt harutasid, 
nagu tahaks ta seletusi juure lisada, milleks ta nai- 
sele veidike ligemalegi nõksus. Kuid järsku lõi 
käega, mis kõvasti rusikas, ning minekule käänates 
kiristas ainult: ,,Kasi alla oma püttidega, lirva!“* 
Siis pani piimakambri poole, teravate õladega, pea 
nagu pugevil, tagasi vaatamata. 

Mari vahtis talle üürikeseks järgi ja parem käsi 
tegi nina all hariliku kebja äigekeeru, ennekui tiisli 
maast võttis. 

Poolel õuel vehkis mõisamajast tulev Peeter 
nooriku teest põiki üle, sihis talli-ukse poole. ,,Linna 
tohtri järele!“ paiskas kätt visates. See aeglane poiss 
oli naljakas, kui ta väle püüdis olla, ja Mari naeratas. 
Ta nägi teda talli ees komistavat, ja naeratas jälle. 

Uue koormaga tagasi tulles leidis noorik, et 
lüpsjad taas ametisse asunud, ehk küll Reemeti 
emandat veel näha ei olnud, kuna mõlemad kutsarid 
talli ees kohmakal rutul hobuseid kaleska ette raken- 
dasid. Ja piimakambris küttis Tõnu hagudega ahju, 

mida piimade hapnemine nõudis, sest ilm oli vilu, 
kuigi päike siniselgest taevast paistis. 

Nad ei rääkinud teineteisega, kumbki tegi oma 
tööd kuni piimatoober tuli. 

»Peaksid neilt hea kingi saama, noorik,“ nalja- 
tas emand, ,ilma sinuta oleks sõnn vist kõiki puis- 
«tand, ja mine tea, mis preilidest järele oleks jäänud.“ 

»Kudas aavaga ?“ küsis Mari. 

»Ei vist tapa ega tee sandiks ka,“ arvas küsitu 
kergelt, ,aga vaese pulli päevad on loetud! Vaevalt 
oli sängis ja aav sidemes, kui käsutas: Et mu silmad 
seda ärga enam ei näe! Saatke ta linna vorstitegija 
kätte !“ 

Prillup oli riiulisamba külles rippuva tahvli võt- 
nud ja näis seda täitvaid nurgelisi ja kühmlisi arvusid 
uurivat. Viimastele olid küll jooned ette tõmmatud, 
aga neist nad ei hoolinud, vaid ronisid kord üle, kord 
alla. Siis ütles emand nüüdse toobiarvu, ja Tõnu 
kirjutas selle paela otsas kõlkuva krihvliga üles, see- 

. kord juhtumisi joone peale, kuigi arv ise sai sennis- 
test märksa õnnetum, iseäranis aga neist, mis vahelt- 
sekka noorikult pärit. Jaani aegu oli emand piima- 
mehe arvepidamist toimetanud. 

/ Vaikides tühjendas abielupaar seepeale toobri, 
ja kuna Mari koju läks — täna ei olnud võid teha — 
jäi Prillup edasi ahju eest hoolitsema. Ta tõi korviga 
turvast hagudele appi ja käis aegajalt tagatoas tillu- 
kest soojaklaasi vaatamas, mis tahvli kõrvale teise laudi- 
toe külge oli kinnitatud. Aplamisi seisatas ta ses kambris 
pikemalt, jalutas pilku piki pütiridasid, vahtis siia sisse 
ja sinna sisse, kobas ühte ja kobas teist pütti nihu- 
tada. Kord äkki vajutas käe otsa ette, sulgus silmad 

ja kaldus riiulitest taganema, kui oleks ving talle 
pähe hakanud. Ta taganes välise seinani, seljaga 
selle vastu najatades, ja kui ta nüüd silmad avas, 
siis oli neil hirmunult küsiv vaade, ning Tõnu mõle- 
mad käed sirgusid tõrjumisi laudite poole. — 2 

Nad nägid päeva vältel teineteist söögilauas kaks 
korda — mõlemi töö tingis lahutuse — ent nüüdki ei 
leitud sõna juttumiseks. Ja nõnda ka läksid õhtu 
sängi. Kuid öösi ärkas noorik oma kottunest, sest 
tal oli tunne, kui rõhuks laest langenud tala talle 
niude peale. See aga oli Tõnu käevars. Ja Mari 
jättis ta paigale. 

Hommiku oli Prillupil nägu, kui poleks ta kogu 
öö silma kinni saanud. — 

Kaevatud saksa, kes tohtrilt kõige tõekusega 
küsinud, kas ta veel elama jäävat, tohiti juba teisel 
päeval ära Särgveresse viia, et õed teda põetaksid, 
ning enne kolme nädalat oli mees jälle täiel tervisel. 

Mäekülasse tulles tõi Kremeri herra endale tugeva 
Inglise doge kaasa, kes vist tarbekorral teda uue 
sõnni vastu pidi kaitsma — muidu ei olnud ta koerte 
sõber — ja kellele hea soe kong telliti. Kuru pere“ 
naise jaoks aga leidus tõllakastis villane kleidiriie, 
preilide isiklik ost, mitte liiga odav, ning Reemeti 
emandale, kes kingituse nii õieti ette kuulutanud, sai 
ülesandeks teda noorikule kätte anda, ilma et oleks 
selgunud, miks vanaherra seda kunturis ise ei tihka- 
nud teha. 

Ja nüüd maitses Ulridx von Kremer oma üksi- 
kus sootaguses Mäekülas, kus ta poolegi enam endist 
igavust ei kannatanud, kuiva ja kaunist sügiset edasi, 
mis viluvihmasele suvele järgnenud. Ta jäi ka vah- 

valt püsima, kui viimaks tulid tormid, sajud ja kül- 
mad, kui suur suremine algas mäel ja orus, kui üle 
soo tõmmati koikarva lina ja metsa seljast maha 
varises viimne hilp kirevat särki. Midagi tundeärrast, 
haletispehmet ei olnud tänavuses suremises, kõik 
suri tüseduses arukal teadvusel, et temast üle käib 
paratamatus seaduse voliga. Ja oli viimaks kustu- 
nud ja mustunud sügisvärvide selge ja sügav paist- 
vus, lahtunud sügislõhnade karsk-karge vürts ja kõrge 
taevas äkki madalale laskunud tumehalli hüübena, 
siis heideti hauale üle öö valge kääbas peale, kumen- 
dav veel taevasest puhtusest, ning herrasmaja kahest 
lõunapoolsest korstnast nähti sinakaid keeli nilpavat, 
mis tunnistas, et vanasaks nüüdki veel paika peab. 
Sellest aga järgnes omakorda, et ahjud Ulrid von 
Kremeri tusculumis tõesti olid korras. 

Kuna Kremer oma elu toonasest õnnetusest 
saadik hinnas veelgi tundis tõusnud olevat, mille eest 
ta kõrgemale kaitsjale seega püüdis tänulik olla, et 
ta õhtuti tema sõna jälle järjekamalt hakkas kätte 
võtma, oleks ta oma põlve kohta nüüd üsna soovis 
deta olnud, kui mitte piimamees Prillup ta hingesse 
mureseemet ei oleks poetanud. 

See inimene lõi kahtlemata teisenema oma vahe- 
korras temaga. Midagi hämarat hakkas nende vahele 
pugema. Õhk, mida nad vastamisi seistes hingasid, 
oli karmune. Kuidas ta kuude esimesel — muidu nad 
jutujärjeni naljalt kokku ei puutunud — kontori astudes 
oma sabatuma ,tere“ kohmas, kuidas ta piimaraha 
lauale torkas, kuidas ta laua otsas seisis, kuidas ta rus- 
ked silmad karvade seest vilkusid, kuidas ta välja minnes 
ukse kinni tõukas — kõiges selles peitus midagi, mis 

Kremerile ettekujutuse tõi, kui äigeks külmhigine näge- 
mata käsi tema lagedast pealaest vaenuotsivalt üle. 
Mis see küll oli — — nüüd tagajärel veel, teisel 
aastal, kuna mullu kõik ilusti joones ja korras näis? 
Kas tal ei olnud piimad paraja, enam kui paraja 
hinnaga käes? Kas temalt oli võlga taga nõutud, 
millest ta senni ainult kakskümmendviis rublakest 
tasunud? Või oli temalt — mis Jaani nii väga 
pahandas — piimaraha ette küsitud? Ei, Kremer 
oli oma majapidamist pangalaenu ja mõne talu 
müügiga sedavõrd saanud tervendada, et ta piima- 
rentniku ühest kui teisest küljest võis rahule jätta. 
Ja kuuendiku rent oli endine, ja endine tänapäevani 
ka vasikate hind, ehk küll maa- ja lihahinnad ala 
tõusid. Ning naine — süüta kingituste näol sai seegi 
üht ja teist. F 

Mis tal siis oli — — mis tal siis viga oli? 

Noja — võiks ehk mõelda, et — — Aga nüüd 
tagajärel veel! 

Mariga nad temast ei kõnelenud, selle kohta 
maksis tumm kokkulepe nende vahel, ja nõnda võt- 
tis (lridy nõuks Tõnule endale kord külge tiksata. 
Et selgust saada, et vabaneda tülikast umbusetundest 
südameaugus. 

Ta tegi seda viimaks detsembri esimesel. Pril- 
lupi pikk, kitsas selg pöördus juba laua poole, ta 
teine verele hõõrutud kõrv tuli tagast nähtavale, käsi 
mütsiga tõusis — 

»Oota veel, Tõnu!“ 

Pöörak tagasi vältas. Ainult silmad tursunud 
laugude alt küsisid. Kremer istus roodakil laual, ta 
kihvad liikusid naljakarva lahkust varudes. 

»Ma tahtsin juba ammu küsida: sa tuled ikke 
nii hapu näoga, tood mul toa tuska täis, — kas sul 
ehk piimadest enam meeleead ei ole?“ 

Mees jäi talle pähe vahtima, aga silmaga, mis 
vist ei näinud. Ja suu vaikis, käed rippusid maha. 

»Minu arust ei peaks sul kedagi kahetseda ole- 
ma, sa võiks enesega üsna rahul olla, iga teine 
mees sinu asemel oleks niisama teind.“ 

Prillup vaikis edasi, vaade ja kõik liikmed tihkest 
rahust paigal hoitud. 

Kremer ootas; ta käsi mängis pliiatsiga, silmad 
uidasid Tõnu pihtkasuka hõlmadel. ,Võiksid ikke 
ära öelda — oleme jo ead mehed teineteisega —“ 

»Ma olin siga,“ ütles Prillup viimaks. 

»S00 — või siiski —?“ Kremeri lõug kerkis 
nõksti. ,Kuda siis — mis poolest siis — — ?“ 

»Ma olin. suur siga,“ kinnitas teine rängema 
rõhuga, ja oli jällegi lõpul. 

Kremeri pilk vilksus talle nüüd Silma, ja nagu 
oleks see sealt miski vastuse leidnud, tõusis ta mat- 
sakas kogu hoovamisi toolilt. Esiti neid aeglaselt hõõ- 
rudes, siis käsi vaheliti ristluule pannes, astus vana- 
herra õõtsuva tiiru üle põranda, kuni ta, pool kül- 
jeti Tõnu poole, tooli taha jälle seisma jäi. 

»Ma ei tea küll õieti, mis see on, ja kui sa just 
öelda ei taha — jäägu peale, aga vaata, armas Pril- 
lup, eks igal asjal ja igal kaubal siin kaduvas ilmas 
ole oma plekk külles. Kus rõemu, seal kurbtust — 
tead isegi. Ma võin sulle aga kurbtuse vasta head 
abi juhatada, tõeste head abi, see on mul omal katsu- 
tud. Vaata, Tõnu: Kui mina midagi pahaste olen 
teind — seda juhtub vahel ka, ega minagi kõige 

targem ole — või kui ma otsekohe paha olen teind 
— ka seda tuleb ette, ega saksgi ingel ole — — siis 
ma võtan piibliraamatu ja loen sealt seest nii kaua, 
kui ma sõnad kätte saan, mis on otsekohe minule 
öeldud, mis minu asja peale passivad nagu see 
saterkuub mulle selga passib. Ja kui ma olen lugend, 
ja veel kord lugend, ja kolmat kord lugend, siis on 
kõik häda ära pühitud nagu tolm poleeritud laua 
pealt. — — Aga sa pead lugema, mis sinule on 
öeldud — kas mõistad, Tõnu? — mis otsekohe si- 
nule on öeldud!“ 

Piimamehe kasuk oli kõne vältel korra kobise- 
nud, ilma et oleks märgata olnud, mäherduse liigu- 
tuse tõttu. Mees ise seisis tummalt, silmad põrandal. 
Nüüd pööras mugivat suud paremale ja pahemale 
poole, kui tahaks sülitada, jättis seda aga tegemata. 

Kremer andis talle rohkesti aega kostmiseks, 
kuna ta rinnuti toolitoele najatas ja ennast mõtlikult 
tasa õõtsuteles. Aga kui teine siiski sõna ei võtnud, 
tõstis ta järsku nagu ärkamisi pead ja pillas mõmi- 
nal küsida: 

»Kudas ta sulle siis tagajärjel nii kalliks läks ?“ 

»Ei tea —“ algas Prillup, jättis aga katki ja 
pigistas silmad äkitselt kokku; mõlemi lao alt jook- 
sis sirinal nagu elavhõbedat põsekarvadesse. Siis 
pööras veidi räpakalt ja läks. 

Maha jäi temast pilveke nikotiini ja kasuka lõhna. 

/ 


Kolmteistkümnes peatükk. 


Tõnu Prillupile kui kaupmehele tükkis algusest 
peale tunne ligi, nagu oleksid ostjad temale vähem 
soovilikud kui ta võistlejaile ametivendadest. Kahe- 
vahele jäi ta ainult selle kohta, kas läks võim, mis 
neid tema reest-vankrist mööda paremale või pahe- 
male poole juhtis, tema kaubast või tema isikust 
välja. Kuna aga Prillup oma võile ja piimale süüdi 
ei teadnud, tehes kõik, mis mõistis, et nad oleksid 
teiste omadega üheheadused, ja kuna ta kauplejana 
viisakuse ja krapsuse poolest teistest ülegi arvas 
käivat, siis seisis mees nõutuna täieliku mõistatuse 
ees. Väga sagedasti pidi ta viimse hapupiimamehena 
turult lahkuma ja müüki mitte arva uulitsail jatkama 
— ikka veel, teisel äriaastal. Kordus ju see, mis ta 
turul tähele pani, ka tema vahekorras jällemüüjatega: 
neid põikas paremale ja pahemale poole, teadmata 
mispärast; püsijate seas aga leidus võlgutahtjaid ja 
võlgujääjaid, kellest Tõnu ise pidi taganema. 

Kas haises kaup või kaupmees? 

Või haisesid mõlemad ? 

Ja mis hais see oli? 

Tõnu hoidis vaadid, võikasti ja vitsikud krannid, 
nooriku kätele mitte armu andes; ta piiras korrapärast. 

habet, nõudis valget kaelarätti ja nühkis silmad ilusti 
puhtaks hommikuti kõrtsist edasi minnes; kutsuvalt 
naeratav nägu oli tal kaukas valmis — lipsti pistis 
ette, kui vanger paigale aetud, samuti siis, kui ta 
kauba poodnikule puhte ära andis. Aga mis see 
kõik piiskas selle nagu õhust imitseva vaenuliku olluse 
vastu, mis kohe tema ümber hõljus, kui rattad kauba 
all linnatänava prügitust tõukasid, kui turul esimesed 
inimesed piimameeste patarei ette korjasid. Teiste 
äri süstas, temal ainult kuletas. 

Nähtus sundis teda ostjaid silma ja kõrva võtma, 
ilma et see teda telgi taha oleks viinud. . Oli neid, 
kes pilgu talle näkku lõid, muhatasid ja mööda 
läksid; oli neid, kesseda tegid tõsise ja ähmase näo- 
peegliga, ning oli neid, kes temalt korra või mõne 
korra ostsid ja alles siis kõrvale kaldusid. Lühidelt: 
oli neid, kellele tema ise, ja oli neid, kellele tema 
kaup nähtavasti ei maitsnud. Ja mõlemad olid 
rõhuvas enamuses nende kohta, kes pikemat aega 
jälle tulid, rahul olles kauba ja kaupmehega. Ning 
nõnda kauples Mäeküla enamal määral kui vist ükski 
teine nendega, kes meest ega kaupa ei valinud ja. 
ainult korra ostsid. Vähe aga oli seda, mis ta kõrv 
arvustavaid sõnu sai koguda: või ja piima kohta 
kukkus ehk veelgi, mehe kohta mitte midagi. Tõnule 
jäi aina mõrudalt mõistatada, millega võistlejad pare- 
mal ja pahemal käel, kellest ta enda kräbeduses ja 
alandlikus viisakuses kaugelt ees teadis, tema muidu 
varju jätsid. Ta mõistatas, aga ei mõistnud: ei siit 
ega sealt olnud nad temast paremad. Otse nii kui 
kaubaga. Juhtus ju kõigile, et mõni tegu võid ja 
mõni laar piima äpardas, ent kui seda tagajärel karis- 

tati, siis karistati teda ja mitte neid teisi. Miks ja 
kust see vahe? Mäherdune kuri kiusas teda taga? 

Kuna aga Prillup selle jälgile ei saanud, seda 
vähem, et tal enda teada otsekoheseid vihamehi ei 
olnud, siis rajas ta lepitava vastuvõitluse — see paistis 
talle paratamata vajadusena — võimalikult laialda- 
sele alusele. (Imbse tunde painel, et kogu ilm temale 
vastu, püüdis ta kõigile, kes temaga lähemalt kokku 
puutusid, sõbraliku suu kõrval ka lahtist kätt näidata 
— niihästi teel kui kodus. Ametivennad, poodnikud, 
lihunikud, kõrtsipapad, tuttavad teekäijad — nad 
kõik said Prillupi viinast-õllest suud pühki, ja kes 
kodustest Kurule sisse astus — kutsel või mitte — 
lahkus täidetud kõhu ja kastetud kurguga. Tapa- 
loomadele linnast vastu sõitvad lihunikud lõbustasid 
ooteaega kõrtsides sagesti kaardimänguga raha peale. 
Et neile peri olla, laskis ,ladna Mäeküla“ ennast 
tihtigi kilda kiskuda ja tõusis kaunis arva võitjana 
lauast. Tõnu ei unustanud ka Sutsu eite. Sõites 
talveteed Tapu kaudu üle jõe ja soo ning teades, et 
Triinu suu va kibeda kohta poolegi sarvest ei ole, 
pistis ta sauna-uksest enam kui ükskord viisaka sini- 
kaela sisse. Tasuks pühendati temale paaril puhul 
püülipeent valget pulbrikest, salapärane lõhnast ja 
maigust, tulus pilgu ja sõna vasta, et ta sellest võile 
ja piimale vahel sekka siputaks. 

Kuid veel midagi lepitatavat ja halvatavat tuli 
juure. 

Saladus imbis läbi. 

Ei teadnud Tõnu ega Mari, millest see alge 
võttis. Tõusis kui vina, nägemata ja tabamata. Eest- 
kätt, teadagi, kodupäigas. 

Aina aegamööda hakkas Prillup märku saama, 
undamisi, tibahaaval, raas-raasult — nende silma- 
teradest ja suusoppidest, sellest, mis seal sädemena 
hüppas ja kiirena välgatas, mis kurrutas kõneleja 
huult ja niverdas naerja häält — ammu enne kui 
pöidavaid ja võrdavaid sõnu kukkus. 

Küsis Tõnu naise käest, kas vast temalegi haista 
antud, siis sügas Mari näpp räti all kukalt ja silm 
vahtis mõttekõõrdi leemepatta, kuni suu viimati 
virgus ja haigutavalt kostis, et ,oi jäh, miks mitte, 
eks seda old ette arvata, inimesel jo ihu hinge 
ümber“, ning see oli rahu, millestteine õppust oleks 
võinud võtta, - 

Prillup tahtiski, kuid ei saanud. Seesmine tugi 
puudus. Ta püüdis jaanilikult pead vändata, unus- 
tas seda aga ikka jälle ning laskis end norutamisigi 
näha. Ta katsus neile vahvalt näkku vahti, naerdes, 
tännitades, kelkides, aga sest sai midagi magedat ja 
selga mööda jooksis närvetades pinnuline kibin. Ja 
nõnda pidi ta neid kostitama ja sõnaga silima ja 
pahanduste eest hoidma, et nad liiale ei läheks, et 
nad tema vahvust nii ülejõu alati välja ei kutsuks. 
Sest seda läks talle palju tarvis, kui veel linnatee ja 
kirikuplats haisu alla sattusid, milleks imevähe aega 
kulus, nagu oleks jumala tuuleke ise olnud kandjaks. 

Pisteti kotti, mis muidu saadi, rasvase meele- 
heaga koguni, ja Kuru sai kohaks, kuhu käidi hulga- 
nigi kokku, ehk küll noorus, kui lõbulkäijate pea- 
ollus, majas vastavat vallalist noorust eest ei leidnud. 
Sest pererahva saladus — see ei teinud peavalu 
kellelegi. See oli ainult asi, mis lustakat mahti andis 
torkivaks kõhistamiseks tagaselja. Ja eakamate 

külaliste seas leidus kahtlemata naisi ja naisemehi, 
kes põue peidus Mari ja Tõnuga oleksid vahetanud. 
Kuru rahva käsi käis ju silmsi hästi. Oleks võinud 
vähemgi hästi käia. 

Võidi ju teisitigi mõelda, ja Tõnu märkas, et 
seda ka tehti, aga niikaua kui Kuru rahvaga sõbra- 
likult liigiti, oli Tõnu meelest midagi parandatud, 
midagi võidetud, ja ta süda tundis kergendust, kui 
nad jälle tulid, kui nad rõõmsalt tulid, kui nad pilli 
ja lauluga tulid. 

Tema kõrvade ümbert aga hakkas hõbenema — 
korraga, sama talve jooksul. Ja kätes lõi kiimelda- 
ma, silmaäärtes kõpitsema ning enne nii aeglased 
liigutused said ikka enam ebamäärast kipukat järs- 
kust. Mari tabas teda vahel rahalugemiselt' maksu- 
päevade eel, siis värisesid ta näpud, siblisid riida- 
kesed laual ikka uuesti segi ning kokkuarvamine 
ei jõudnud ega jõudnud joone. 

Oma äri käigust ta naisele suuremat ei seleta- 
nud, Mari tihe isepäinsus aitas ta sellest kergesti üle; 
muidu aga, eraldi viinastanud meelel, kandis ta noo- 
riku ees püüdlikult rahuldatud "lootuste nägu, kuigi 
suu korraks kaude väärdus. Ta oli nugris hoolt 
kandma, et majas ning naisel ja lastel midagi ei 
puuduks, mis seal ning neil pereisa ainelist jõudu 
mööda pidi olema. 

Linnateelt hakkas Prillup sagedamine sooja pead - 
tooma. Sel olekul võis ta vaikselt lällavast lõbu- 
tujust, mis talle endisest omane, äkki äärmusesse 
vibada, väga tühisel või päris puuduval põhjusel. 
Siis tülitses ja kiustles naisega ning sattus vahel 
piirile, kus juba sõna asemele tükkis tegu. Säärast 

sündiski kord talve lõpupoole. Ta oli pimedikuks 
koju jõudnud, ilma et seda kambris tähele pandi, ja 
hea tuju kaasa toonud, sest ukse vahelt kukkus suuri 
koidupunaseid apelsiina ükshaaval sisse veerema, 
Anni ja Juku rõõmsaks üllatuseks, kes õõguvaile 
keradele karikasilmil ja tummalt tüki aega järgi vahti- 
sid, ennekui neid kilgates taipasid korjama ja jooksult 
püüdma hakata. Helde pilduja tuli alles nähtavale, 
kui viimne tosinast üle põranda oli võrisenud ja 
Marile kuldpaelaga mähitud pikk narmassabaline 
kompvek vastu rinda lendas, selle võlvile püsima 
jäädes. 

Noorik seisis pidupäises riides, kotikmüts juba 
peas, minekuärevusest kerge puna põskil, oma noo- 
ruse priskuses lambi valgusel. Talle oli tuju tulnud 
õhtuse rongiga linna sõita; raudteejaama — Mäda- 
kaela kaudu versta neli — mõtles jala minna. Prillup 
oleks võinud mõni minut hiljem tulla, ütles vari, mis 
nooriku näost üle vilgatas, kui esimene apelsin kam- 
brisse veeres. 

Tõnu aga nägi ja mõistis kohe. Ta jäi ukse 
ette seisma, midagi kukkus tal kompsti käest, karvase 
suu ümbert kustus muig ja põlved nõtkusid. Korraga 
karjatas teine laps, kes talle terasemalt silmi vaatas. 
Veel peatas vihast keeletu, küünarnukid liikusid kui 
tuge otsides, siis sööstas naise kallale, kähisev kugin 
kurgus: »Hildbud maha!“ 

Ta tuikus aga sedamaid tagasi, sest tugev rusika- 
hoop käis talle näkku. 

»Sina narts! Sina narts!“ kisendas Mari kõigest 
jõust. Nõnda nähti teda esimest korda. Ta kogu 
oli nagu suurenenud taltsimata rammu paisul, ta 

vabisev ülemine keha seisis kiimleval hüppel. ning 
lubivalgeks kalestanud näos välkusid igemeteni paljas- 
tatud farvad hambad, põlesid pärani kistud kuivad 
silmad. 

Alles üürike hiljem kahmas Anni tema põlvede 
ümbert kinni, kuna Juku isale hõlma asus. Mõle- 
mad hulgusid kirjeldamata ehmatuses. 

»Koju jääd!“ kugistas Tõnu, kelle mokad silmsi 
tursusid. 

»Lepingut täidan!“ paiskas Mari imelikult laja- 
tava Häälega talle vastu. 

Seal tõstis Prillup käe suu peale, kui saaks valu 
talle alles nüüd tuntavaks, ja hakkas vaarudes taga- 
nema, kui saaks vastase kõvadus talle alles nüüd 
teatavaks. Ja kuna ta mannetuna kuhugi istmele 
vajus, mõlemi käega põski varjates, hagas noorik 
kindla võttega oma pealisriide ja pearäti voodi pealt, 
tõmmas selga, pani pähe ja läks. Lapsed, kes temale 
õue järel jooksid, tulid nuuksudes tagasi. 

Prillup istus üsna vagusi mõtte otsas: Ta lõi 
mind — ta hakkas mulle vägivaldselt vastu! Mitte 
viha, ei mõruduski, üksnes võõralt ja halvavalt muljuv 
vaev tuikas ses teadvuses. Viinavingust oli pea tal 
selginud — saadud hoobi kiirusel, pööre sai tal otse 
märgatavaks; aga see pea tundus võimetumana kui 
enne, ta teadis ainult, mis sündinud ja et sellega tahes 
või tahtmata, peab leppima. Aga äkki pisteti Tõnule 
meele väike juhtumine läinud suvest. 

Ta käsib Mari lauale lennanud koid ära tappa. 
Mari avab akna ja hakkab loomakest paberilehe- 
kesega välja tõrjuma. 

»Miks sa teda surnuks ei litsu ?“ 

»Kudas ma südandan — tema nii pisike ja 
mina nii suur!“ 

Ning korraga avaneb helkjas soruke Prillupi 
umbses ajus: Kui see tema usk on, siis — siis tal 
oli viimati õigus! Ja valgusel, mis sündmuse peale 
nüüd paistab, tõuseb teotatud* mees istmelt ning 
tõttab teotajale järgi. 

»Mari, Mari — ää nõnna mine!“ 

Vist on ta liiati kaua istunud, minejat ei ole 
õues ega õue ligidal enam näha, ta peab lumerada 
üle karjamaa kinkude jooksma ja pimedus on tihe. | 

»Mari — Mari ae!“ ' 

Ent temale ei kosteta. Ja silm ei selita. Ning 
jalad on tal nõrgavõitu tee- ja viinaväsimusest. vä 

Aga ta lämpab edasi, vahvalt edasi Kruusimäe 
umbkaudses koosis, püsi ammutades pealetükkivast 
lootusehoost: Ehk tuleb tagasigil Ja, ja — ehk 
tuleb» tänaseks tagasigi! 

Kuid püütavat ei tärka näole. Tähe- ega tule- 
silma ei vilgu, tumma lund saputab sadada, hääl 
poeb kui kotti. See must keeletu elutus on otsitava 
ära neelanud. 

Ja nüüd kaob Prillupil pind jalge alt, ta tuiger- 
dab upakile aimamata hauda ja lööb pea kivi või 
puu vastu ära. Kerges uimastuses jääb ta maha, 
silmili lunde, mis talle soojana tundub. Ta sirutab 
liikmeidki, nagu neid puhkusele kohendades, ning” 
põlvist, vaevatud sooni mööda üles, hakkab mahe 
soov nirisema: Siia jäädagi ja kinni sadada! 

Aga ta tõuseb ometi, sest — hobu jäi rakkes õue. 
Ja maja on üksi. Ja lapsed nutavad. Ja homme 
on taas tööpäev. Kobamisi ja komistades otsib teed 

tagasi läbi tuisuks paisuva saju, mis taoti hingamist 
matab ja nii sünnis oleks kogu inimest matma. 

Prillup ei söö õhtust, laseb ainult lapsi süüa ja lepib 
ise viinaga, mida-ta kapi ukse varjus suure mõõdu joob. 

Et rahulist ööd saada. Et vaiki sundida, mis 
püüab häälitseda ja nõelata. 

Kuid uni tõrgub siiski, suu ja pea kuumavad valust, 
seljas ratsub külm. Tõnu kutsub lapsi oma sängi maga- 
ma, ema asemele, oleks soem ja seltsam. Juku tuleb 
üksi, Anni ei viitsi. Ja isa kaisutab teda ja silib ta pead, 
ja siis jäädakse rahule, selg selja vastu. Mõni tasane 
- nuutsak eest Anni voodist veel, ning vaikus valgub 
ühte musta pilkusega. Ainult väljas mühab umbselt. 

»Isa!“ 

»Mis siis ?“ 

Sosin kostab sosinale. 

»Kas ta veel tagasi tuleb ?“ 

»Tagasi jah — oome tuleb tagasi !“ 

Tõnule puhub soe õhk selga, millele varsti varus- 
tav nohinakene järgneb; siis on poisike vaibunud. 
Ja isagi uinub, käed kuumalt tuikava pea ümber. — 

Mari aga tuli linnast, tugev, terve, prisk, ja asus 
töösse ja talitusesse, kui poleks midagi sündinud, 
kui tahaks ta siingi pidada lepingut. 

Ja lastele tõi kotitäie imet ja mehele põuetäie 
uut jõudu.. Ja kõik veeres jälle endist roobast Kurult 
piimakambri ja piimakabrist Kurule. 

Ning siis sulas lumi mõlemi vahelt, haljas muru 
tärkas asemele ja sepapajas, mille eest ala mööda 
oli käia, hakkas uus sepp taguma. 

See oli Kohveti Juhan, kes sügise soldatist tuli 
ja ametioskuse kaasa tõi, nii et ta võis Tapu sepa 

tuhuteenistuse pärida, kellel tööd liiati oli. Aga 
Juhan tõi lõõtsapilli mänguoskusegi kasarmust kaasa, 
ja etta oma mängusse Vene mehe lusti ja Vene mehe 
leina lõi, mis maitses uudsena, siis tõusis poiss talve 
vältel meistriks üle mitme küla, ja kui nad Kurul käisid 
laulu ja pilliga, siis oli pill Kohveti Juhani käes, ja 
noorik Marigi kuulas tema kunsti hoole ja isuga. 

Aga ta vaatas ka meeleheaga pealt, kuidas 
“pillimees rauda tagus, ja kui tal aega oli tulles 
piimakambrist, siis seisatas või istus pikemaltki sepi- 
koja nõgisel lävel, kesk musta tagi ja roostepunast 
puru. Ja lõõts ähkis, ääs surises, õhk täitus vaheda 
lõhnaga ja Sõra Jaak, Juhani pealelööja, ei väsinud 
vahtijale oma vennapoega kiitmast. 

See rõõmus jahvard, vaevalt viis aastat Juhanist 
vanem, mängis nooremehe isalikku sõpra ja soovi- 
kut, kuna ta tublidustest, millega teda tehtis, ühel 
hoobil enda peale läiget püüdis paimendada. Ei 
tähendanud tühjagi, et lookesed kordusid: seda tasus 
igakord jooneke üsna uut. 

»Jahaa, noorik, mingu teine ja tehku järele!“ 
Ning järele oli teha, et suurestüki-soldat sepaks õpib 
— ,silmaga sepaks õpib“ — kuna ta polgu sepa- 
pajas suurestükihobuseid käib rautamas. Ja järele 
oli teha nii ruttu seersandiks tõusta, ja järele teha, et 
sind vägise insenääriks tahetakse panna seitsme 
sepapaja üle, kui aga teenima jääd, ja järele teha 
kõik need kõrged oskused, mis ,meie poisil“ on 
keeles, kirjas ja noodis ning mitte vähem passi ja tiis- 
kandi laulmises ja teadagi kolme reaga ärrmoorikus. 

»Jahaa, Kuru perenaine, see on meil juba nii 
suguseltsis,“ lõpetas Jaak tavalikult iga kiidulookese, 

aga unustades seletamata, milles see tõujoon siis 
tema juures esineb, kes ta sunnitud oli Juhanile 
peale lööma ja lõõtsa tõmmama ning- paberitele 
kolme risti alla panema. 

Juhan naeris vahel, vahel tõrjus ja õiendas, 
aga vahel punastas ära oma tahma all, ja nimelt 
siis, kui nägi, et Kuru noorik lelle loba peale üsna 
tõsiseks jäi ja mõnikord mõtlikult isegi kõõrdi vaatas. 

Ja kui siis huumav raud ääsist alasile lendas ja 
vasarahoopide all turtsus ja tuld sülgas ja ometi alla 
andis, siis ei jätnud Sõra lell, vesihallid punnsilmad 
säral, vaimukat võrdlust mehele panemata : 

»Jahaa, noorik, voata aga voata: nõnna ta taltsib 
nooremate südameidki! Olgu nii kõva ja visa kui 
tahes — helendama ajab ja painduma paneb ja 
rõngasse taub! Ei ole ilmas emast südant, mis selle 
poisi käes kuraasi jääks — jahaa!“ 

»Küll su jutud aga juhavad!“ naeris seepeale 
tavalikult teine. ,Need taltsivad oobid annad jo ise, 
mina aitan aga natuke järele.“ 

»Mina?— ma löön aiva laiaks, mis alla tuleb — 
eks mul rammu ole muidugi enam kui sinul, — aga 
vassong — kust see vassong siis tuleb! — Ja ära 
sa, Kuru perenaine, arva, et ega ta muuga toime soa 
kui obuseraua ja äkkepulgaga — mina ütlen, ta teeb 
sulle molmrigi valmis, kui aga tellid!“ 

Kuru noorik jättis , molmri“ tellimata, rahul sel- 
legagi, kui ta noort seppa hobuseraua ja äkkepulga 
kallal nägi meisterdavat. Juhani liigutustes oli midagi, 
mis isu andis, rahu koondas, hubaselt püsima pani, 
ükskõik, mis tal haamri all moenes. Tema nahk- 
põllestki tuli midagi mõnustavat ja leenutavat nagu 

ustava inimese näost, ja kui ta vasara mõne löögi 
takka taas alasile laskis kõlksatada, siis oli toonis 
tõotuse tagatist Mari tegi alles minekut, kui mehed 
tulid hobuste või tööriistadega, nii et ruum kasinaks 
jäi, kuid vahel siiski ei raatsinud ta nägemata jätta, 
kuidas Juhan veel kapja lõikas enne rautamist, kui- 
das killud lendasid ja kabjapõhi uuenes. 

Võis küll olla, et meestel, teda siit leides, midagi 
silmist vilksas, nende suud aga pidas piirides miski 
sulg, mis Mari isikust hoovas, ja nõnda läks noorik 
nagu ta tuli, ja kui tal just tuju ja aega -jätkus, siis 
vaatas sellegi ära, kuidas naelu kapja taoti ja nende 
otsad ära murti — ühel ja kahelgi hobusel. Ta võis 
naerda ja tõsine olla lobisejaile vastates, kindel tead- 
vuses, et nad, hoolimata kõigest, tema poolehoidmist 
kosisid, kõnelegu tagaselja isekeskes mis tahte. 

Juhan aga, lugu pidades huvist, mis Kuru pere- 
naine tema kunstidele ilmutas, võrdus suve jooksul 
üksigi Kurul käima. Ta tuli pilliga ja ilma, tuli, kui 
peremees kodus, ja tuli, kui peremees linnas. 

Viimasel puhul jändas lastega palju, koera ja 
kassigagi tegi rohkesti tegu, ja mis. ta noorikuga 
vestis, oli nii kaugest ainevallast pärit. Ja mida kau- 
gem ning tühisem see oli, seda elavamaks soojenes 
vestja, ja mõni jutt hiivetas tal suus üsna ära. 

Vahel jäi aeg hiliseks, lapsed olid juba põhku 
pugenud, siis tekkis korraga võigas vaikus: mõlemi 
vahel, kuni külaline küsis: 

»Kas pean nüid koju minema ?“ 

Ning perenaine kostis: 

»Jah, nüid pead koju minema.“ 

Juhan läkski, otsis aga enne õige kaua mütsi. 


Neljateistkümnes peatükk. 


Mäeküla mõisnikule jäi südame põhja teatav 
kõbe nakitsema, kui ta oma piimameest tema tusa- 
meele pärast tol jõulukuu maksupäeval nii vennalikult 
oli usutanud. Asjas, mis tema arust korraldatud pidi 
olema, tundus nüüd, kus ta Prillupi pisaraid näinud, 
ometi nagu midagi, mis lahendust nõudis, ja ta 
hakkas seda hiljukesi otsima. Esiti sammus toas 
paar tundi seinast seina, siis kandis oma juurdleva 
pea karge talvise õhu kätte, ja kui lõngas ikka veel 
lipsu leidus, siis küsis õhtu kahe küünla valgel Pb 
lilt nõu. 

da piibel andis. Andis nagu- alati. Natuke 
lehitsemist, ja Kremer tabas koha, mis temale oli 
kirjutatud. 

Seda tuntavaks võtta ja tunnistada võis ainult 
inimene, kes enesega õiglaselt kohtusse läks ja asjale 
südamesse tahtis tungida, sest lugu oli kuningas 
Taavetist, Hiti mehest Uriast ja tema naisest Batsebast 
— lugu oli, et prohvet Naataniga kõnelda, rikkast 
mehest, kellel oli vägä palju lambaid ja veiseid, aga 
kes ei raatsinud neist võtta, vaid läks ja võttis kehva 
mehe ainuma pisikese utetalle ja valmistas sellest 
rooga teekäijale, kes tema juure oli tulnud. 

Ja et endale mitte midagi kinkida, luges 
Mäeküla mõisnik kohta, milles kirjeldati, kui kallis 
oli see utetalleke kehvale mehele, kakski korda — 
ta luges, et seesinane mees oli talle ostnud ja 
toitis seda, et see tema juures ja ta laste juures 
ühtlasi üles kasvaks, ja see sõi ta palukesest ja 
jõi ta karika seest ja magas tema süles ja oli ta 
juures kui tütar. 

Siis aga pani Kremeri herra prillid raamatu peale, 
tõusis raskelt üles ja hakkas raskel sammul jällegi 
jalutama, andudes eritlevale ja arvustavale mõtlemi- 
sele loo üle, mis ta oli lugenud. 

Ja et toad nii tuhmilt ei vaikiks, keeras mängu- . 
toosi kummuti peal tilisema, ja et valgem oleks, 
süütas teiseski toas -küünlad põlema, ja et mõte 
mõnukamalt sigiks, pistis karbikesest öölaual taoti 
kompveki suhu. 

Ei kestnudki siis kaua, ning mõtleja pea lõi selgi- 
nema, ta rind ühtaegu kergenema. Kremer puhus 
äkki, nii et kihvad võbinal ülespoole lippusid, kui- 
vatas rätiga otsaesist ja naeratas. 

-Jumalale tänu, kirjakoht oli temast märksa 
mööda kirjutatud! Võrdlus lonkas, - lonkas kõvasti 
tema kasuks! Vaga Taaveti kõrval ei tarvitsenud 
patune Kremer silmi maha lüüa. 

Õige, ka Kremer oli kehva mehe tallekese võt- 
nud, aga kas siis vargsi jultunud kavalusega, kas siis 
vägise ja tasuta? ja eks olnud see tall neile pea- 
legi pooleks jäänud — rõõmuks ühele ja rõõmuks 
teisele, mille vastu Taavet, veretöö eest mitte tagasi 
kohkudes, et eesmärgile jõuda, ihatu enda ainu- 
omanduseks tegi. Ja kus olid siis Kremeril need 

»päljud lambad ja veised“, kui et tema tegu naiste 
ja liignaistega nii ohtralt õnnistatud kuninga -omaga 
ühte vaekaussi võidi heita ? Ning lõpeks: kust võis 
võtja teada, et andja südamel tagajärel kahju ? 

Ent (Ulrid: von Kremer oli kaugel ära ennast 
sootu süütaks mõistma. Ta oli ligimeselt võtnud, 
millest ligimesel kahju — see jäi seisma. Küsida ja 
otsustada tuli siis nüüd, kuidas lepitada kõrgemat 
kohtunikku ja tasuda kahjustatud ligimest, et kerge- 
ma karistusega pääseda. 

Mis viimsesse puutus, siis ei võinud see Kremeri 
arvates ühelgi puhul liig raskena kujuneda. Suurt 
süüdlast Taavetitki nuheldi ainult ühe lapsukese sur- 
maga, kuna tal neid küllalt ja küllalt oli. Pidi ometi 
ulatama, kui Kremeril kui väiksel eksijal mõni vanem 
lehm suu- ja sõratõppe lasti lõppeda. Võis ehk mõni 
hobune või härg veel äpardada — enam juba mitte. 
Sest kahjatsuses — (Ulrich tõi kirjutuskambrist täht- 
raamatu — õiglases kahjatsuses ei tahtnud ta Taa- 
vetist maha jääda. 

Jah — Kremer vaatas kalendrisse — täna oli 
kesknädal, nelja päeva pärast siis uue kuu esimene 
pühapäev ja Saksa jumalateenistus kirikus: ta mõt- 
les pihtile ja lauale minna. Ning palvetada tõotas 
korrakindlamalt kui senni, ja oleks valmis olnud paas- 


- tumagi nagu Taavet, kui tema usk seda oleks 


nõudnud. 

Ta hakkas jällegi edasi-tagasi sammuma, et 
otsusele jõuda, kuidas nüüd Prillupiga õigeks saada. 
Väljas haukus Sultan, tema valvas õuevaht, ja Kre- 
mer tundis ebamäärast vaigistust vesti all ja targes 
ühest ning teisest aknast, nina üsna ruudu ligi, taoti 


pimedikku vahtida, mida ta muidu ei armastanud, 
vähemalt viimastel aegadel mitte. 

Mis siis Tõnule? 

Veerand kopikat toobi pealt maha jätta? 

Hm, aga ta oli hiljuti natuke ringi küsinud ja 
kuulnud, et teised oma piimast niigi juba kuni terve 
kopika rohkem saavad, ja ta veeretas vahel mõtet — 
kes võis talle seda liiaks panna — toobile tulevast 
jüripäevast pool kopikat juure lisada — ainult pool. 

Siis ehk veerand? | 

Kui pilkane väljas oli! 

Ta pööras akna eest, mille eesriide ta alla las- 
kis, öölaua juure —Kremer viibis seda puhku maga- 
diskambris — ja võttis karbikesest punase, süda- 
mekujulise kompveki. Seejuures puutus ta pilk nikkel- 
haljast tuleriista hirvile jäänud laadiku põhjas, ja 
kuna ta meeliskledes selle pihku võttis, tärkas tal 
mõte teda laadida. Mõned patrunid pidid kusagil 
leiduma. Ent järelvaatel selgus, et revolver laetud 
juba oligi, ja Kremerile tuli meele, et ta seda nädali 
nelja eest teinud — pärast minevast maksupäeva, 
ühel sama pimedal õhtul. 

Kas siis veerand kopikat juure panna? 

Ulrich jättis revolvri lauakesele, ta ei käsitlenud 
heameelega laskeriistu, ja pööras põrget südant nut- 
sides saali tagasi. 

Ning siin valmis aegamisi hea otsus: ei midagi 
jüure panna, ei poolt, ei veerandit; küll aga — et 
teine nagu katsutavat pihku saaks — kevadeks karja 
katsuda suurendada, vähemalt nelja või viie lehma 
võrd. Enam kaupa, enam kasu. 

Jah, sel oli nägu. 

Ja teostus võimaluse piirides tänavuse üpris 


rohke kartulisaagi pärast. 


Kremer kustutas tuled saalis, pani tiliseja seisku 


ja läks magama. 0Pööningul laulis valitseja kukk, 


kesk-öö oli juba käes. Ilm, senni mustaks vaikuseks 
halvatu, näis pööravat, sest lõõrides hakkas nutma. 
Vanaherra surmas küünla öölaual, ta käsi puu- 


dutas külma terast lühtrit tagasi pannes, ning äkilise 


lõdinaga puges paksu pehme vaiba alla. 

Ja seal ei unustanud palvetamist. 

Otsusega, kohe peale laualkäimist Särgverese 
asuda, et talve südant omaste keskel ära elada, jäi 
Mäeküla mõisnik uinuma ja magas kaugele värskest 
lumest valendava hommiku sisse. 

Aga nii õiglane ja põhjalik kui Kremeri herra 
enda arust oma patulepituse-püüdes ka oli — üht 
asja ei tulnud temale ometi meele, ei nüüd ega 
tagajärel, ja nimelt seda: talle talle omanikule tagasi 
anda. See jäi tal paljast kaalumisest, paljast vaatele 
võtmisestki täitsa” eemale. Ja nõnda sündis, et see- 
sinane omanik küsimuse temale ise ette pani — 
kolm kuud hiljem, paastukuu esimesel, kui ta tuli 
Särgverest piimarahasid vastu võtma, et nendega 
linnas märtsi-terminil oma maksusid õiendada. 

Sai Prillup paberi ja metalli veerand aasta eest 
lauale laotud — iseäranis vaske kogunes seekord . 
mitu head virna — siis jäi mees silmega, millel 
õline läige oli, ainite rahade peale vahtima ja ütles: , 

»Ärra võiksid nüid niisamati leppida.“ 

»Kudas niisamati ?“ 

»Ilma temata.“ 

»Kas tahad siis piimad käest ära anda?“ 


” 

»Ei noh, kust ma seda soan, aga eks ole nagu 
küll jo — — ja mul koa hing rinnus — —“ 

Saks tõusis krapsti istmelt — tema raskuse kohta 
ootmata kergelt. 

»Kuule, kuule — seda ma ei või — seda ma 
mitte ei või — seda ma koguniste ei raatsi — — 
ja Kremeri herra kulmukarvad seisid kõrgel tõsisest 
jahmatusest. 

»Ärra leiaksid jo mõne teise — —“ - 

Aga Kremer liigutas käevarssa nagu võitlus- 
valmis kukk tiibu. ,Ei, ei, see ei lähe — see ei 
lähe kudagi! Ta mängib mul toas kui laps — ta 
teeb mulle rõemu — kõiksugu asju on tal peas — 
ta on mulle kui loodud — — ja kui ta mind pilkab 
ja naerab — suur lust on kuulda — —“ 

»Aga mina — —'“ Tõnu jättis pooleli, ta võitles 
millegi krampliku kiskega liikmetes, mis teda sundis 
küünarnukke kõvasti külgedesse suruma. 

»Moh, sina — mis siis sina — — sulle on ta 
naine — —“ 

»Ta on mulle enam kui naine!“ purtsas Prillupil 
suust, kuna ta karvane nägu peaaegu mustaks tõm- 


mas. ,Oleks ta mulle naine üksi — jumala nimel! 

— — tütri annaksin koa — kas või kaks tütart an- 

naksin — —“ 5 
«Aga kulla mees — — aga kulla mees — —“ 


Kremer sattus otse ärevusesse ja hakkas tammuma, 


, «ma ostan lehmi juure — nüüdsama kevade — 


mitu lehma — mitu head lehma — mitte üks või 
kaks nagu mullu ja tunamullu — — ja toobi” hind 
— sa tead isegi, mis teised piimatoobist juba mak- 
savad, ja kui sa ei tea, siis küsi järele — nooja, ja 

- nüüd pane tähele, mis ma sulle ütlen: ma peaksin 
hinda tõstma — terve kopika peaksin tõstma, aga 
- ma ei tõsta mitte!“ 

Kuid piimamees vahtis vaikides viiliti nurka; ta 
- Vene saabaste lodevad sääred värisesid. 

»Sa saad ometi aru, et see hulk raha on! -— 
Ja Kuru on sul alla hinna käes, ja vasikad saad ikke 
veel kahe rublaga, ja hoost toidad täitsa mõisa hein- 
tega! — Aga kui palju ma teda siis näha saan — 
vahel ei mäletagi — nagu sabaga tähte! — Mõtle 
ometi natuke järele, mees!“ 

Ta jättis mehe järele mõtlema ja pööras üle 
ukse söögituppa, õieti teadmata, mis tarbeks. Kui 
ta seal paar ringi ümber suure laua oli teinud ja 
kaks tooli paigast nihutanud — ta rahutud käed otsi- 
sid tegevust — pidi ta kirjutuskambri tagasi astuma, 
keeras aga läve eest ümber ja lähenes äkki saadud 
uiu tõukel kähku puhvetikapile. Sealt võetud pude- 
list täitis Kremer ühe kõrge õlleklaasi ääreni ning 
,, sammus sellega kabinetti, silmakortsudes jälgi mille- 

aist, mis naljatujuline muige tahtis olla. 
i Kuid kabinetis ei seisnud enam piimamees 
i Prillup, vaid valitseja Reemet, suur aidaraamat ühes 
ja patsak paberiraha teises käes. 

»Aa!“ pages Kremeri suust, kuna tal klaasist 

vesti peale läikis. 
| Siis rüüpas, pani klaasi lauale ja võttis Reemeti 
f ette. — — 

Sel ajal ei teadnud herra von Kremer, kes talve 
lõpu linnas mööda saatis ja peale vete lagunemist 
elurõõmsalt jälle oma armsas Mäekülas aset võttis, 

veel aimatagi, et tema piimarentnik ärilikult poolegi 


- 

mitte udusulgil ei puhkanud. Küll ei pidanud ta 
Tõnu kaupmehena Jaani vääriliseks — sellel vahtis 
hageja juba silmist — aga Kremer elas arvamisel, et 
ta kõigest kõike lahedasti läbi saab, liiati neil tingi- 
mistel, mida ta maitses. Suurt kunsti ei võinud ju 
asjas ikkagi olla. Ja Kremeri arvamisel oldi Mäe- 
külas enam-vähem üleüldse. Õige küll, Prillup kulu- 
tas, ta ei olnud Jaani sarnane koi, aga küllap tal 
siis villakasvatamisega vähem ruttu oli, kui mitte 
»teiselt poolt“ kulu võrra lisa ei tulnud. 

Tõde aimas ainult Mari, ja see sai talle suve 
jooksul ikka hõlpsamaks, mitte kõige viimaks selle 
umbse vaikimisegi tõttu, millesse Prillup end kõige 
kohta mähkis, mis tema ärisse puutus. Kuidas ta 
minnes koormale istus, kuidas ta tulles ohjad käest 
viskas, kuidas ta' piimakambis oma varade peale 
vaatas — selles kõiges oli midagi, mis ilmutavat keelt 
kõneles, hoopis rääkimata kasvavast korratusest, mil- 
lega ta teed hakkas käima, -huvipuudusest tööaja 
hoidmises, mis mõnikord nii kaugele läks, et ta» 
pärastlõuna asemel alles õhtuks ja isegi hiliseks ööseks 
koju jõudis. 

Mari jättis podiseva võimasina ükspäev äkitselt 
seisku, vaatas mõttekõõrdi üle ukse piimatuppa, kus 
Tõnu tummalt talitas, ning ütles tooniga, millel jälle 
kord teatav lajatus oli: i 

»Maksab sul nende piimadega kauemine . 
° jännata ?“ 

Prillup veeretas pead — ta oli seljaga võikambri 
poole — sinna ja tänna, nagu otsiks ta suud, millest 
ütlus tuli, lähematest nurkadest. Siis alles pööras 
ümber ja jäi õiget sihti vahtima. Ta lõug liikus 

M nagu kalal vees ja silmadel oli kalasilmade liiku- 
matus. 


»Kas — — kas siis Kruusimäele tagasi ?“ 
»Ega tahaks, aga kui peab.“ 
»Aga kes siis — —“ ta nihkus pooliti piida 


taha, kui oleks tal katmata ihu varjata, ja neelas 
lause lõpu alla. 

»Soagu võlaga kuda soab,“ ütles Mari, ,või siis 
nõnna parematki välja tuleb.. Ja mul akkab igav.“ 

Aga nüüd põntsus tagakambris, kui oleks jalga 
maad vastu tõugatud, ning nägemataks saanud Pril- 
lupi poolt tuli mõne aja pärast tõmmult : 

»Katsume veel edasi!“ 

Rohkem ta ei rääkinud. Ja Mari pani võima- 
sina jälle tubrama. Ta näol seisatas mõni aeg tuhm 
tühjus. — 

Järgneval ajal tundus, kui töötaks Prillup ham- 
2 bad ristis ja käed rusikas. Ta püüdis ise ees ja taga 
| 


olla, tegi piima, koore ja võiga parandavaid katseid, 
korraldas oma teekäimist ja piiras oma liikimist 
viinaga. Aga põllul ja aasalgi rubjas kahe eest, ja 
kui argipäevad ei küüninud, siis võttis pühapäivist 
jätku, nagu vanast' Kruusimäelgi. 

Jaolt tingis seda pingutust ka paha suvi, takis- 
tav põllutööle niihästi kui piimaärile. Peale kevadist 
pikka põuda, mis Kurugi nurmesiilud paiguti paljaks 

võttis, nii et uut asemele tuli siputada, hakkas kesk 
| hoogsamat heina-aega korraga vihmajärk, mis ligi 
| sügist vältas ja mille lühikesed petlikud vahed enam 
| kiusasid kui parandasid. Rist oli heina ja viljaga, 
| mille ära tahtis määndada, ning rist piimaga, mis 
| rõske külma pärast halvasti hapnes ja vähe koort 
| 

andis, kuna müük pealegi selle all kannatas, ethapupiim 
jaheda suvega linnalastele nii kui nii suurt ei maitsnud. 

Ka Mari sai see suvi kõvasti sudida, seda enam, 
et ta kodunt abi ei nõutanud, millele Tõnu miski. 
põhjusel vastu oli, ning Kohveti Juhanil pidi küll 
õigus olema, kui ta kord teretuse puhul naeris, ei 
olla noorikul perenaisekätt enam sugugi; see, mis 
tema pihus, teha tema sepakäelegi üsna häda. 

Muidu kippus Juhan Kurule õhtuti vana viisi 
kauaks jääma, iseäranis kui peremeest kodus ei olnud, 
ja nõnda tüli vahel ette, et noorik ilma tema küsi- 
matagi korraga tähendas: ,Soo, Juhan, akka siis 
nüid koa koju poole minema !*“ 

ja Juhan hakkas. Võib olla, et ta jalga läve 
üle tõstes ohkas, aga parata ep olnud midagi. 

Ühel säärasel õhtul aga tuli trotsiv vahvus 
Juhani peale. Nad olid kaua ligistikku istunud, palju 
jutustanud, veel enam vaikinud ja lõpuks endi käed 
koost leidnud. Seal tõmmas Juhan, ja imestas taga- 
järge, sest noorik istus tal äkki põlvedel. 

Üsna vaguralt ja üsna toekalt istus — teine käe- 
vars tema turjal ja palg tema kõrva vastu — kuni 
ta järsku kõik kümme sõrme talle karvu lõi ja seda 
karmi ruuget tihestikku hakkas sasima.. Oleks ta 
naeratanud, oleks ta sõnagi viiksatanud, muudkui 
sasis aga kuumavate kätega. Ja siis tundis Juhan 
nagu leiget märga oma nina ja alumise huule peal, 
aga ta võis eksida, sest sasitud pea oli tal marune— 
nii marune, et ta sealtsamast üles kähvas oma kalli 
koormaga ja suisa sängi poole sööstas. 

Aga ta ei Saanud kaugele. Korraga kangenes 
tema pehme sületäis ja tegi enda imekähku valla. 

- Sepalejäi tunne kätesse, kui oleks nende vahelt tugev 
- terasvedru lahti vibanud. 


»Mine nüid koju, Juhan !“ 
 -Hüüdes oli väriseva õrnuse keskel niipalju vas- 
tuseismata käsuvalidust, et Juhan käsi rippele lastes 
oma paika jäi, häbinaeratus noores habemes. Ja kui 
ta Mari kahvatust nägi — nooriku silmad paistsid 
peaaegu mustadena selle seest — siis -astus sammu 
tagasi. Aga taei läinud veel. Tundus liig väga kui 
poisikeselik kaotus. 

Seal tuldi ja suudeldi teda ja minetati ta kätt- 
pidi uksest välja, mis tema järel lukku klõpsus. 

Mütsi, mis muidu nii korrapärast kadunud, lei- 
dis endal peast. — — 

Kuna Kohveti Juhan — ta oli Altkülast ühe 
rendiperemehe noorem poeg — mõisa sepatöösse 
aina väikemõisa kasinat vajadust mööda käis, siis 
oli Kuru noorikul ajuti, iseäranis hilisemal sügisel, 
vähe mahti sepapaja ukse ette seisatama jääda, et 


- Juhani töö- ja tema lelle luuleandest lõbusat ajavii- 


det maitsta. Üks sepapäev, mis talle seda jälle kord 
võimaldas, pettis teda selle eest pealelööja poolest: 
Jaagu asemel, kelle päevad nähtavasti juba tasa, 
käsitles suurt vasarat Tuksi Ants, madal mütakas 
poiss päratuma linavalge peaga, mis tal peaaegu 
kaelata turjalt tõusis ja seepärast iseseisvalt palju 
liikuda ei annud. Ta higistas kõvasti, nägu punas 
kui vihtlejal, ning pisukesed kollased silmad ja tilluke 
tõmpjas nina näisid selle laia märja puna sees nagu 
ümber ujuvat. 

»Terre koa, parrruni-prrroua“ — Antsu ,r“ oli 
ikka mitmekordne ja seisis heal kokkukõlal tema 

rämeda häälega — ,mõistame "lugu pidada sest 
suurrest oust, mis meile osaks soab!“ j 

Teretatu, kelle enda teretus veel ütlemata, pöö- 
ras sellega ainult sepa poole ja lisas rahulikult ,jõudu“ 
juure. 

»Jõudu tarvis“, vastas Juhan kähku, poolt nägu 
vilksti tulejale vastu lüües, ,No, perenaine, ilus ilm 
täna jälle mõne aja takka — ?“ 

»Ja,“ tähendas Mari, sukavardad näpus, ,nagu 
eile ja tunaeilegi.“ 

»No, voata, Juhan: oulikul prrroual alati hea ilm, 
ja eks seda või juba arrrvata!“ tuli Antsult. 

Sepa silm pilgatas abilise poole, ta vasar aga 
tagus virgalt edasi, kuna Ants, kellellüüa ei olnud, käsi 
ja lõuga alasipakul puhkava suure haamri varre otsa 
toetas, ilma uksel-seisjat vaatega palju puutumata. 

»Kas kuulsid juba, noorik,“ tõttas Juhan küsi- 
ma, »Tiitsu valge toond eile õhta kaks varssa!“ 

»See põle veel kedagi,“ naeratas Mari, ,Liivaku 
eidel old täna omiku kolm tütart.“ 

Nii ta on siin ilmas: üks soab ühe i isaga kolm, 
teine ei soa kahega ühtki!“ Ants haigutas. 

»Paneme nüid hinged uksele ette,“ üles sepp ja 
laskis krambi pihtide vahelt maha. Tema olek 
ilmutas apsakust. 

»See põle jo veel valmis,“ leidis pealtvaataja. 

»Augud lööme pärast — — see põle selle 
ukse jauks.“ Ning Juhan võttis naelakasti ja teise 
vasara, kuna pealelööja kahe uue hingega talle välja 
järgnes. 

Seina najal seisev suur uks pandi maha ja hin- 
gede külgepanek algas. Kuru noorik oli pisut kõr- 

- vale astunud, jäi aga vaadeldes püsima, näpud niper- 


 dasid sukasilmis ühtlase rahuga. 


»Kas Papiniidu aidalõhkumisest juba lehes sei- 


° sab — meie põle oma numbril veel järel käind,“ 


- küsis Juhan. 

Ei, aga lehes seista üks väga keeruline hobuse- 
vargus küsagilt taga Tartut, ja Kuru perenaine hak- 
kas lugu sepale vestma. 

Korraga turtsatas Tuksi poiss. Ta vajutas pea, 
mis kahte külge kangeid käändeid teinud, lõuska 
kistud näoga maha ja kähistas: 

"Ega tea, Juku, kuda meie vaeste käbarrad 
nüid käivadki! Tehku poissmehed neile selgeks, et 
peibutamata tuli!“ 

Juhan muigatas talle vargsi vastu; ta oli ka 
juba näinud, et mõisa poolt lähenes Kremeri herra, 
Kuru kinkudelt aga Prillup. Arvamisi pidid nad sepa- 
paja kohal vastastiku jõudma. Mari, kes neid samuti 
silmanud, jutustas soravalt edasi, ainult peatades, kui 
naela pihta plõnnimine teda takistas. 

Aga herra ja piimamees ei juhtunud otse vas- 
tastiku. Esimene, meeste poolt teretatud, käänas 
juba sepapaja otsast mööda, teele, mis karjamõisa 
viis, kui teine veel mõne sülla ristteest eemal oli. 
Mõlemil (Tõnu tegi meestele eemalt teretava käeliigu- 
tuse) tuli varsti värav avada: saksal väljavärav, Pril- 
Jupil see, mis alttoa õue viis. 

Väravat kinni pannes vaatas kumbki — see sün- 

. dis üsna ühtaegu — sepikoja poole tagasi. 

»Soola pandi!“ itsitas Tuksi poiss. 

»No, ja kuda nad vallapuurist siis punuma 
said?“ päris sepp. 

Ja noorik jutustas loo lõpule. 
Ta lisas veel ühe kohtunalja juure, nokutas siis 
Juhanile head päeva ja tegi koju poole minekit. — 
»Ei minuga jäeta jumalaga ühti,“ kurtis Ants 
»Ah soo“ — ja Mari kergitas tagant natuke 
seelikut. 


ul 


Viisteistkümnes peatükk. 


Kuna Kremeri herra Prillupi halvast ärikäigust 
, ei teadnud, siis tulli talle üsna ootamata, et piima- 
mees mihklikuu esimesel muist arvet pidi võlgu jää- 
-ma, seda tulevasel korral lubades järgi maksta. 
/ Kremer mõmises ainult ,hea küll“, sest muud ei 
i [tulnud tal üllatuse pärast meele. Ta ei lausunud aga 
järgmiselgi tähtajal enamat — seekord põhjusel, mis 
e talle tumedaks jäi — kui Tõnu kuu raha ära õiendas, 
võla aga taas neli nädalat edasi tellis. Herra von 
Kremer võttis alles esimesel novembril sõna, sest siis 
ei jäetud vana puudujääk mitte - üksnes uuesti tasu- 
mata, vaid paarkümmend rubla nooremat lisati veel 
juuregi. 

Ta rääkis pehmesti, peaaegu vennalikult, ja 
seletas, et tema majapidamise hing sedaviisi kinni 
pidavat jääma. Aasta olnud puruhalb, kartulimüük 
maeruväärt kasin, heinasaak nii, et ei tea kuida suurt 
karja ületalve petta, ning lauda pikendus ja talli 
kohendus teinud kulu. Murelikult mainis vanaherra 
ka oma võlakohustusi, oma uppimist protsenta 
kokku saada. 

Kuid piimamees vastu, et temagi aasta kibe. 
Piim vesine, või vähene, ostjad närbid. 


No, eks tal ole juba ka natuke kõrvale pandud 
ja võiks kitsal puhul sealt näpistada ? 

Ent sellest läks Prillup mööda ja tuli miskiga, 
mille vastu teine kõige vähem varutud: Kas herra ei 
võiks hinnast alla jätta? 

Kremer jäi üürikeseks üsna vait. Seepeale 
tähendas, ta võtvat Tõnu jutu niisama naljaks. Ja 
siis tuletas talle suudmööda algulaenu meele, millega 
ta edaspidigi kannatlik tahtvat olla, kui aga kuu- 
maksud korralikult sisse Korint kui talle jalad 
alla jäetakse. P 

Nagu häbi tundes oma nõudest kui ka sellest 
unarile jäänud põhivõlast, läks Prillup näost äkki 
tõmmuks ja häälest teravaks. Olgu, tingima ta ei 
hakka, puudujäägid maksab ligemai esimesel kinni! 

Ehk ta saaks juba varemini — suilistele veel 
palka maksta, aastateenijaid ka igapäev nurumas — — 
Kremer viiksatas ainult, käsi kõvasti lõua ümber. 

Hea küll, siis varemini! 

Tõnu läks ja jättis seekord pilvekese puskari- 
lõhna maha. 

Ning Kremeri käsi kerkis lõua ümbert otsa ette. 

Kahe nädali pärast tõi piimamees raha, aga 
napilt poole puudujääki, ja kui saks vähe silmi tõstis, 
siis õrises: ,Rohkem ei ole!“ Jailma etteine suüdki 
lahti oleks teinud, põrutas sõrmenükke laua pihta ja 
käratas: ,,Mõistad, rohkem ei ole!“ 

Seejuures lõi Kremerile sõe viinalehk näkku, 
rahapaberidki laual hingasid nagu säärast välja, ja 
kui Tõnu — ta oli täies teeriides — raskelt ukse 
poole pööras, tuli ilmsiks, et ta jalg kindel ei olnud, 
sest kord viitas ta õlaga seina vastu: Siis kuuldus 

pimedast vahekojast veel kobamist, kuni väline uks 
vihase mineja järel kinni mürtsus, nii et kontori 
aken põrises. — 

Koorm oli Prillupil piimakambri ees valmis, ta 
võttis ohjad ja vajus rekke. Juba tarvitati taliteed, 
jääsild üle jõe ja soo kandis, paras kord lund kattis 
maad. Kremer, kes saali aknal seisis, nägi rege 
nagu tumedat ronti karjatara värava vahelt üle su- 
medalt valendava õueplatsi alla liuguvat, et sooviku 
nõgudesse kaduda. — 

Paaril tunnil ei liigutanud Prillup oimugi. Ta 
võis mureta tukkuda ja poolunes hällida, sest kõrv 
Jaska tundis teed ning külm ep olnud näpistav. 
Tõnu hakkas alles virguma, kui hea järk maanteedki 
juba selja taga, kui vastutulevad nõõtajad linna lige- 
mal sagenesid ja erehaljas täiskuu laguva katte tagant 
taoti esile pääses. Jaska hirnus äkki: eelmine vali- 
kul olevaist öömajadest pidi lähenema. 

See oli teistest avaram, ja Prillup, kui ta pärale 
jõudnud, astus sisse, et olukorda silmitseda. Vahel 
juhtus nimelt, et avaruse otsijaid liiasti leidunud või 
et lärmajate pärast puhkerahu polnud loota; siis tuli 
versta kolm edasi sörki. 

Kõrts oli rahvast täis, istuti ja «seisti, andis aiva 
silmi selitada, ennekui näod suitsu seest tuntavale 
tulid. Kuid purjutajate paljuse kohta — Tõnu teada 
enamasti ligikonna poisid — kostis talle kahtlaselt 
vähe kära vastu, miski põnevus näis laudkonde halva- 
vat. Kõrtsmik leti taga pidas üht nurgarühma silmas. 
Selles tundis Prillup Puugi Villemi ära ja mõistis. 

«Noh, kas hakkame peale?“ tähendas see- 
sinane valget verd noormees korraga ja ajas oma 

pika nõtke keha sirgu; ta näoilme oli aland!ik 


ja asjalik. 
Et vastu ei räägitud, võttis Villem laualt kum- 


bagi kätte täie õllepudeli, astus keset ruumi ja jas 


* neist ümbruse peale igasse külge hoogsa saju lahti. 
Pilguke hiljem käis lahing. 


Prillup nägi veel, mäherduse väledusega kõrtsmik 4 
ja tema poiss laudadelt pudelid ja klaasa noppisid 


— kesk tihedamat rusikarahet — siis puges: põske 
kuivatades uksest. 

»Mäeküla, kurat, kussa ronid,“ ähkis keegi talle 
järgi, ,kärista korv õlut väilla nagu viimne kord, ja 
meie poisid ei lase sul karvagi kõverdada!“ 

Aga Mäeküla arvas täna paremaks nii elavale 
öömajale * selga pöörata, ja varsti traavis Jaska üle 
lageda kõrgendiku selle õige järsu kalde poole, mille 
all, teise otsaga peaaegu nõlva vastu, järgmine kõrts 


oli aset. Punakas kuma põhjaidapoolse taeva all — 


kuü välgataval vaatel tulid tornid orus näolegi — 
ilmutas juba, kus linn, kuigi kaugusest-veel kümme- 
kond versta. 

Pervealuse kõrtsi ees norutasid kolm hobust, 
ühel saan, kahel tühi regi järel. Ähmasest aknast 


oli võimata läbi näha, vadin aga, niipalju kui kuulda, 


ei olnud sees mitte suur, ja Priilup otsustas koorma 


sedamaid rehealla ajada, mille väravast talitav kõrtsi- 


poiss laternaga parajasti nähtavale tuli. Neli veo- 


riista turukaubaga ja paar piimarege leidusid siin 


küll juba eest, kuid sellega võis leppida: puhkepaika 
oli veel loota, vahel kööguta kogu öö istuda.* Ja 
leivakott kaenlas astus Mäeküla seesmise ukse kaudu 
kõrtsi, kui ta oma kõrvile enne õigust teinud. 

Siin jorutasid juues ja suitsetades leplikud ini- 

nesed. Kõrtsmik, kes tulejale sõbralikult käe ulatas, 
Jovitas talle letiruumi kõrval olevat väikest tuba, aga 
kui Prillup kuulis, et tema ametivennad Kurgsalust 
ivalt seal juba ees, samuti üks Tapu mees nai- 
1 ning-veel keegi tütrega kirikuvallast, siis kiitis 
t tuba endale küllalt heaks ning asus söögialust 
sa võttes pika laua nurgaotsa, mille seinapoolne 
ik pooleti veel tühi oli. Et tal siin suures toas 
itki tuttavat ei olnud, see just meeldis Tõnule: tal 
puudus täna jõud sõnu ja naerunägu teha. Leiva- 
° kotist ja pinsakust sai pärast sööki peaalune, riidega 
“kasukas ulatas katteks ja küljepehmuseks, ning Pril- 


23 Aga uni ei tulnud. Kodusest pöatildst; mis teel 
-lahtunud, oli ebamääraste kartustega segatud närve- 
av ärevus talle veresse jäänud, mida siin joodud 
viin ei tuimendanud. Iga valjum häälitsus ümber- 
ringi lõikas ja torkas teda, pani käe või jala tal tuksa- 
P4ama, ja taoti tundus, kui oleks pink ta all rahutu 
või pingi* all põrand. Ning ähvardusi hõljus õhus, 
° vaenu varitses nurkades, ja kõik need võõrad ini- 
° mesed, kes seal naersid ja jamasid, olid * puhkajale 
"sala kuidagi vastu. Tõnu tegi end hoolega magama, 
et mõni ei tuleks ja teda kõnelema ei sunniks, sest 
vaenulikult vastu oli tema ka neile, iseäranis leti ees 
- muretult naerjaile. 

Kõrtsilisi läks ja kõrtsilisi tuli. KM 

Prillupist käidi mööda, ja tal oli igakofg indi 
tunne, kui kellegi pilk teda puutus. Lau s» |iggma al 
ja kaugemal temast, söödi ja joodi, ja A eelest 
oli, kui näeks ta laugudest läbi nende 


79 2% | bi kd 

= 

nägusid. — Sisuliselt kuuldavaks võtmata, mis seal 

lobiseti, lubas ta siiski kahtlust eneses kõpitseda, 

kas kuidagi tema poole ei sihita. Ning äkki teritas 

kõrva. Keegi ütles Mari.“ Kõneldi üminal ja kigaldati. 
Ja siis öeldi , Tõnu“. 

Ei, Prillup ei eksinud. Rääkijad istusid talle 
kaunis ligi, nende salalikud pilgud torkisid ta kukalt. 
Häältest — neid oli vist kolm koos — ei tunnud ta 
ainust. Ning nüüd käis ühe suust kõige selgusega 
hirvitaval osatusel: 

»Mann, pane koa puhas särk selga — näe, 
vanames tuleb jälle paburitside vahelt!“ 

Turtsuti. 

Üks kork lendas üle puhkaja pea vastu seina. 

Klaasid kõlksusid kokku. 

Ep olnud ju esimene ega teistest kurjem kord, 
kus ta sellesihilist nöökamist kuulis, aga Prillupi 
silm lõi tuld ja pea põrus kui hoobist, nii et tal 
võimata oli tuksatava liigutuse eest hoida. Muul 
puhul oleks ta pilajate suud poole toobi viina või 
kuue pudeli õllega vaiki pannud, täna polnud selle 
kaitse peale mõeldagi, iselaadi rammestus rõhus ta 
pingi külge kinni. Ja nõnda laskis ta neid nõelata, 
kuni nad väsisid ja viimaks kadusid. 

Ent Prillupi rahuaeg ei ulatanud kaugele. Juba 
olid ruumid edasiminejatest tühjenenud ja viimsed 
öömajalised pinkidele ja pikale lauale asumas, 
kui uksetagune müdin kuulutas uusi külalisi. Ja 
nende hääled — nad said küllalt varsti rõkka- 
valt kuuldavaks — olid Tõnule tutvad. Ei olnud 


tal kahtlust, et öö kadunud, kui need mehed 


enne letisulgu ta leiavad. Ja Tõnu tõmmas kasuka- 

- krae kähku üle kõrvade — näoga seina PARS, oli 
ta ennegi. 

Ei kestnud aga kuigi kaua — äraandja oli vist 
i kõrsmik — kui talle põlev tuletikk nina alla hoiti. 
| Nää mul koid! Kallaku papal ädaste rendi- 
raha tarvis, ja tema redutab siin! Maast lahti, 
Mäeküla!“ 

- Mäeküla norises vahvasti. J 

Teda raputati. 

- Magaja ümises, matsutas suud ja vaibus jälle. 
Ei see aitanud aga lõpeks ometi, Kui nad 


Joa vaadata, kas Kälarsostel vasikaid ja sigu peal 
Te - kolmas neist, üks munakaupmees, kes lihunikkude 
küüti tarvitanud, kuulas enda kauba järgi niikaua 
- toas — siis olid uinuja natis uuesti kinni. Mees 
“hoovati istukile. 

»Matuke kupkid, Mäeküla — kes siis kõrtsi 
tuleb magama! Seda jõuad kodu teha, mõnikord 
Mari kaisuski.“ A 

»Koorige täna mõnda teist, minb jätke rahule!“ 
ourises Prillup silmi hõõrudes. 

»Kes nüid teab, kumb kumbagi koorib, või mis 
siis —, sul jo seda koorekest küll ja küll!“ 

»Kust sina tead!“ 

No ime, mõlemad teenite ööd ja päevad! 
> Juba käivad jutud, et Mäeküla kevadeks sinu.“ 

“Su oma lori!“ 

»Miks siis lori?“ jatkas teine lihunik. ,,Kellele 
jumal and pehme naise, sellele annab vahel ka ilusa 
mõisa.“ 

Naerdi ümberkaudu, ja Prillup pani jalad maha. 


i 

»Limbärk, anna neile isandatele minu rehknuudi 
peale mõistlikku kurgukastet — nende naillad on nii 
vesised !“ 

»No vaata,“ kiideti, ,kes ikke mõisnikuks loo- 
dud, see leiab ka mõisniku sõnad!“ ' 

Ja kui nad seepeale neljakesi ahju kõrval väikse 
laua ümber istusid — üks, kellel nägu oli nagu too- 
res lihapänts, teine atleetliku kehaehituse ja kunstni- 
kule mudeliks kõlbava roomlase-peaga ning puudli-- 
karvase Prillupi kõrval ühtelugu tasakesti nooskuv 
kõhetu munakaupmees, vanamoodi köstripapa truu. = 
ärakuju — siis pani viimne, kes senni suud pida- 7 
nud, käe piimamehele vennalikult kuklasse ja lausus: 

»Ää kuulagi, armas sõber! Eks nemad ole 
meie vanemaid ja esivanemaid seitsesada aastat kröö- 
nind, eks nad ole neid“ — kõnelejal oli värinatki 
hääles — ,näljutand ja vitsutand ja nende tütreid 
ära naerd. Ja kui nüid keski meist — ükskõik, kes 
— kell aga vähegi võimalik — meist, kes me priiks 
oleme saand sest raskest orjaikkest — kui meist 
keski nüid neid saab kaapida — mida enam, seda 
parem — — minul, kas kuulete, minul eiole siis 
muud öelda kui üksainuke sõna (ta haaras klaasi 
ümbert kinni): See Eesti vend ja see Eesti õde — 
nad elagu!“ 

Nii oli lihunikkudegi südamest räägitud, nad 
elatasid kõminal ühes ja Prillupiga löödi kokku. 
Nooskuv munakaupmees aga võttis piimamehe käe, 
surus seda soojalt, vaatas teisele truuvennalikult silma 
ja jatkas intiimse rõhuga : 

»Vii oma abikaasale terviseid! Ütle, et nõnna 
laseb munakaupmees Anton Siidermann talle öelda: 

44 Võrdlemisi hilisel hommikutunnil ärgates — 
raputaja olt kõrtsisulane — leidis Prillup enda ahju 
kolme tooli pealt seliti, jalad maas, müts ainult 
vall. 

Ametivennad tagakambrist olid juba läinud, 
rade äri reheall ja kõrtsi ees mööda, Tõnuga 
| s ajas viimne öömajaline, üks villakraasimisele 
minev eit, hobuse maanteele. 

Apes oli, et poodnikud nurisesid ja turul 


Ligi vaadatud jäi meiekeste poolegi — kas 
ihkeks läind või?“ ütleb korraga keegi ja pistab 
rillupile käe pihku. 
»Nät seal — ,Maasikas,“ tõstab piimamees 
luge, ,Või täna jälle väillas. — Ei ole siin uhkust 
edagi — nää, öösse teel sai jommitada, nüidku 
ed silmadel pea! ja pea tompus.“ Tõnu naeratab 


E »Ehk võtad meid jälle otsale — — sõnake juttu - 
mõne aja pärast — —?“ 
»Mis seal veel küsida — tueta aga peale, olengi 
just minekul.“ Prillup võtab ohjad. ,,Hea, et tulid, 
- mul mõned ostud — jääd niikauaks obuse juure.“ 
- Tuhvlikirigsepp Maasikas, kes meietades enda 
“isiku j juure veel oma müügikorvi arvab, vast ka selles 
- olevad ostmata jäänud tuhvlipaaridki, kobib ankrute 
) ahele; ta jänesemokk laieneb trööstitud naeratusel. 
Prillupi' ostud siselinnas on varsti toimetatud, 
°. mad sõidavad alevi poole, küs Maasikas elab ja mille 


- kaudu Mäeküla tee linnast välja käib. Viimse põik- 

uulitsa suus peetakse kinni. Siin, mõni maja sisse- 
poole, on kingsepa kodu. 

Aga kuna nende käed peaksid kokku sirguma 
ja Maasikas reelt astuma, ei sünni seda mitte, vaid 
mõlemi pilk pöördub suure vana nurgamaja poole 
nende ees, mille alumise korra akendel poolest saa- 
dik purpuripunased katted ees. 

»Kutsuksin oma poole, aga tuanurk külm — — 


jõua neid puid nii palju — —“ 

»Kuluks õite suutäis sooja ää — ilm kõle ja 
pikk tee ees — —" 

»Natuke jäntgi oleks — —“ 

»Jänu jah oleks koa — —“ 


Nad ei saa silmi lahti neist purpuripunastest ees- 
riietest, ja Tõnu ajab hobuse hoovi. 

»Pooleks tunniks — —“ 

»No ega kauemaks.“ 

Jaska saab kaerakoti pähe, mehed leiavad 
soojad ahvenad leti pealt eest. Üks tagapoolne 
nurgalaud pikas madalas pearuumis on vaba. 
Maasikas näeb seda kohe ja paigutab oma korvi 
sinna. 


»Ega ehk püsti leti ees — — ?“ 

»Ei noh, võiks jo natike istuda — —“ 
»Paar sõna juttu — —“ 

Meie vana laud koa — —“ 


Viina, leiva ja kalad viivad ise, õlle toob pere- 
naine järgi, ja siis joovad, söövad ja vaikivad. Ainult 
nende silmad on jutus, need käivad küsides, kostes 
ja mõistes igakord kokku, kui käsi klaasi tõstab ja 
maigutavalt mokalt maha paneb, Esiotsa on neile 
küllalt, et nad ühes istuvad ja ühes maitsevad. 


»Kuulsin ta'st jälle,“ algab kingsepp viimaks 
- sosinal; ta silm on süttinud. 
»Mis siis?“ ümiseb teine vastu. 
p »Ei ole enam Jamburis, olla Oudovas “ 
AA »Kirjutasid jälle ?“ 
= ,da, aga või see kedagi aitab, ta ei vasta.“ 

»Ikke rättsepaga ?“ 

»Ikke rättsepaga!“ ja Maasika sosin kuuldub kui 
ägamine. 

Prillup istub käsipõsekil ja vahib luude peale 
taldrikul. ,Ja, mis seal ikke teha, kui sa vägise ei 
taha — —" 

»Ei, siis oleks kõik otsas! Kes kütkes tagasi 
toodud, ei see enam kodu seisa.“ 

" «Parem jo eaga, see on õige. Aga kas sa ei 

j pidand ise sinna — ?“ 
Kk »Pool aastat juba — pool aastat juba!“ rõhutab 
- tuhvlikingsepp ja puurib pöialdega lauda, kuna ta 
kõverdatud käevarred nagu lennupüüdel liiguvad. 
= »Aga kokku ei saa seda summakest — tee mis tahad, 
kokku ei saa !“ 

»Ega tea, kas aitakski.“ 

Aitaks või mitte“ — Maasika jänesemoka tii- 
vakesed värisevad — ,ma kuuleksin ta häältki — ma 
näeksin teda kas või eemalt — —“ 

Piimamees toetab põse teise käe najale, 
mõlemad vaikivad. Leti ees jamavad kaks voori- 
meest, laudades siin ja seal naerdakse, rasvahaisu, 
tubakasuitsu, = viina- ja õllelehka hõljub paksult 
peade ümber. 

“Ei sa unusta ?“ 

»Ei. Nigu oleks ta mulle kedagi sisse and.“ 

»Kedagi sisse and — —“ kordab Prillup ja F t 
närib mõnda habemekarva. KI 

"Unes ja ilmsi — ikke seisab su ees — — Ja 
nüüd mõelda, et ta rättsepaga — et ta niisukese 
rättsepaga — —“ Maasika silmad keerlevad kuumalt, 4 
pöidlad puurivad tugevamalt, ta lõpetab ohkega: 
»Et see laps pidi surema — — et see laps pidi 
mulla alla minema!“ 

Laps — — nojaa — —- kui laps oleks — —“ 


Prillup noogutab tasakesti, ta pilk on kaugel; alles 
mõne aja pärast virgub kohmama: 

»No, eks katsu siis ikke minna—tööd sul jo on —" 

»Tööd on — oma jägu tööd on — aga enne, 
ole ea mees, pista sellele siin nurga peal tuli otsa!“ 

Ja Prillup näeb, kuida Maasika õlad laskuvad, 
kuida ta siivutavad käevarred ja puurivad pöidlad 
külge mööda maha vajuvad. 

«Paar õlut, perenaine,“ tellib kingsepp pilguke = 
hiljem; ta ulatas klaasi järele, see oli aga tühi ja 
tühjad ka pudelid. 

Prillupil on kaks sigarit, ta paneb teise Maasika 
ette. Siis suitsetavad ja joovad uuest pudelist. 

»Mul omalgi neid terve tosin tee ääres,“ ümiseb 
piimamees pudeli etiketti tunnistades, ,ja kui sulsiit 
kohast kõik lagund — —“ ta tipib näpuga vesti peale. 

»Kas on lagund?“ pärib Maasikas põnevusega, 

»kas tunned, et on?“ 

Prillup hoiab nägu nüüd mõlemi käe vahel, ta | 
vaade on läiget, põsenukid puna võtnud; sosinal jat- 
kates lähendab suud üle laua kuulajale: A 

»Ükskord iilisin talle järele — — poole ööd olin 
kõhuli akna taga — — kivi kummagis käes — —“ 

Nende pilgud on koos, ja ad ujuvad 
mõlemi silmad vees. 

Kõneleja peab pikka vahet. 
[0 »da kui sa nüid näed, et sa sest kedagi põle 
soa soand — aa sa tead, et see kõik jumala muidu on 
Ka — 
7 mEi siis parane?“ 

Prillup väristab pead. ,Annan käest. Põhja 
- kisub. — — Ja kui sa pead mõtlema, et poe jälle kuhugi 
sauna — viimati võerasse valda — vaesem veel kui 
- enne — ta võib mu võla eest paillaks teha —“ 


»Alga sa saad oma tagasi — sa saad jo siis 
- oma tagasi!“ 
»Ja — enne pannasse ehk võlga tasuma, siis 


- soan tagasi. Aga mis ma temale nüid veel olen? 
- Narts — jalaga tõugata! Ebeldabki mu oma silma 
all ühe poisiga — et nää: narts oled, tallukas oled, 
° ei kellegi mees!“ 

»Aga sa saad ta tagasi —“ 


»Sest ega siis saun ja vaesus üksi — ilma naer 
ja pilge peale veel — — eluajaks — temale kui 
mulle — —“ 


"a «Mine temaga kaugele ära!“ Maasika pilgus 
hiilgab unistust. 

»Järele tuleb — niisuke hais tuleb järele — ei 
sest soa surmani lahti —“ 

»Aga ta on su juures!“ 

»Mine tea, kui kauaks — — sinu oma on nüid 
rättsepa juures!“ 

Mäeküla tõuseb lauast, et välja minna. Ta 
astub ühele eelminejale kogemata kandu ja turi on 
tal kumer. Kui ta tüki aja pärast tagasi tuleb, siis 

tüürib teise külge, kuni märkab. Aga laua ligidalt 
“ pöörab vasakut kätt leti poole ning kuulukse seal 
midagi tellivat. 

»Kõht jäi nagu poolikule ja õlu üksi annab 
külma.“ Ta lõdistab istmele vajudes. ,Kõrvile panin 
teki selga.“ 

Poisike toob natukese aja pärast viina, sooja 
sülti ja hapu kurki. Jälle elatakse vaikides, ja juues 
vaadatakse teineteisele näkku. Ja ikka enam värvi 
sigib põski, ikka enam läiget silmi, ja rinnus liigutab 
lootus hiljukesi pead, ja vahvus kohendab tiibu. 

»Ma akkan nüid raha-oidma.“ 

»Kuluks ää — kuluks ää —“ 


»Iga kopikat— —viimast korda nääd mind siin!“ 
Ega mulgi teisiti aita — — — Katsuks õite 
öödläbi sõita, et seda öömaja ei oleks — — “ 


»Seekord on mül tõsi taga — võid julge olla!“ 
ja kingsepa päntsakad käed laua peal on rusikas. 

»Peaks veel niikaua edasi, et ädakrossi korjab 
— et mitte just ihualasti — —“ 

“Ära toon ta rättsepa käest“ — Maasika rusikad 
põntsuvad laua vasta — ,ma ütlen sulle —ära toon!“ 
“= — »Võiks jo vaheltsekka võlga jääda rmeelega, 
nagu nüid äda pärast — — tulgu siis, kuda tuleb: 
mis kääs, see kääs — koutsjooni sees ei ole — —“ 
Prillupi näpud nibistavad habemes, ta pilk uidab 
sõbra näol ja rinnal. 

»Muidugi, seda võiksid teha, ja mina lähen 


Oudova! — — Kaks õlut, perenaine!“ 
»Oleks, et tema koa oskaks — jaa, kui seda 
oleks! aga Marist seda ei soa —“ 


»No, ehk võtab nõu?“ 

»Ei, ei, temast seda ei soa! Temal puudub 
midagi. Tema pea ei oima mõnda aissa — ei kohe 
oima! — Arva, mis ta mulle vastaks? Vastaks, et 
ei — tema peab lepingut! — Mis ma ikke ise veel 
soan teha, see on tehtud — see üksi on tehtud — —“ 

»Kas tead, mis mina teen? — Ma viskan 
rättsepa Peipse järve!“ — — a 

Juba põlevad lambid, akende taga mustab, 
lilleline kirmetis ruutudel pakseneb: nad istuvad koos, 
ja jutul ei ole lõppu, nad kastavad keelt, ja kavat- 
sustel ei ole otsa. Ja kui trallitades salk vastuvõetud 
liisupoissa tuleb, ja pill õrgab ja laul rõkkab, siis 
sulavad ruttu noorte haletava lusti sisse, vendnevad 
nendega ja joodavad neid. 

Ning lõpeks tantsitakse. 

Ka kingsepp tantsib. 

Kingsepp oskab ,,Vene tantsu“ ja tantsib kükakil. 

Aga piimameeski arvab Vene tantsu oskavat ja 
tantsib kingsepale vastu. Ja mõlemad higistavad. 
Ja ruum tümiseb kiidunaerust. Ning piimamees 
tõstetakse hurraaga jalule, kui ta vääratas ja küljeli 
kukkus. 


14 


Kilk + jä A 


Kuusteistkümnes'* peatükk. 


Hilja on juba, kui linna tuled Mäeküla piima- 
mehele selja taha jäävad. 

Kõrv sai külmetada, nüüd pistab teravat traavi. 

Ja Tõnul on soe, unirei kiusa, pea tundub nii 
selgena, et imesta. 

Tõnu vilistab ja lööb piitsavarrega võikasti peale 
takti. Ja kui keegi eel sõidab või vastu tuleb, siis karjub 
niisama lõbu pärast ,,altära!“ ja pühib naerdes mööda. 

Nõnda kaob kärmesti Jaska kapjade alla esi- 
mene verstade kümme ja Kallaku kõrts teretab tule- 
jat paari kollaselt kiiskava silmaga. 

Siia jäi vist — midagi säärast liigub Tõnul unda- 
misi meeles — osa minevöösist jooma-arvet maksta: 
kas ehk sisse astuda? i 

Aga ei. Milleks neile näidata, et Mäeküla nii 
hilja linnast tuleb! Nagu teine kord ei jõuaks. Ja 
Tõnu sõidab mööda ja otsustab kõigist muistki ,pikk- 
katustest“ täna mööda sõita, sest kodus oodatakse — 
kodus oodatakse ammu juba! Nõõ, Jaska! Mäest 
ülessegi traavi ! 

Alles kõrgel lagelaial seljandikul näeb Tõnu, 
mäherdune hunnitu õhtu on täna. Kuu külib valu 
hõbedat, tähti sirab murdu, linnutee tolmab aiva, 

ning lumi ja kõik ilm "ujub pühaka sina sees. Ja 
vaikne on, nii vaikne, et lumi jalaste all otse kisendab. 

Imestades vaatab' ja kuulab teeline. 

Aga korraga väristab. 

Kasvab külm siis veelgi? Senni näpistas ainult 
nina ja kõrva —- kas juba sooja hinge kallal? 

Ja uus viirg vapustab meest. 

Ning varvaste ja näppude otsas on ka kinni — 
ja nina-alune habe rebib mokka — ja uinuva tuuliku 
juurest hakkab Aleti paistma — — 

Vast ehk silmapilguks ? 

Eks näe. 

Kuid korraga puhkeb naerma. Et ta seda võis 
unustada! Külmetab, ja omal külmarohi rees! 

Tõnu kobab heinte seest otsida ja tõmmab 
toobise pudeli välja. On küll piiritus, kodu kange- 
maks viinaks tempida kui harilik atsissina, aga läheb 
ka selgelt sihukese pakasega. Ja korkensooniga nuga 
on Tõnul taskus. 

Nät seal, kus ikke klõnksak! Nälpama paneb 
ja pisut läkastama, aga kuidas ta põue kuuma täis 
paiskab, kuidas ta sooni mööda tuld veeretab! Hakka 
nüüd veel sõna murdma, ja kodus oodatakse! Tiba 
teise jala jaoks ka, siis mööda sest ning kõigist! 

Aleti tuleb, ja Mäeküla sõidab mööda. 

Nabraste tuleb, ja Mäeküla sõidab mööda. 

Ja kunata ennast aegajalt külma vasta rohitseb, 
hakkab talle varsti päris võimatuna tunduma sõidu 
mõnus - ühtlast lihku peatada ning süvenenud ja 
. soojenenud istmelt tõusta. Luu ja liha roiduvad ikka 
enam maäias-raske rahu sisse, katmata nahk panetab 
pakasega, tüün puhkus soigutab südant ja pead. 

Virgeks jäävad ainult kõrv ja silm, aga mida üks 
kuuleb ja teine näeb, see valgub magusasti ühte 
undava loidusega hinges ja ihus. 

Lumi jalaste all ei kisenda enam, ta heliseb kui 
kannel; viimaks laulab kui kogudus kauges, kauges 
kirikus, ja orel mängib, ja kellad löövad. 

Ilm aga siretab sinises, ikka sügavamas sinises, 
sinist öõgub valge väli, sinist aurab puu ja põõsas, 
juba nõrgub sinist hobu looka, lakka ja laudjat 
mööda, ja sinisena, taevasinisena kuumab marduse 
särk litrite kilgendava tule all. 

Ta tõttab tummalt üle lagendiku lume, kõrvuti 
teega, teekäija eel, ala tema eel. 

Ja käed ei vehi, ei kannad puutu maad, suur 
sina kannab teda lailamisi üle hange ja haua. 

Ja sääred kumendavad, ja käevarred kumenda- 
vad, ja eredalt kumendab kukal ja ümarik õlg. 

Juuks aga, see turvatuha karva kahujuuks, see 
ruskab kui koidiku punas. 

Ent äkki ei näe teekäija enam. 

Aina kogudus ilmakauges kirikus laulab, ning 
orel mängib, ja kellad löövad, ja kellad löövad. 

Kuid siis ei kuule teekäija enam. — 

Verst libiseb verstale järgi, ruuna jalg rühib 
jalale järgi, ning mokad puristavad ja pea mõtleb: 
kas täna siis jaama ei peetagi? 

Vasta tuleb regesid, takka tuleb saana, arukas 
Jaska annab kõigile teed. Aga puristab jälle ja 
raputab pead: ei tõmba ohi, ei liigu piits, ei köhatata 
rees ega nuusata kah! 

Et peremees tukub või uinub, see pole ju kõr- 
vile uudis. Aga kui regi väga viitas, nagu esiti, ehk 

kui möödasõitja ta tiiva vasta põrkas, nagu praegu, 
siis ärkas - ometi ja katsus verele löödud kõrva. 
Vahel virgus ka aisakella parinast ja kuljuste kulinast. 

Kuid nüüd tuleb kõrts, kus ta mind koduteel 
alati hingatas. Siit mööda ei sõitnud mees hiliselgi 
puhul. Ja Jaska käänab omapead teelt. Paik kõrtsi 
ees kolme ree kõrval on prii. Küll ta mul kõssab, 
kui regi enam ei liigu. 

Ent kõrvike eksib — isand ei tõuse. 

Heinakess jääb reele ja reele jääb vaip. 

Ootab ja norutab. Viimati külmetab. 

Külamees kõrvalt, kes oma looma käis vaata- 
mas ja jällegi tuleb, ei imetele vähe, et Jaska mees 
ikka veel vagusi peal. 

»Kas ollender sooja ei lähegi ?“ 

Aga vastust ei anta. 

»MNo, sel on vast uni!“ lööb naerdes käega ja 
jatkab teed. 

Ruun riputab mokka ja liigutab kõrvu — see 
olukord on talle võõrastav uus. Siis keerab aegla- 
selt tagasi teele. 

Kuid järsku käib vabin tal sapsudest sabani — 
— teelahkmelt nelja pühib paar versta maad. — — — 

Seda aegu vaatas Kuru noorik kella ja otsustas. 

Mitte enam. Kas või päeva pealt. Nüüd on lõpp. 

Ta istus üksinda kambris, näpud mängisid 
punase paelaotsaga, kulmude vahel seisatas vari ja 
silmad lugesid rüpest kahte lapikut rumalust. 

Esimene — Ruisult Prillupile tulla. Teine — 
Prillupilt Kurule kolida. ' 

Asjata mõeta, kumb suurem. Suured olid mõle- 
mad. Ja ühest poegis teine. 


N = Te 


Ent see teine pidi esimest kord kahandama, 
võib olla kustutama. Selle uue koorma eest pidi 
tasu tulema mõlemi ette. Millal ja mil kujul õieti, 
jah seda ei teadnud ta isegi. Muudkui tulema pidi, 
juhtuma pidi — parema elujärje mullast kui imelill 
võrsuma ! 

See lootus lõi ammugi kahvatama. Ei muutu- 
nud midagi, ei kasvanud pinda. Ja kui ta siiski 
veel tegi, nagu ootaks, siis sellepärast aina, et matta 
on kibe. 

Aga sellestki saab üle. Ja Mari oli matnud. — 

Kas magama minna? 

Ta tõstis käed kukla taha ja kuulatas ööd. 

Kell tiksus tiitselt, kui kubjastaks teda keegi. 

Näljane rott näris kusagil lauda. 

Kilk viilis nurgas, ees niuksatas teine laps unes, 
laest vaabus kui ummistust kõige peale maha. 

Nüüd haukus koer õues. Ja lõpetas hulgudes. 
Vastas vist teistele mõisas ja Kruusimäel, nagu mitu 
korda ennegi. Ja jälle jäi vaiki. 

Mari silmitses Hlekirja pisukestel ruutudel. See 
tihenes ikka veel, juba lõi lumiseks raamide äärest. 

Äkitselt laiendas vaatleja pilku. Liikus nagu 
vari jäiste klaaside taga, lähenes ja kaugenes — üks 
koht läks tuhmiks, kui puhutaks ruutu. Ja siis kos- 
tis hirnumine, vali ja kirglik — otse vastu akent 
ning ootajale sülle. 

Noorik heitis suurräti ümber, süütas laterna 
põlema ja ruttas teelisele vastu. 

Ta jäi kauaks. ära. Siis tuli teda kandes. 

Ta astus hoide, et lapsi mitte äratada. 

Sületäis oli raske, kuid Maril küünis jõudu. 

Ja kui ta tema sängi asetanud, kasuka tal seljast 
ja saapad jalast võtnud, siis tõi lambi ja valgustas 
ta nägu. 

See nägu sinas, kui oleks sinine öö sinna 
värvi jätnud. Silmad olid pilul. Laugude vahelt läikis. 

“Ja nüüd alles taipas naine, mis õieti sündinud. 

Ta kõrvaldas tal kulmu pealt salgukese juukseid 
ja käsi silis pikkamisi otsaesisest üle. 

»Seda põld tarvis! Ei, seda põld tarvis!“ 

Kuid järsku peatab see käsi ning sirgub üles: 

»Või ehk siiski — — ?“ 

Üürike hiljem kustus lamp. Mari magas mehe 
kõrval rahulist ööd. 

Hommikuselt lüpsilt läks surmateade laiali, lõuna 
eel astus Kremeri herra Kuru kambri-uksest sisse. 
Ta oli oma põlises kobrasenahka kasukas, mille tuli- 
“ tanud krael juba karvatuid kohte, kuna must riie 
peaaegu üleni haiglaselt läikis. Lumikahvatul val- 
gusel, mis selgeks sulanud akendest hoovas — külm 
oli märksa tagasi annud — paistis vanaherra näost 
koltununa, iga kipertuli selgesti esile, närtsivad kõrvad 
näisid kui vahast. 

Ta pilk leidis kohe surnu, käsi tõusis peakatte 
järel ja teretav sõna jäi lesele ütlemata. Vaikides 
seisis siis voodi ees, pööras ümber, noogutas vaevalt 
märgatavalt Mari ja tema kõrval seisvate laste poole 
ning läks. 

Tunnike hiljem kostsid aisakellad. Mäeküla saks 
sõitis Särgveresse. 

Tõnu puhkas juba kiriku-alevist toodud kirstus, 
kui -Ruisu onu pärale jõudis. See pidi niikaua piima 

vedama, kui vahekord Kuru ja mõisa vahel pärast 
matuseid korraldub. Teist abimeest ei olnud Maril 
kodukohast kutsuda, isa oli vana, ning Prillupi 
väheste omaste hulgas ei leidunud niigi kõlbulist. 

Lemsi Aadam tõi oma laanekõrvest tõrva lõhna 
kaasa, käed ja nägu olid kui vaigust tähnilised ning 
kogu mees oma jändrikus rüssakuses, oma rääma 
kasvanud samblahabeme ja samblajuuksega tuletas 
elavalt pehtivat kändu meele. Ta sõi kõhu täis, süü- 
tas piibu põlema, siis tõstis puusärgi kaane pealt jä) 
ütles, ta tahtvat Tõnuga paar sõna juttu ajada. Ning 
nüüd algas nende vahel pikem harutus teekäija ja 
viina vahekorrast. Kes seda eemalt kuulis, pidi 
nimelt arvama, et teine kirstus niihästi vestab kui 
omaltki poolt küsib. Mõttevahetus oli kõigiti venna- 
likku laadi, arvamised veeti lõpuks ka ilusti kokku. 
Ühine otsus käis: Jo0, aga ära pead põhja pista. 

Kuna Lemsi Aadam naistega suurt juttu ei saa- 
nud, need seisid tal lastega nii umbes ühes kirjas, 
siis istus ja popsis kuni uni peale tuli, ning puhku- 
sele heites ja turja sügades tähendas ainult: 

»Nooja, terviseid koa kodu poolt, ja aega mul 
on, ja rubla võtan voori pealt — leivakott sinu kääst. 
Aga ää sellepärast ootama jää — ää sõela võta, võta 
sari! Tead ühte, kelle värgid siit ja sealt korras“ — 
ta patsas käevart ja pead — ,muudku sõrg pihku, 
kui tuleb tahtma !“ 

Säherdune tahtja tuli juba teise päeva õhtupoo- 
likul, varsti peale seda, kui Lemsi onu piimakambri 
eest esimese koormaga teele läinud. 

Külaline, ea poolest keskmiste aastate lävel, jume 
ja kondi järgi turd ja tugev, andis enesest ka kohe 

Vviisipärasuse proovi. Ta hõõrus ukse taga kaua jalgu 
ning lesele ütles aiva järjekindlalt teie. Ja nisukol- 
- lane võitud pea oli tal läikivaks soetud, punakas täis- 
habe hoolsasti nüritud, lõua alt roosa salli vahelt 
paistsid manisk ja lipski välja. Ning vabandada palus, 
ehk vähe varakult tuleb (ta pilk käis tahapoole, aga 
puusärk oli juba aita kantud), mida vast kõlbmataks 
võidaks pidada, kuid kartus, et ette jõutakse, olgu 
tõttusele seletuseks. 

Siis istus ja kandis ette, 'ja arukus, mida ilmu- 
tas, andis Lemsi onu mõõdu vististi sama hästi välja 
kui ta liikmete tervis. 

Ja kuna ta kõneles, pidas päevapaistne naera- 
tus tõsidusega ta näol alalist vehklevat võitlust. 

Noh, et nii ja sedasi, et vahetaks Altküla rendi- 
talu heameelega Kuru ja piimade vastu, kui aga 
perenaine nõusse lööks ja lesk lesega lepiks. Maja- 
vara täiendaks majavara, väikepere kasvaks paljalt ühe 
peakese võrt. Mõisaga, teadagi, peaks kõik nii jää- 


ma nagu kadunu ajal — mis sinna kullake ikkagi 
parata — — 
Jaa, ega vasta võiks olla — lesk silis põlve 


pealt põlle — kui mitte teada ei oleks, mis Aru 
peremees hiljuti Vanarehe varrul öeld. 

Mis ta siis öeld? 4 

Ei tarida temakese mõistus, kuis ristitud 
inimesed endid ilmaliku kasu eest nõnna ära 
võind visata nagu Tõnu ja Mari! Olgu häbiga veel 

kuda on, aga mis saada viimaks nende vaeste 

hingedest ! 

Külaline naeratas ja tõsines, kerkis istmelt ja 
laskus tagasi. Lesk aga silis põlve ja lõpetas: 

Et nii see nüüd on: hakkab tema oma muidugi 
koormatud selga seda uut pattu laduma, et veel üks 
kolmas hing hukka saab nende neetud piimadega ! 

Kui Aru peremees talle käe andis, siis kummar- 
das viisakalt. 

Ja lesk kummardas vasta. 

Ning Aru peremees trööstis teda ta leinapõlve 
kurbtuses. 

Ja leinaja tänas ja saatis teda läveni. 

Aga veel ilmus tahtjaid, ennekui Tõnu põrm sai 
kääpa alla. Laupäeva hommik tõi Tuksi Antsu Kurule. 
Mari nägi teda aknast ja tema vististi Maridki, sest 
ta paitas kooli minevatel lastel, kes ukse ees talle 
vastu tulid, isalikult põski. 

Mitte hõlpus ep olnud noorikul oma naerukõödi 
talitseda, temaga suud vastu seistes: meele tuli talle 
Antsü tunaeilne teretamine mõisa alttoa väravas — 
müts maha kui proua ees, ja see petsik-ärras nägu! 
Aga ta valitses ennast ja kuulas teda sooviliku huviga. 

Ka Ants tahtis leske ,ikke selle endise kaubaga.“ 

Ja lesk ei öelnud mitte ära. 

Ainult oodata tellis : 

»Võid isegi arvata, et mulle veel teisigi tuleb, ja 
ma tahaks valida. Ega sinulgi viga ole — kui laidan, 
siis laiman — aga teine võib parem olla ja kolmas- 
neljas veel kõige parem. Või siis nii tõsist kaupa 
tohib uisapäisa teha!“ 

Antsu silm läks niiskeks, suu ümber seisis võru. 

»NO, kuisa mind eitaha, ehk võtad siis Joagust 
venna; võin kohe sisse hüida, jäi aida taha ootama.“ 

»Jälle plaanis poiss, kes seda julgeb salata, aga 
vii talle terviseid ja kannatagu temagi!“ 

| Pärast matuseid tuli sepp. 

' Tema iha ei käinud Kuru ega piimade järgi, ta 
“tahtis leske nimme ilma nendeta: vana leping pidi 
“ kustuma j ja ununema, kusagile kaugesse mõisa mõtles 
- kevadeks omale koha nõutada ja Tõnu lastele tõotas 
-isaks olla. Selle kavaga oleks mees võinud raskesti 
astuda, kõminal kõneleda, võitlikult vahtida, aga Juha- 
nil olitegu pealetikkuva kohmetusega, sest nende vahe 
ei olnud enam täitsa endine, midagi vaevalt tuntavat, 
ent siiski eraldavat hõljus õhus, mida nad vastamisi 
olles hingasid, tollest sügisesest päevast saadik, mil 
Tuksi poiss sepapajas meistri külalise vastu suu 
vallali lasknud. 

Ja kuna ta nüüd kõneles ja kardeldi tema näo- 
ilmet valvas, ei kestnud kaua, kui sõna tal keelele 
- kuivas. Silmsi imeti Mari põskist veri, ta vaade läks 
- suureks ja mustaks, siis välgatasid hambad huulte 
kahvatuse sees ja Juhan kuulis karjatust: 


»rgpüks, seal on uks! — Kas kuuled, seal 
on'uks!“ 
Aga kui see argpüks siis läinud — pooldis 


tagurpidi ja komistades — vajus uksenäitaja istmele 
ja peaga laua servale ja nuttis kõigest hingest. 

Tema õlanukid tuksusid veel ning kurk krampis 
nuuksatustel, kui veider salgake teda juba piiras. 
Üks oli lind ja teine oli karu, ja kes tolknes lintides 
ja kes krabises paberites: Juku ja Anni aga keksisid 
neil sabas. 

»Mis Maril siis viga?“ Naer jäi neil tuppe. 

»Ei tühjagi viga! Olin nii üksi. Tuld põrmu 
meele, et täna Kadri-õhtu!“ Ja kähku kuivad on 
Y nooriku silmad. ,Olete vist Kruusimäe poole teel?* 

Sinna jah — aina mööda minnes astunud = 
neilegi sisse. 


Seal sirutab Kuru lesk liikmeid ja naerab: ,Ma 


löön teile mesti — oodake pisut!“ 
Lapsed ühest suust: ,Mina koa! Mina koa!“ 


»Võite tulla, aga Juku, enne otsi mulle oma 
sarved !“ 


(Uus Kadri valmibki varsti: must kasukas pahem-= 


pidi selga, kahl punast lõnga kikkhabemeks lõua 
otsa, põsed söega mustaks ning pähe Juku suvine 
leid Kuru aida lakast — paar toredaid sikusarvi. 

»Saadan mis saadan!“ Ja kiidunaer on vali. 
Anni üksnes taganeb arglikult eemale. 

Ent põrguline oleks poolik, kui suu tal tules ei 
öõguks. Süsa siis karpi ja tikkudega kaasa! 

Keegi kustutab lambi. ,Tee katset, tee katset!“ 

Ja noorik teeb katset. Kõik kisuvad naerda, 
ainult arga verd Annike.kiljatab õude. 


Pea hilbuvad lastelgi kradinad külles, Mari lukutab = 


uksed, sest onu on linnateel, ning vallatu seltskond 
vehib Kruusimäe poole. 
Väljas on vaikne ja villakalt pehme. Lund lasub 


ränka: pimedus puhkab kuiudusulgises sängis. Undavalt 


variseb üksikuid ebemeid, puiel on sumevalged kübarad 

peas, tarekesed paistavad nagu hauduvad luiged. 
Nende eel sõidab saan. Aisakellad kumisevad. 

See kumin on mahe, kui oleksid kõrad siidiga mähitud. 


Ja lumi on keeletu jalaste all, kutsar ees ja sakstaga 
mustavad tummalt, neid kannaks nagu pilverünk- 


kinkudest üle. i 
Sarvik istub lunde, ,Taevalik sohva — ei mina 
siit tõuse!“ Ja lunde istuvad teisedki. Karjake tonta 


ki 

peab lagendikul leeri. Kuid jalul on kõik jälle ja padinal 
jooksus, kui tuuleke hiie poolt pilli helisid huljutab. 
Ja kuna nad seal saunakülas kadrijanti teevad, 
ööb Kremeri herra poissmehelikus üksinduses õhtust. 
int käsi käib tal hästi; härmane tuju jäi Särgveresse 
maha, meel on õnnesoojast lootusest elevil, kõik 
- mõtted mõlguvad kaasatoodud kavatsuse ümber. 

— Mis ta mulle küll vastab? 
 - - Tõenäolik on ,ja“, aga mõeldav ka ,ei“. 

Ulridh asub saali, kui ta lauast tõusnud, ja 
kaalub oma ettepaneku veel kord läbi. 

— Ta peaks küll leppima, kui ta vähegi mõtleb! 
Töövaevast jõude, muredest prii, elujärg kindlale pin- 
male rajatud — ta peaks ju sõge olema, kui ta mitte 
vei lepiks! Ja Ulrid: usub, et ta jaatavalt vastab. 
Ning homme on see vastus tal käes! 

Ta sammub tiiru ja seisab taoti. Kord tunnis- 
tab lauda, kord sohvad või seina, ja nüüd vahib ühe 
küünla vilkuvat leeki. 

— Mitte enam jagada — see on kõrgem aste. 
Kõrgem ühele ja kõrgem teisele. Sellest kõrgem on 
- veel üksainuke aste. Seda astuda — jaa — — (Ulrich 
von Kremer ohkab. 

Seal põriseb aken ta selja taga kergesti. Kolm 
korda käib sõrmerida küünte klõbinal vasta ruutu. 
Märguanne on õige, kuid aken on väär. Ja üllatanud 
vanaherra pöörab kähku ümber. 

Sealtsamast aga käib rõkkav karjatus tal suust, 
käed kahmavad õhku, silm tardub, ta taganeb ja 
vaarub. Kui mitte üks tugitool talle jalgu ei hak- 
kaks ja teda rüppe ei püüaks, ta langeks põrandale 
selili maha 

Paar minutit läheb mööda, kus elu temast page- 
nud. Suur seisak valdab meeli, iga liiget ja soont. 
Lauudki on tal kinni ning surm vahastab palge. 

Aga Kremerite elu on teadupärast visa. Nad 
vananevad pikka ja surevad hilja. Järsku tunneb 
Ulrich sooja surinat põues, sealt nõrgub see käsi ja 
jalgu mööda alla, peas hakkab tiksuma, silm süttib 
nägema. Mees kobab ennast katsuda küll põlvist, 
küll peast, siis surub südant vastu mõlemad käed ja 
piirita rõõm uhkab vere tal põske. 

"Es schlägt! Es schlägt! Herrgott, es schlägt!“ 

Nüüd kordub aknal see kolmekordne klõbin. 
(Ulrich tõuseb ja läheneb, iga nõks on vahvus. SŠaa- 
tan ruudu taga on näost märksa helkjamaks läinud, 
sarved on kadunud, suust ei lõõska enam tuld ning 
käsi, mis vaigistab, näib pikkade küünteta. 

(lrid: ähvardab teda naerdes, siis tõttab talle 
avama. Nii noor pole ta kõnnist veel iialgi olnud! 

»Mina viimane lõõp! Peaaegu oleksin inimese 
ära tapnud!“ 

»Ei, ei, sa tegid mulle ütlemata rõõmu — tõest 
ütlemata rõõmu! — Mõtle, minu südamel on teine 
klapp vigane. -— Oidsin teist alati iga ärituse eest. — 
Kartsin, et korraga jääb toksti seisu ja olengi külm! 
— Nüüd aga — — nüüd aga — —“ ta talutab 
külalise käistpidi taharuumi, ses: saali akendel ei ole = 
rullkatteid nagu sellel — — ,nüüd alles tean, et ma 
veel kaua elan — veel väga kaua elan — — Aga 
istu ometi — ma toon sulle kooki ja veini!“ 

Ja tõttabki tooma. Kuid ärevus on suur. Toob 
küll klaasid, aga pudeli unustab — toob küll koogi, 
aga noa jätab maha. Ning järjepannu kõneleb oma 


vigasest klapist ja tänasest otsustavast ehmatuserak- 
sust. ,Sest kui ta ka sellele vasta pani — kui ta 
veel teist korda võiduga peasis — kui ta ei ärga ega 
kuraditki karda — —“ 

Noorik vahib ja kuulab teda naeratava rahuga, 
karvased käevarred rinna peal risti. Lumega pestud 
nägu ontal veel kriim, sarved sidemete otsas ripuvad 
külge mööda maha. 

»Siis istu ometi, üleannetu Kadri, ja joome sinu 
puna ja minu tervist! — Või tõmmad ehk enne selle 
kasuka seljast ja kasid ennast tahmast ?“ 

»Ei, ma lähen kohe.“ 

»Sa ei jää kauemaks?“ 

Mari väristab pead. ,Tulime külast, lapsed 


saatsin eel — need tahavad veel süia.“ 
»Aga mul oleks sulle rääkida — väga tähtsat 
rääkida — — ei ma maldaks päevagi oodata — —“ 


»Seda võite siiski“ — ta toetab diivanile — 
»tähtsad asjad on kõige lühemad öelda.“ 

Kremer istub tema vastu ja täidab klaasa. Ta 
käsi väriseb, kihvad liiguvad ning suu ümber virvetab 
midagi igavest-lapselikku. 

»Enne joome tervist!“ 

Tervist ja julgust!“ Nooriku huulte vahelt 
piidlevad harvad hambad. 

»Kuda jääb siis nüüd Kuru ja piimadega?“ 
algatab Kremer, kui klaasid käest pandud. /»Sinu 
sugulane on sulle jo üksnes ajutine avitaja.“/ " / 4 

»Minu poolt on mõlemad esimesest saba ; 

»Soo!“ Kremeri õlad teevad kerkiva iigutuse. 


»Ei sa siis Tõnu asemele teist jää ootama 20) 6 0 
Mari mugib kooki ja eitab peaga. Ni 

»Ja mis sul siis muidu on nõuks?“- ” 
»Lähen linna.“ 
»Linna lähed — — ? — Lastega või üksi 2 
»Anni võtan ühes, poisike läheb onuga — akkab 
tal tulev sui karjas käima.“ ° 
»Aga sina selle teisega — — - kuda sa tahad” - 


“ 


siis — — 


»Eks ikke kudagi soa. Mul on jõudu ja Maids 
rahvast paksu. Mõtlen aiva alati, et mis ei või seal: 


kõik inimesele juhtuda !“ 
Mari toonis ja vaates on midagi, mis Kremeri 
üürikeseks vaikima sunnib. Ilme ta näol-on nüri. 
»Ja mina — — ja mina — —?“ 
»Mis teil siis viga? Teil jo oma terve süda.“ 
»Ja, aga — ma mõtlesin oopis teistmoodi — — 
mõtlesin, et linna lähed küll, ja lapsed jätad omaste 
juure, ja akkad omaette elama — veike kena ja vaikne 


korter — ja kõik, mis sul tarvis, saaksid minu käest — —“ 
»Ei, ma tahan prii olla.“ Mari rüüpab klaasist. 
»— — Ja Prillupi võla kingiksin — —“ 


»Selle eest tänaksid teid Prillupi lapsed. Mina 
seda tasuda ei jõua ega tahagi.“ i 

»— — Ja põli oleks sul kuldne — — ja mis 
sa saad, sest jätkuks lastelegi — — “ 

Mari paneb klaasi lauale ja tõuseb suud pühkides 
üles. ;Ma tahan linnas varblane olla, mitte kanarilind.* 

»Fga mõtle ometi järele — — pea ometi natuke 
aru — — kas sa siis mind sugugi — —“ 

Kuid noorik tõstab sarved pähe, puskab nendega 
vanaherra poole, naerab ja läheb. 

